
LA ÎNCEPUT DE DRUM 


Anuarul Institutului Revoluţiei Române din Decembrie 1989, aflat la 
primul număr, nu este un proiect inedit. De la înființarea instituţiei au fost 
publicate numeroase volume de studii şi documente, precum şi două publicaţii 
periodice, „Clio” şi „Caietele Revoluţiei”. Noua apariţie editorială este datorată 
deciziei Consiliului Ştiinţific al Institutului, cu o nouă componenţă începând 
din februarie 2023, şi propune să continue frumoasa tradiţie editorială de 
până acum. 

Noutatea este legată de dorința ca Anuarul să respecte toate normele 
impuse de indexarea în bazele de date internaționale şi să aplice regulile 
Academiei Române. Din acest motiv, articolele, studiile şi recenziile sunt 
supuse unui proces de peer-review, iar Consiliul Ştiinţific are tocmai rolul de a 
valida calitatea fiecărui număr. 

La început de drum, dorim noului Anuar să atingă cât mai multe 
numere şi să se impună pe piaţa cărții ca o apariţie de calitate, în care 
să-şi facă lor opiniile cele mai diverse, desigur cu respectarea adevărului istoric 
şi al respectului față de cercetătorii care au produs până în prezent o bogată 
literatură de specialitate privind Revoluţia Română din Decembrie 1989. 


Director ştiinţific, 
Prof. univ. dr. Gheorghe Onişoru, C.$. 1 

REVOLUŢIA ROMÂNĂ: 
PREMISE INTERNE 
ȘI CONTEXT INTERNAȚIONAL 


Gheorghe ONIŞORU* 


*Director Ştiinţific - Institutul Revoluţiei Române din Decembrie 1989, Bucureşti 
(România) 
E-mail: onisoruatlas.usv.ro 


Abstract 

Our study aims to analyse the domestic and international context that 
led to the collapse of the communist regime in Romania, in December 1989. Ihe 
Romanian Revolution is a complex phenomenon, which still causes controversies 
and still has enigmas waiting to be solved. For this reason, we considered it useful 
to report the events to internal factors, by constantly referring to the realities of 
Eastern Europe and the position of the two superpowers, the United States and 
the Soviet Union, at the end of the Cold War. 

Key words: Revolution, communist regime, superpowers, Eastern 
Europe, standard of living 


În decembrie 1989 în România a avut loc o Revoluţie. Afirmația este 
susținută din punct de vedere teoretic de definirea şi caracterizarea acestui 
fenomen complex care a condus la o schimbare nu doar de regim, ci la una 
de sistem. Totalitarismul a căzut după mai bine de patru decenii şi astfel a 
fost posibilă construirea unei societăți democratice, bazată pe valorile euro- 
atlantice, chiar dacă drumul a fost sinuos şi marcat de „originalitate”! mai ales 
la început. Sigur, rămân foarte multe probleme rămase în dezbatere legate de 


maniera în care această Revoluţie? s-a produs. 


! Trimiterea este evident la afirmaţia celebră a primului președinte post-decembrist, Ion 
Iliescu, care aprecia că în România se construia o „democraţie originală”. 

? Există o dezbatere aprinsă pe tema dilemei revoluţie sau lovitură de stat. În opinia noastră, 
din punct de vedere conceptual, termenul de revoluţie acoperă foarte bine evenimentele 
care au început în decembrie 1989 şi au continuat în anii următori întrucât nu sunt excluse 

Studiul nostru îşi propune să treacă în revistă care au fost condiţionările 
interne şi externe care au condus la erodarea şi prăbuşirea regimului comunist 
condus de Nicolae Ceauşescu, unul care în primii ani după 1965 dădea semne 
că a reuşit să obțină „adeziunea maselor”, aceasta desigur şi în condiţiile în 
care Războiul Rece nu dădea încă semne că se apropie de un final. Urmașul lui 
Gheorghe Gheorghiu-Dej a beneficiat din plin de deschiderea spre Occident 
jalonată mai ales de declaraţia din aprilie 1964, obţinând o validare evidentă 
din partea Apusului marcată de vizita în România a unor mari personalități 
precum au fost preşedinţii francez Charles de Gaulle și american Richard 
Nixon. De asemenea, primirea de care Ceauşescu a avut parte în Statele Unite, 
Marea Britanie (primul lider comunist care a fost oaspetele reginei Elizabeth 
II), Germania, Japonia şi alte zeci de state, ne scuteşte de orice comentarii. 

În plan intern, depășirea perioadei dificile care a urmat celui de-al Doilea 
Război Mondial, ridicarea continuă a nivelului de trai al populaţiei, politica de 
investiții masive în industrie şi construirea unui impresionant fond de locuinţe 
în toate oraşele, au contribuit la creşterea popularității unui regim care fusese 
totuşi impus prin prezența Armatei Roșii. Eliberarea completă a foștilor deţinuţi 
politici în 1964 şi criza din Cehoslovacia din 1968 au creat chiar sentimentul că 
românii s-au împăcat cu ideea de a trăi într-un sistem de tip socialist. 

Dificultăţile pentru regimul Ceauşescu au început să se manifeste 
evident pe fondul dezvoltării unui deşănţat cult al personalităţii — caracteristic 
de altfel totalitarismului - care a fost dublat de concentrarea întregii puteri 
în mâna secretarului general, devenit din 1974 şi preşedinte al Republicii 
Socialiste. Au contribuit la aceasta şi fenomene naturale, precum a fost 
devastatorul cutremur din 1977, dar şi politice, aici la loc de frunte figurând 
defecțiunea generalului Ion Mihai Pacepa care a dat semnalul unui nou curs 
pentru relaţiile cu Statele Unite. 

O altă cauză internă a fost generată de dorinţa lui Nicolae Ceauşescu 
de a plăti integral şi cât mai repede datoriile externe ale statului, pe seama 
impunerii unor măsuri care au vizat direct nivelul de trai al populaţiei. Un 
semnal puternic a fost adoptarea, la 9 octombrie 1981, a Decretului nr.306, 
privind unele măsuri pentru prevenirea şi combaterea unor fapte care afectează 
buna aprovizionare a populaţiei. În fapt era vorba de începutul reintroducerii 
cartelelor pentru o serie de produse alimentare precum uleiul, zahărul, iar 
apoi chiar a pâinii. După câteva luni, la 7 ianuarie 1982, va fi făcut un nou pas 
pe calea austerităţii prin implementarea unui Program național de alimentaţie 
rațională a populaţiei”. 
fenomene precum revoltă populară sau chiar lovitură de stat. 


* Florian Banu, „Amorsarea” Revoluţiei. România anilor '80 văzută prin ochii Securității, 
Târgoviște, Editura Cetatea de Scaun, 2012, p. 89. 


1 Arhivele Naţionale Istorice Centrale, fond C.C. al PC.R., Secţia Economică, dosar 258/1981, f. 1-38. 

Economiile la alimentele de bază au fost dublate de cele la energie 
electrică, fapt care a afectat direct şi sistemul de încălzire centralizată, 
distribuirea apei calde şi oprirea sistematică a furnizării electricităţii. Aceste 
măsuri afectau în mod evident nu doar populaţia, dar şi alte segmente precum 
cel al educaţiei, impunându-se treptat un sistem de desfăşurare a cursurilor 
între orele 8 şi 17, ceea de a determinat nemulțumirea profesorilor şi a 
studenţilor, în special. 

Conducerea Partidului şi a Statului nu a ţinut însă cont nici măcar de 
rapoartele Securităţii, astfel că la 29 iunie 1982 era adoptat decretul nr.240, 
prin care erau luate măsuri pentru diminuarea consumului de energie, de 
toate felurile, electrică, termică, gaze naturale etc. Astfel, erau stabilite limite 
ale temperaturii care nu puteau depăşi 16 grade în halele industriale şi 18 
grade în birouri şi în locuinţe“. 

Toate aceste măsuri, care evident erau impopulare, veneau şi pe fondul 
unor schimbări în plan internațional. După ce Uniunea Sovietică a atacat 
Afganistanul în decembrie 1979, noul preşedinte american a impus un nou 
curs față de Kremlin. La 8 iunie 1982, Ronald Reagan avea să facă o declaraţie 
istorică în fața Parlamentului britanic, care făcea trimitere la un celebru 
discurs al lui Winston Churchill: 

„De la Stetin, la Marea Baltică, până la Varna, la Marea Neagră, 
regimurile instaurate de totalitarism au avut mai bine de 30 de ani să-şi 
dovedească legitimitatea. Însă nici unul - nici măcar un singur regim - nu a 
fost capabil încă să rişte desfăşurarea unor alegeri libere. Regimurile plantate 
cu baioneta nu prind rădăcini.” 

Spre deosebire de predecesorii săi, Reagan nu s-a mulțumit doar cu 
declaraţiile, astfel că, la 23 martie 1983, el va ţine un nou discurs istoric prin care 
va anunţa lansarea Iniţiativei de Apărare Strategică, botezată imediat de presă 
Războiul Stelelor. În fapt, vorbim despre o provocare majoră la adresa Uniunii 
Sovietice, venită într-un moment în care sistemul comunist dădea semnele 
evidente ale crizei, dublat de menţinerea la Kremlin a unei gerontocraţii depăşită 
de mersul evenimentelor. Venirea în fruntea Partidului Comunist al Uniunii 
Sovietice, la 11 martie 1985, a lui Mihail S. Gorbaciov va deschide însă o nouă 
etapă de reforme interne, dar şi dialog cu Statele Unite, promovând sentimentul 
că lumea va depăși cu bine şi această fază a Războiului Rece. 


> Vezi în acest sens raportul Inspectoratului Judeţean de Securitate Iaşi din 10 februarie 1982, 
FI. Banu, op. cit., doc. 16. 


€ Institutul Revoluţiei Române din Decembrie 1989, Revoluţia română din decembrie 1989. 
Sinteză, Bucureşti, I.R.R.D., 2019, p. 97. 


” John Lewis Gaddis, Războiul rece, Bucureşti, 2009, p. 283. 

De altfel, primele semnale nu au întârziat să apară şi, în zilele de 19 şi 
20 noiembrie 1985, va avea loc prima întâlnire la nivel înalt între Reagan şi 
Gorbaciov, la Genevat. Discuţiile s-au dovedit fructuoase şi au deschis calea 
unui lung şir de negocieri între liderii celor două superputeri. 

În România însă situaţia o luase deja pe o panta periculoasă, fără ca 
Nicolae Ceauşescu să conștientizeze acest lucru, fiind încă foarte sigur pe 
faptul că stăpâneşte pe deplin situația. În februarie 1987, pe fondul unei ierni 
grele care a fost suportată de populaţie pe fondul frigului din apartamente şi 
a cartelării alimentelor de bază, au apărut semnele evidente ale dezacordului 
din conducere şi restul societăţii. Astfel, în noaptea de 10/11 februarie, la 
Timişoara, au manifestat pe stradă peste o sută de studenţi străini nemulțumiți 
de întreruperea energiei electrice în cămine pe timp de noapte”, pentru ca apoi 
să fie înregistrată la laşi mişcarea muncitorilor de la Nicolina, la 16 februarie, 
urmată de cea a studenţilor din ziua următoare. 

Dacă marşul studenţilor a fost minimalizat de cei trimişi de la Centru, 
în schimb evenimentele de la Nicolina au făcut obiectul unui raport pe care 
Emil Bobu i l-a prezentat lui Nicolae Ceaușescu, la 3 martie!”. Deşi în document 
erau punctate şi o serie de elemente care subliniau motivele reale ale acțiunii 
muncitorilor'!, măsurile propuse vizau înlocuirea conducerii de la Nicolina şi 
sancționării conducerii de partid de la nivelul judeţului şi municipiului Iaşi. 
Aceste măsuri vor fi aprobate de Secretariatul Comitetului Central în şedinţa 
din 6 martie”?. 

Pe acest fond, între 25 şi 27 martie 1987, a acut loc prima vizită a lui 
Mihail Gorbaciov în România!?. Evenimentul a fost atent urmărit în special 
de populaţie care spera ca exemplul reformelor începute în Uniunea Sovietică 
să fie urmate şi de conducerea de la Bucureşti. Din păcate, efectele întâlnirii 


53 William Taubman, Gorbaciov. Viaţa şi epoca lui, Meteor, 2018, p. 309-312. 


” Vezi nota Inspectoratului Judeţean de Securitate Timişoara din 12 februarie 1987, Arhiva 
Consiliului Naţional pentru Studierea Arhivelor Securităţii, fond Documentar, dosar 12.716, 
vol.I], f. 4. 


10 Arhivele Naţionale Istorice Centrale, fond C.C. al P.C.R. Secţia Cancelarie, dosar 13/1987, 
f. 39-42. 


1 „În urma discuţiilor purtate - pe secţii - cu întreg personalul au mai fost ridicate și alte 
probleme care vizează neajunsurile existente în organizarea şi conducerea activităţii 
economice, în asigurarea condițiilor de muncă în deosebi la măsurile referitoare la pregătirea 
halelor de producţie pentru perioada de iarnă (neetanșarea acoperișurilor, uşilor, geamurilor, 
neasigurarea apei calde şi potabile), plata concediilor medicale, perceperea cheltuielilor 
pentru încălzirea locuinţelor la nivelul agentului termic asigurat, îmbunătăţirea transportului 
în comun ș.a”, Ibidem. 


12 Ibidem, £. 10-11. 
15 dem, fond C.C. al PC.R., Secţia Relaţii externe, vizite interne, dosar 1/1987, f. 1-275. 


14 


ANUARUL INSTITUTULUI REVOLUȚIEI ROMÂNE DIN DECEMBRIE 1989 Volumul 1/2023 


au fost nule, Ceauşescu respingând glasnostul şi perestroika şi apreciind că 
în România totul mergea foarte bine, ceea ce evident contrasta puternic cu 
realitatea!*. 

Peste numai o lună, România primea, la 27 iunie, o puternică lovitură 
economică prin menţinerea suspendării de către Statele Unite a aplicării 
clauzei naţiunii celei mai favorizate în relaţiile bilaterale pentru încă şase luni. 
Convocând conducerea Partidului, Nicolae Ceauşescu nu a făcut decât să 
arunce toată vina pe partea americană şi pe faptul că unii senatori denigrau 
realitățile de la București ”?. 

Că lucrurile nu stăteau așa o va dovedi puternica manifestaţia din 
15 noiembrie 1987 a muncitorilor din Braşov, eveniment ce demonstra 
că evenimentele din februarie de la Iaşi nu erau deloc întâmplătoare. Din 
nou, Ceaușescu nu a înțeles sau a refuzat să accepte faptul că nemulțumirea 
populaţiei avea cauze profunde. 

Starea de lucruri s-a perpetuat şi anul următor, Securitatea atrăgând 
faptul că şi în București populaţia a început să fie nemulțumită datorită 
aprovizionării cu pâine!. Pe măsură ce trecea timpul, probleme interne se 
agravau, iar conducerea partidului nu reacționa pentru soluționarea cauzelor 
reale. Mai mult, sub impulsul reformelor inițiate de Gorbaciov la Moscova, se 
produceau schimbări majore în Polonia, Ungaria sau Cehoslovacia. 

Imobilismul lui Nicolae Ceauşescu a început să genereze şi proteste 
care, deşi individuale sau ale unor grupuri restrânse, constituiau un alt semnal 
care ar fi trebuit să ridice semne de întrebare regimului. Astfel, în ianuarie 1989, 
la iniţiativa ziariştilor Petre Mihai Băcanu şi Anton Uncu va apărea primul 
număr al unui ziar publicat în ilegalitate, „România, ca organ al Alianţei 
Naţionale R pentru Restructurare, Reconstrucţie şi Redeşteptare". Deşi 
Băcanu şi colegii săi au fost depistaţi imediat de către organele de Securitate şi 
arestaţi, totuși gestul lor a demonstrat că există mijloace prin care politica lui 
Ceauşescu poate fi contestată. 

Aceasta se impunea cu atât mai mult cu cât în jurul României începeau 
să se întâmple evenimente spectaculoase. Astfel, la 11 ianuarie 1989, în 
Ungaria a apărut o lege care permitea înființarea de partide politice, ceea ce 
constituia o grea lovitură dată monopolului comuniștilor în acest sens. Întrunit 
în şedinţă la 10 şi 11 martie, Comitetul Central al Partidului Muncitoresc 


14 W. Taubman, op. cit., p. 415-417. 


15 Arhivele Naţionale Istorice Centrale, fond C.C. al PC.R., Secţia Cancelarie, dosar 42/1987, 
f. 7-9. 


14 Vezi de exemplu nota din 25 iunie 1988, Florian Banu, op. cit., doc. 72. 


'7 Arhiva Consiliului Naţional pentru Studierea Arhivelor Securităţii, fond Penal, dosar 1.720, 
vol.1, f. 351-358, 

Socialist Ungar va aproba principiul revenirii treptate la pluripartitism şi 
organizarea de alegeri libere. În Cehoslovacia, Forumul Civic devenea tot 
mai activ, motiv pentru care la 16 ianuarie liderul acestuia, scriitorul Vaclav 
Havel avea să fie arestat. La 18 ianuarie, în Polonia era anulată legea din 1982 
privind mişcarea sindicală!':, astfel că Solidaritatea putea să intre în legalitate, 
sindicatul independent fiind recunoscut de autoritățile comuniste. 

Dar, cel mai important era gestul făcut de Henry Kissinger care, aflat în 
vizită la Moscova, i-a propus la 18 ianuarie lui Mihail Gorbaciov să participe la 
o întâlnire cu noul preşedinte american George Bush. Scopul summit-ului era 
tocmai clarificarea poziţiei celor două superputeri în privinţa situației tot mai 
complicate din Europa Estică”. 

Efervescenţa politică din jurul României a dat curaj tot mai multor 
persoane pentru a-şi afişa dizidența faţă de regimul Ceauşescu, devenit 
tot mai impopular. Elocvent în acest sens este faptul că marea majoritate a 
populaţiei care în 1968 ieşise în Piaţa Palatul pentru a se opune unei posibile 
invazii sovietice, aştepta acum un imbold de la Gorbaciov pentru înlăturarea 
dictatorului de la Bucureşti. Vorbind despre proteste, la 2 martie 1989 s-a 
înregistrat unul pe cât de spectaculos, pe atât de tragic. Imitând gestul cehului 
Jan Palach, Liviu Corneliu Babeş şi-a dat foc pe pârtia Bradu, din Poiana 
Braşov, afişând o pancartă cu inscripţia Stop moeder! Brașov = Auschwitz. Din 
păcate pentru el, arsurile extrem de grave i-au fost fatale şi şi-a pierdut viaţa 
după două ore”. 

Gestul lui Liviu Babeş a devenit cunoscut în toată lumea datorită 
prezentării cazului la postul de radio „Europa liberă” care devenise sursa 
principală de informaţii pentru români. De altfel, tot din străinătate, de data 
aceasta de la B.B.C. se va afla la ştirile din dimineaţa de 10 martie - informaţie 
preluată în aceeaşi seară de „Europa liberă”, iar a doua zi de „Vocea Americii” 
- despre revolta „vechii gărzi”, Scrisoarea celor şase foşti înalți demnitari 
comunişti”! Silviu Brucan, Gheorghe Apostol. Alexandru Bârlădeanu, 
Corneliu Mănescu, Constantin Pirvulescu şi Grigore Răceanu. Aceasta se 
constituia într-o critică realistă la adresa situaţiei din România și a politicii 
lui Nicolae Ceauşescu care împingea ţara spre o catastrofă. Având în vedere 
apropierea Congresului partidului din toamnă, se năştea speranţa că în cele 


18 Ioana Ciodaru, Anul revoluționar 1989. Calendar, ediţia II, Bucureşti, Editura IRRD, 2009, 
p.5-7. 

19 Arhiva Consiliului Naţional pentru Studierea Arhivelor Securităţii, fond Penal, dosar 1.720, 
vol.1, f.351-358. 

% I.R.R.D., opucit:, p.115. 


2! Lavinia Betea, Ultimul an din viața Elenei Ceaușescu. Agenda Tovarășei în 1989, Corint, 
2018, p.75. 

din urmă şi România va merge cu acel prilej pe calea reformelor şi clanul 
Ceauşescu va fi nevoit să cedeze puterea. 

Era însă doar o speranță deşartă pentru că, a câta oară, Ceauşescu nu 
a fost capabil să înţeleagă realitatea. EI a convocat Comitetul Politic Executiv 
la 13 martie, prilej pentru a informa despre descoperirea afacerii de spionaj 
în favoarea Statelor Unite în care fusese implicat diplomatul Mircea Răceanu, 
care a şi fost arestat fiind prins în flagrant. A doua problemă o constituia 
Scrisoarea semnată, potrivit expresiei secretarului general de: 

„Câţiva vechi clienţi, ca să zic aşa, derbedei politici, declasaţi şi moral şi 
politic, față de care partidul a luat o serie de măsuri. În primul rând este vorba 
de Brucan, este exclus mai de mult din partid şi care este agent al serviciilor 
străine... 

S-a înhăitat cu Apostol, faţă de care am manifestat prea multă înţelegere. 
Aici vinovatul principal sunt eu care am crezut că, poate nu că o să se îndrepte, 
dar că o să-şi vadă de treabă. Până la urmă se vede că nu merită nici un fel de 
încredere şi îngăduință. 

Un altul este Bîrlădeanu, care în ultimii ani se transformase în vânzător 
a tot felul de lucruri. Lucra cu un grup de borfași şi de mai mult timp se află 
în anchetă pe problema aceasta. A apărut și Corneliu Mănescu pe care, de 
asemenea, îl cunoaşteţi... 

Şi au mers şi la Pârvulescu. Aceştia au convenit ca împreună să se adreseze 
cu o scrisoare Preşedintelui României, dar trimisă Statelor Unite ale Americii, 
Angliei şi Franţei - sigur, folosind legăturile lui Brucan cu serviciile respective” 

Cu acest limbaj colorat, Nicolae Ceauşescu punea punct unui semnal 
care ar fi trebuit să-i dea mai multă atenţie şi să înţeleagă de ce s-a ajuns în 
acel punct. Aceasta cu atât mai mult că cât, la 17 martie, apărea în ziarul 
francez Liberation un interviu cu poetul Mircea Dinescu - realizat cu sprijinul 
ambasadorului Olandei la Bucureşti, Coen Stork - în care regimul personal de 
Bucureşti era din nou criticat”. 

Şi totuși în acest climat cu orizontul închis, apare şi o veste bună pentru 
Nicolae Ceauşescu. La 31 martie, în deschiderea şedinţei Comitetului Politic 
Executiv, el avea să anunțe un eveniment deosebit: 

„Înainte să intrăm în ordinea de zi, aş ruga să fac o scurtă informare: 
astăzi dimineață am dat banii pentru ultima rată a datoriilor. (Aplauze 
puternice). 


% Arhivele Naţionale Istorice Centrale, fond C.C. al PC.R., Secţia Cancelarie, dosar 15/1989, 
f.1-5. 


IRRD, op. cit., p.112. Seria criticilor a continuat prin difuzarea, la 2 iunie 1989, de către 
Agenţia France Press a unei scrisori deschise semnată de Doina Cornea şi adresată şui Nicolae 
Ceauşescu. 

În anul 1980 aveam 11-12 miliarde de dolari. La începutul anului mai 
aveam 1.150 de miliarde de dolari. Astăzi, ultima rată, de 137 de milioane 
de dolari, a fost achitată şi cu aceasta datoria bancară şi de stat a fost predată 
complect. Sper să nu mai fim obligaţi să facem niciodată asemenea datorii! 2* 

Plata datoriilor externe reprezenta fără îndoială un succes, dar acesta 
nu a fost exploatat așa cum aștepta populaţia în sensul renunțării la politica de 
austeritate. Practic, nimic nu s-a schimbat deşi după cum anunţase Ceaușescu 
la şedinţa în discuție România avea chiar de încasat la rândul ei creanţe în 
valoare de 2,5 miliarde dolari. În schimb, izolarea diplomatică a ţării continua 
să se manifeste, fapt demonstrat de rechemarea de la postul de la București a 
ambasadorului Republicii Federale Germane, la 4 aprilie 1989, ca formă de 
protest faţă de încălcarea drepturilor omului în România”. 

Dacă la Bucureşti nu se întâmpla nimic, peste graniță, la Budapesta, 
evenimente spectaculoase rețineau atenţia. La 2 mai, guvernul ungar lua 
decizia de a scoate din uz gardul de sârmă de la granița cu Austria, iar la 8 
mai fostul lider comunist Janos Kadar era exclus din rândurile membrilor 
Comitetului Central al Partidului Muncitoresc Socialist Ungar. Mai mult, era 
permisă cooptarea în cadrul Executivului a unor personalități care nu mai 
erau obligate să fie membre ale partidului comunist. 

Evenimentele din Ungaria, la fel ca şi cele din Polonia şi Cehoslovacia 
se desfăşurau în contextul în care la 30 mai, preşedintele american George 
Bush va vorbi în mod deschis despre necesitatea ca alegeri libere şi reforme să 
aibă loc în Europa Estică. Mai mult, în discursul rostit la reuniunea Consiliului 
NATO de la Mainz (R.F. Germania) liderul de la Casa Albă vorbea despre 
„Europa liberă şi întreagă”. 

Un prim ecou semnificativ la discursul preşedintelui Bush a venit la 18 
iunie, atunci când Solidaritatea a câştigat turul doi al alegerilor din Polonia, o 
noutate absolută pentru sistemul comunist. Era un semnal de alarmă, mai ales 
dacă avem în vedere derularea evenimentelor din China, respectiv manifestaţia 
studenţilor din Piaţa Tien An Men care fusese cu greu înăbușită de autorități. 

La 27 iunie, Comitetul Politic Executiv al Comitetului Central al 
Partidului Comunist Român dădea însă un nou semnal al faptului că era rupt 
de realităţi. În atmosfera care caracteriza cultul personalităţii, cei prezenți 
s-au grăbit ca - în unanimitate, desigur - să propună realegerea lui Nicolae 
Ceauşescu la Congresul al XIV-lea. Ședinţa a durat doar un sfert de oră şi a 


* Arhivele Naţionale Istorice Centrale, fond C.C. al PC.R., Secţia Cancelarie, dosar 19/1989, 
f.10-15. 


% Lucian Fedor, Relaţiile între România şi R.E Germania (1964 — 1989), Editura Universităţii 
„Ştefan cel Mare” din Suceava, 2013, p.170. 
*% L.R.R.D, op. cit., p.54. 

demonstrat că toată România se îndrepta spre izolare externă şi expusă unor 
posibile explozii de nemulţumire populară”. 

Ceauşescu devenise nefrecventabil, iar o dovadă clară este faptul că 
preşedintele George Bush a evitat România în scurtul tău periplu în Europa 
Estică, fără a ocoli însă Polonia (10 - 11 iulie) şi Ungaria (11 - 12 iulie). În 
discuţiile cu liderii celor două state, dar și în intervenţiile publice, Bush a ţinut 
să sublinieze faptul că Statele Unite ale Americii sprijină mişcarea de reformă 
din aceste țări că este gata să o facă şi din punct de vedere economic%. 

Anunţul potrivit căruia un lider al Solidarităţii era însărcinat cu 
formarea guvernului la Varşovia a determinat reacția imediată a lui Nicolae 
Ceaușescu. Într-o şedinţă a Comitetului Politic Executiv convocată la 21 
august el a avut o intervenţie care demonstrează viziunea sa politică: 

„Cred că cunoaşteţi cu toţii evenimentele din Polonia, faptul că 
reprezentantul care fusese însărcinat cu formarea guvernului şi-a prezentat 
demisia, care a fost acceptată, şi a fost însărcinat să formeze guvernul unul 
din conducătorii „Solidarităţii”, care este cunoscut ca antisocialist, în strânsă 
legătură cu cercurile imperialiste reacționare. În legătură cu aceasta, sâmbătă 
ne-am sfătuit cu câţiva tovarăşi care au putut fi găsiți imediat şi am adresat un 
mesaj conducerii sovietice, apoi câte un mesaj tuturor țărilor socialiste.” 

Problema lui Ceauşescu era legată de faptul că atât Gorbaciov, cât şi 
conducerea Poloniei, aveau altă viziunea politică, în pas cu noile realități. În 
aceste condiţii, liderul de la Bucureşti începe să creadă că rămâne un stâlp al 
sistemului comunist care era asaltat de „imperialişti” şi trădat de Moscova”. De 
fapt, apărând socialismul în Polonia, Nicolae Ceauşescu se gândea la propria 
poziţie ce ar fi fost afectată desigur în cazul în care reformele ar fi început 
şi în România. În aceste condiţii nu trebuie să mire faptul că propunerea 
secretarului genera al Partidului Comunist Român pentru organizarea unei 
conferințe urgente a statelor socialiste la care să se analizeze situaţia din 
Polonia a rămas fără ecou. Mai mult, la 24 august își începea activitatea la 
Varşovia guvernul condus de Tadeusz Mazowiecki, controlat de opoziţie. 

Desigur, trebuie să fim de acord cu faptul că Nicolae Ceaușescu intuise 
corect faptul că Statele Unite şi Uniunea Sovietică ajunseseră la un acord 
privind necesitatea unor reforme radicale în fostul lagăr socialist care dădea 
semne clare de dezintegrare. După repetatele luări de poziţie ale lui George 
Bush, confirmarea va veni şi de la Mihail Gorbaciov care va declara la 25 


2 Arhivele Naţionale Istorice Centrale, fond Comitetul Central al Partidului Comunist 
Român, Secţia Cancelarie, dosar 50/1989, f.2-3. 


IRRD, di tit, p.55, 


% Arhivele Naţionale Istorice Centrale, fond C.C. al PC.R., Secţia Cancelarie, dosar 57/1989, 
f1-4. 

octombrie 1989, cu prilejul unei vizite la Helsinki că Moscova nu are intenția 
să influenţeze evenimentele în plină desfăşurare din Europa Estică”. 

Confirmarea spuselor liderului sovietic au venit mai repede decât se 
aşteptau cei mai optimişti la 9 noiembrie 1989 atunci când Zidul Berlinului, 
simbolul Războiului Rece şi al separării Europei, s-a prăbuşit. Din acest 
moment lucrurile erau mai mult decât clare, mai ales sensul desfăşurării 
evenimentelor pe calea reformei. 

Şi totuşi Nicolae Ceauşescu nu a vrut să înțeleagă acest lucru, iar 
confirmarea a venit la Congresul XIV al Partidului Comunist Român, desfăşurat 
la Bucureşti în perioada 20-24 noiembrie 1989. Ultimul forum s-a desfăşurat 
fără nici un incident, totul a mers în sensul foarte bine stabilit, iar Ceaușescu 
a fost reales în fruntea partidului”. Era demonstraţia clară că acesta nu mai 
putea fi reformat, aşa cum se întâmplase în toate statele vecine. În aceste condiţii 
devenise evident faptul că înlăturarea regimului pe care-l patrona nu putea 
surveni decât pe două căi: fie o revoltă populară, fie o lovitură de partid şi de stat. 
Problema era că ambele soluţii implicau multe necunoscute întrucât în primul 
caz aparatul represiv putea transforma mişcarea de protest într-o baie de sânge, 
iar în cea de-a doua situaţie practic era imposibil de detectat în conducerea 
partidului un om sau un grup capabil să răstoarne secretarul general. 

Totuşi, în cele din urmă condiţionările interne şi cadrul extern 
favorabil vor face posibilă Revoluţia Română. La 23 noiembrie, când încă 
lucrările Congresului XIV nu se încheiaseră, Mihail Gorbaciov i-a transmis 
lui Nicolae Ceauşescu, prin intermediul ambasadorului E.M. Tiajelnikov, un 
mesaj prin care îl informa că urmează să se întâlnească cu George Bush: 

„În aceste zile se încheie pregătirea pentru întâlnirea cu preşedintele 
S.U.A., George Bush. Deşi în vederea acestei întâlniri nu există o ordine de zi 
convenită în prealabil, una din temele centrale va primi, credem, procesele ce 
au loc în Europa răsăriteană, aspectele internaţionale ale acestora, influența 
asupra situaţiei din Europa şi din lume. În orice caz, sunt semnale din partea 
americanilor în această privință:? 

În aceste condiţii liderul sovietic propunea ca la revenirea de la 
întâlnirea de la Malta să se întâlnească la Moscova cu președinții statelor 
membre în Organizaţia Tratatului de la Varşovia, la 4 decembrie. Invitația 
a fost primită cu reticență de Nicolae Ceaușescu, ea fiind pusă în discuţia 
Comitetului Politic Executiv într-o scurtă şedinţă care a durat doar jumătate 


*L.R.R.D,, op. cit., p.57. 
31 Vezi „Scânteia”, 19 - 25 noiembrie 1989. 


% Arhivele Naţionale Istorice Centrale, fond C.C. al PC.R., Secţia Cancelarie, dosar 66/1989, 
f.31-33, 

de oră, la 27 noiembrie. Secretarul general a subliniat că deplasarea la Moscova 
trebuie să fie făcută nu doar pentru ascultarea unei informări, ci şi să fie un 
prilej de a discuta „unele probleme bilaterale."* 

În aceeaşi zi, Ceauşescu a transmis răspunsul la invitaţia lui Mihai 
Gorbaciov. În scrisoarea trimisă liderului sovietic era subliniat faptul că: 

„Considerăm că la întâlnirea dintre conducătorii U.R.S.S. şi S.U.A. 
nu se poate discuta, sub nici o formă, situaţia din țările socialiste. Despre 
problemele care au apărut în unele țări socialiste se poate discuta numai în 
cadrul unei întâlniri între conducerile țărilor socialiste. De altfel, Partidul 
Comunist Român a insistat de mai multe ori să se organizeze o asemenea 
întâlnire a ţărilor socialiste, însă până în prezent ea nu a avut loc. dacă în 
cadrul unei întâlniri bilaterale sovieto-americane va avea loc o asemenea 
discuţie, aceasta va fi considerată de toate popoarele ca un amestec în treburile 
interne ale țărilor socialiste ... În ce priveşte propunerea privind întâlnirea 
din 4 decembrie pentru a informa asupra rezultatelor convorbirilor sovieto- 
americane, noi considerăm că nu este necesară o întâlnire la nivel înalt în acest 
scop. Această informare se poate face pe cale diplomatică sau, cel mult, în 
cadrul unei întâlniri la nivelul miniștrilor de externe. O delegaţie a Partidului 
Comunist Român, la nivel înalt, ar putea veni la Moscova în scopul unei 
întâlniri cu o delegaţie la nivel înalt a Partidului Comunist al Uniunii Sovietice, 
în ziua de 5 decembrie, pentru a discuta probleme bilaterale şi o serie de alte 
probleme ale vieţii politice internaționale. Cu acest prilej, delegaţia noastră ar 
putea lua parte şi la întâlnirea din 4 decembrie, dacă aceasta va avea loc. 

Dacă nu va fi posibilă organizarea unei întâlniri bilaterale la nivel 
înalt, vom trimite la întâlnirea pentru informare un reprezentant al partidului 
nostru. Avem în vedere să participe, eventual, ministrul afacerilor externe.”** 

În ciuda acestui răspuns, Ceauşescu s-a deplasat la Moscova, la 
4 decembrie, pentru a asculta informarea legată de summit-ul la care au 
participat George Bush şi Mihail Gorbaciov în zilele de 2 şi 3 decembrie. A 
fost ultima ocazie pentru a demonstra că nu înţelege mersul evenimentelor 
şi că a rămas mental blocat la discursul din august 1968. În aceste condiţii, a 
venit şi răspunsul românilor, primul semnal fiind revolta eşuată de la Iași din 
14 decembrie. Peste trei zile la Timișoara situaţia se va schimba însă radical, 
iar din noaptea de 21/22 decembrie 1989 a început sfârșitului comunismului 
în România odată cu începutul rezistenței Bucureştiului. 

În concluzie, putem afirma cu certitudine că Revoluţia Română a 
avut puternice rădăcini interne, care s-au manifestat în decembrie 1989 pe 


35 Ibidem, f.20-23. 
*4 Ibidem, £.35-39. 

fondul unui climat internaţional favorabil, generat de acordul dintre cele 
două superputeri“ în privinţa acceptării reformelor radicale care aveau loc în 
Europa Estică. 

Abstract 

This paper looks at the relationship between “judicial truth, “historical 
truth” and political bias in historical past research from a methodological 
perspective. It starts with an analysis of a specific case, which is used to 
highlight the problems arising from the “judicialization” of contemporary 
history. The case is taken from Romanian history and consists of a complicated 
set of controversies which all ensued from the same analysis of December 1989 
events. he opinions rendered in these analyses are particularly interesting, 
not only because they extend over a long period but also because they 
delineate various political “truths” and judicial truths that interact with the 
interpretation of the same events given by historians. The paper shows how 
much these “truths” varied, how must be judged and what is their relationship 
with the historical past research in the historian's work. 

Key words: December 1989, historical past research, political bias, 
historical truth, judicial truth, past interpretation. 


Toate naţiunile au, în istoria lor, aspecte controversate sau sensibile ale 


trecutului mai îndepărtat sau mairecentcareaucondusla narațiuniistoriografice 
şi reprezentări în percepţia opiniei publice diferite uneori diametral opuse. 

Funcție de dinamica politică şi culturală a societăţii istoriografia a suferit 
modificări şi reinterpretări în ceea ce priveşte reprezentarea trecutului cu 
fapte şi evenimente care au intrat în categoria celor sensibile şi controversate. 

Schimbările de imagine în perceperea trecutului istoric sunt generate 
pe de o parte de însăşi evoluţia naturală a producţiei istoriografice dar, din 
păcate, şi sub influenţa factorilor politici sau a liderilor care au administrat 
la un moment dat puterea. De-a lungul istoriei, conducătorii statelor şi/sau 
alți lideri au folosit scrierea şi re-scrierea istoriei ca mijloc de a obţine sau 
de a spori legitimitatea guvernării sau pentru a „vinde” electoral proiectele 
lor politice. Astfel de scrieri, la cererea unor lideri interesați de o anumită 
imagine a unui eveniment istoric oferă o perspectivă asupra modului în care 
ei şi regimul lor s-au văzut în raport cu ceilalți şi despre modul în care au dorit 
să fie percepuți în cartea de istorie. „Istoriile” care rezultă în aceste condiţii 
trebuie clar citite în această grilă de lectură, supusă dezbaterii critice pentru 
a identifica scopurile şi contextul în care au fost produse!. Istoria regimurilor 
de dictatură dar mai ales înlăturarea lor de la putere au stat sub semnul acestei 
tendinţe în istoriografia europeană şi cea română deopotrivă. 

Pe de altă parte trebuie subliniat faptul că re-crearea naraţiunilor 
istorice despre evenimente puternic controversate în istoria popoarelor este şi 
un fenomen normal deoarece această activitate se înscrie în procesul continuu 
de a aflare a adevărului. S-a constatat că atunci când sub „lupă” se găseşte un 
trecut traumatic istoricul nu este unicul actor care caută adevărul. Românii nu 
fac excepţie de la această regulă iar evenimentele din Decembrie 1989, pot fi 
considerate un trecut traumatic prin numărul mare de victime şi starea de stres 
social generată de acţiunile desfăşurate de elemente considerate la acea dată 
ca fiind teroriste”. Imediat după căderea regimului Nicolae Ceauşescu media 
şi oamenii politici aduşi în conştiinţa publică de evenimentele revoluţionare 
şi nu istoricii au fost actorii principali care au difuzat la nivelul opiniei publice 
românești şi internaţionale adevărurile despre evenimentele din decembrie 
1989. Contextul în care aceste adevăruri își croiau „drum” în conştiinţa 
publică nu era cel al unei societăţi aşezate şi liniștite ci a uneia cu o dinamică 
explozivă dată de bătălia pentru putere în care au fost folosite toate armele 
posibile inclusiv cele de ordin istoric. 


1 Understanding Conflicting Historical Narratives, online https://www.kreddha.org/activities/ 
history-and-international-law-projects/understanding-conflicting-historical-narratives. 


? A se vedea Alexandru Purcăruș, Inauguralul traumatic şi memorialistica Revoluţiei Române 
din 1989, în Constantin Hlihor (coord.), Revoluția Română din Decembrie 1989 şi percepția ei 
în mentalul colectiv. Obiectivitate și subiectivitate. Neutralitate şi părtinire. Studii, Târgovişte, 
Editura Cetatea de Scaun, 2014, p. 221-275. 

Fenomenul baricadă în societatea română postdecembristă şi 
impactul acestuia asupra istoriei Revoluţiei Române din Decembrie 1989 

Particularitățile prăbuşirii regimului comunist din România prin 
revoluţie violentă şi nu prin negociere cu vechile structuri de putere cum 
s-a întâmplat în alte state fost socialiste nu numai că a împărţit noua elită 
politică ci a condus la formarea unei adevărate baricade în societate de pe care 
s-a dus lupta pentru putere în perioada postdecembristă. Acest fenomen s-a 
manifestat în toate domeniile şi a cuprins rapid toate aspectele vieţii politice, 
economice, cultural-artistice şi desigur şi cercetarea trecutului istoric recent. 

Astfel în plan politic a început o bătălie între reprezentanţii partidelor 
istorice, adepţi ai transformării radicale şi imediate a societăţii pentru care 
„piața şi concurenţa - piatra de temelie a lexiconului neo-liberal - au devenit 
fundaţia naturală ale societăţii române post-totalitare”” şi liderii Revoluţiei 
grupaţi în FSN care nu au împărtăşit această convingere şi au militat pentru 
o transformare graduală a societăţii. Presa scrisă şi audio-vizuală dar şi liderii 
de opinie care au coagulat societatea civilă au preluat fenomenul baricadă. 
A apărut un adevărat război mediatic în care liderii FSN şi simpatizanți, 
demonizaţi şi acuzaţi că nu doresc o liberalizare reală ci o substituire a 
comunismului cu un „socialism democratic”, reformat pentru a conserva, în 
esență, modelul sovietic lansat de Mihail S. Gorbaciov dar și de nomenclatura 
cu legături la Moscova şi liderii opoziţiei care doreau restaurarea regimului 
politic antebelict. Din nefericire în această bătălie pentru putere a fost utilizată 
Istoria ca armă de ambele tabere astfel că trecutul istoric mai îndepărtat sau de 
dată recentă, cum au fost evenimentele care au condus la răsturnarea regimului 
Ceauşescu, a devenit câmp de bătălie. În acest război istoriografic cel mai mult 
de suferit a avut însăși adevărul! 

Războiul istoriografic care s-a consumat în domeniul cercetării 
Revoluţiei Române din Decembrie 1989 a condus la apariţia unui proces de 
„reconversie ideologică şi conceptuală” prin care grila de lectură a trecutului 
specific istoriografiei marxiste a fost substituită de o alta fundamentată 
pe principiile ideologiei anticomuniste“. Fenomenul nu este specific doar 
societăţilor ieşite din comunism. Istoricii occidentali au sesizat apariţia sa şi 
în istoriografia occidentală dar l-au denumit polarizare. Recent referindu- 


5 Ibidem. 


4 A se vedea pe larg, Constantin Hlihor, Decembrie 1989. Percepţie şi interpretare istorică, în 
Constantin Hlihor (coord.), Revoluția Română din Decembrie 1989 şi percepția ei..., p. 38-39. 


” Florin Abraham, Istoriografie și memorie social în România după 1989 în „Anuarul 
Institutului de Istorie George Barițiu din Cluj-Napoca”, tom LI, 2012, p. 153. 


4 A se vedea pe larg, Florin Abraham, Influenţa anticomunismului asupra istoriografiei române 
recente, în „Arhivele 'Totalitarismului”, nr. 3-4/2008, Bucureşti, INST, p. 123-144. 

se la acest aspect, Jennifer Kavanagh şi Michael D. Rich atrăgeau atenţia că 
„polarizarea contribuie atât la sporirea divergenţelor în ceea ce priveşte faptele şi 
interpretările analitice ale faptelor și datelor, cât și la estomparea liniei dintre opinie 
şi fapt istoric obiectiv, prin crearea de părți opuse, fiecare cu propriile naraţiuni, 
vederi asupra acelui fapt istoric. Fiecare parte poate deveni insulară în gândirea 
şi comunicarea reprezentărilor lor despre acel fapt, creând astfel un mediu închis 
în care se proliferează informaţii false. Datele sugerează că polarizarea politică, 
socială și demografică nu numai că este gravă și se înrăutățește în Statele Unite 
contemporane, ci se suprapune şi se consolidează reciproc”. 

În aceste condiţii au fost istorici care s-au aliniat unui curent în 
cercetarea trecutului recent pentru care narațiunea istorică poate deveni 
„acel aparat ideatic sofisticat menit să ofere compensaţii morale victimelor şi 
să-i damneze pe cei consideraţi a fi vinovaţi de ororile petrecute în trecut”*. 
Textul istoric devine astfel din instrument al cunoașterii trecutului un 
vehicul pentru justiția socială”. Este o posibilă explicaţie de ce procesul de 
cercetare şi reconstituire a evenimentelor din Decembrie 1989 a început şi 
în istoriografia postdecembristă sub auspiciile fenomenului de baricadă. În 
aceste condiţii rezultatele cercetării sunt influențate de poziţia/locul pe care se 
află „observatorul-cercetător”: de partea liderilor Revoluţiei grupaţi în jurul 
lui Ion Iliescu sau de cea a opozanţilori?. Astfel se pot explica de ce de multe 
ori imparțialitatea şi neutralitatea axiologică în cercetarea Revoluţiei Române 
din Decembrie 1989 au rămas deziderate declarative şi rareori trăsături 
ale scrisului istoric. „Corectitudinea politică” care a dominat societatea 
postdecembristă şi-a pus amprenta şi asupra cercetării istorice dar ea nu se 
poate substitui „corectitudinii meseriei de istoric”. 

Comportamentul de tip corect politic observabil la unii cercetători 
îşi are izvorul în realităţile obiective ale societății postdecembriste imediat 
următoare căderii regimului comunist. Actorii politici şi media apăruţi după 
Decembrie 1989 şi a celor care au urmat până la restabilirea regulilor de 


” Jennifer Kavanagh, Michael D. Rich, Truth Decay. An Initial Exploration of the Diminishing 
Role of Facts and Analysis in American Public Life, RAND Corporation, Santa Monica, Calif., 
2018, p. XIII-XIV. 


* Florin Abraham, Istoriografie şi memorie socială... p. 158. 


” A se vedea pe larg, James O. Barbre, History Texts: A Potential Vehicle for Social Justice, în 
„International Journal of Social Sciences and Education”, Vol. 2, Issue 3, 2012, pp. 317-324. 


Il, Bogdan Murgescu, Anexă, Cuvîntul înainte, aşa cum a fost scris în iunie 2006 şi cum ar 
fi apărut dacă volumul ar fi fost publicat ca număr al revistei Institutului Revoluţiei Române 
din Decembrie 1989, în Bogdan Murgescu (coord.), Revoluția Română din 1989: Istorie și 
memorie, laşi, Editura Polirom, 2007. 


1! Eleonora-Maria Popa, Coordonate ale reformei istoriografiei românești postcomuniste, în 
„erra Sebus. Acta Musei Sabesiensis”, 9, 2017, p. 409. 

accedere la putere pe baza contractului social dat de alegeri, respectiv până 
la adoptarea noii Constituţii, au construit „baricadele” în societatea română 
postdecembristă, fiecare cu „steagul” propriei imagini a evenimentelor. Pe 
una dintre aceste baricade s-au aflat cei care defineau procesul prăbuşirii 
regimului Nicolae Ceaușescu prin conceptul de revoluție anticomunistă iar 
pe de cealaltă baricadă contestatarii care au negat caracterul revoluţionar şi 
au încadrat actul istoric în categoria loviturilor de stat, a conspiraţiilor etc., 
pentru a le răpi legitimitatea în actul de exercitare a puterii politice în noul stat 
român. Ana Blandiana, într-un interviu luat de filozoful şi politologul maghiar 
G. M. Tamâăs, la o distanţă de două decenii de la consumarea evenimentelor, 
confirma existența baricadelor: „De fapt, în întâmplările din decembrie au fost 
implicate două categorii umane şi politice, absolut diferite şi perfect opuse: cei 
ce au fost împotriva lui Ceaușescu (nu pentru că era comunist, ci pentru că 
nu era destul de comunist, pentru că diluase comunismul într-un naționalism 
kitsch) şi cei ce erau împotriva comunismului. Prima categorie a reușit şi s-a 
instalat în grabă în locul cald încă al celui eliminat, cea de-a doua categorie a 
rămas în Piaţa Universităţii, cerând lustraţia și statul de drept”?. 

Astfel încă din primele zile ale anului 1990 a fost lansată în spațiul 
public ideea răsturnării cuplului dictatorial printr-o lovitură de stat pentru 
a de-legitimiza CFSN - noua putere apărută în după-amiaza zilei de 22 
decembrie 1989. Miza în această confruntare nu a fost una de ordin istoric 
în care scopul principal era aflarea adevărului, ci una politică. Aceea de a se 
impune în societate percepţia și reprezentarea acceptabilă pentru ca mare parte 
a celor care au susținut acțiunea de răsturnare a regimului Ceaușescu să treacă 
de partea grupurilor anti-CESN pentru a se realiza „încă o revoluție”. Se căuta 
legitimitate pentru o „nouă revoluţie” de data aceasta împotriva celor care l-au 
înlăturat pe Ceauşescu de la putere ceea ce nu s-a putut realiza! Romulus Rusan 
observa, corect, că „deocamdată, masele, pe care gustul libertăţii şi promisiunile 
electorale fățarnice le zăpăciseră până într-acolo încât, în mai 1990, dăduseră 
lui Ion Iliescu 85% din voturi, iar FSN-ului 66%". Speranţa grupurilor anti 
CFSN/CPUN că Decembrie 1989 va continua ca spirit şi acțiune de masă în 


„fenomenul Piaţa Universităţii”! nu s-a materializat ci a adâncit fenomenul 


12 Ana Blandiana, Cea mai frumoasă dintre Româniile posibile n-a existat încă, interviu de 
G. M. Tamâs în „Revista 22Plus”, Anul XVII, nr. 311, 7 decembrie 2010, online https://wrww. 
anablandiana.eu/pop-up/alianta_civica/22%20plus%2031 1-mic.pdf, accesat la 29 aprilie 2019. 


15 Romulus Rusan, Nu putem reuși decât împreună, în „Revista 22Plus”, Anul XVII, nr. 311,7 
decembrie 2010, online https://www.anablandiana.eu/pop-up/alianta_civica/22%20plus%20 
311-mic.pdf, accesat la 29 aprilie 2019. 


14 Florin Dumitrescu, Bâlciul Universităţii. Descoperind spiritul târgoveţ în Bucureştiul 


postsocialist, Bucureşti, Editura Humanitas şi Societatea de Antropologie Socială şi Culturală, 
2013, p. 51-57. 

baricadă în societatea românească. Fiecare dintre actorii „baricadelor” doreau 
să impună propria reprezentare asupra adevărului privind evenimentele din 
decembrie 1989 şi acuza partea adversă de ascunderea lui. Mihai Şora, de pe 
baricada anti-FSN, afirma: „Câtă vreme cei ce se află la cârma ţării vor măslui 
adevărul - în primul rând adevărul ultimului an, începând cu sfârşitul lui 
decembrie şi trecând prin ianuarie, prin februarie, prin martie, prin aprilie şi 
mai, şi mai ales prin mijlocul lui iunie —, tot răul care s-a întâmplat până acum 
se va putea întâmpla şi de aici înainte”. 

Din punct de vedere al luptei politice această dispută asupra adevărului 
privind evenimentele din decembrie 1989 avea logică în lupta electorală dar nu 
şi din punct de vedere al analizei trecutului istoric. Teama lui Mihai Şora şi a 
celor care îi împărtăşeau această temere nu se baza pe fapte, date sau alte surse 
cu care istoricii re-construiesc imaginea trecutului în spiritul adevărului istoric, 
ci pe opinii şi convingeri care izvorau din ideologii şi doctrine politice diferite. 
Acesta dorea să potrivească istoria lui Decembrie 1989 pentru o reprezentare/ 
imagine predeterminată. Academicianul Florin Constantiniu referindu-se la 
cercetătorii care s-au aplecat asupra fenomenului Piaţa Universităţii constata 
„că anumiţi istorici-dar nu numai istorici-, în funcţie de simpatiile/antipatiile 
lor politice prezintă cu parţialitate evenimentele, mergând până la crearea 
de noi mituri: de pildă Piaţa Universităţii- Kilometrul 0 al democraţiei”"€. Ori, 
„Istoria interpretată printr-o lentilă ideologică poate fi înșelătoare” şi nu 
de puţine ori poate conduce nu la istorii false ci la pseudo-istorie. Douglas 
Allchin studiind fenomenul în cadrul cercetării ştiinţifice ajunge la concluzia 
că „Pseudo-istoria transmite idei false despre procesul istoric al științei şi natura 
cunoștințelor ştiinţifice, chiar dacă se bazează pe fapte recunoscute. Contururile 
fragmentare ale evenimentelor istorice reale care omit contextul pot induce în 
eroare, chiar dacă intenționează să demonstreze cum funcționează ştiința”:. 
Istoricul astfel îşi depăşeşte statusul său social şi profesional asumându-și un 
rol de judecător sau expert în asanarea morală a societăţii. Acest aspect nu este 
caracteristic doar istoriografiei româneşti post decembriste. În Franţa Gerard 
Noiriel observă că „ideea că istoricul este înainte de toate un expert sau un 
judecător tinde să se răspândească” şi că „unii istorici ai timpului prezent 


15 Mihai Şora, Ne va salva doar adevărul, în „Revista 22Plus”, Anul XVII, nr. 311,7 decembrie 
2010, online https://www.anablandiana.eu/pop-up/alianta_civica/22%20plus%20311-mic. 
pdf, accesat la 29 aprilie 2019. 


15 Florin Constantiniu, In dezbatere. Istoriografia și politica, în „Studii şi materiale de istorie 
modernă”, vol.XX, 2007, p. 140. 


1 Douglas Allchin, Pseudohistory and Pseudoscience, în „Science & Education” vol. 13, 2004, 
Kluwer Academic Publishers, p. 180. 


13 Ibidem, p. 186. 

lucrează şi ei pentru a consolida această imagine”; el denunță „importanța 
extremă pe care a luat-o logica expertizei” care „tinde să facă din istoric un 
fel de judecător suprem care distribuie punctele bune şi rele [...]” şi vorbeşte 
în acest sens de „deriva” şi „sentiment de neliniște”. Sunt vizaţi în special 
istoricii care aparțin mass-media, şi tagmei „intelectualilor guvernamentali” 
care „asigură interfața dintre mediul profesional şi societate, dar o fac doar 
cu prețul unor distorsiuni şi contorsiuni grave”%. Gerard Noiriel constată 
că intelectualii francezi din generaţia sa au învăţat din proprie experienţă că 
„toate cunoştinţele pe care le aveau nu le dădeau nicio abilitate deosebită ca 
să cunoască problemele politice mai bine. Am tras concluzia că rolul nostru, 
ca cercetători, nu a fost de a răspunde direct la întrebările actuale, ci de a 
oferi elemente de reflecţie de natură să ajute cetăţenii în propria lor călătorie. 
Cu alte cuvinte, ca istoric, încerc a înţelege lumea aşa cum a fost şi aşa cum 
este, fără a comenta ce ar trebui să fie. Aceasta este o poziţie care este uneori 
prost înțeleasă de public, mai ales când problemele abordate sunt legate de 
evenimente actuale, deoarece mulți se aşteaptă ca cercetătorul să-și susțină 
opinia. A pleda pentru autonomia cercetării nu înseamnă în niciun caz 
ca istoricul să se refugieze în turnul său de fildeş şi să ignore preocupările 
contemporanilor săi'?!. 

O interesantă analiză a „baricadelor” privind definirea şi interpretarea 
evenimentelor din Decembrie 1989 pe parcursul ultimilor decenii o întâlnim 
la istoricul Adrian Cioroianu. Acesta ajunge la concluzia că: „Discuţiile despre 
Revoluţia din 1989, în România de astăzi, reprezintă în ele însele o acrobație 
de tip retoric petrecută pe trei coarde foarte întinse: i) una este coarda ironic- 
«negaţionistă» — adică un amestec de bancuri şi demonstraţii nu foarte elaborate 
potrivit cărora, la final, reiese că în decembrie 1989, la București, nu a fost nicio 
revoluţie, ci mai curând un fel de mascaradă cu morți la final; ii) a doua este 
cea declarat investigativă (şi nedeclarat senzaționalistă) - având ca rezultat 
o paletă relativ largă de concluzii, de la opiniile exaltate, conform cărora la 
Târgovişte nu a fost împuşcată familia Ceauşescu (ci altcineva, eventual nişte 
sosii) şi până la speculaţiile aparent logice despre accidente, morţi, dispariții 
sau apariţii care au urmat după ieşirea din scenă a Conducătorului; în fine, 
ultima - şi cea mai anemică deocamdată - este iii) cea istorică: în ciuda unei 
producţii bibliografice relativ bogate pe această temă în ultimii 20 de ani, 
analiza de factură istorică este cu mult depăşita de primele două. A spune 


159 Gerard Noiriel, Les origines republicaines de Vichy, Paris, Hachette, 1999, p. 10-43. 
* Ibidem. 


* dem, Lhistorien face aux defis du XXIe siecle Mondialisation des echanges et crise des Etats- 
nations, conferences Gerard-Parizeau, mars 2001, Paris p.14, online https://prix-gerard- 
parizeau.hec.ca/wp-content/uploads/2019/12/Noiriel.pdf, accesat 5 noiembrie 2023. 

acest lucru nu înseamnă neapărat a alimenta corul lamentaţiilor pe acest 
subiect. În opinia mea, pe termen mediu relatarea istorică a revoluţiei din 
decembrie 1989 va cădea automat în sarcina unei alte generaţii de istorici ai 
țării — şi, foarte probabil, necesarul exerciţiu al distanţei va produce rezultate 
net superioare celor de azi”?. 

Istoricii români care s-au aplecat asupra cercetării evenimentelor 
din decembrie 1989 şi a tranziţiei care i-a urmat au ratat, din păcate, şansa 
de a se constitui ca a treia parte, neutră şi echidistantă în raport cu forțele 
politice care au fost angajate în lupta politică pentru accederea la putere. 
S-au aliniat la una/alta dintre forțele politice care fiecare din același interes, 
a dorit să impună propria reprezentare a evenimentelor din decembrie 1989. 
Responsabilitatea intelectualului, în general, şi a istoricului, în special, nu 
se raportează la conjunctura şi schimbările de regim politic. Răsturnarea 
regimului Ceauşescu a adus cu sine prima şi cea mai evidentă libertate pentru 
români cea a cuvântului şi a opiniei. Intelectualii s-au constituit rapid în 
organizaţii specifice societăţii civile numai că acestea nu şi-au înţeles rațiunea 
de a fi”? şi au fost rapid politizate. Acest eşec va fi mărturisit şi asumat de Ana 
Blandiana, unul dintre liderii revoluţiei române, care s-a desprins de CFSN 
şi s-a angajat în lupta pentru putere inclusiv prin crearea pe structurile unei 
organizații civice a unui partid politic?*. 

În lumea democratică responsabilităţile intelectualilor sunt mult mai 
profunde decât ceea ce MacDonald numeşte responsabilitatea oamenilor, 
având în vedere privilegiile unice pe care aceştia le au”. Ei trebuie să promoveze 
adevărul şi să-l curețe de minciună așa cum de obicei se întâmplă în societatea 
occidentală. Când Arthur Schlesinger a fost întrebat de un reporter de la The 
New York Times, în noiembrie 1965, de ce există o contradicţia între raportul 
său despre incidentul din Golful porcilor? şi „povestea pe care a livrat-o presei 
la momentul intervenţiei, el a recunoscut, pur şi simplu, că a minţit în interesul 
național”. Este rolul şi responsabilitatea istoricului de a se constitui în a „treia 


2 Adrian Cioroianu, Revoluţia română, după 20 de ani. Viciile şi virtuțile normalităţii sociale, 
in „Sfera Politicii”, nr. 173, p. 62. 


2 A se vedea Acad. Vasile Stănescu, Societatea civilă în faţa globalizării, Secţia de Ştiinţe 
Economice, Juridice şi Sociologie a Academiei Române, online http://www.ince.ro/Publicatii/ 
Tezaur/caiet_10.pdf; Anemari-Helen Necşulescu, Geneza apariției ONG-urilor din România, 
în „Studia Politica, Romanian Political Science Review”, vol. 11, nr. 3, 2011, p. 525-556. 


* Anei Blandiana, Fals tratat de manipulare, Bucureşti, Editura Humanitas, 2013 p. 184-200. 


% Noam Chomsky, The Responsibility of Intellectuals, The New York Review of Books, February 
23, 1967, online https://chomsky.info/19670223, accesat la 6 mai 2019. 


% National Review Bulletin, August 3, 1965, online https://www.cia.gov/library/readingroom/ 
docs/CIA-RDP88-01350R000200640029-3.pdf, accesat la 6 mai 2019. 


” Noam Chomsky, op. cit., în loc cit. 

parte și de a cerceta pentru a pune narațiunea unui eveniment, cum a fost cel la 
care am făcut referire, în acord cu adevărul!"%. 

Francois Bedarida afirmă că responsabilitatea istoricului în munca sa 
de cercetare se poate manifesta dacă se îndeplinesc cel puţin două condiţii. 
Una ţine de libertatea sa politică, socială, financiară şi intelectuală. A doua 
ţine de capacitatea sa profesională de a respecta cu acribie principiile cercetării 
adevărului istoric%. Dacă cercetătorul nu îşi asumă această responsabilitate 
avem de-a face cu iresponsabilitatea istoricului şi abuzarea naraţiunii istorice şi 
nu a trecutului istoric care „este atât de inalterabil încât nici măcar Dumnezeu 
nu îl mai poate schimba””. 

Istoricul Antoon de Baets consideră că o re-compunere interesată a 
unui eveniment istoric se petrece la trei niveluri: euristic, epistemic şi empiric”. 
La primul nivel abuzarea istoriei se face prin modul cum se selectează sursele 
pentru analiză. Când istoricii colectează sursele cu rea credință omițând pe 
cele care nu se încadrează în schema predefinită a naraţiunii ei comit un abuz 
euristic*?. În cazul Revoluţiei din Decembrie 1989 lipsa documentelor de 
arhivă este completată de memorii şi mărturii luate doar de la actorii şi martorii 
evenimentelor care contestă legitimitatea grupului care a preluat puterea 
politică în după amiaza zilei de 22 decembrie 1989. Profesorul şi specialistul 
în drept constituţional Cristian Ionescu arată că dreptul constituțional este 
fundamentat pe principiul potrivit căruia, poporul este în drept să se revolte 
împotriva samavolniciei celor aflaţi la guvernarea statului. Comunicatul făcut 
către ţară este un document politic care constata că sub presiunea maselor 
revoltate structurile de putere ale regimului Ceauşescu s-au prăbușit iar 
conducerea ţării a fost preluată de un nucleu revoluționar a cărei legitimitate 
nu a fost contestată la acel moment de nimeni”. 

La cel de-al doilea palier Antoon de Baets constată că abuzul istoriei 
este epistemic deoarece se interpretează faptele printr-o teorie sau grilă de 
lectură croită pentru a obține o anumită imagine şi nu cea care ar rezulta 
din interpretarea evenimentelor prin toate teoriile posibil a fi utilizate. 
Evenimentele din decembrie 1989 în istoriografia română sunt analizate fie 


% A se vedea printre alții, Larry Hancock, Stuart Wexler, Shadow Warfare: The History of 
Americas Undeclared Wars, Counterpoint Press, Berkeley, 2014, p. 175-195; John Prados, 
Războaiele secrete ale preşedinţilor, Editura Elit, 2000. 


* Frangois Bâdarida, op. cit., p. 2-3. 

350 A. Adu Boahen, Clio and Nation-Building in Africa, Ghana Universities Press, Accra, 1975, p. 4. 
5! Antoon de Baets, op. cit., p. 17. 

2 Ibidem, p. 18. 


3 Cristian Ionescu, Drept constitutional și institutii politice, vol. I, Bucureşti, Editura Lumina 
Lex, 2001, p. 102-105. 

doar din perspectiva loviturii de stat fie din cea a revoluţiei pure** ceea ce 
conduce la o imagine/reprezentare extrem de simplificată. Simplificarea în 
naraţiunile istorice este periculoasă atunci când acestea se referă la un trecut 
traumatic pentru că perpetuează starea conflictuală în societate iar rolul social 
al istoriei pur şi simplu dispare. La ultimul palier Antoon de Baets așează 
abuzul empiric/pragmatic al istoriei. Acesta apare atunci când istoricii mint 
în legătură cu paternitatea ideilor puse în circulaţie sau cu statutul muncii lor 
dacă au sau nu un angajament față de cineva pentru a promova o imagine 
interesată sau un interes propriu. 

Un alt aspect de care trebuie să se ţină seama când se cercetează şi 
analizează trecutul recent deoarece conduce la creşterea responsabilității 
istoricului pentru munca sa este dat de multiplicarea celor care produc 
istorie. În re-compunerea imaginii evenimentelor din Decembrie 1989 sunt 
implicați mai mulţi actori iar rolul principal, paradoxal, nu îl are istoricul. 
Este un fenomen care s-a generalizat prin explozia mijloacelor de comunicare 
în masă. „Difuzarea istoriografiei autentice în societate, spre medii mai largi 
sau mai restrânse, nu se face mereu direct prin intermediul istoricilor, ci prin 
varii mijloace, interferează cu legende, tradiţii, mituri, clişee etc. şi conduce 
implacabil la vulgarizări, exagerări, erori, falsuri”*, consideră istoricul Ioan 
Aurel Pop. 

Cercetătorii autentici înarmaţi cu instrumentele şi tehnicile profesiei 
de istoric ar trebui să fie cei care să primenească „mereu trecutul de intruziuni 
deformatoare”*. Expansiunea istoriei dincolo de scriitura istoricului de sorginte 
academică şi universitară a dat o nouă margine chestiunii responsabilității 
în ceea ce priveşte adevărul istoric. Astăzi, cei care cercetează şi scriu istoria 
revoluţiei române din decembrie 1989 abundă. „Memoriile, studiile de istorie 
orală şi istorie publică au împins frontierele a ceea ce constituie istoria și modul 
în care ar trebui să fie practicată. Provocarea nu este numai de a descoperi 
ceea ce s-a întâmplat cu adevărat, ci şi de a comunica și de a nu lăsa piaţa 
la variante fictive, reciclate senzaţional, prin romane, filme sau demagogie 
politică. Nu este suficient să producem adevărul, el trebuie să fie cunoscut în 
spaţiul public”. De aici nevoia permanentă de construcţie şi re-construcţie a 


34 Alexandru Grigoriu, Despre Revoluţie, din dialog şi ascultări, în „Caietele Revoluţiei”, Nr. 
1-2 (71-72)/2018, p. 58-62. 


% Ioan-Aurel Pop, Istoria, adevărul şi miturile. Note de lectură, Bucureşti, Editura Enciclopedică, 
2014, p. 18. 


3€ Ibidem. 


“ Arundhati Virmani, Social Responsibility of the Historian, în „Economic&Political Weekly”, 
Vol. 52, Issue No. 36, 09 Sep. 2017, online https://historynewsnetwork.org/article/167158, 
accesat la 5 noiembrie 2023. 

discursului istoriografic despre Revoluţie şi după mai bine de trei decenii de la 
consumarea evenimentelor. 

Desigur că scrierea istoriei nu este un proces de re-construcție abstractă, 
ci mai degrabă reflectă dimensiunea intelectuală a transformării politice a 
prezentului. Istoricul trebuie să își asume partizanatul politic dacă acesta 
există şi să accepte faptul că imaginea pe care o furnizează consumatorului 
de istorie nu este unica de acceptat într-o societate democratică. Revoluţia 
din decembrie 1989 are caracter procesual şi incumbă o mulțime de fapte şi 
evenimente de ordin politic, militar, social moral şi juridic care alcătuiesc un 
întreg. Cercetarea fiecăreia dintre acestea poate conduce la reprezentări şi 
imagini diferite. Academicianul loan Aurel Pop referindu-se la pluralitatea 
de reprezentări ale unui eveniment care a marcat la un moment dat mentalul 
colectiv dintr-o societate anume dar cercetat de mai mulți istorici afirma: „Este 
evident că, dacă cinci istorici tratează independent același subiect al vieţii 
trecute, vor rezulta cinci versiuni diferite. Presupunând ca toți cei cinci istorici 
sunt oneşti, că toţi procedează la critica surselor, că toţi sunt buni profesioniști, 
că toţi caută să limiteze pe cât posibil factorii perturbatori, aleatorii, presiunea 
mediului etc., se poate admite că operele rezultate ar fi relativ asemănătoare. 
Şansele sunt însă mici să se întâmple acest lucru, mai ales dacă tema comună 
a fost tratată de unul în manieră sociologizantă, de altul din punct de vedere 
cultural, de altul prin unghi politic, de altul prin prisma mentalului colectiv 
etc. 'Toate aceste variante sunt corecte şi în conformitate cu adevărul parțial 
căutat de fiecare. În plus, peste un timp, după apariţia unor surse noi sau 
după schimbarea sensibilităţii publicului, aceeași temă va apărea, fără doar 
şi poate, tratată altfel”. Nu pluralismul de reprezentări şi imagini afectează 
cunoaşterea unui fenomen sau fapt istoric oricât de complex şi controversat 
ar fi acesta cum este şi cazul Revoluţiei Române din Decembrie 1989 ci falsul, 
minciuna şi adevărurile interesate! 

Asumarea poziţiei de pe care este analizată Revoluţia din Decembrie 
1989 este un fenomen extrem de rar în literatura consacrată evenimentelor. Și 
totuşi acest lucru s-a întâmplat. Foarte interesant că această asumare nu vine 
din partea unui analist politic sau istoric, ci chiar a unui om politic care a fost 
angajat în bătălia pentru putere în România post decembrie 1989 şi a ocupat 
funcția de preşedinte al României. Este vorba despre Emil Constantinescu. 
În unul dintre volumele consacrate lui Decembrie 1989, preşedintele Emil 
Constantinescu scria cu onestitatea ce trebuie să caracterizeze pe orice 
cercetător al fenomenului social: „Recunosc însă o anume încrâncenare în ceea 


“5 Enzo Traverso, Left-wing melancholia: Marxism, history and memory, Columbia University 
Press, New York, 2016, p. 223. 


% loan-Aurel Pop, op.cit, p. 15-16. 

ce am scris venită din durerea unui om care a trăit în miezul evenimentelor şi 
se simte lovit de acceptarea cinică a crimelor, abuzurilor, corupției şi minciunii 
sau de indiferența la fel de cinică cu care sunt încă privite de către o mare parte 
a societății româneşti... Am scris aceste cărți de pe poziţia victimelor minţite 
sau speriate, care nu-şi cunosc sau nu-și pot apăra drepturile. Le-am scris de 
pe poziţia milioanelor de români cinstiţi care cred în adevăr, în dreptate şi în 
demnitate”. Reprezentarea evenimentelor din decembrie 1989 are o paletă 
extrem de largă a imaginilor şi ele trebuie acceptate dacă sunt re-construite cu 
respectarea adevărului ştiinţific, onestitate şi fără interes politic. Altfel se va 
semăna confuzie şi manipulare a istoriei în societate. 

Din această perspectivă este explicabil de ce un student de la Institutul 
de Studii Politice al Universităţii Lyon 2 afirma că în urma lecturilor efectuate 
nu îşi putea contura o imagine/reprezentare clară despre ce s-a întâmplat în 
România: „Asupra evenimentelor care s-au petrecut în România în decembrie 
1989 domneşte încă o enormă neînțelegere. Putem vorbi cu adevărat despre 
revoluţie ca în Ungaria, Polonia sau Republica Cehă? Versiunile diferă. Lovitură 
de stat dată de noua putere? Revoluţie populară adevărată? Un complot al 
KBG-ului pentru a elimina pe Ceauşescu? Sunt atât de multe posibilități care 
pot bloca memoria românilor privind acest eveniment. Jurnalistul franco- 
român Victor Lupan a alcătuit o sinteză a diferitelor naraţiuni: Teza dublei 
explozii pe care o vede ca o revoltă populară provocată, dar autentică în 
sinceritatea sa tragică şi naivă, pe de o parte, şi o lovitură de stat, pe de altă 
parte, pare a fi cea corectă. Lovitura de stat care ar fi integrat masele populare 
în strategia sa". 

Problema centrală a re-compunerii imaginii evenimentelor din 
decembrie 1989 în spiritul adevărului istoric este legată de înţelegerea a ceea ce 
este şi reprezintă adevărul în societate şi perspectivele din care acesta poate fi 
aflat dar mai ales de utilizarea corectă a sensului şi semnificației unor concepte, 
a noţiunilor cu care se construieşte narațiunea/povestea lor. A cerceta ceea ce 
s-a întâmplat în decembrie 1989 şi lunile care au urmat sub zodia emoţiilor şi a 
convingerilor mai degrabă decât a dovezilor pentru a fi în acord cu așteptările 
opiniei publice pune sub semnul întrebării rolul documentului în sfera publică, 


cil Apud Cristina Tudor, Recenzia lucrării Emil Constantinescu, Păcatul originar, sacrificiul 
fondator. Revoluția din '89 aşa cum a fost, Editura Minerva, Bucureşti, 2009, online http://www. 
cercetare-memorialulrevolutiei1989.ro/wp-content/uploads/2016/06/Emil-Constantinescu. 
pdf, accesat la 5 noiembrie 2023. 


*1 Marianne Rigaux, Les politiques de la memoire en Roumanie depuis 1989. La gestion delicate 
des passes fasciste et communiste, Seminaire C'histoire politique des XIXe et XXe siecles sous la 
direction de Gilles Vergnon. Soutenu le 2 septembre 2008, online http://doc.sciencespolyon. 
fr/Ressources/Documents/Etudiants/Memoires/Cyberdocs/MFE2008/rigaux_m/pdf/ 
rigaux_m.pdf, accesat la 5 noiembrie 2023. 

şi mai ales onestitatea şi capacitatea cercetătorului de a extrage din mulțimea de 
fapte şi evenimente a ceea ce este socotit social şi politic semnificativ pentru 
configurarea adevărului istoric. Aşa se explică de ce după aproape trei decenii 
de la evenimentele din decembrie 1989 nu avem o imagine care să fie, din 
perspectiva adevărului, acceptată de întreaga societate românească. 

Sondajele de opinie efectuate în anii 1999 şi 2009 de instituţii de 
specialitate din România indică o imagine egal polarizată între cei care 
consideră că în decembrie 1989 a fost o revoluţie în care factorul intern a avut 
rol hotărâtor şi cei care cred că a fost o lovitură de stat efectuată de personalități 
din eşalonul doi al nomenclaturii comuniste cu ajutor străin. Cei mai mulți 
optând pentru a defini evenimentele ca fiind o revoluţie. Sondajul efectuat in 
2019 reconfirmă opţiunile anterioare: 33% dintre cetăţenii României susțin 
că în decembrie 1989 a avut loc o lovitură de stat, 52% că a fost o revoluţie, 
1% - altceva, iar 14% nu s-au pronunțat“. Din această perspectivă pare să 
se confirme aserțiunea profesorilor James H. Liu şi Denis ]. Hilton de la 
Universitatea Wellington (Noua Zeelandă) şi Universitatea Toulouse II din 
Franţa care au ajuns, în cercetările lor, la concluzia că: „În timp ce fiecare 
popor are o istorie, nu toate popoarele au o reprezentare socială consensuală 
a istoriei lor, să nu mai vorbim de o chartă istorică” în sensul unui tratat de 
istorie în care evenimentele să fie re-constituite în baza unui consens social al 
semnificaţiilor ce le sunt atribuite. 


Revoluția din Decembrie 1989: Adevăr istoric şi reprezentare socială 
a evenimentelor în cercetarea academică şi universitară 

Noţiunea/conceptul de istorie are o reprezentare duală ca sens şi 
înțelegere. În primul rând este o realitate concretă alcătuită din totalitatea 
acțiunii umane la nivel individual şi colectiv într-un anume spaţiu şi la o 
anumită dată/timp. În decembrie 1989 la Timișoara şi apoi în toată ţara, de 
exemplu, oamenii s-au revoltat împotriva regimului Ceauşescu. Cercetătorul/ 
istoricul zilelor noastre nu mai are acces la această realitate/la ceea ce s-a 
petrecut atunci decât prin intermediul urmelor materiale sau izvoarelor scrise 
care se mai păstrează pe care le va cerceta şi va alcătui o narațiune. Aceasta 
va fi ceea ce specialiştii definesc istoria ca o realitate social construită, o 


2 Ramaswami Harindranath, Veridicality and the truth claims of the documentary in the 
post-truth era: Rethinking audiences' “horizon of expectations' în „Participations. Journal of 
Audiences and Receptions Studies”, Volume 15, Issue 1 May 2018, p. 401. 


* Cătălin Stoica, A fost sau n-a fost? Percepţii asupra momentului 1989, Newsweek România, 
23 decembrie 2019, online https://newsweek.ro/politica/a-fost-sau-n-a-fost-perceptii-asupra- 
momentului- 1989, accesat la 5 noiembrie 2023. 


* James H. Liu, Denis ]. Hilton, How the past weighs on the present: Social representations of history 
and their role in identity politics, în „British Journal of Social Psychology”, no. 44, 2005, p. 6. 

realitate re-compusă de istoric sau cercetător. Prin căutarea surselor, analiza şi 
interpretarea cu respectul regulilor se poate afla adevărul, iar prin elaborarea 
unei narațiuni imaginea acelor evenimente ajunge la cei care doresc să 
cunoască istoria. Cunoaștem istoria doar prin scrierea/narațiunea istoricului. 
Narațiunea se bazează pe urme (documente, mărturii, imagini etc) şi nu există 
doar o urmă, există o mulţime şi, prin urmare, accesul la adevărul istoric 
presupune alegerea dintre ele pe cele mai importante şi eliminarea celor mai 
puţin importante. Ce ghidează această selecție? Este fie o ipoteză de cercetare 
formulată fie o întrebare la care se doreşte un răspuns. Prin urmare această 
naraţiune nu va fi niciodată una finală. De la Revoluţia Franceză au trecut mai 
bine de două secole dar cercetările n-au încetat şi noi adevăruri au putut să 
apară şi să fie cunoscute iubitorilor de istorie prin strădania cercetătorilor”. 
Academicianul loan Aurel Pop evidenţiază că în procesul de cercetare a 
trecutului oricât de mult ne-am strădui să re-compunem un eveniment, aşa 
cum este şi Revoluţia Română din Decembrie 1989, în acord cu adevărul 
ca întreg, rezultatul va fi întotdeauna unul parțial deoarece între realitatea 
din trecut (istoria-realitate) și realitatea re-constituită de istoric (istoria- 
discurs, istoriografia) vor fi întotdeauna diferenţe. Prin urmare, istoricul 
nu poate reînvia lumea care nu mai există ca atare. Prin studiu se apropie 
de ea cât mai mult, o poate re-constitui cât mai aproape de ceea ce a fost, 
dacă respectă „regulile jocului, verificate de secole şi de generaţii întregi de 
specialiști“. Istoricul va încerca să reconstruiască ceea ce oamenii au trăit în 
zilele Revoluţiei prin totalitatea relaţiilor cauzale, printr-o muncă greoaie de 
sinteză, analize tot mai diferenţiate şi ordonate. În orice caz, trecutul integral 
al oamenilor care au răsturnat regimul Ceauşescu va rămâne un ideal dar şi 
o limită, o aproximare intelectuală. Pentru a le depăşi, istoricul se îndreaptă 
către oamenii din trecut cu propria sa experienţă. 

În această situaţie se pune întrebarea care este calea către adevăr în 
cunoaşterea trecutului istoric în general şi a evenimentelor din Decembrie 
1989 în special. Istoricul clujean Camil Mureşanu constata că „În concepția 
dominantă actuală cunoaşterea istorică implică două componente: universul 
datelor consemnate de izvoarele de toate categoriile şi demersul cunoaşterii 
din partea istoricului. Prima este, în sine, amorfă, haotică. Intervenţia celei 
de-a doua o organizează, introduce în cadrul ei relaţii, o face explicabilă şi 


15 A se vedea, de exemplu, Daniel Mornet, Les origines intellectuelles de la revolution frangaise 
(1715-1787), Editions La Manufacture, Lyon, 1989; Jacques Guilhaumou, La parole des sans: les 
mouvements actuels ă lepreuve de la Revolution francaise, ENS Editions, 2002; Idem, La langue 
politique et la Revolution frangaise, in „Langage et sociste, no. 113, issue 3, 2005, p. 63-92. 


“ Joan- Aurel Pop, Meseria de istoric la începutul mileniului al treilea (The profession ofhistorian 
at the beginning of the third millennium), în „Revista de politica ştiinţei şi scientometrie - serie 
nouă, Vol. 5, No. 4, Decembrie 2016, p. 285. 

inteligibilă. Istoricul este coparticipant creator în configurarea imaginilor 
istoriei. Este autorul istoriei, nu aşa cum a fost cu adevărat, ci aşa cum ne 
apare, iar aparenţa ei este — pentru noi - singura realitate istorică posibilă a fi 
percepută. Co-participarea istoricului nu falsifică realitatea obiectivă, ci o re- 
construieşte ca realitate pentru noi. Ea afirmă libertatea spiritului şi un scop 
mai profund al ştiinţei istoriei: acela al tentativei cunoaşterii de a înţelege şi de 
a conferi un sens devenirii, destinului umanității”. 

Nu trebuie omis faptul că cercetarea istorică nu înseamnă doar 
a descoperi şi consemna acţiunile, faptele şi contextul în care acestea se 
desfăşoară. El interpretează acele fapte, fenomene şi procese istorice. Istoricul 
şi filosoful istoriei E. H. Carr compara metaforic istoria cu un fruct care are un 
nucleu dur de fapte din care istoricul este cel care decide pe care din acestea 
să le aducă în memoria prezentului. „Nucleul este înconjurat de o pulpă care 
este în fapt interpretarea dată de istoric faptelor”*. Faptele în sinea lor aşa cum 
le găsim consemnate în surse arhivistice sau de altă natură nu ne spun nimic. 
Istoricul le dă sens prin grila de interpretare pe care decide să o utilizeze. 
Chiar dacă un istoric nu este explicit în privinţa punctului său de vedere, o 
interpretare intră întotdeauna undeva în ceea ce scrie el iar acest lucru a fost 
subliniat de mari teoreticieni şi filozofi ai istoriei moderne începând cu G. W. 
E. Hegel, ]. G. Droysen, Friedrich Nietzsche, Benedetto Croce” sau mai recent 
de Dilthey”. 

Prin interpretare, istoricii spun ceea ce cred că s-a întâmplat în trecut, 
explică de ce au evoluat lucrurile aşa şi de ce unele acţiuni din trecut sunt 
importante iar altele nu au o semnificaţie pentru prezent”. Pentru Carr, 
interpretarea este cheia scrierii istoriei” iar rezultatul este o imagine care 
rezultă din interacţiunea „istoricului cu faptele cercetate, un dialog infinit 
între prezent şi trecut. Istoricul însuşi este subiect al istoriei. EI alege sursele 
ce i se par a fi relevante şi intră cu ele într-un perpetuu dialog. El adresează 
întrebări izvoarelor şi le pretinde un răspuns. Istoria este ştiinţa interogării 


*7 Camil Mureşanu, Câteva reflexii cu privire la probleme actuale în ştiinţa istoriei, online 
http://www.history-cluj.ro/Istorie/cercet/Muresanu/Probleme%20teoretice.htm, accesat la 29 
aprilie 2019. 


13 Rdward Hallett Carr, The Historian and His Facts, in What is Historyt, ed. R. W. Davies, 
Second ed. (Harmondsworth, Middlesex, England: Penguin Books, 1987), p. 9. 


“9 A se vedea pe larg, Hayden White, Interpretation in History, în „New Literary History”, Vol. 
4, No. 2, On Interpretation: Il (Winter, 1973), p. 281-314. 


50 A se vedea, Dilthey Wilhelm, Construcţia lumii istorice în ştiinţele spiritului, Editura Dacia, 
1999. 


ȘI Hayden White, op. cit., p. 284. 
* Edward Hallett Carr, op. cit., p. 9. 

trecutului aşa cum geografia este ştiinţa interogării spaţiului” iar de la această 
interogare prezentul întotdeauna aşteaptă răspunsuri care să facă societatea 
mai bună, mai eficientă şi proiectivă. 

A interpreta înseamnă a da sens unui fenomen a conferi o semnificație 
socială, politică, morală sau chiar juridică. Pentru Jean Molino „interpretarea 
este sursa celor două mari practici prin care civilizațiile tradiţionale se referă 
la lumea din jurul lor: interpretarea semnelor şi interpretarea cuvintelor”. 
Interpretarea este, prin urmare, unul dintre momentele fundamentale ale 
înțelegerii evenimentelor şi proceselor istorice. Pentru a se ajunge la această 
înțelegere istoricul trebuie să aibă nu numai o bună cunoaştere a conceptelor şi 
noțiunilor specializate cu care judecă documentele sau oricare alt tip de sursă 
ci şi a modului cum acestea au evoluat în timp ca semnificație în mentalul 
colectiv”. Instrumentul de bază al interpretării în cercetarea istorică este 
raţionamentul prin analogie în toate formele sale“. În câte lucrări consacrate 
evenimentelor din decembrie 1989 există această preocupare pentru cercetarea 
comparată a Revoluţiei Române în ansamblul său a unor alte aspecte care în 
istoriografia prăbuşirii regimurilor comuniste din alte ţări fost socialiste nu 
planează îndoiala sau negarea caracterului revoluționar? Câţi dintre istoricii 
care s-au aplecat asupra evenimentelor din decembrie 1989 au prezentat 
cititorului motivul pentru care au optat pentru utilizarea unui concept şi nu 
a altuia utilizat de alți confrați? Nu poţi ajunge la o reprezentare adecvată a 
evenimentelor la realitățile care s-au întâmplat atunci dacă pentru interpretare 
vei utiliza conceptul de lovitură de stat/altor derivate în loc de revoluţie pentru 
schimbarea regimului politic în România. Se ajunge la o imagine pre-formată/ 
interesată deoarece cercetătorul va căuta şi utiliza doar acele surse şi informaţii 
care să se „potrivească” sensului de lovitură de stat. 

În primele momente după căderea lui Ceaușescu evenimentele au fost 
catalogate printr-o extrem de largă paletă de termeni: manifestaţie, incidente, 
demonstrații, moment istoric, mişcare, explozie de mânie populară, tulburări, 
incidente, evenimente, protest, revoltă, răscoală, răzmeriță, insurecție (comună 
insurecțională), fenomen revoluționar, revoluţie etc. Ulterior, paleta s-a lărgit cu 
cele de complot, lovitură de stat sau chiar cu termeni inexistenţi în vocabularul 


55 Ibidem, p. 24-25. 


* Jean Molino, Pour une histoire de Linterpretation: les &tapes de Phermeneutique, în 
„Philosophiques”, 12, (1), 1985, p. 78, online https://www.erudit.org/fr/revues/philoso/1985- 
vI2-n1-philoso1296/203272ar.pdf, accesat la 29 aprilie 2019. 


55 E. Housset, Linterpretation des temoignages, Caen, le 2 decembre 2015, online https:// 
philosophie.discip.ac-caen.fr/IMG/pdf/l_interpretation_des_temoignages.pdf, accesat la 20 
aprilie 2019. 


55 Jean Molino, op. cit.» p. 86. 


40 


ANUARUL INSTITUTULUI REVOLUȚIEI ROMÂNE DIN DECEMBRIE 1989 Volumul 1/2023 


limbii române, cum ar fi cel de refoluție sau de loviluţie. Toţi aceşti termeni 
se transformă în instrumente de cercetare şi analiză pentru decembrie 1989 
dacă trec în faza conceptualizării pentru că vor prefigura imaginea dorită de 
către cercetător/analist. Ori, cercetarea acestor evenimente şi procese, care au 
avut loc în România începând cu decembrie 1989 şi re-compunerea lor în 
studii şi analize istorice, sub forma unor narațiuni, nu se poate realiza dacă 
istoricul nu își alege instrumentele şi metodele potrivite. Acest fapt îl sublinia 
recent şi Sebastien Parent care, citând pe Antoine Prost, afirma că „datorită 
metodologiei, istoria se distinge față de ficțiune, mit sau chiar de memoria 
colectivă”. 

Academicianul Şerban Papacostea constata într-un interviu, acordat 
Revistei 22, că în esenţă se înfruntă pasional doua asemenea interpretăris*: 
cea a Revoluţiei, act spontan izvorât din refuzul poporului de a mai tolera 
tirania regimului Ceaușescu, şi cea a complotului, a loviturii de stat, acţiune 
pusă la cale de serviciile secrete străine, îndeosebi de KGB, care s-a folosit 
de instrumentele sale dinăuntrul țării. Distinsul istoric constata că „doar o 
abordare istorică depasionalizată e în măsură să înlesnească înțelegerea și 
definirea corectă a schimbării petrecute în România în decembrie 1989. Dacă 
facem o sinteză a tuturor acestor imagini noi credem că cel puţin trei dintre ele 
co-există într-o manieră tensionată în spaţiul public concurându-se pentru 
a se impune în mentalul colectiv românesc: revoluție, lovitură de stat şi o 
combinată între cele două imagini. 

Aceste reprezentări revoluție-lovitură de stat asociate evenimentelor 
din decembrie 1989 sunt opuse şi ireconciliabile din punct de vedere al 
discursului istoriografic ştiinţific. Lovitura de stat nu poate fi în același timp 
şi revoluţie sau revoluţie urmată de lovitură de stat fără să apară un nou actor 
în lupta pentru putere iar adevărul istoric să nu intre în zona paradoxalului! 
Dacă se acceptă un asemenea tip de raţionament - a fost un timp revoluţie şi 
apoi aceasta a fost urmată de o lovitură de stat - se intră în zona fracturilor 
de logică: împotriva cui a fost organizată lovitura de stat? Revoluţia a adus în 
fruntea ţării un grup care s-a constituit într-o nouă autoritate politică: CESN. 
Legitimitatea acestei noi autorităţi nu a fost pusă la îndoială de cei care au 
ieşit în stradă împotriva dictaturii. Dacă se organiza o lovitură de stat aceasta 
trebuia în mod logic să fie îndreptată împotriva celor care preluaseră puterea 


57 Constantin Hlihor, Revoluția Română din Decembrie 1989 şi perceptia ei...p. 21-22. 


* Şerban Papacostea, Decembrie 1989: revoluţie sau lovitura de stat? - o falsa alternativa-http:// 
www.revista22.ro/decembrie-1989-revolutie-sau-lovitura-de-stat--o-falsa-alternativa--790. 
html, accesat la 12 mai 2019. 


” Ibidem. 

de la vechiul regim adică împotriva CESN în totalitatea sa sau a unor membri. 
Prima contestare a lui Ion Iliescu apare pe 12 ianuarie 1990 şi este din interiorul 
noii structuri de putere şi nu din afara ei! 

Cercetătorul în munca sa nu poate abandona „pactul” cu sine pentru 
aflarea adevărului. Acest pact devine fiabil şi verificabil în primul rând prin 
respectarea obiectivității“ şi respingerea istoriei contra-factuale. Cei care 
consideră că nu a fost o Revoluţie autentică în decembrie 1989 ci o lovitură 
de stat pleacă în analiza evenimentelor de la o premisă acceptată doar de o 
parte a societăţii şi care conduce la o realitate contra-factuală şi anume aceea 
că prăbuşirea „regimului Ceauşescu nu a dus, aşa cum toți ne aşteptam, la 
preluarea puterii politice de către opoziţie“!. Se induce ideea că nucleul de 
revoluționari care şi-au asumat puterea în după amiaza zilei de 22 decembrie 
1989 nu au fost opozanți ai regimului Ceaușescu! Se eludează astfel faptul 
că în societatea românească opoziţia față de regimul comunist a fost diversă 
şi cu un caracter compozit. A inclus liderii partidelor istorice, ai rezistenței 
anticomuniste care a înglobat membrii şi ai altor partide şi mişcări politice 
inclusiv dintre legionari dar şi membri sau foşti membri ai PCR intraţi in 
dizgraţia regimului şi marginalizați. Nimeni din masele de revoltați din 
acele zile nu a contestat grupul de revoluționari care au preluat puterea întâi 
la Timișoara şi apoi la Bucureşti până pe 12 ianuarie 1990% ceea ce le-a 
conferit legitimitatea necesară“. Opoziția politică anticomunistă, formată din 
foşti membri ai partidelor istorice, intrate în legalitate ca urmare a victoriei 
Revoluţiei, au protestat împotriva hotărârii Consiliului Frontului Salvării 
Naţionale de a participa la alegeri pe 28 ianuarie 1990. După această dată 
a început o luptă pentru putere între opoziția coagulată în jurul partidelor 
istorice şi CFSN dar pe alte coordonate decât cea din zilele lui decembrie 1989 
în jurul cărora s-au construit destule mituri şi speculaţii. 


% Marek Tamm, Truth, Objectivity and Evidence in History Writing, în „Journal Of 'The 
Philosophy Of History”, 8 (2014), p. 278. 


$1 Gabriel Teodor Gherasim, Interviu cu Profesoara Lavinia Stan, Canada, in „Memoria.ro”, 
2007, online http://www.memoria.ro/marturii/perioade_istorice/dupa_1989/interviu_cu._ 
profesoara_lavinia_stan,_canada/1695/, accesat la 20 aprilie 2019. 


*2 A se vedea şi Ion Iliescu, Revoluţie și reformă, Bucureşti, Redacţia publicaţiilor pentru 
străinătate, 1993 p. 39; Georgiana Margareta Scurtu, Pluripartidismul în România, în „Clio 
1989”, nr. 1-2/2005, p. 143. 


*3 Există un interviu luat de Crina Nedelcu lui Mihai Trifu care a firma că a dorit să organizeze 
un miting pentru a răsturna de la putere proaspătul guvern pe 26 decembrie 1989 dar nu i-a fost 
permisă organizarea acestei manifestații. Chiar dacă afirmaţia este corectă acțiunea preconizată 
nu a avut ecou în societate şi nici urmări de vreun fel! Informaţia apare într-un articol din revista 
“Zig-Zag” nr. 13/1990 cf., Marius Mioc, 26 decembrie 1989 - prima încercare de răsturnare a 
regimului Iliescu, online https://mariusmioc.wordpress.com/2008/12/26/26-decembrie-1989- 
prima-incercare-de-rasturnare-a-regimului-iliescu/, accesat la 20 aprilie 2019. 

Sunt necesare dovezi clare şi indubitabile care să stabilească în ce 
măsură un anumit fapt istoric este real, este contra factual sau chiar este 
simplă speculație introdusă în circuit dintr-un anume interes. „Inventarea 
unor fapte istorice reprezintă un pericol permanent pentru cercetare. Istoria 
are la bază fapte şi evenimente reale, dar acestea nu vorbesc de la sine. 
Cercetătorul/naratorul este cel care dă sens faptelor şi coerenţă discursului 
istoric. Din această perspectivă istoria este inevitabil părtinitoare“. Istoria, ca 
produs al cunoaşterii umane, este părtinitoare deoarece este legată de acțiunea 
şi activitatea politică iar istoricul nu are cum să nu fie influenţat politic. Alan 
Bullock constata în cercetările sale că oamenii au un interes atât de mare 
pentru istoria evenimentelor recente, deoarece „au sentimente puternice 
pentru chestiunile politice ale vremurilor noastre, iar acest lucru, la rândul 
său, face imposibil ca ei să gândească sau să scrie în mod imparțial”“. Acest 
lucru începe să fie timid recunoscut şi în istoriografia românească. Cercetând 
legătura dintre educaţia civică şi cunoaşterea de tip istoric, trei tineri istorici 
de la Universitatea din Bucureşti ajung la concluzia că «Istoria aşa cum a fost 
ea» - atât de importantă pentru Ranke în secolul al XIX-lea - nu mai poate fi 
susținută astăzi. Revelarea faptului că istoria este manipulată şi manipulează la 
rândul ei a dus la dispariţia inocenţei ei ca ştiinţă. «Beneficiul» pentru istorie 
este legat de noi tehnici de învățare - axate spre dimensiunea acțională şi 
proactivă”. 


Istoriografia Revoluţiei din Decembrie 1989 și lupta pentru putere în 
România post-decembristă 

În societatea modernă şi contemporană naraţiunile despre trecutul 
istoric au jucat un rol important în influențarea comportamentul oamenilor 
angajaţi în bătăliile politice care s-au dus pentru cucerirea puterii politice 
şi/sau pentru legitimarea unei politici sau a alteia de către liderii politici. 
Istoria universală dar şi cea românească sunt pline de asemenea exemple. 
Instrumentarea istoriei nu înseamnă neapărat minciuna istorică (deşi există 


“ Efren R. Torres, The Limitations of History to the Field of Intelligence, online http://www.e- 
ir.info/2014/02/14/the-limitations-of-history-to-thefield-of-intelligence/, accesat la 20 aprilie 
2019. 


* Constantin Fasolt, The limits of history, 'The University of Chicago Press, Chicago, 2004, 
p. XIII-XVII; loan Aurel Pop, In dezbatere. Istoriografia şi politica, in „Studii şi materiale de 
istorie modernă, vol.XX, 2007, p. 140-141. 

% Alan Bullock, Is it Possible to Write Contemporary History?, în M. Beloft, Ed., On the Track 
of Tyranny,Vallentine & Mitchell, London, 1960, p.70. 

S Mihai Stamatescu, Carol Căpiţă, Laura Căpiţă, Predarea istoriei şi educaţia civică, Ministerul 
Educaţiei şi Cercetării. Proiectul pentru Învăţământul Rural, online http://hiphi.ubbcluj.ro/ 
Public/File/sup_curs/istorie210.pdf, accesat la 20 aprilie 2019. 

extrem de multe exemple), sau parțialitatea punctului de vedere, omiterea 
şi selectarea faptelor, faţetele unei personalități istorice nu înseamnă nici 
impunerea unor nuanţe şi semnificaţii care să fie în acord cu valorile morale, 
etice, sociale, politice şi ideologice ale prezentului. Cercetătorul nu trebuie 
să uite că prin munca sa trebuie nu doar să aducă în memoria prezentului 
faptele istorice ci trebuie să facă o re-construcţie critică a lor, structurată într-o 
narațiune/reprezentare „al cărei caracter selectiv este impus (sau ar trebui să 
fie) de ceea ce pot oferi sursele şi mai puţin de subiectivitatea inerentă actului 
restitutiv”S$. Istoricul EnzoTraverso atrăgea atenţia că aducerea în memoria 
prezentului a trecutului „...inclusiv trecutul cel mai apropiat-, el trebuie 
considerat ca o experienţă închisă, față de care există o distanţă, o separație. 
Aceasta este condiția necesară pentru a distinge trecutul de prezent, chiar dacă 
trecutul este recitit, mereu, în cheia prezentului”. Această condiţie observa 
Edward Said este greu de realizat deoarece istoricul este parte a societăţii și îşi 
desfăşoară activitatea într-o realitate economică, politică, socială şi culturală 
specifică şi acest fapt face ca el să se comporte în acord cu principiile şi regulile 
ce sunt statuate în cadrul unei categorii sociale, cu un set de credinţe şi valori”. 

În asemena împrejurări scrierea istoriei este influenţată de prejudecăți, 
stereotipuri şi partizanat politic şi ideologic. Istoria, ca produs al cunoaşterii 
umane, este părtinitoare deoarece este legată de acțiunea şi activitatea 
politică iar istoricul nu are cum să nu fie influenţat politic”. Alan Bullock, în 
cercetările sale, a descoperit de ce oamenii au un interes atât de mare pentru 
istoria evenimentelor recente: „au sentimente puternice pentru chestiunile 
politice ale vremurilor noastre, iar acest lucru, la rândul său, face imposibil ca 
ei să gândească sau să scrie în mod imparţial””?. Dacă admitem acest punct de 
vedere atunci trebuie să vedem şi de ce nu pot depăși acest prag. Interpretările 
politice ale trecutului servesc unor scopuri diferite, unele cu valenţe pozitive 
iar altele dimpotrivă cu puternice consecinţe negative. Interpretarea faptelor şi 
evenimentelor istorice sunt sursa din care se formează identitățile colective la 
nivel social, profesional, religios si nu în ultimul rând politice, prin naraţiunea 
istorică se poate distinge între noi şi Ei dar pe de o parte se obţine şi sprijinul 


% Rlorin Platon, Istorie şi memorie: o coabitare dificilă. Cazul românesc, în „Zargidava. Revistă 
de Istorie”, Vol. XIII, Bacău, 2014, p. 213. 


%9 Citat de Florin Platon, op. cit.» p. 213. 
70 Bdward Said, Orientalism, Timişoara, Editura Amarcord, 2001, p. 21. 


7! Constantin Fasolt, The limits of history, The University of Chicago Press, Chicago, 2004, 
p. XIII-XVII. 


72 Alan Bullock, Is it Possible to Write Contemporary History?, în M. Beloft, Ed., On the Track 
of Tyranny, Vallentine & Mitchell, London, 1960, p. 70. 

pentru liderii noştri politici, iar pe de alta şi emoţiile negative împotriva 
adversarilor politici”. 

Aceste situaţii pot fi întâlnite în aproape toată istoriografia 
evenimentelor din decembrie 1989, dar şi în istoriografia trecutului recent 
european. Istoricul  Christian-Marc Bosseno a cercetat modul în care 
preşedintele Francois Mitterand a făcut apel la trecutul istoric pentru a 
justifica lansarea unor politici în societatea franceză pe timpul mandatului 
său. În discursul de inaugurare a mandatului său din 21 mai 1981, preşedintele 
francez aduce în discuţie tema, populară la vremea respectivă, a istoriei uitate 
făcând o legătură a alegerilor din 1981 cu procesul istoric început în ajunul 
Revoluţiei Franceze de poporul umbrelor din 1789: „În această zi, când voi 
ocupa cea mai înaltă funcţie în stat, mă gândesc la milioanele de femei și bărbaţi, 
care formează poporul nostru, care, timp de două secole, pe timp de pace sau de 
război, au muncit dar şi-au vărsat şi sângele când a fost necesar, au alcătuit 
istoria Franţei dar fără a avea acces la aceasta decât prin fracturile scurte şi 
glorioase ale societății noastre”, declara Frangois Mitterand. Campania 
electorală prin care Donald Trump a câştigat alegerile prezidenţiale a stat sub 
semnul unui slogan care lega prezentul societății americane de trecutul său 
istoric: Amintiți-vă din nou America! Acest mesaj promitea o viziune pentru 
viitor, apelând la un sentiment colectiv şi o memorie subiectivă a trecutului”. 

Pentru a ilustra cum s-a utilizat istoria ca instrument de manipulare 
politică în România vom aduce în atenţia cititorului doar poziţia unuia dintre 
preşedinţii care s-au aflat în fruntea statului român după 1989 şi care s-a făcut 
remarcat pentru desele sale schimbări de opinie în legătură cu evenimentele 
din decembrie 1989. În septembrie 2009, preşedintele Traian Băsescu la o 
întâlnire cu membrii Asociaţiei 21 decembrie 1989 se exprima ca un om politic 
afirmând că „Avem un singur mare adevăr. O Revoluţie în care nu avem niciun 
vinovat şi avem o mineriadă în care nu avem vinovaţi. Doar oameni care ne râd 
în nas. (...) Eu cred că problema pe fond este dacă Parchetul nu ne va anunța 
cu zâmbetul pe buze că nu sunt vinovaţi și oamenii care au murit la Revoluţie 


7% Nenad Zakosek, The Heavy Burden of History: Political Uses of the Past in the Yugoslav 
Successor States, în „Politicka misao”, Vol. XLIV, (2007.), No. 5, p. 29. 


7* Citat de Christian-Marc Bosseno, Du temps au temps, Linventaire historique du premier 
septennat de Francois Mitterrand (1981-1988), conferinţă sustinută la Colocviul „Les usages 
politiques de Phistoire dans la France contemporaine, des annces 70 ă nos jours, 2003”, 
Jeudi-25 septembre 2003, online http://histoire-sociale.univ-paris1.fr/Collo/usages.htm, 
accesat la 12 aprilie 2019. 


> Tara Flores, The role of history în political campaigns, online https://portland- 
communications.com/2016/12/15/the-role-of-history-in-political-campaigns/, accesat la 12 
aprilie 2019. 

s-au împușcat singuri '"*. Doi ani mai tirziu, în 2011, acelaşi preşedinte Traian 
Băsescu avea o altă poziţie. De data aceasta una corectă, subliniind rolul nefast 
pe care îl poate avea partizanatul politic în aflarea adevărului istoric asupra 
evenimentelor din decembrie 1989: „A venit timpul să închidem dosarul 
Revoluţiei, să intre cercetătorii, să-l închidem noi, oamenii politici, să avem 
decenţa să-i lăsăm pe cercetători să intre în realitățile Revoluţiei, pentru că noi 
vom fi partizani”. 

După alţi câţiva ani, același om politic, la învestirea procurorului 
general Tiberiu Niţu, nu mai considera că aflarea adevărului este de datoria 
istoricilor, ci a juriştilor! Iată ce declara cu acel prilej: „Pentru domnul Niţu 
am avut o solicitare specială care este o restanţă din vremea doamnei Kovesi. 
Clarificarea a măcar a două aspecte din Revoluţie: cine a luat decizia politică 
şi a cerut ministrului Apărării să fie scoasă armata împotriva poporului, cu 
muniție de război. Sunt de acord că e dificil să stabilești care e militarul care 
a tras, dar istoria are dreptul să consemneze în ce cadru s-a luat decizia ca 
armata să fie scoasă împotriva manifestanților. E un răspuns pe care dl. Niţu 
trebuia să mi-l dea până anul viitor. A doua: care este cadrul în care s-a luat 
decizia înarmării Gărzilor Patriotice cu muniţie de război. Sunt decizii esenţiale 
care au generat peste 1.000 de victime. Pentru ce s-a întâmplat la Bucureşti nu 
ştim mare lucru'*8. Se observă din aceste câteva exemple că narațiunea istorică 
este utilizată în scopuri politice prin mutarea centrului de greutate de pe 
raționalitatea ştiinţifică pe cea a afectelor şi a emoţiilor generate de fapte şi 
evenimente istorice din trecut care nu au o reprezentare clară şi definitivă în 
mentalul colectiv în funcţie de conjunctura socială şi politică din societate dar 
mai ales de cum se schimbă percepţia socială a evenimentelor prin acţiunea 
media şi cum aceste schimbări aduc procente în campaniile electorale. 

Utilizarea trecutului istoric din raționamente politice nu este un 
lucru ieşit din comun pentru istoriografia modernă şi contemporană” şi a 


76 Băsescu: Avem un singur mare adevăr - o revoluţie şi o mineriadă în care nu avem vinovaţi, 
online https://m.realitatea.net/basescu-avem-un-singur-mare-adevar-o-revolutie-si-o-mine- 
riada-in-care-nu-avem-vinovati_610057.html, accesat la 12 aprilie 2019. 


77 Interviu la HotNews, Miercuri, 21 decembrie 2011, online https://www.hotnews.ro/stiri- 
esential-10999770-traian-basescu-timpul-noi-politicienii-inchidem-dosarul-revolutiei- 
lasam-cercetatorilor.htm, accesat la 12 aprilie 2019. 


7% Marius Mioc, Habarnistul Traian Băsescu vorbeşte despre revoluție: „Cine a luat decizia 
politică și a cerut Ministrului Apărării să fie scoasă armata împotriva poporului?”, online 
https://mariusmioc.wordpress.com/2013/05/17/habarnistul-traian-basescu-vorbeste-despre- 
revolutie-cine-a-luat-decizia-politica-si-a-cerut-ministrului-apararii-sa-fie-scoasa-armata- 
impotriva-poporului-nicolae-ceausescu-17-12-1989-ce-a/, accesat la 12 aprilie 2019. 

79 A se vedea şi Frangois Bedarida, Historical Practice and Responsibility în Frangois Bedarida, 
ed., The Social Responsibility of the Historian, Berghahn Books, Providence/Oxford, 1994, p. 
3-4; Bettina Arnold, Germanys Nazi Past. The Past as Propaganda. How Hitlers archaeologists 

fost utilizată ca instrument de îndoctrinare şi manipulare cu precădere de 
regimurile totalitare, inclusiv de cele din România, dar acest lucru nu înseamnă 
că fenomenul lipseşte din societăţile cu regim democratic“. Problema care 
se pune astăzi este una generată de ceea ce specialiştii numesc intrarea 
societăţii în era post-adevăr. Utilizarea părtinitoare a evenimentelor istorice 
în general şi a celor din Decembrie 1989 cu acest centru de greutate mutat 
de pe raționalitatea ştiinţifică pe domeniul emoţiilor colective face posibil 
ca naraţiunea istorică să devină o armă politică în lupta pentru a influența 
opinia publică în lupta pentru putere. Acest lucru nu înseamnă că este greşit 
ca istoricul să introducă în cercetarea sa rolul pe care emoţiile, sentimentele 
îl au în acţiunea socială sau politică“! atunci când analizează fapte şi procese 
istorice cum sunt cele revoluţionare, ci ele nu trebuie să fie exploatate ca arme 
în lupta pentru putere. 

Referindu-se la raportul dintre emoţional şi raţional în cercetarea 
şi predarea unor fenomene sau episoade de violenţă din istoria politică, 
profesorul american Kellie Carter Jackson de la Gonzaga University consideră 
că aceste subiecte nu trebuie evitate: „...trebuie să discutăm nu numai mişcările 
violente ca Revoluţia Franceză, Revoluţia Haitiană sau Revoluţia Americană, 
ci și multe alte lupte istorice care s-au pentru libertate şi egalitate'*?. Subliniază 
că în aceste condiţii dialogul să fie analitic şi nu emoţional. Cere studenţilor 
în asemenea împrejurări „să argumenteze, să provoace, să pună întrebări şi 
chiar să apere utilitatea şi justiția diverselor episoade pe care le numim revolte 
sau revoluţii. Vreau ca ei să cântărească critic punctele tari şi cele slabe ale unor 
episoade contestate din astfel de evenimente. Când examinăm rolul violenţei 
în istorie, examinăm simultan termenii relaţiilor de putere, modul în care este 
asigurată forța, modul în care este perpetuată puterea şi modul în care este 
controlată puterea'*. A pune accent pe crearea de emoţii prin prezentarea 
unui segment de istorie a violenţelor politice înseamnă nu a cunoaşte trecutul 
ci de a abuza istoria iar acest lucru este „întotdeauna periculos"**. 


distorted European prehistory to justify racist and territorials goals, în „Archaeology, Vol. 45, 
No. 4 (JULY/AUGUST 1992), p. 30-37. 


5 Antoon de Baets, Responsible History, Berghahn Books, Providence/Oxford, 2009, p. 9. 


51 Andrew ]. Huebner, Writing History with Emotion, în „Ihe American Historian”, online 
https://tah.oah.org/august-2014/writing-history-with-emotion/, accesat la 12 februarie 2019. 
5 Kellie Carter Jackson, Political History Today. Violence in Political History: The Challenges 
of Teaching About the Politics of Power and Resistance, in „PERSPECTIVES on History”, 
May 2011, online https://www.historians.org/publications-and-directories/perspectives-on- 
history/may-2011/violence-in-political-history, accesat la 12 februarie 2019. 

5 Ibidem. 


5 Antoon De Baets, A theory of the abuse of History/Uma teoria do abuso da Historia, în 
„Revista Brasileira de Historia. Săo Paulo”, vol. 33, n* 65, 2013, p. 18. 

Multiplicarea acţiunilor în care trecutul istoric este o armă de 
propagandă politică pe plan intern sau pentru a justifica unele (re)orientări 
de politică externă a statelor* a determinat reacţii din partea istoricilor 
profesionişti. Astfel unii cercetători de la universităţi de prestigiu, cum ar fi 
Oxford, Cambridge, Manchester şi Harvard, au avertizat că prezentarea greşită 
a trecutului ar putea bloca înţelegerea publică a evenimentelor importante**. 
Cunoscutul istoric Eric Hobsbawm afirma în una dintre lucrările sale: „Eu 
credeam că profesia de istoric, spre deosebire de cea a fizicii nucleare, de exemplu, 
ar putea cel puţin să nu facă rău. Acum ştiu că poate. Studiile noastre se pot 
transforma într-o fabrică de bombe, așa cum în atelierele în care IRA a învăţat 
să transforme îngrăşămintele chimice în explozivi”. 

La rândul său profesorul Pat 'Thane, de la Centrul pentru istoria 
britanică contemporană al Universităţii din Londra, a avertizat, de asemenea, 
că o istorie prost făcută poate duce la o analiză politică îndoielnică şi la o 
politică ineficientăs. Istoricul Marnie Hughes-Warrington crede că „Istoria 
poate să rănească pentru că trecutul poate fi utilizat pentru a legitima acțiuni 
ale prezentului”. Autorul unui recent volum consacrat raportului dintre 
politic şi istorie în societatea contemporană crede că „Istoricii care doresc să 
influenţeze politica cu scrierea istoriei au pierdut contactul cu meseria și ar 
trebui să fugă de la masa de scris”*. Amintirile şi imaginile interpretate din 
punct de vedere politic ale trecutului au jucat un rol extrem de important şi 
încă o fac astăzi. Istoricul şi jurnalistul american Allen Mikaelian sublinia că 
„Istoria contează, și nu doar pentru că ne îmbogățește viața sau oferă abilități 
transferabile sau împiedică trecutul să se repete. Istoria contează, de asemenea, 
pentru că clasa noastră politică o foloseşte ca monedă; percepțiile lor asupra 
trecutului își informează politicile, își culorează retorica şi creează vederi asupra 
lumii >. 


5 Valerie Rosoux, Les usages du passe dans le cadre de la politique &trangere, Colloque La 
politique du pass6, septembre 2003, online http://histoire-sociale.univ-paris1.fr/Collo/ 
ROSOUX.pdf, accesat la 12 februarie 2019. 


5 Graeme Paton, History being „distorted” by politicians, in „The Telegraph”, 15 Oct 2009, 
online  https://www.telegraph.co.uk/education/6328205/History-being-distorted-by-politi- 
cians.html, accesat la 12 februarie 2019. 


3 Eric Hobsbawm, On History, New York, 1997, p. 5-6. 
5 Graeme Paton, History being distorted' by politicians..., in loc cit. 


5 Marnie Hughes-Warrington, Fifty Key Thinkers on History, Second edition, Routledge, 
London, New York, 2008, p. 183. 


% Gordon S. Wood, The Purpose of the Past: Reflections on the Uses of History, Penguin Books, 
New York, 2009, p. 308, citat de Ivân Jaksic, în „HISTORIA? 42 / 2009, p. 299, online https:// 
www.redalyc.org/pdf/334/33411422026.pdf 


?1 Allen Mikaelian, Political Uses of the Past, History News Network, Jun 1, 2017, online 

Ultimele războaie iugoslave - primul conflict armat de amploare din 
Europa din 1945 - păreau foarte determinate de această conștiință istorică şi de 
ideologiile politice inspirate de ea. Astăzi, interpretările din trecut, transmise 
din nou de elitele politice şi intelectuale naționale, determină decisiv, pe de o 
parte, modurile în care responsabilitatea pentru războaiele şi crimele comise 
în timpul războaielor este înțeleasă în regiune şi, pe de altă parte, pretenţii 
prin care diferite grupuri naţionale justifică obiectivele lor de construcție a 
statului şi a instituţiilor. Dacă căutăm dovezi care susțin această teză, vom găsi 
multe exemple şi din trecutul nostru recent, precum și din politica actuală”. 

Cunoaşterea căilor şi vectorilor care conduc la interpretări părtinitoare 
şi la abandonarea neutralității axiologice este o bună cale pentru evitarea 
propagandei politice pe suport istoric. Neutralitatea axiologică nu înseamnă 
încercarea de a pune în paranteză propriile valori, crearea unui câmp aseptic 
al cunoaşterii ştiinţifice obiective şi apoi lamentaţii şi scuze multiple din ce 
motive nu reuşim, deşi ne străduim cu bună-credinţă ascetică şi neprihănită 
ignoranță politică. Weber afirmă că discursul ştiinţific trebuie eliberat de 
bagajul lucrurilor de la sine înţelese, de inerția culturală a cercetătorului, şi 
subliniază că trebuie să scriem aşa încât „chiar și un chinez să înțeleagă”?. 
Dar cum putem discerne şi aprecia ce studii şi cercetări istorice consacrate, 
în cazul nostru, analizei evenimentelor din anii 1989-1991, sunt excelente, 
mai ales atunci când avem de-a face cu aprecieri şi concluzii aflate în conflict 
sau diametral opuse? Cum, în alte cuvinte, putem distinge între istorii 
valabile şi obiective de cele care nu sunt? La această întrebare, 'Iheda Skocpol 
răspunde eufemistic: „Sociologii istoriei comparate nu au ajuns până acum 
la reguli şi proceduri clare, consensuale pentru procedurile folosirii valide a 
surselor secundare ca probe”. Cu toate acestea, istoricii nu pot sta departe 
de cercetarea şi studierea istoriei recente, a căderii regimului comunist din 
România deoarece acest gol ar fi umplut de specialişti în manipulare şi 
propagandă. Referindu-se la acest aspect, Alan Bullock aprecia că „nu există 
forță mai mare de propagandă pentru mobilizarea sentimentelor de mânie şi 
indignare şi a pasiunilor politice, rasiale şi religioase din oameni decât istoria 
falsificată””>. Acest lucru este cu atât mai valabil dacă se acceptă ideea potrivit 
căreia societatea a intrat în epoca post-adevăr. Manipularea trecutului istoric 


https://historynewsnetwork.org/blog/153936 
* Antoon de Baets, op. cit. p. 19-27. 


% Cristina Raț, Ma(r)x Weber. “Neutralitatea” analizei sociale, online http://www.criticatac. 
ro/9499/marx-weber-%E2%80%9Cneutralitatea%E2%80%9D-analizei-sociale/, accesat la 22 
februarie 2014. 


* 'Theda Skocpol, Emerging Agendas and Recurrent Strategies, în Theda Skocpoled., în „Vision 
and Method in Historical Sociology”, Cambridge University Press, Cambridge, 1984, p. 382. 


%5 Alan Bullock, op. cit., p. 73-74. 

în scopuri politice presupune înlocuirea adevărului istoric cu surogate care se 
încadrează în noua ideologie a societăţii globale aceea a corectitudinii politice. 
În acest context apare o întrebare mai mult decât îndreptăţită: a cui este 
responsabilitatea? 

Reconstituirea evenimentelor din decembrie 1989 este direct 
influenţată, printre alți factori, şi de cantitatea şi calitatea surselor. „Istoria se 
face cu documente afirmau doi celebri istorici francezi din secolul al XIX-lea, 
Charles Victor Langlois şi Charles Seignobos. Aceştia în studiul care prefața 
primului capitol din lucrarea Introducere în studiul istoriei (1898) afirmau că 
istoria „se face cu documente scrise, fără îndoială, atunci când există, dar se 
poate face, trebuie făcută, fără documente scrise, dacă nu există nici unul”*. 
Multe din faptele considerate cruciale în istoria universală sau a unui popor 
aparte nu vor putea fi reconstituite după documente de arhivă pentru simplul 
motiv că acestea nu au fost consemnate în documente care să fie păstrate în 
arhive sau au fost distruse ca urmare a unor factori obiectivi/subiectivi. În 
timpul evenimentelor din decembrie 1989 o parte din documentele ce se aflau 
în custodia unor unităţi ale securităţii dar şi din alte instituţii au fost distruse, 
sustrase sau pur şi simplu pierdute în viltoarea evenimentelor. Singurul mijloc 
de a reface sursele despre evenimente in această situaţie este istoria orală! 

Istoricul Cezar Stanciu în comentariile sale pe marginea excepţionalei 
lucrări scrise de Viorel Domenico despre Revoluţia din Decembrie 1989” 
afirma „Multe din aceste aspecte pot fi foarte greu lămurite pe baza arhivelor, 
având în vedere faptul că este puțin probabil ca ele să fi reprezentat subiectul 
unor consemnări scrise de orice fel. În aceste condiții, relatările martorilor 
oculari, impresiile și mărturiile acestora, mai ales atunci când sunt coroborate 
între ele sau cu puţinele înregistrări documentare care se pot identifica, joacă 
un rol important în elaborarea unei naraţiuni coerente a evenimentelor, cât 
mai apropiată de realitate. În acest caz, istoria orală reprezintă de departe 
principalul izvor aflat la îndemâna istoricului. Dacă în primii ani care au urmat 
evenimentelor din decembrie 1989, relatările au fost puține şi îndoielnice în 
acurateţea lor, fiind puternic afectate de subiectivismul care domnea în mediile 
publicistice sub impactul evenimentelor, după un deceniu-cu referire la data 
primei apariții a acestei cărți-atmosfera cunoscuse schimbări semnificative. 
Acestea au permis consemnarea primelor mărturii orale privind evenimentele, 
cu detașarea pe care o permitea timpul trecut”*. 


% Apud, Romain Castellesi, Charles-Victor Langlois et Charles Seignobos, Introduction aux 
ctudes historiques, Lectures [En ligne], Les comptes rendus, 2014, mis en ligne le 28 fevrier 
2014, consulte le 27 novembre 2018. URL : http://journals.openedition.org/lectures/13795. 


” Viorel Domenico, Ceaușescu la Târgoviște. 22-25 decembrie 1989, Editura Ion Cristoiu, 1999. 


9% Cezar Stanciu, Ceausescu la Targoviste 22-25 Decembrie 1989 - Viorel Domenico, online 

Apariţia în spaţiul public a consemnărilor, mărturiilor şi a interviurilor 
în media cu privire la decembrie 1989 a creat o tensiune între ceea ce se ştie 
oficial, din documentele scrise şi ceea ce unii martori, încă în viaţă, pot să 
relateze. Ei, purtătorii istoriei vii, sau a „trecutului apropiat, pot oricând să 
infirme discursul oficial şi să spună: „Lucrurile nu s-au întâmplat aşa, vă 
spunem noi, pentru că am fost acolo!”. Se intră în ceea ce se poate numi o 
epocă a martorilor”. Ea nu este specifică doar epocilor anterioare când istoria 
s-a transmis doar oral ci şi după apariţia scrisului şi mai ales a mijloacelor de 
tipărire şi multiplicare. Apare un alt mod de a re-compune trecutul istoric, noi 
discipline academice de istorie contemporană ca o necesitate pentru a studia 
timpul prezent şi istoria prezentă. Rolul acestui nou mod de-a face istoria ca 
storytelling/narațiune creşte în momentul în care apare un „conflict dintre 
memoria supraveţuitorilor şi istoria deja scrisă abia după ce mărturisirile sunt 
arhivate, depăşind stadiul conversaţiei curente”. 


Istoria la tribunal? Adevăr istoric şi adevăr juridic în Revoluţia 
Română din Decembrie 1989 

Un alt factor care a influenţat cercetarea istorică a evenimentelor din 
decembrie 1989 desfăşurată în centrele universitare şi institutele academice 
este cel al interferenţei istorie-justiţie!!. Foarte multă lume din societatea 
românească actuală consideră că adevărul despre evenimente trebuie să fie 
dat de justiţie! A nu se confunda dreptatea pe care o aşteaptă oamenii care au 
avut de suferit pe timpul evenimentelor din decembrie 1989 cu adevărurile 
istorice ale acelor zile. Adevărul istoric şi adevărul juridic nu se pot confunda 
nici substitui unul celuilalt. Dezbaterea raportului dintre istoric şi jurist 
în cercetarea unui fapt istoric nu este de dată recentă deşi în ultimii ani au 
crescut enorm studiile, analizele și cercetările în acest sens. Aceasta a devenit 
una extrem de vie şi intensă mai ales pe marginea analizei violențelor politice 
petrecute în diferite societăţi dar şi a nevoii de a se face dreptate victimelor 


unor conflicte sociale sau internaționale!?. 


https://www.emag.ro/ceausescu-la-targoviste-22-25-decembrie-1989-viorel-domeni- 
co-9786065372634/pd/DZ92Y MBBM/, accesat la 20 septembrie 2018. 

” Mircea Daroşi, Istoria orală sau istoria celor vii, în „Răsunetul. Cotidianul bistritenilor de 
oriunde”, 13 august 2010, online http://www.rasunetul.ro/istoria-orala-sau-istoria-celor-vii. 


100 Andi Mihalache, op. cit., p. 174. 


101 A se vedea şi Constantin Hlihor, Decembrie 1989. Percepţie și interpretare istorică..., op.cit., 
p. 86-91. 


102 A se vedea şi Emmanuel Cartier, Histoire et droit : rivalite ou complementarite ? in Presses 
Universitaires de France. «Revue frangaise de droit constitutionnel» 2006/3 no. 67 pp. 509- 
534; Bernard Edelman, Loffice du juge et Ihistoire. Verite historique, verite judiciaire, in „Droit 
et sociste, n*38, 1998; Mohamed Elarbi Nsiri, Justice, Memoire et Histoire: Quelques remarques 

Un istoric francez cunoscut pentru cercetările sale în acest domeniu 
Annette Wieviorka, preluând unele idei de la Marc Bloch, consideră că „scrierea 
istoriei are multe elemente în comun dar şi diferențe cu cea a judecătorului 
din domeniul justiţiei'"%. Ceea ce îi aduce pe acelaşi teren pe judecător şi pe 
istoric este „onestitatea cu care ambii caută adevărul (subliniat CH)”"1% dar 
îi desparte modul cum unul şi celălalt află/găseşte acest adevăr. Judecătorul 
analizează fapta şi sursele care indică existenţa acesteia pe baza unui cadru 
normativ/legislativ pe care societatea îl pune la dispoziţie la un moment 
dat. Odată ce intră în posesia adevărului „judecătorul trebuie în cele din 
urmă să condamne sau să absolve, în conformitate cu valorile care sunt cele 
ale societății în care își exercită funcţia şi cu normele legale. Aceasta nu este și 
sarcina istoricului”. Istoricul află adevărul şi îl pune la dispoziţia cititorului 
care va judeca într-un fel sau altul acele fapte. Ca și în cercetarea istorică 
cea în domeniul juridic înglobează operaţii logice de analiză şi sinteză, de 
abstractizare şi concretizare, de comparaţie, inducţie şi deducție, reconstituire 
în plan mental, de destructurare și restructurare, de căutări şi încercări, 
de creaţie şi anticipație etc. Pe traseu pot interveni: depistarea unor erori 
considerate anterior adevăruri, descoperirea şi crearea unor noi adevăruri, 
reevaluarea cunoștințelor anterioare prin prisma ultimelor descoperiri. 
Scopul diferă. Istoricul realizează acest proces pentru a readuce în memoria 
prezentului ceea ce nu se cunoaște cu exactitate în scopul unei cunoașteri 
sociale pe când juristul trebuie să facă dreptate şi să dea satisfacție socială 
celor care au avut de suferit în urma unor evenimente. 

Din această perspectivă au dreptate acei cercetători care consideră 
că „Un judecător care îşi dă cu părerea despre istorie trebuie să fie văzut ca 
susținând o istorie oficială. Datoria sa ca judecător trebuie să rămână neutră. 
Această datorie reprezintă munca sa'%. Istoriile oficiale sunt instrumente de 
manipulare socială în regimurile de dictatură! Societatea are nevoie de re- 
aducere a istoriei în memoria prezentului așa cum a fost. La rândul său istoricul 
nu trebuie să îmbrace roba nici a judecătorului, nici pe cea a avocatului sau 
a procurorului când cercetează un fapt istoric. Henri Russo consideră că nu 
există nicio rațiune de ordin comercial, mediatic sau intelectual ca un istoric 
să se substituie specialistului din justiție!. 
methodologiques, in „HUFEPOST”, 18/11/2017, online https://www.huffpostmaghreb.com/ 
mohamed-arbi-nsiri/justice-memore-et-histoir_b_13059986.html, accesat la 15 mai 2019. 


19 Annette Wieviorka, La justice et Lhistoire/History and Justice, online https://journals. 
openedition.org/socio/651, accesat la 15 mai 2019. 


104 Jbidem. 

195 Jbidem. 

106 Bernard Edelman, op. cit., în loc. cit., p. 47. 

1% Rousso Henry, Petit Philippe, Quel tribunal pour Histoire? Interview de Henry Rousso par 

Din păcate asemenea lucruri se manifestă în societatea contemporană, 
mai ales în cele care au ieşit dintr-un regim totalitar. O asemenea stare de 
lucruri poate face ca relaţia dintre istorie şi justiție să fie, deseori, marcată 
de ambiguitate, de un amestec de fascinaţie şi neîncredere, în ciuda separării 
care guvernează obiectul şi metodele lor de lucru. Confuzia apare de multe 
ori în folosirea socială a adevărului şi a trecutului istoric. Istoricul Mohamed 
Elarbi Nsiri care s-a ocupat de raportul dintre memorie, justiţie şi istorie în 
societăţile ieşite din Primăvara arabă consideră că debalansarea unuia din 
termenii ecuaţiei istorie-justiţie provoacă mult rău „cercetării istorice prin 
şubrezirea fundamentelor metodologice ale istoricului profesionist care poate fi 
pus în postura de a se simţi neputincios metodologic în faţa amintirilor personale 
televizate, a mărturiilor memoriei individuale şi în fața unei justiții chemate 
să scrie istoria prin monopolizarea amintirilor victimelor pentru a acționa ca 
istoric oficial”. 

Nici juriştii care nu amestecă actul de justiţie cu interesele politice 
conjuncturale ale unui partid sau ale unui lider care gestionează puterea la un 
moment dat nu împărtăşesc ideea că în procesul de aflare a adevărului justiția 
se poate substitui istoriei. Fostul magistrat militar, loan Dan se întreba: „Cum 
se poate da în judecată o REVOLUȚIE?"*. Cercetările făcute de loan Dan 
pe marginea evenimentelor petrecute în Decembrie 1989 arată că justiţia nu 
poate să afle adevărul istoric, în cazul unei răsturnări violente a unui regim 
politic, deoarece nu are pregătire, nu are instrumentele şi metodele de cercetare 
specifice istoriei: „Când milioane de oameni - aşa cum s-au petrecut lucrurile 
în urmă cu un sfert de secol - au înfruntat, cu curaj exemplar, represiunile şi au 
înlăturat un regim odios, pe cine să judeci (s. a.) și în temeiul cărei legi?...Cei 
care vor să dea în judecată REVOLUȚIA ROMÂNĂ DIN DECEMBRIE 1989, 
ca şi cei care se lasă seduși de această idee, îşi dau, uneori seama de şubrezenia 
poziţiilor lor, şi în consecinţă, apelează la cele mai diverse formule menite să 
mențină starea de confuzie, de insatisfacție”"e. 

Interferenţele dintre istorie, memorie şi justiţie nu se încadrează în ceea 
ce poate fi considerat ca fiind normalul/obişnuinţa unei societăți. Acestea apar 
după consumarea unor momente de crize sociale şi conflicte internaţionale 
unde se produc crime grave, deseori comise de persoane aparţinind sau în 


Philippe Petit, în „Raison presente, n”128, 4e trimestre 1998, Memoire et histoire, pp. 57- 
65, online https://www.persee.fr/docAsPDF/raipr_0033-9075_1998_num_128_1_3505.pdf, 
accesat la 15 mai 2019. 


19 Mohamed Elarbi Nsiri, op. cit., în loc. cit. 


ua Gl.(r). loan Dan, Dosarul Revoluţiei. Adevărul despre minciuni, Bucureşti, Editura Blassco, 
2015, p. 14 


110 jpidem, p. 15. 

numele instituţiilor statului. În cele mai multe din cazurile cunoscute din 
istoria recentă crimele au fost asociate cu un fost regim dictatorial. Noul regim 
democratic care succede trebuie să parcurgă o tranziţie la statul de drept. Acest 
lucru presupune să facă dreptate victimelor fostului regim de dictatură, să pună 
în aplicare o justiție specială. Unii dintre magistrații implicaţi în judecarea 
unor foşti lideri ai regimului comunist aduc în discuţie şi influența pe care a 
exercitat-o asupra judecătorului psihoza condamnării care venea din stradă în 
starea de everfescenţă revoluționară a zilelor care au urmat căderii dictaturii 
în România. Fostul magistrat militar, generalul în rezervă loan Panaitescu 
descria peste ani condiţiile în care a judecat lotul CPEx: „...atmosfera post- 
revoluționară făcea să vibreze şi pereții instanţei, uneori. Primeam la dosar, 
bunăoară, memorii disperate ale unor simpatizanți ai inculpaţilor după cum 
alții, n-aş putea să le zic tot simpatizanți, cereau, mi se pare, o puşcă, gloanţe 
suficiente şi încuviințarea unei vizite private în celula de la Jilava. Ca în 1941”. 

Această formă de justiţie a apărut la sfârşitul anilor 1980 şi începutul 
anilor 1990, în principal ca răspuns la prăbuşirile regimurilor politice de 
dictatură din America Latină şi Europa de Est - pentru a se face dreptate 
socială. În aceste societăţi, activiștii pentru drepturile omului şi alți membrii 
ai societăţii civile au vrut să abordeze abuzurile sistematice din partea 
regimurilor anterioare fără a pune însă în pericol transformările politice în 
curs de desfăşurare. Deoarece aceste schimbări din societate au fost numite în 
mod popular tranziție la democraţie, oamenii au început să numească acest 
nou domeniu multidisciplinar justiție de tranziție!!?. Conceptul de justiţie 
de tranziţie este definit ca fiind „the full range of processes and mechanisms 
associated with a society's attempt to come to terms with a legacy of large- 
scale past abuses, in order to ensure accountability, serve justice and achieve 
reconciliation”!15. 

Specialiştii în domeniu consideră că justiția nu ar trebui înţeleasă doar 
ca o zeiță legată la ochi care încearcă să pună în aplicare normele juridice 
universale şi să condamne pe cei responsabili de infracțiunile comise, ci 
mai degrabă ca o sumă de instituții, mecanisme şi procese complementare 
(judiciare şi non-judiciare) care urmăresc: a) a reconstrui infrastructura 


111 Marian Nazat, De vorbă cu Ion Panaitescu - partea întâi, online http://mariannazat.ro/de- 
vorba-cu-ion-panaitescu-partea-intai/, accesat la 20 mai 2019. 

112 A se vedea, Rodrigo Uprimny, Maria Saffon, Transitional Justice, Restorative Justice and 
Reconciliation. Some Insights from the Columbian Case, University of Wisconsin, 2006; Ruti 
Teitel, Transitional Historical Justice, în Lukas Meyer, ed., Justice in Time: Responding to 
Historical Injustice, Nomos Verlagsgesellschaft, Baden-Baden, 2004; 

15 UNITED NATIONS, HUMAN RIGHTS, Transitional Justice and Economic, Social and 
Cultural Rights, New York and Geneva, 20014, p. 5, online https://www.ohchr.org/Documents/ 
Publications/HR-PUB-13-05.pdf, accesat la 20 mai 2019. 

judiciară ruinată sau disfuncţională prin restabilirea statului de drept; b) 
să se ocupe de crimele comise de oamenii fostului regim prin procese penale 
sau mărturii în fața unor Comisii ale adevărului și c) să abordeze nedreptăţile 
structurale şi sistemice care au dus la conflict prin repararea şi compensarea lor". 

În România cercetările efectuate pe marginea evenimentelor din 
decembrie 1989 de către istorici şi reprezentanţi ai justiției au fost din 
păcate utilizate în lupta politică pentru putere şi nu s-a putut aplica justiția 
tranzițională așa cum s-a întâmplat după cel de-al doilea Război Mondial. 
Motivele sunt multiple iar printre acestea putem aminti şi faptul că „pe 
de-o parte, ţările din fostul bloc sovietic nu se aflau sub ocupația unei puteri 
învingătoare, care să-şi impună deciziile (așa cum s-a întâmplat cu Germania 
post-nazistă), iar pe de altă parte noile elite rezultate în urma alegerilor libere şi 
corecte nu își puteau condamna cu uşurinţă propriul trecut, inclusiv apartenenţa 
la partidele comuniste. În aceste condiţii, cu excepţia câtorva cazuri simbolice, 
responsabilitatea față de existenţa regimului comunist nu a luat formele unor 
procese judiciare, ci a rămas eminamente o problemă care să fie gestionată cu 
instrumentele politicii "15. 

Istoricul Stejărel Olaru, coordonator al unui proiect de cercetare cu 
tema Justiția de tranziţie în România postcomunistă lansat la ICCMER , cu 
ani în urmă, încerca să argumenteze de ce trebuie să se găsească un răspuns 
la jumătăţile de măsură cu care se acționase până atunci. În opinia sa, „Peste 
tot însă acolo unde violenţa de Stat a făcut victime numeroase, unde vinovaţii 
- foarte numeroşi la rândul lor - s-au aflat în poziții de conducere, deținând o 
anumită legitimitate, exercițiul justiției post-dictatoriale a devenit foarte dificil, 
fie că a fost înţeles ca o condamnare dată de o instanţă judiciară, fie ca un proces 
de rescriere a Istoriei ”""e. 

Înțelegerea justiţiei de tranziție presupune o bună cunoaştere a 
conceptelor şi noțiunilor de genocid şi crime împotriva umanităţii. Nu 
putem să afirmăm sau să negăm că în zilele Revoluţiei din Decembrie 1989 
au fost săvârşite fapte care se pot circumscrie în categoria celor specifice 
crimelor contra umanităţii sau genocidului în decembrie 1989, fără o bună 


114 George Kasapas, An Introduction to the Concept of Transitional Justice: Western Balkans 
and EU Conditionality, in „UNISCI Discussion Papers”, Ne 18 (Octubre/October 2008), p. 60. 


115 Florin Abraham, Între moral și legal: problema responsabilități din perspectiva Legii 
lustraţiei în România, online https://www.facebook.com/notes/institutul-na%C5% A3ional- 
pentru-studiul-totalitarismului/florin-abraham-%C3%AEntre-moral-%C5%9Fi-legal- 
problema-responsabilit%C4%83%C5%A3ii-din-perspectiva-l/249717278389013/, accesat la 
15 mai 2019. 


Lg Stejărel Olaru, coord., Justiţia de tranziţie în România postcomunistă, online https://www. 
crimelecomunismului.ro/pdf/ro/proiecte_de_cercetare/justitia_de_tranzitie.pdf, accesat la 
15 mai 2019. 

cunoaştere a conceptelor cu care s-a operat în ultimile decenii în practica 
judiciară internațională, dar şi în cercetarea istorică deopotrivă. Din varii 
motive şi interese personale sau de grup au fost „aruncate” cu lejeritate pe 
piața românească aceste noţiuni în legătură cu evenimentele din decembrie 
1989. Raluca Grosescu consideră că noţiunea de crime împotriva umanităţii 
„reprezintă una dintre cele mai importante categorii ale dreptului penal 
internaţional, alături de genocid şi crime de război”. Termenul a fost utilizat 
pentru prima dată în timpul Primului Război Mondial într-o declarație 
trimisă de guvernele francez, britanic şi rus, la 24 mai 1915, Sublimei Porţi 
cerându-i să ia măsuri pentru a împiedica masacrele comise de administraţia 
otomană împotriva minorităţii armene!'!*. La finalul războiului, puterile 
învingătoare au abandonat însă angajamentul din 1915, considerând că 
judecarea responsabililor otomani ar fi putut să creeze un precedent pentru 
sancţionarea discriminărilor practicate de către țările Antantei împotriva 
propriilor minorităţi naţionale din propriile teritorii şi mai ales în colonii!!”. 
În anii celui de-al doilea Război Mondial apare pe agenda politicii 
internaţionale, din nou, conceptul de crime împotriva umanității într-o 
declaraţie politică făcută de Puterile Aliate la Moscova prin care se angajau 
să condamne crimele naziste contra umanităţii. Studii recente arată că în fapt 
utilizarea acestui concept într-un document politic este mult mai veche. A fost 
identificat în discursul lui Robespierre din 3 decembrie 1792 în care regele 
Franţei este calificat trădător al naţiei şi vinovat de crime contra umanității!. 
Istoricul francez Yves Ternon consideră că noțiunea de crime contra umanității 
„a fost se pare utilizată pentru prima dată într-un document oficial, o scrisoare 
la 8 mai 1876 către ministrul afacerilor externe francez Decaze, vicecomtelui 
Goutant-Biron, ambasadorul Franţei la Berlin, după asasinarea la Salonic a 
consulilor german şi francez”. Consiliul de Securitate al Natiunilor Unite a 
decis pe 25 mai 1993, în Rezoluţia cu numărul 827, crearea Tribunalui Penal 
Internaţional pentru fosta Iugoslavie. Cu această ocazie a fost elaborat şi 


17 Raluca Groşescu, Crime împotriva umanității, in Daniel Şandru, Sergiu Mişcoiu, 
Ruxandra Ivan, coord., Dicţionar de științe politice, relații internaționale şi studii europene, 
Iași, Ed. Institutul European, online https://www.academia.edu/6393613/Crime_Impotriva_ 
Umanitatii, accesat la 15 mai 2019. 


118 A. Beylerian, Les grandes Puissances PEmpire ottoman et les Armeniens dans les Archives 
frangaises (1914-1918), p. 29, citat de Wladimir Naslednikov, Naissance et developpement 
du concept de crime contre lhumanite, 'Ihese: dirigee par Monsieur Arnaud DE RAULIN, 
Soutenue, le 7 janvier 2009 — Faculte de droit de Douai, p. 10. 


119 Raluca Groşescu, op. cit., in loc. cit. 


12 M. Walzer, Râgicide et Revolution, Traduit de Pamericain par ]. Debouzy, Paris, Payot, 1989, 
p. 230, citat de Wladimir Naslednikov, op. cit. p. 11. 


121 Yves 'Ternon, Guerres et Genocides au XXe Siecle, Odile Jacob, Paris, 2007, p. 62. 

Statutul de funcționare a acestei instanţe internaționale. Articolul 5 precizează 
că actele considerate crime contra umanității sunt acelea care s-au comis 
în cazul unui conflict armat internațional sau intern, împotriva oricărei 
populaţii civile. Aceste infracţiuni includ: asasinatul, exterminarea, înrobirea, 
expulzarea, închisoarea, tortura, violul, persecuția din motive politice, rasiale şi 
religioase, sclavajul sexual, prostituţia forțată, graviditatea forțată, sterilizarea 
forțată sau orice altă formă de violenţă sexuală de o gravitate comparabilă, 
dispariţiile forțate, crima de apartheid, alte fapte inumane cu caracter analog 
cauzând cu intenţie suferințe mari sau vătămări grave ale integrităţii fizice ori 
ale sănătăţii fizice sau mintale!%. 

Prima faptă care se încadrează în cele specifice crimelor contra 
umanităţii este asasinatul ori în unele lucrări academice asasinatul este 
tradus prin omor!%. Ori cele două noţiuni nu sunt sinonime, deşi în limbajul 
cotidian uneori se substituie uneia alteia. Acest fapt ar putea părea a fi fără 
mare importanţă, însă, dacă luăm în calcul cât de complexă a fost situația din 
societatea română a zilelor lui Decembrie 1989 lucrurile nu mai par a fi de 
neglijat! Se poate ajunge la confuzii în interpretarea faptelor care s-au produs 
în zilele însângerate ale Revoluţiei din Decembrie 1989. Specialiştii în teoria 
dreptului penal precizează clar că „asasinatul este săvârşirea unui omor cu 
premeditare şi sânge rece”!74. O faptă se încadrează în cele specifice asasinatului 
dacă: 1) între momentul luării hotărârii infracționale şi executarea hotărârii 
trece un interval de timp; 2) în acest interval de timp autorul chibzuieşte şi 
reflcetează asupra faptei şi modalităților de săvârşire și 3) făptuitorul să fi 
desfăşurat acte de pregătire, concretizate în alegerea armei, a locului unde va 
săvârşi fapta, căutarea de complici, pândirea ori atragerea în cursă a victimei. 

Dacă oricare din aceste condiții nu este îndeplinită, încadrarea juridică 
a faptei va fi aceea de omor simplu (art. 188) şi nu omor calificat!%. Se pot aplica 
aceste principii şi judecăţi de valoare oamenilor implicaţi în evenimentele din 
decembrie 1989 de ambele baricade? O cercetare istorică şi juridică în acest 
sens nu avem cunoştinţă a fi fost făcută dar aprecieri în care sunt utilizate 
concepte precum crime împotriva umanităţii şi genocid circulă în anumite 
perioade şi momente. 

O abordare holistică, multidimensională nu numai a conceptului de 
justiţie tranzițională ci şi a mecanismelor de aplicare este mai potrivită pentru 


12 Wladimir Naslednikov, op. cit., p. 282-283. 


123 Ştefan Moţăţăianu, Represiunea crimelor grave împotriva păcii și umanității/Repression of 
Serious Crimes Against Peace and Humanity, în Analele Universităţii „Constantin Brâncuşi” din 
Târgu Jiu, Seria Ştiinţe Juridice, Nr. 4/2011, p. 181-182; Raluca Groşescu, op. cit., în loc.cit. 


124 Elisabeta Boţian, Drept penal. Partea specială, p. 15, on line https://www.academia. 
edu/11822349/Dr_Elisabeta_BOWC5%A2IAN_DREPT_ PENAL. 

a face față realității complexe a societăţilor ieşite din regimuri de dictatură 
cum a fost si cea românească pentru a se promova reconcilierea şi asigurarea 
trecerii cu succes la o pace pozitivă care este dezirabilă oricărei societăţi. Dacă 
acceptăm această perspectivă de înţelegere a justiției de tranziţie atunci aceasta 
trebuie să fie aplicabilă şi în România celor care au comis crime în timpul 
dictaturii comuniste'% şi a celor care au acționat pentru apărarea regimului 
Ceauşescu. Este necesară o dezbatere academică între juriști, istorici, 
specialişti în ştiinţe politice pentru a se vedea dacă acest tip de justiție poate 
fi aplicat, indiferent care este tipul de argumentaţie şi celor care au acţionat 
pentru înlăturarea de la putere a unui regim de dictatură. 

Procesul penal în care sunt judecate crimele contra umanităţii trebuie 
să facă dreptate victimelor, să conducă la satisfacerea sentimentului de justiție 
celor care se ocupă de memoria victimelor, să contribuie la cunoaşterea 
realității şi să favorizează construirea unei memorii colective/sociale a ceea 
ce este mai presus de cuvinte și care trebuie să fie declarat clar în cadrul unei 
secţii judiciare!”. Dar nu trebuie să fie din varii interese forțate lucrurile. 
Crimele contra umanităţii în opinia unor specialişti mai trebuie să aibă 
o caracteristică, esenţială: să se fi produs în masă. „Criminalitatea în masă 
nu constituie o simplă încălcare a drepturilor omului a unei minorităţi de 
către o putere şi nici exploatarea economică exagerată. Se caracterizează prin 
distrugerea unor segmente mari ale unei populaţii civile, adesea însoţite de 
atrocități care, la prima vedere, par a fi inutile”!?%. Este reacţia disperată a unui 
regim opresiv care luptă pentru a păstra pârghiile puterii şi menţine avantajele 
oferite de regimul pe care masele revoltate doresc să îl răstoarne. Pot fi aplicate 
ca ipoteză de cercetare aceste aserțiuni evenimentelor din decembrie 1989? 
Dacă judecăm faptele istorice în scheme extrem de simplificate s-ar putea să 
considerăm că da, însă apare întrebarea: am mai ajunge la adevărul istoric sau 
la un adevăr interesat? 

Problema raportului dintre adevărul istoric şi condamnarea celor care 
au comis crime şi abuzuri în timpul evenimentelor din decembrie 1989 a 
dominat mentalul colectiv românesc al ultimelor trei decenii. Opinia publică 
a cerut, încă din primele luni după căderea regimului Ceauşescu, adevărul 
şi judecarea celor vinovaţi de reprimarea revoluţionarilor. Au fost judecate 
în proces public persoanele găsite vinovate de crime şi infracțiuni grave 
aparținând conducerii de partid şi de stat din perioada comunistă, unele 


126 A se vedea Raluca Grosescu, Raluca Ursachi, Justiţia penală de tranziţie. De la Niirnberg la 
postcomunismul românesc, laşi, Editura Polirom, 2009, p. 223-252. 


127 Wladimir Naslednikov, op.cit., p. 22. 


Ja Jacques Semelin, Quest-ce qu'un crime de masse ? Le cas de lex-Yougoslavie, în „Critique 


internationale”, n*6 - hiver 2000, p. 144. 

cadre militare din structurile Armatei, Securităţii şi ale Miliției care au fost 
identificate ca fiind vinovate pentru moartea unor revoluționari la Timişoara, 
Cluj, Bucureşti şi alte oraşe ale țării. O parte a societăţii şi chiar din interiorul 
justiţiei a contestat modul cum au fost rezolvate Dosarele Revoluţiei. Într-o 
publicaţie istorică, după ani de zile de la consumarea evenimentelor, se afirma 
Că „... imediat după încetarea vacarmului revoluționar şi închegarea noii puteri, 
o echipă de procurori, desemnaţi aproape aleatoriu, primeşte sarcina oficială 
să descopere autorii crimelor din decembrie 1989. Metoda aleasă, corectă din 
punct de vedere juridic, avea să fie însă doar o interfață pretențioasa pentru o 
serie de decizii care aveau să îngroape, încă din faşă, dosarul Revoluţiei”"?. 

Concret, echipa de procurori desemnată a urmat în cercetare metoda 
identificării victimei pentru a porni în căutarea făptaşului. Problemele au 
apărut însă pe două paliere: cel al calității oamenilor aleși să construiască 
dosarul și al soluţiilor date de aceştia. În prima fază a dosarului, toţi procurorii 
aleşi erau, de fapt, oameni ai fostului regim. Majoritatea chiar participaseră 
activ la reprimarea Revoluţiei, în decembrie 1989, şi fuseseră recompensaţi 
printr-o promovare într-un loc călduţ, afirmă procurorul Dan Voinea. Pentru 
istorici, istoricul şi politologul Vladimir Tismăneanu a adresat înaltelor 
oficialități române o scrisoare deschisă în care afirma: „La 20 de ani de la 
Revoluţie nu se cunoaște adevărul despre evenimentele acelor zile și despre 
autorii crimelor. Este o realitate dureroasă ce nu poate fi ocolită și care trebuie 
confruntată neîntârziat, cu voință, curaj şi onestitate. Lacătul totalitar pus 
pe documente trebuie sfărâmat. Este o chestiune presantă pentru sănătatea 
democraţiei româneşti. Ne adresăm dvs. în condițiile în care, în urma alegerilor 
parlamentare şi prezidenţiale, întreaga putere de decizie și acțiune se află în 
mâinile dvs. Deși mai sunt doi ani şi jumătate până la prescrierea faptelor de 
omor din timpul Revoluţiei, anchetele din dosarele aflate la Parchetul General 
trenează şi documentele din aceste dosare nu sunt accesibile -contrar dispoziției 
CEDO- nefiind desecretizate în totalitate. Dincolo de procedura din fața CEDO 
și de soluțiile juridice, este nevoie ca opinia publică din România să afle adevărul 
despre cei care au ordonat uciderea a peste 1000 de oameni în decembrie 1989 şi 
despre cei care au executat acest ordin". 

Această dezbatere în care s-au amestecat voit sau nu adevărul istoric 
şi adevărul din justiție a ocupat spaţiul public, mai ales în preajma aniversării 


129 Andrei Crăciun, Mihai Mincan, Cine a salvat „Dosarul Revoluţiei”, în „Historia”, online 
https://www.historia.ro/sectiune/general/articol/cine-a-salvat-dosarul-revolutiei-i, accesat la 


15 mai 2019. 


150 Vladimir Tismăneanu, Adevărul trebuie ştiut, vinovaţii trebuie pedepsiţi! Apelul societății civile 
din Romania, on line http://tismaneanu.wordpress.com/2010/02/15/adevarul-trebuie-stiut- 
vonovatii-trebuie-judecatiapelul-societatii-civile-din-romania, accesat la 22 februarie 2019. 

evenimentelor din Decembrie şi a comemorării victimelor represiunii 
regimului Ceauşescu. Totodată, a generat o bogată literatură atât în țară, cât şi 
în străinătate, care din păcate uneori a produs şi grave distorsiuni a imaginii 
acelor evenimente în mentalul colectiv românesc. 

Au fost aduse la lumină multe adevăruri despre zilele revoluţiei 
dar, în același timp, au fost aruncate pe piaţa informaţiilor şi jumătăţi de 
adevăr sau chiar minciuni", din interes politic, dar şi din neştiința mânuirii 
instrumentelor de cercetare istorică sau a neînțelegerii raportului dintre 
adevărul istoric şi adevărul juridic, în asemenea momente de răscruce din 
istoria unui popor. A condamna un om pentru acțiuni comise în zilele lui 
decembrie 1989 nu înseamnă că un complet de judecată a descoperit un adevăr 
istoric la care un cercetător nu a putut să ajungă! Din această perspectivă, 
este important să înțelegem ce înseamnă utilizarea istoriografiei şi a memoriei 
colective tezaurizată în lucrări de istorie şi scrieri memorialistice, pentru 
scopuri juridice pe de o parte, iar pe de alta a rolul justiției pentru înţelegerea 
evoluţiilor istorice. 

A le confunda nu este o problemă simplă sau lipsită de riscuri!*?. 
Referindu-se la raportul dintre adevărul unor fapte şi percepţia judecătorului 
despre ele, un judecător de la Înalta Curte de Casaţie şi Justiţie declara că 
„Sunt situaţii în care instinctul îți şopteşte faptul că adevărul este altul decât 
cel care rezultă din probele pe care le-ai administrat temeinic şi cu mare grijă. 
Instinctul trebuie ascultat şi te determină să fii mult mai atent şi minuţios 
în analiză, dar de multe ori, în ciuda acestor eforturi, nu poți să-ți probezi 
instinctul. De aceea, niciodată adevărul judiciar nu se suprapune peste adevărul 
absolut. Important este, însă, să nu ai prejudecăți, să nu fii superficial, să nu 
greşești şi să ai conştiinţa faptului că ai făcut tot ceea ce era legal și omeneșşte 
posibil pentru aflarea adevărului”. Dacă pentru justiţie poate fi admis un 
asemenea raționament în cercetarea istorică instinctul nu se poate substitui 
raționamentului științific niciodată! 

În justiţie există oameni specializați în a cerceta, pe baza documentelor 
şi a mărturiilor, şi a afla vinovaţii de crime/infracţiuni contra umanităţii şi 


151 A se vedea, Ioan Scurtu, Politică și viaţă cotidiană în România în secolul al XX-lea si începutul 
celui de-al XXI-lea, Bucureşti, Editura Mica Valahie, 2012 p. 345-358; Idem, Minciuni mass- 
media, on line http://www.ioanscurtu.ro/minciuni-mass-media/, accesat la 22 februarie 2019. 


132 A se vedea, Jocelyn Neron, La justice et Ihistoire face aux proces pour crimes contre Phumanite: 
entre la memoire collective et la procedure, on line, http://www.archipel.ugam.ca/3844/1/M11955. 
pdf ; Adrian Cioflâncă, Istorie și justiție Un model german pentru "procesul comunismului”, on 
line, http://phantasma.ro/wp/?p=1546 , Carlo Ginzburg, Checking the Evidence: The Judge and 
the Historian, în „Critical Inquiry”, Vol. 18, No. 1 (Autumn,1991), p. 79-92. 


153 Cristina Tarcea, Niciodată adevărul judiciar nu se suprapune peste adevărul absolut, interviu 
de Floriana Jucan, online https://www.juridice.ro/472644/cristina-tarcea-niciodata-adevarul- 
judiciar-nu-se-suprapune-peste-adevarul-absolut.html . 

aceştia aparțin justiției de tranziţie care nu are încă un concept şi o teorie 
bine consolidate!*. În procesele justiţiei de tranziţie, adevărurile complexe 
pot fi greu de găsit în povestirile individuale ale supravieţuitorilor. Naraţiunile 
istorice reprezintă o parte esenţială a obținerii adevărului, dar povestirea 
istoriei reflectă perspectiva celui care a trăit experienţa sau a fost martor 
şi prin urmare încărcată de un puternic subiectivism. Cât de eficiente sunt 
acestea pentru justiția care caută să facă dreptate şi să pună adevărul în 
lumină? Comisiile de Adevăr şi tribunalele pentru crime de război pot oferi 
un serviciu esenţial cercetării istorice prin prezentarea şi de dovezi concrete pe 
lângă mărturiile actanţilor sau martorilor despre infracțiunile teribile produse 
în timpul unor răsturnări de regim politic pe calea violenţei politice”. 

Pe de altă parte multe dintre procesele în care sunt judecate fapte şi 
acțiuni desfăşurate în timpul revoluțiilor sunt organizate la mulţi ani după 
consumarea lor. În acest caz este vorba de o justiţie retroactivă. Specialişti în 
domeniu consideră că „justiția retroactivă este problematică. La momentul la 
care au fost comise, crimele autorităților autoritare erau justificate sau chiar 
legale şi, de multe ori, publicul şi-a susținut acțiunile de a suprima terorismul, 
de a învinge gherilele sau de a restabili dreptul și ordinea în societate. Urmărirea 
penală devine dificilă atunci când nu există o dihotomie clară a victimei şi 
făptuitorului, când atât grupurile de opoziţie, cât şi forțele guvernamentale au 
încălcat grav drepturile omului”. Nu numai în România în cazul evenimentelor 
din Decembrie 1989, „decizia de a urmări în justiție şi interpretarea publică 
a succesului şi/sau a eşecului urmăririi penale depinde, de asemenea, de 
dinamica puterii dintre elitele care au ieșit și cele care au venit la conducere 
în momentul tranziției”. Acest lucru explică de ce cererile venite din partea 
unor oameni politici aflaţi în diferite funcţii politice în România au vizat 
deschiderea/reluarea judecării Dosarului Revoluţiei în momente cheie ale 
jocului politic dintre putere şi opoziție. 

Un alt aspect este cel al influenţei pe care îl are opinia publică prin 
diverse canale media asupra muncii pe care o fac atât juristul cât şi istoricul 
în ceea ce priveşte descoperirea adevărurilor despre evenimentele ce se petrec 


** Sandrine Lefranc, La justice transitionnelle nest pas un concept, in „Mouvements” 2008/1, 
no. 53, pp. 61-69, online  https://www.cairn.info/revue-mouvements-2008-1-page-61. 
htm?try_download=1 


să Judy Barsalou, Trauma and Transitional Justice in Divided Societies, Special Report 135, 


April 2005, UNITED STATES INSTITUTE OF PEACE, online https://www.usip.org/sites/ 
default/files/sr135.pdf 


“* Brigitte Weiffen, From Domestic to International Instruments for Dealing with a Violent 
Past: Causes, Concomitants and Consequences for Democratic Transitions, in Aleida Assmann, 
Linda Shortt, eds., Instruments of Change, Palgrave Macmillan, New York, 2011, p. 91-92. 


“7 Ibidem, p. 92. 

într-o revoluţie aşa cum a fost cea din Decembrie 1989. Un recent exemplu este 
manipularea de către ziarişti şi formatori de opinie interesaţi a informaţiilor 
cuprinse în Comunicatul emis de Parchetul de pe lîngă Înalta Curte de Casaţie 
şi Justiţie din ziua de 18 decembrie 2017. Evenimentul Zilei din 20 decembrie 
2017, prin articolul semnat de Sorin Andreiana, afirmă că „Parchetul militar 
confirmă: În decembrie 1989 a fost lovitură de stat! ”. Aceleaşi idei au fost 
retransmise publicului de Ionuţ Ţene, încă, din 18 decembrie 2017, pe 
portalul Napoca News dar şi de site-ul ziarului Adevărul, prin Horaţiu Pepine 
etc. Analiza acestor articole l-au condus pe Marius Mioc la concluzia că „În 
ciuda acestor afirmaţii repetate în atâtea locuri, în Comunicatul Parchetului 
nu există niciunde expresia «lovitură de stat». Pretenţiile că Parchetul ar fi 
afirmat că în decembrie 1989 a fost o lovitură de stat, date de unele mijloace de 
informare chiar şi cu ghilimele de citare, sunt pur şi simplu mincinoase. Desigur, 
este dreptul lui Sorin Andreiana, lonuț Ţene, Mircea Canţăr, lon Cristoiu şi a 
altora să afirme că în decembrie 1989 a fost o lovitură de stat, dar este complet 
lipsit de onestitate din partea lor să pretindă că această afirmație a fost făcută 
de Parchet'"*. Acest tip de presă poate să exercite în anumite situaţii presiune 
asupra unui complet de judecată. Teoretic actul de justiţie trebuie să nu fie 
influenţat de opiniile sau dezbaterile din mass-media iar judecătorul trebuie 
respecte etica şi deontologia profesională. 

Etica profesională trebuie să unească atât pe judecător care caută 
adevărul juridic cât şi pe cercetătorul trecutului care trebuie prin munca sa să 
ajungă la adevărul istoric. Normele şi principiiile etice pentru cele două profesii 
nu au aceeaşi natură! Judecătorului etica îi impune, atunci când se pronunţă 
şi dă verdict la o serie de fapte şi acţiuni, o anumită conduită şi respectarea 
unor principii şi norme. Acestea se găsesc într-o serie de instrumente care 
sunt specifice şi valabile în societate în momentul judecării. În țara noastră 
există un Cod deontologic al judecătorilor și procurorilor din România şi chiar 
la un Ghid practic de etică profesională pentru judecători și procurori!”. Etica 
şi deontologia în justiţie fac parte din cultura sistemului judiciar iar acest 
tip de cultura este creată de oameni şi se dezvoltă de-a lungul anilor, deci 
au un caracter istoric. Se schimbă în funcţie de evoluţiile sociale, morale și 


158 A se vedea pe larg, Marius Mioc, Manipularea mediatică legată de comunicatul Parchetului 
despre dosarul revoluţiei, pe Contributors.ro, 5 ianuarie 2018, online http://www.contributors. 
ro/fara-categorie/manipularea-mediatica-legata-de-comunicatul-parchetului-despre-dosa- 
rul-revolu%C8%9Biei/, accesat la 2 decembrie 2018. 


159 Ibidem. 


140 A se vedea de exemplu Ion Copoeru, (coordonator), Ghid practic de etică profesională 
pentru judecători şi procurori, Bucuresti, 2017, online http://www.inm-lex.ro/fisiere/d_2010/ 
Ghidul%20practic%20de%20etica%20profesionala%20pentru%20judecatori%20si%20pro- 
curori.pdf 

politice ale unei societăţi şi ţin cont de sensibilitățile şi valorile acelei societăți. 
Acest fapt rezultă şi din prevederile Ghidului practic de etică profesională 
pentru judecători şi procurori elaborat, realizat în cadrul proiectului Întărirea 
capacităţii sistemului judiciar românesc de a răspunde provocărilor noilor 
schimbări legislative şi instituționale, implementat de Consiliul Superior al 
Magistraturii din România (CSM) în cadrul Programului RO 24 în anul 2017. 
Potrivit acestui ghid „Etica şi deontologia fac parte din cultura sistemului 
judiciar. Cultura este creată de oameni şi se dezvoltă de-a lungul anilor; 
cultura se poate manifesta şi în ceea ce observă cetăţeanul atunci când se află 
în contact cu orice organism judiciar. Cu alte cuvinte, magistratul trebuie să 
înveţe să observe şi să înțeleagă: 

— ce aşteptări au oamenii; 

— ce văd oamenii de fapt; 

— ce experienţe au oamenii; 

- care sunt consecinţele”!+!. 

Au ţinut cont procurorii care au lucrat la un nou dosar al Revolutiei 
din 1989, redeschis Dosarul Revoluţiei de cele patru recomandări enumerate 
în ghid? Opiniile unor specialişti în domeniu sunt în conformitate cu fractura 
de percepţie existentă în societate privind natura evenimentelor revoluţie- 
lovitură de stat. Fostul procuror militar Dan Voinea apreciază că această decizie 
„este o victorie a victimelor şi a statului de drept. Ei s-au dus la CEDO, foarte 
multe victime s-au plâns de aceste soluţii și de faptul că procurorii n-au înțeles 
că trebuie să ducă până la capăt aceste cercetări”. Valer Marian, procuror în 
Comisia guvernamentală de anchetă a evenimentelor din decembrie 1989 de 
la Sibiu în perioada aprilie — august 1990, consideră că „abordarea unor aspecte 
de către autorii rechizitoriului din dosarul Revoluţiei din decembrie 1989 este cel 
puțin simplistă şi pompieristică'"*. Este prezentă această fractură de percepţie 
şi în rândul judecătorilor care se vor pronunţa în acest dosar? 

Etica în munca pe care istoricul o face pentru a descoperi adevărul 


nu are aceleaşi coordonate şi prescripţii'“* ca cele ale judecătorului sau 


141 Ibidem, p.7. 


142 Ce spune fostul procuror Dan Voinea despre redeschiderea dosarului Revoluţiei, online 
https://www.cotidianul.ro/ce-spune-fostul-procuror-dan-voinea-despre-redeschiderea- 
dosarului-revolutiei/, accesat la 24 mai 2019. 

14 Valer Marian, Un rechizitoriu securisto-pompieristic al Revoluției Române (1), online https:// 
www.cotidianul.ro/un-rechizitoriu-securisto-pompieristic-al-revolutiei-romane-i/, accesat la 


24 mai 2019. 
144 A se vedea pe larg, Jonathan Glover, Humanity: A Moral History of the Twentieth Century, 
Jonathan Cape, London, 1999; David Carr, Thomas R. Flynn, Rudolf A. Makkreel, The Ethics 


of History, University Press, Evanston Northwestern, 2004; Cathie Clement, ed., Special issue on 
“Ethics and the Practice of History, in „Studies in Western Australian History”, no. 26, 2010; 

procurorului, deşi tentaţia istoricului de a lucra cu instrumentele acestora nu 
a fost niciodată mai mare ca astăzi. Istoricul australian Alan Tapper consideră 
că există standarde de calitate şi norme privind deontologia cercetării istorice 
dar ideea de a accepta și de a impune standarde comune tuturor istoricilor 
„întruchipează o imposibilitate şi fiecare istoric ar trebui să aibă posibilitatea de 
a-și continua lucrarea proprie, fără riscul cenzurii critice”. Eminenţi istorici şi 
filozofi ai istoriei ca E. H. Carr, Marc Bloch, Herbert Butterfield, George Kitson 
Clark şi-au spus părerea în legătură cu ideea dacă judecăţile morale sau etice 
sunt acceptabile atunci când istoricii interpretează trecutul. Concluziile de 
ordin etic nu fac parte din instruirea sau responsabilitatea istoricului. Herbert 
Butterfield preciza în scrierile sale că istoricul trebuie să evite judecăţile de 
ordin moral atunci când analizează faptele şi procesele sociale din trecut. 
Argumentul său era că atribuirea responsabilitatea este de ordin metodologic 
şi ştiinţific. EI a dezvoltat această idee în studiul Moral Judgements in history 
publicat în anul 1951 în care a pledat ca cercetătorii trecutului să scrie „a 
techical history". În mod similar, E. H. Carr susţine că nu există un tribunal 
înaintea căruia oamenii din trecut pot fi consideraţi responsabili şi nu face 
parte din sarcina istoricului de a pronunţa judecăţi morale asupra vieţii private 
a persoanelor care apar în paginile sale'”. 

Efectuarea judecăților de ordin moral este imposibilă în istorie 
deoarece normele şi regulile unei societăți sunt acceptate şi respectate iar 
oamenii trebuie să se conformeze acestora. Din această perspectivă nu poți 
condamna pe indivizi pentru circumstanţele în care s-au găsit. Este un mare 
risc a se face judecăţi etice pentru un segment din trecutul unei societăți 
care a funcţionat într-o anume epocă prin standardele unei alte ere, sau prin 
standarde care pretind aplicabilitatea universală. Se regăsesc măcar unele 
din aceste reflecţii în dezbaterea ştiinţifică sau în cea publică pe marginea 
evenimentelor din Decembrie 1989? Din păcate, în prea multe dintre studiile, 
lucrările şi scrierile memorialistice sau de altă natură consacrate Revoluţiei 
Române care a condus la răsturnarea regimului Ceaușescu tentaţia de-a se da 
verdicte şi sentinţe o depăşeşte pe cea a cercetării care să respecte principiile şi 
normele cercetării ştiinţifice. 


149 Alan Tapper, Is there an Ethics for Historians? in „STUDIES IN WESTERN AUSTRALIAN 
HISTORY”, vol. 26, 2010, online https://www.researchgate.net/publication/42428679_Is_ 
there_an_ethics_for_historians 

14 Apud, Paul T. Phillips, Truth, Morality, and Meaning in History, University of Toronto 
Press, Toronto, Buffalo, London, 2019, p. 57. 

14 Apud, Lindsay Gibson, Ethical Judgments in History: Are they wrong? în „Ihe History 
Education Network THAN/HIiER”, 24 October 2011, online http://thenhier.ca/en/content/ 
ethical-judgments-history-are-they-wrong.html, accesat la 26 mai 2019. 

Abstract 

As an internal revolt was looming large, considering the living 
conditions, the political and military, as well as the “intelligence” elite of 
socialist Romania refused to accept the new realities. Despite all the signals 
received through various political-diplomatic formulae and more, the 
perception of the Western diplomatic chancelleries and of the Warsaw Treaty 
member states was the same: in Bucharest, no one can, no one tries or, in fact, 
wants to change something. The conduct of the power structures (the Ministry 
of National Defence, the Ministry of the Interior, and the Department of State 
Security) following December 16, 1989 entirely validates this belief, which 
is prevalent in the diplomatic circles across the globe. Under the guise of an 
external threat, more assumed than substantiated, the socialist regimes power 
structures in Romania resorted to gunfire, arrests, and the mistreatment of 
Romanian citizens who were protesting against Nicolae Ceauşescu and his 
political regime. On December 21, 1989, personnel from the Ministry of 
National Defence opened fire in several districts within the municipality 
of Cluj-Napoca, aiming to suppress the potential uprising against the 
Ceauşescu administration. The investigation of the events in Cluj-Napoca 
in December 1989 involved consulting many testimonies of revolutionaries, 
military personnel involved in the events, official documents of the criminal 
investigation bodies, etc as well as numerous media sources who later reported 
on efforts to restore the truth. 

Key words: Ceauşescu, Cluj-Napoca, Nemeş, Securitate, Milea 

România lui Ceauşescu sub presiune internațională 

Istoriografia dedicată Revoluţiei Române din Decembrie 1989 
numără peste 200 de titluri, însă foarte puţine sunt dedicate celor petrecute 
în municipiul Cluj-Napoca în perioada 21 - 22 decembrie 1989 deoarece 
subiectul a fost abordat cu destulă reticență de către istoricii implicați în 
istoriografia problemei. O reticență născută ca urmare a faptului că unii 
dintre liderii Armatei a IV-a au ajuns să deţină funcții cheie în statul român 
în anii '90, iar mass-media a scris enorm despre lipsa de moralitate şi decență 
existentă a acestora în spaţiul public. Încercarea de-ai trimite în arest și 
judecată pe cei care au comandat represiunea în Cluj-Napoca, precum şi pe 
cei care au executat-o, a fost împiedicată de către conducerea Procuraturii 
Militare din 1990 iar, mai apoi, au existat ordine! pe linie militară care au 
interzis exprimarea adevărurilor din acele momente. Cercetarea dedicată 
celor petrecute în municipiul Cluj-Napoca, precum şi al contextului intern şi 
internaţional în care s-au desfăşurat evenimentele, face parte dintr-un amplu 
efort de cercetare dedicat oraşelor transilvane (Arad, Sibiu, Târgu Mureş, 
Alba-Iulia, Cugir, Braşov) care vor întregi imaginea de ansamblu a revoltei 
populare din Decembrie 1989, radicalizată şi transformată într-o Revoluţie pe 
măsură ce doleanţele politice începeau să fie exprimate din ce în mai clar de 
masele populare, împreună cu doleanţele economice şi sociale. 

În contextul evoluţiilor politice şi sociale din spaţiul Europei Centrale 
şi de Est, temerile lui Nicolae Ceauşescu privind o posibilă înlăturare a sa 
erau alimentate de către UM 0544 (Centrul de Informaţii Externe/CIE) prin 
Nota nr. 00263/22 noiembrie 1989 în care se menţiona faptul că șefii de stat 
şi de guvern ai țărilor membre ale Comunităţii Economice Europene (CEE) 
au decis, în contextul poziţiilor concertate ale SUA și URSS cu privire la 
România, „intensificarea acţiunilor vizând crearea unor tensiuni interne 
destabilizatoare, prin folosirea unor stări de nemulțumire și incitări în 
mediul minorității maghiare, considerându-se că în acest fel România ar 
putea fi determinată să nu mai obstrucționeze procesele ce au loc în Est”. 
Totodată, Nicolae Ceaușescu era informat de către ambasadorul României de 
la Paris, Petre Gigea, pe 11 decembrie 1989, că Francois Mitterand şi Mihail 
S. Gorbaciov au decis, la Kiev (6 decembrie 1989), că „este nevoie de noi 


! Este vorba despre Ordinul nr. 522/19.11.1997 al şefului Statului Major General al Arma- 
tei Române, general de divizie dr. Constantin T. Degeratu, contrasemnat de către ministrul 
Apărării Naţionale, Victor Babiuc, prin care se interzicea accesul mass-media la informaţii 
privind activitatea militarilor în evenimentele din Decembrie 1989, precum şi prezentarea la 
anchetele Parchetului Militar numai cu aprobarea ministrului Apărării Naţionale. 


2 Sergiu Nicolaescu, Lupta pentru putere - Decembrie '89, Bucureşti, Editura All, 2005, p. 21. 

mecanisme pentru a servi construcția Casei Comune Europene”. În timpul 
discuţiilor dintre Francois Mitterrand şi Mihail S. Gorbaciov s-a abordat 
rolul SUA în noua dinamică a relaţiilor internaţionale avându-se în vedere 
„participarea Statelor Unite ale Americii - ca un element necesar și de 
anvergură - la noua etapă a construcţiei europene”. 

Prin telegrama nr. D.10-015201 din 29 noiembrie 1989, ora 14.30, 
conducerea MApN şi a Direcţiei de Informaţii a Armatei (DIA) erau informate 
de faptul că „actualele manifestări și demonstraţii antisocialiste din 
Cehoslovacia au fost inițiate și provocate și de către minoritatea maghiară 
din Cehoslovacia”” . Factorii de decizie din MApN şi DIA erau informaţi 
că „în fruntea acestor demonstraţii antisocialiste s-au aflat îndeosebi 
intelectualitatea şi studenţii cehoslovaci de origine ungară, care printre 
altele cer crearea unei provincii autonome ungare în Cehoslovacia (zona 
Bratislava, Nitra, Banska-Bystrica, iar la sud frontiera cu Ungaria)”, iar 
„acțiunile şi demonstrațiile minorităţii ungare din Cehoslovacia sunt 
susținute propagandistic şi material de către Ungaria şi de către unele ţări 
occidentale”. Ofiţerul de informaţii militare care a redactat telegrama invocată 
mai sus, atrăgea atenţia asupra faptului că „Ungaria pregăteşte un amplu plan 
pentru inițierea şi provocarea de demonstraţii ale minorității maghiare 
din ţara noastră (România - n. n.) în unele localități din Transilvania și 
chiar la București”, astfel încât „pentru declanșarea acestor demonstrații 
antisocialiste şi antinaţionale în România, în scopul destabilizării 
situaţiei politice interne și realizării pretențiilor ungare, Ungaria susține 
propagandistic şi material, inclusiv acţiuni de spionaj și cu ajutorul altor 
ţări”. Liderii de la Budapesta sperau să fie atrase şi alte minorităţi naționale din 
România socialistă, la aceste manifestații, chiar şi cetățeni români. 

Pe 9 decembrie 1989, MApN şi DIA erau informate că Ungaria 
„acţionează pentru internaționalizarea problemei Transilvaniei, precum și 
pentru izolarea politică şi economică”! a României şi, totodată, „simultan 
cu provocarea unor demonstraţii ale populaţiei de origine maghiară din 


5 Dumitru Preda, Mihai Retegan, 1989. Principiul dominoului, Bucureşti, Editura Fundaţiei 
Culturale Române, 2000, p. 426. 


* Ibidem, p. 423. 

” Sergiu Nicolaescu, op. cit., p. 23. 
€ Ibidem. 

7 Ibidem. 

3 Ibidem. 

” Ibidem. 

10 Ibidem, p. 22. 

Transilvania, Ungaria are intenţia să provoace incidente la granița”! cu 


România „care să degenereze în conflict militar între cele două ţări, după 
care apoi să ceară intervenţia unor ţări ale Tratatului de la Varşovia, 
îndeosebi din partea URSS, cu scopul unei așa-zise «împăcare a părţilor»””. 
DIA informa conducerea MApN că în realizarea acestui proiect, Ungaria urma 
să se sprijine pe Austria, precum şi pe alte state occidentale, însă cu ştirea URSS. 

O sumă întreagă de informaţii provenite din cercetarea radio- 
electronică şi goniometrie, precum şi o serie de mărturii ale participanţilor la 
evenimentele din Decembrie 1989, conturează imaginea unor intense pregătiri 
pentru o intervenţie militară sovietică în România socialistă în perioada 17 — 
22 decembrie 1989. În Buletinul Informativ nr. 4.454 al DIA din 19 decembrie 
1989 se menţiona: „În URSS se semnalează o serie de aplicaţii notificate, precum 
şi unele executate de mari unităţi tactice în zona Cernăuţi în perioada 14 - 17 
decembrie 1989" şi, totodată, „intensificarea activităților practice desfășurate de 
unele unități de marină şi aviație aparținând FMM în special în lunile octombrie 
în cadrul cărora au fost executate trageri navale şi aeriene”. 

Analiştii DIA raportau Marelui Stat-Major şi ministrului Apărării 
Naţionale că şi în Ungaria se înregistraseră aplicaţii ale batalioanelor de 
cercetare-diversiune ale armatei ungare care au executat o pregătire specifică 
ducerii acţiunilor de luptă în spatele trupelor inamice. Totodată, DIA identificase 
în pădurea Podvorievka (URSS) pe direcția Rădăuţi — Prut - Lipcani, o antenă 
parabolică a unei staţii de radiolocaţie care începuse să funcționeze, fără 
întrerupere, încă din 19 noiembrie 1989. La frontiera ungaro - română se 
identificaseră numeroase persoane civile şi militare care executaseră observarea 
teritoriului României, chiar prin încălcarea acestuia, precum şi numeroase 
recunoașteri a unor grupuri de 5 - 7 militari conduşi de cadre. 

Implicarea Ungariei într-un efort susținut menit a sprijini disidența 
activă a minorității maghiare din România socialistă împotriva regimului 
Ceauşescu, şi nu numai, precum şi încurajarea gesturilor şi atitudinilor care 
negau existenţa statului naţional unitar român, trebuie înțeleasă ca făcând parte 
din planul Budapestei! de a stârni, cu orice preţ, un conflict cu România lui 


11 Ibidem. 
12 Ibidem, p. 23. 
15 Ibidem, p. 28. 
14 Ibidem. 


15 „Am rezerve, daro spun, Ungaria ar fi dorit un război civil în România și ar fi dorit o confruntare 
între puterile statului, Armata şi forțele Ministerului de Interne. Acest război l-ar fi folosit pentru 
intervenţia în Transilvania, cu scopul declarat de a-și proteja minoritatea. Fără îndoială că odată 
intrate pe teritoriul României aceste forţe era greu de prevăzut cum ar fi evoluat lucrurile. Războiul 
civil ar fi făcut posibilă încălcarea acordului dintre președinții Bush şi Gorbaciov de neamestec. 

Nicolae Ceaușescu astfel încât să fie nevoie de intervenţia Occidentului şi a 
URSS, din postura de arbitri, care să ajute la anularea Tratatului de la Trianon 
(din 4 iunie 1920) în contextul redesenării arhitecturii relațiilor internaţionale 
în anul 1989. 

În volumul Armata Română în Revoluţia din Decembrie 1989, 
colectivul de autori susține teza potrivit căreia, la acea oră, conducerea MApN 
era „în imposibilitatea să dețină un set mai larg de date provenite din surse 
diferite, care să permită o analiză mai cuprinzătoare şi realistă a situaţiei 
politico-militare în spațiul nostru geografic”'S, şi, totodată, că „potrivit 
concepțiilor militare moderne, pentru a realiza realmente surprinderea, o 
invazie nu se execută doar în urma aglomerării forțelor aproape de granița 
statului vizat, ci prin aducerea trupelor din adâncime, folosindu-se pe scară 
largă desantul aeropurtat””. În încercarea de a scuza liderii din conducerea 
MApN pentru lipsa de viziune politică şi strategică, cerută în mod repetat şi 
discret de către omologii lor din țările membre ale Tratatului de la Varşovia, 
autorii volumului invocat consideră că, totuşi, „chiar dacă prin Direcţia de 
Informaţii a Armatei au parvenit elemente concludente despre scenariul 
care se pregătea României, ele circulau într-un cadru foarte restrâns la 
diferite nivele superioare”!:, astfel încât „declanșarea mișcării protestatare 
din Timişoara a luat prin surprindere Armata, în ansamblu”. 

Referindu-se la noianul de informaţii politico-militare care prevesteau 
o lovitură în forță asupra integrităţii teritoriale a României socialiste, 
combinată cu o revoltă internă a populaţiei nemulțumite de regimul Ceauşescu, 
viceamiralul (r) Ştefan Dinu, şeful DIA, va consemna: „La nivelul conducerii 
Armatei, diversiunea oficială a pericolului militar extern nu avea niciun 
efect. Cei abilitaţi a şti ce se întâmplă în jurul granițelor cunoșteau foarte 
bine situația, fiind convinși că nimic nu constituia o ameninţare reală 
pentru România””. Șeful DIA menţionează faptul că aparatul de propagandă 
al regimului Ceauşescu va lansa, cu precădere în cursul anului 1989, o puternică 


Or, intervenţia străinilor în România nu putea avea loc dacă acest război civil nu avea loc”, 
concluzionează colonelul (r) Ioan Todericiu, fost atașat militar al României la Budapesta în 
perioada 1979 — 1990 (Apud Răzvan Belciuganu, Un colonel acuză: În 1989, „Ungaria ar fi dorit 
un război civil în România”, pe http://roncea.ro/page/36/?tag=extremism-maghiar, accesat pe 19 
septembrie 2023). 

1 Costache Codrescu (coordonator), Armata Română în Revoluţia din Decembrie 1989. Studiu 
documentar, Ediţia a II-a revăzută şi completată, Bucureşti, Editura Militară, 1998, p. 30. 


'7 Ibidem. 

'5 Ibidem, p. 32. 

'9 Ibidem. 

% Stefan Dinu, Condamnat la discreție, Bucureşti, Editura Neverland, 2009, p. 228. 

campanie propagandistică cu privire la pericolul militar de la granițele de nord- 
vest şi nord-est ale României, urmărind „reeditarea spiritului de solidaritate a 
populației în jurul lui Ceauşescu, din august 1968. 


Ordinul în 14 puncte 

În ziua de 17 decembrie 1989, în contextul degradării situaţiei 
politico-sociale din Timişoara, al acuzațiilor aduse de către Nicolae Ceauşescu 
generalului-colonel Vasile Milea, ministrul Apărării Naţionale privind modul 
de implicare al unităţilor MApN în reprimarea revoltei populare, precum şi 
al celor afirmate de către generalul-locotenent dr. Ilie Ceauşescu, adjunct al 
Ministrului Apărării Naţionale şi şef al Consiliului Politic Superior al Armatei, 
în cadrul ședinței Biroului Consiliului de Conducere” al Ministerului Apărării 
Naţionale, desfăşurat în jurul orei 13.30, că evenimentele de la Timişoara 
„sunt inițiate şi se desfăşoară cu sprijin din afară, din Ungaria şi din alte 
ţări, inclusiv din URSS”%, Divizia 18 Mecanizată din Timişoara primeşte spre 
executare indicativul „Radu cel Frumos” (alarmă de luptă parțială) la ora 14.25. 

Totodată, în jurul orei 15.15, Ministrul Apărării Naţionale discută 
telefonic cu comandantul Armatei a IV-a, generalul-colonel Iulian 'Topliceanu, 
despre situaţia din zona de responsabilitate. Comandantul Armatei a IV-a 
îl informează pe ministrul Apărării Naţionale de faptul că este liniște în 
Transilvania, însă există informaţii primite de la Brigada de Grăniceri care 
relevă faptul că persoane care au venit din Ungaria „au relatat despre deplasări 
de trupe spre frontiera de vest a României”. Ministrul Apărării Naţionale îi 
atrage atenţia comandantului Armatei a IV-a că toate cererile de efective pentru 
diferite misiuni le va aproba personal, iar prim-secretarii din judeţe să-l sune pe 
telefonul operativ pentru cererile lor. 

Înregistrarea convorbirii telefonice dintre cei doi înalţi lideri militari 
relevă faptul că s-a transmis Ordinul în 14 puncte al Ministrului Apărării 
Naţionale. Ordinul în 14 puncte a fost transmis, mai apoi, de către comandantul 
Armatei a IV-a, generalul-colonel Iulian Topliceanu, către Marile Unităţi (MU) 
şi Unităţi (U) subordonate și în el se menţiona: „1. Muniția scoasă la alarma 
de luptă parțială se păstrează pe subunități, în lăzi; se distribuie la om - piesă 


21 Ibidem. 


% În temeiul Decretului nr. 444/20 noiembrie 1972 privind organizarea și funcționarea 
Ministerului Apărării Naţionale, capitolul III, art. 7, Consiliul de Conducere al MApN avea 
caracter deliberativ şi hotăra în problemele generale privind activitatea acestuia. 

% Alesandru Duţu, Revoluția din Decembrie 1989. Cronologie, Ediţia a II-a, revăzută şi 
adăugită, Craiova, Editura Sitech, 2010, p. 90. 

Jon Calafeteanu (coordonator), Revoluţia Română din Decembrie 1989. Documente, vol. |, 
Cluj-Napoca, Editura Mega, 2009, p. 123. 

numai la primirea misiunii de luptă; excepţie fac numai militarii din serviciul de 
gardă, patrulare şi subunitățile de intervenţie în cazul în care se pun în aplicare 
planurile existente în acest sens. 2. Toate subunitățile din cadrul unităţilor şi 
formațiunilor Armatei, indiferent de arma de care aparţin, trebuie să fie pregătite 
să execute misiuni specifice celor de infanterie; în acelaşi timp, să fie în măsură să 
îndeplinească și măsurile specifice armei. 3. Ofițerii vor avea permanent asupra lor 
pistolul şi muniția pentru pistol (2 încărcătoare); celelalte cadre vor purta numai 
armamentul din dotare, fără muniţia distribuită pe persoană. Ofițerii vor avea 
muniție asupra lor şi pe timpul îndeplinirii misiunilor în afara cazărmilor. 4. Să se 
acorde cea mai mare atenţie pazei, securității și păstrării muniției. Comandanții 
de companii (baterii) răspund de întreaga cantitate de muniţie scoasă la alarmă 
pentru subunitățile pe care le comandă. 5. Toate cadrele să fie anunţate şi sa se 
asigure prezența permanentă a acestora la unităţi. 6. Se vor prezenta în unități şi 
cadrele detașate pentru Direcţia Lucrări în Economia Naţională; comandanții de 
unități să se intereseze la această direcţie despre situația cadrelor care le aparţin. 
7. La nivelul fiecărei companii (baterii) organizate pe 3 plutoane să se asigure 
încadrarea funcţiilor de comandă (companie, pluton) cu cel puţin 3 ofițeri şi 1 
subofițer. 8. Pentru subunitățile de tancuri destinate să intervină, în orice situație, 
să se stabilească 3 - 4 militari care să acţioneze ca desant pe fiecare maşină de 
luptă; aceştia să aibă asupra lor câte o unitate de foc muniţie pentru armamentul 
care îl au în dotare. 9. Prin mijloacele muncii politico-educative, militarii de 
toate categoriile să fie mobilizați să acționeze cu multă hotărâre. 10. Militarii 
care acționează pe transportoare amfibii blindate să nu aibă asupra lor materiale 
personale voluminoase (raniţele), care să împiedice folosirea corespunzătoare 
a maşinii de luptă. 11. Asupra militarilor să se găsească permanent 1 normă- 
zi hrană rece. 12. Între unităţile şi subunitățile participante la intervenţie, să 
se stabilească şi mențină permanent legătura prin mijloacele de transmisiuni 
existente. 13. Sistemul de avertizare pentru forțele militare participate la acțiuni 
este următorul: Stai; stai că trag; în caz de nesupunere la somaţie, se trage foc în 
plan vertical; dacă se continuă încălcarea somaţiei, se va trage la picioare. 14. 
Pentru dejucarea acţiunilor întreprinse de către cei care tulbură ordinea se 
va acționa prin fixare de front (în față) şi executarea concomitentă a unor 
manevre în flanc și spate pe străzi paralele (laterale)””. 

La ora 23.10, în seara zilei de 17 decembrie 1989, generalul-locotenent 
Nicolae V. Eftimescu, prim-locţiitor al şefului Marelui Stat-Major şi şef al 
Direcţiei Operații, a transmis un ordin telefonic al Ministrului Apărării 
Naţionale, retransmis, mai apoi, de către locotenent-colonel Ilie Marin. În 


% Victor Eugen Mihai Lungu, Tit-Liviu Domșa, „Împușcaţi-i că nu-s oameni”. Cluj-Napoca, 21 
decembrie 1989, Cluj-Napoca, Fundaţia Academia Civică, 2005, p. 42 — 44. 

Ordin se menţiona: „Muniția se ține pe companii centralizat, nu pe soldați. e 
Ofițerii poartă pistoalele cu unitatea de foc e Când sunt chemaţi de eșaloanele 
superioare sau organele de partid şi de stat se deplasează înarmate e Se cheamă 
cadrele din concedii e Funcţiile unicat se cheamă în cazarmă chiar dacă sunt 
în economia naţională e La compania cu 3 plutoane să se asigure 4 ofițeri e 
Comandantul de unitate se cheamă la unitate chiar dacă este în economie e Pe 
fiecare tanc să fie asiguraţi 3 - 4 pistolari ca desant pe tanc - înarmați - în măsură 
să răspundă la provocări e Mecanicii conductori să fie mai activi. e TAB-ul să 
aibă strictul necesar pentru a fi mai mobil e Militarii care sunt numiţi în acțiuni 
să aibă hrană pentru 1 - 2 zile e Demonstranţii să fie serios avertizați şi apoi să 
se tragă la picioare e Sunt unii dintre demonstranți care împing bătrâni şi copii 
în față, mijloacele noastre să-i ferească pe aceștia e Subunităţile de armă să fie 
pregătite ca infanteriști e Patrulele în oraş să fie formate dintr-un cadru plus 4 
militari în termen înarmaţi”. 

Autorii volumului Armata Română în Revoluţia din Decembrie 1989, 
precum și alți autori de lucrări” dedicate celor petrecute în decembrie 
1989, nu consemnează sub nicio formă existenţa și punerea în aplicarea 
a Ordinului în 14 puncte. Existenţa unui astfel de document conduce la 
concluzia că forțele MApN au fost implicate, cu mult înainte de ședința 
CPEx al CC al PCR din 17 decembrie 1989, în acţiuni de reprimare a revoltei 
populare împotriva regimului Ceaușescu. În stadiul actual al documentării 
nu putem certifica faptul că acest Ordin în 14 puncte este născut la sugestia 
lui Nicolae Ceaușescu sau reprezintă o contribuţie personală a generalului- 
colonel Vasile Milea, ministrul Apărării Naţionale, la conservarea regimului 
Ceaușescu și a dominației politice a PCR. 

Referindu-se la acest Ordin, colonelul (r) Remus Macovei, fost 
comandant al Regimentului 36 Mecanizat „Vasile Lupu”, consemnează: 
„Analiza acestui ordin anulează eforturile celor care încearcă să demonstreze că 
grija principală a conducătorilor Armatei era pregătirea în vederea respingerii 
unei intervenţii străine împotriva României. Orice militar cunoaşte locul, rolul 
şi importanța fiecărei categorii de arme pe timpul luptei, or, acest ordin prevedea 
ca «subunitățile de arme să fie pregătite ca infanteriști». Astfel, vor acționa ca 
infanteriști - artilerişti, geniști, chimiști, radiolocatoriști, aviatori, tanchiști —, dar 
nu la frontieră, ci în orașele în care aveau loc manifestații de protest. Niciunul 
dintre generalii din conducerea Armatei nu protestează față de conținutul 
acestui ordin. Interesantă, semnificativă şi lipsită de demnitate este acţiunea 


2 Revoluţia Română din Decembrie 1989..., vol. L, p. 152. 
Cu precădere cadre active sau foste cadre ale MApN. 

generalului Eftimescu Nicolae, care imediat după 22 decembrie a încercat să 
şteargă acest ordin din registrul cu note telefonice de la Grupa Operativă a 
MStM”%. 


Un oraș în așteptare, o Armată neliniștită 

„Clujul în acea perioadă, reflecta aidoma situația din România Socialistă 
(...) Lipsurile alimentare erau la ordinea zilei, alimentele mai importate erau 
cartelate (ouăle, uleiul, zahărul, carnea, untul, pâinea era şi ea «cartelată», 
350g/persoană). Îmbrăcămintea constituia şi ea o problemă, ca să nu mai 
vorbim de lipsa de medicamente şi de situația precară a spitalelor. Curentul 
electric, cât şi energia termică erau puternic restricționate, iarna clujenii simțind 
pe «pielea» lor aceste «raționalizări». (...) Contrabanda ajunsese în floare, de 
exemplu un kg de carne la negru era 100 de lei, la fel un pachet de țigări Kent, 
o pereche de blue-jeans între 800 şi 1.200 lei. Pantofii de piele se procurau de la 
celebra fabrică Clujeana prin pile, şi-n general din stocuri refuzate la export. 
Privilegiații vremii, activişti de partid, securiști, milițieni erau aprovizionați 
cu cele necesare unui trai decent, din stocuri speciale ale statului socialist. De 
asemenea, de-o mare apreciere se bucurau chelnerii de la restaurantele oraşului 
sau angajații din comerț, deoarece erau intermediarii procurării de alimente 
şi alte produse care nu se găseau în comert. Clujul era un oraş cenușiu, şi la 
propriu, şi la figurat, populația având ca principal țel procurarea produselor 
necesare unui trai cât de cât decent. Toată lumea, în general era nemulțumită, 
dar pozițiile împotriva regimului erau palide, puţine şi înăbușite în Jaşă'”, 
consemna profesorul Vladimir Bogosavlievici cu referire la acele clipe de 
decembrie 1989 din Cluj-Napoca. 

Rememorând acele clipe de la sfârşitul regimului Ceaușescu, Vladimir 
Bogosavlievici menţionează existența unor tineri rebeli clujeni care „își 
exprimau dezacordul faţă de regim printr-un mod de viaţă nonconvenţțional 
regimului, şi anume o îmbrăcăminte mai mult sau mai puţin de factură hipioată, 
gusturi muzicale de muzică rock, pop, indezirabile regimului”. Tinerii aceştia 
se perindau prin zona numită Floaşter (traseul străzii Napoca de azi, având 
ca puncte de reper celebra cofetărie a Tineretului, numită de clujeni Arizona 
şi celebra cafenea Croco, din Piaţa Lucian Blaga de azi). Locuri „celebre” erau 
fostele birturi (pub-uri) Pescarul, Pelişor, Decanat, iar cei cu bani mergeau la 
Hotel Continental sau Hotel Belvedere, Hotel Napoca, Cazinoul din Parcul 


23 Remus Macovei, Represiunea armată în decembrie 1989, în „Caietele Revoluţiei”, nr. 3 
(10)/2007, p. 34 - 35. 


% Vladimir Bogosavlievici, Ce s-a întâmplat la Revoluţia din 1989 în Cluj-Napoca pe https:// 
www.clusa.ro/revolutia-din- 1989-la-cluj-napoca/, accesat pe 19 noiembrie 2023. 


30 Ibidem. 

Simion Bărnuţiu etc. În aceste locuri își făceau traiul boemii Clujului, deceniului 
1980-1989, şi nu numai, pentru că existau şi alte categorii de persoane, precum 
informatori ai Securității sau chiar securiști, care aveau ca misiune păstrarea 
ordinii în oraş. În 20 decembrie putem conchide că oraşul Cluj era în expectativă, 
se cunoșteau în mare evenimentele de la Timișoara prin intermediul Radio 
Europa Liberă, Vocea Americii, cât şi prin informaţii direct de la sursă, adică 
clujenii care au fost în contact cu orașul de pe Bega”, mărturiseşte profesorul 
Vladimir Bogosavlievici. 

În contextul evoluţiilor de la Timișoara, comandanții Marilor Unităţi 
şi Unităţi din compunerea Armatei a IV-a au luat măsuri, începând cu 17 
decembrie 1989, ca militarii în termen să primească numai acele informaţii 
care trebuiau. Spre exemplu, la UM 01485 Floreşti s-a luat măsura izolării unui 
militar în termen care se întorsese de la Timişoara unde fusese în concediu. Și, 
totuşi...conform declaraţiilor maiorului Ioan Laurenţiu Cocan de la UM 01215 
din Floreşti, maiorul Valeriu Burtea, comandantul UM 01215, i-a avertizat pe 
ofițeri că „vor trage asupra unor ţinte vii”?. În consecință, cadrele militare şi- 
au anunţat telefonic familiile să nu iasă în stradă pentru că riscă să fie împușcate. 

Rememorând evenimentele petrecute în decembrie 1989, generalul- 
colonel Iulian Topliceanu, comandantul Armatei a IV-a, mărturisea în fața 
anchetatorilor că în după-amiaza zilei de 18 decembrie 1989, ora 16.30, Nicolae 
Constantin, membru al CPEx al CC al PCR, a ţinut, la Judeţeana de Partid Cluj, 
o adunare la care au participat Ioachim Moga, prim-secretarul Comitetului 
Judeţean de Partid Cluj (CJP), Constantin Dăscălescu (secretar cu probleme 
organizatorice la CJP Cluj), general-maior Ion Şerbănoiu (inspectorul-şef al 
Inspectoratului Judeţean al Ministerului de Interne), colonel Nicolae Ioniţă 
(şeful Securităţii Judeţene), colonel Stoian Rusu (şeful Miliției Judeţene Cluj) şi 
locotenent-colonel Gheorghe Ivan (şeful de stat-major al Gărzilor Patriotice), 
precum şi comandantul Armatei a IV-a. Nicolae Constantin a informat despre 
evenimentele aflate în desfăşurare în Timişoara, precum şi despre indicaţiile 
date de către Nicolae Ceauşescu în teleconferința din 17 decembrie 1989. 
Înaltul reprezentant al CPEx al CC al PCR a cerut măsuri ferme pentru a nu 
se ajunge în situaţia de la Timişoara, controale, razii amănunțite şi patrule 
mixte (Miliție, Armată şi Gărzi Patriotice). La cererea comandantului Armatei 
a IV-a s-a aprobat ca patrulele Armatei să fie independente. 

În mod surprinzător, generalul-maior Ion Șerbănoiu va declara în faţa 
organelor de cercetare penală că şefii Securităţii şi Miliției nu au fost la această 
întâlnire cu Nicolae Constantin. Însă, cei trei înalţi ofițeri din Ministerul de 


3! Ibidem. 
3 Victor Eugen Mihai Lungu, Tit-Liviu Domșa, op. cit., p. 62. 

Interne vor fi convocați de către Ioachim Moga, prim-secretarul CJP Cluj, în 
dimineaţa de 19 decembrie 1989. Locotenent-colonelul de miliție Pintea Vasile 
va declara că, în cursul zilei de 18 decembrie 1989, împreună cu maiorul loan 
Mureşan, şeful Serviciului Judiciar, au luat măsuri pe linia Miliției pentru a 
asana municipiul Cluj-Napoca de elementele parazitare şi au trecut la acţiuni 
pentru prinderea urmăriţilor, care aveau mandat de arestare şi se sustrăgeau 
executării pedepsei, precum şi la verificarea elementelor predispuse la 
omoruri, violuri, tâlhării etc. 

În cursul aceleiași zile, în conformitate cu mărturisirile căpitanului 
Ilie Dicu, s-a trecut la intensificarea pregătirii subunităților MApN pentru 
viitoarele acţiuni de luptă: „Pentru executarea măsurilor prevăzute în Nota 
telefonică ni s-a ordonat să intensificăm activitatea de instruirea militarilor, 
ziua şi noaptea, să îi instruim să folosească armamentul de infanterie și 
să acționeze ca infanteriști, precum şi AG-urile, instruirea trăgătorilor la 
pușştile semi-automate cu lunetă pentru a se putea executa tragere asupra 
elementelor mai recalcitrante și alte asemenea activități care să instruiască 
şi să antreneze militarii care din acest punct de vedere erau într-o oarecare 
deficiență, ţinând seama de faptul că unitatea a fost în campania agricolă, 
din care s-a întors de două - trei săptămâni””. 

La ora 19.30 se va desfăşura o reuniune a generalului-colonel Iulian 
Topliceanu cu şefii de arme unde se va discuta situația pregătirii de luptă 
din toate Marile Unităţi (MU) şi Unităţi subordonate astfel încât să poată fi 
îndeplinite misiunile de luptă în caz de atac asupra frontierei de stat. La ora 
22.45, ministrul Apărării Naţionale l-a sunat pe comandantul Armatei a IV-a şi 
i-a cerut să ia măsuri pentru creşterea capacității de luptă a trupelor, cerându-i, 
totodată, ca pe plan județean şi local să se acționeze pentru protejarea sediilor 
instituţiilor oficiale de partid şi de stat, clădirilor publice, podurilor care pot 
fi incendiate etc. în conformitate cu dispoziţiile prim-secretarilor din judeţe 
care sunt şi comandanți ai tuturor forțelor din judeţ. 

În seara zilei de 19 decembrie 1989, comandantul Armatei a IV-a, 
generalul-colonel Iulian Topliceanu, va avea o lungă discuţie în cabinetul 
său cu câțiva dintre principalii săi colaboratori: colonelul Dorin Gheorghiu, 
şeful de stat-major al Armatei a IV-a, colonelul Gheorghe Grigoraş, locţiitorul 
comandantului Armatei a IV-a, colonelul Pantelimon Pralea, şeful Secţiei 
Operații, şi locotenent-colonelul Constantin Degeratu, ofițer în Secția Operații 
a Armatei a IV-a. În cadrul discuţiei au fost analizate ultimele informaţii privind 
evoluţiile politice interne şi internaţionale, precum şi evenimentele aflate în 
curs de desfășurare la Timişoara. „În acest context, col. Pantelimon Pralea 
a arătat că din analiza făcută în cadrul Secţiei Operații rezultă că în țările 


33 Ibidem, p. 220. 

respective (statele membre ale Tratatului de la Varşovia — n.n.), din momentul 
începerii așa-zisului «proces de destabilizare» şi până la răsturnarea vechii 
conduceri, durata medie era de zece zile. A mai arătat că, dacă în cele zece 
zile nu cunoaște o scădere curba ascendentă a fenomenelor destabilizatoare 
(demonstrații și alte acte politice publice - ale unor lideri de pildă), atunci 
situaţia se răstoarnă ireversibil. Mi-aduc aminte că s-a și calculat intervalul 
de aplicabilitate a curbei destabilizării la noi: 16 - 25 decembrie. Or, după 
19 decembrie era evident pentru oricine în 21 că, departe de a cunoaște 
o cădere, în România, curba se desfășura în plină ascensiune și câștiga în 
extensie teritorială”*“, mărturisea comandantul în funcție al Armatei a IV-a, 
generalul-colonel Iulian Topliceanu, în interviul acordat publicistului Virgil 
Bulat de la ziarul Tribuna şi publicat pe 6 februarie 1990. 

În noaptea de 19 spre 20 decembrie 1989, la ora 01.00, comandantul 
Armatei a IV-a îi raportează generalului-colonel Vasile Milea că Armata 
a IV-a se află în faza de finalizare a măsurilor pentru „ridicarea capacităţii 
de luptă”, lucrându-se „24 de ore din 24". Spre dimineaţă, ministrul Apărării 
Naţionale revine cu precizarea că trebuie „să se acţioneze la cererea primilor- 
secretari şi a reprezentanților Comitetului Politic Executiv pentru evitarea 
distrugerii edificiilor”, dar numai cu aprobarea sa. Totodată, în după- 
amiaza zilei de 20 decembrie 1989, generalul-locotenent dr. Ilie Ceauşescu, 
adjunct al ministrului Apărării Naţionale şi şeful Consiliului Politic Superior 
al Armatei (CSP), face o informare, la Comandamentul Armatei a IV-a, 
despre evenimentele de la Timișoara, precizând că acolo se desfăşoară o 
acțiune diversionistă şi teroristă, organizată de autoritățile de la Budapesta, 
cu sprijin american, sovietic şi occidental, având ca scop declanşarea unui 
conflict armat şi anexarea Transilvaniei de către Ungaria. În acest context, 
şeful CPS al Armatei îi cere lui Ioachim Moga, prim-secretarul Comitetului 
Judeţean de Partid Cluj, să organizeze adunări ale oamenilor muncii (pe secţii, 
schimburi şi ateliere) în cadrul cărora să se ia atitudine față de evenimentele 
de la Timişoara. 

În consecinţă, la cererea primului-secretar de partid, statul-major al 
Armatei a IV-a întocmeşte un plan de acţiune a unităţilor militare în vederea 
participării la „apărarea ordinii publice”, cu un procent de 10% din efective, 
alături de militarii din cadrul Comandamentului Trupelor de Securitate şi de 
unitățile de Miliție. Referindu-se la atmosfera din comandamentul Armatei 
a IV-a, generalul Constantin Degeratu avea să declare: „Începând cu ziua 
de 18.12.1989 am acţionat, în perioade variabile, atât ziua cât şi noaptea, 


* Ibidem, p. 70. 
55 Alesandru Duţu, op. cit., p. 117. 

împreună cu alți ofițeri din Secţia Operații şi Secţia Pregătire de Luptă, 
ca operator de serviciu. (...) Şi eu, ca și întregul personal al Armatei, 
nu am avut, în această perioadă, altă sursă de informare decât presa de 
partid, radioul, televiziunea şi informaţiile transmise de gl. Ilie Ceaușescu 
la şedinţa din 20.12.1989. Pe baza acestor informații, și eu ca și alți 
militari, îmi formam convingerea că, din exterior, se va încerca o acțiune 
de destabilizare gravă a ţării, având ca scop dezbinarea ei teritorială, 
îndeosebi ruperea Ardealului din trupul patriei. Se părea că acest act s-ar fi 
putu produce prin declanșarea unor acțiuni teroriste în principalele oraşe 
ardelene și provocarea unor conflicte interetnice, urmate de o intervenţie 
armată străină din partea unor state vecine interesate”*, 

În noaptea de 20 spre 21 decembrie 1989, locotenent-colonelul 
Constantin Degeratu va fi informat că, din motive complexe, nu se putea 
face mobilizarea astfel încât acesta va realiza un plan de apărare a frontierei 
de vest a României socialiste cu efectivele existente la pace, mai puţin 10% 
din acestea. Procentul de 10% din efective urma să fie folosit pentru apărarea 
sediilor instituţiilor politico-administrative, a unor locuri şi obiective 
importante din garnizoanele de reşedinţă ale unităţilor, precum şi pentru 
apărarea populaţiei de atacurile teroriste. În referatul Procuraturii Militare 
care a investigat cele petrecute în Cluj-Napoca în zilele de 21 — 22 decembrie 
1989 va menţiona faptul că „la Comandamentul Armatei a IV-a s-a înscris 
pe un plan stradal locurile în care vor fi dislocate dispozitivele militare”, 
însă trebuie menționat faptul că modul în care urmau să acționeze militarii, în 
conformitate cu prevederile Ordinului în 14 puncte, rămâneau în întregime şi 
obligatorii pentru subunitățile MApN. 

Într-un astfel de context, ofițerii Armatei a IV-a vor trece la executarea 
unei misiuni de recunoaştere în teren a zonelor unde urmau să fie amplasate 
dispozitivele de represiune a manifestanţilor din municipiul Cluj-Napoca. 
Trebuie menţionat faptul că în ziua de 21 decembrie 1989 s-a modificat un 
singur dispozitiv, modificare ordonată pe loc, respectiv: dispozitivul care 
urma să fie amplasat în faţa fostului Consiliu Popular al Judeţului Cluj, 
actualul sediu al Primăriei, a fost mutat în Piaţa Libertăţii la intersecţia dintre 
Librăria Universităţii - Hotel Continental - Agenţia de Voiaj CFR. Totodată, 
în urma teleconferinței cu Nicolae Ceaușescu, din seara de 20 decembrie 
1989, Ioachim Moga, primul-secretar al CJP Cluj şi preşedinte al Consiliului 
Judeţean al Apărării, a dispus ca militarii Armatei a IV-a să formeze patrule 
înarmate cu muniţie de război, iar activiştii de partid să se mobilizeze pentru 
a discuta cu oamenii din întreprinderi. 


* Victor Eugen Mihai Lungu, Tit-Liviu Domşa, op. cit., p. 221 — 222. 
3 Ibidem, p. 227. 

Armata se implică din plin în represiune 

La Cluj-Napoca, în cursul zilei de 21 decembrie 1989, Nicolae 
Constantin, membru al CPEx al CC al PCR, sosit în Cluj-Napoca încă din 18 
decembrie 1989, îi va cere generalului-colonel Iulian Topliceanu, comandantul 
Armatei a IV-a, să se acționeze cu tancuri chiar de la porţile întreprinderilor pe 
căile de acces spre centrul oraşului şi la Gară. Frica de o coagulare a mulțimii 
şi de revoltă era foarte mare. Cererea înaltului activist de partid va fi refuzată 
în pofida faptului că va fi repetată apoi de mai multe ori. Totuşi, la ora 10.45, 
generalul-colonel Iulian 'Topliceanu primeşte ordinul ministrul Apărării 
Naţionale prin care se aprobă scoaterea trupelor“ în centrul municipiului Cluj- 
Napoca, însă nu şi la întreprinderi, fabrici şi la gară, cum solicitase Ioachim 
Moga, prim-secretarul CJP Cluj. Trebuie menţionat faptul că în jurul orei 
12.00, în contextul dezagregării mitingului din Bucureşti inițiat de Nicolae 
Ceauşescu, din clădirea aflată în Piaţa Libertăţii şi care avea la parter Librăria 
Universităţii, s-a strigat de trei — patru ori ,, Victorie!”. După Revoluţie, s-a aflat 
că cel care a strigat de la fereastra sediului Asociaţiei Scriitorilor a fost criticul 
literar Valentin Taşcu, poet şi cercetător la Institutul de Lingvistică şi Istorie 
Literară „Sextil Puşcariu” din Cluj-Napoca. 

În jurul orei 13.00, circa 300 de muncitori de la Combinatul de 
Utilaj Greu (CUG) se vor aduna în curtea întreprinderii. Mitingul inițiat de 
conducerea de partid a CUG eşuase, iar muncitorii ieşiseră din şedinţă extrem 
de întărâtaţi şi nervoși, însă hotărâți să facă şi ei ceva. Aceştia vor revendica 
condiţii mai bune de muncă și de viaţă, manifestându-şi nemulțumirea și față 
de denaturarea adevărului cu privire la situaţia din Timişoara. Încercările 
făcute de loan Aurel Stoica, secretar cu probleme de propagandă la Comitetul 
Judeţean al PCR, şi de inginerul Mihai Tălpeanu, directorul întreprinderii, de 
a-i determina să nu iasă în stradă vor eşua, deși directorul CUG va ordona să 
se sudeze porțile întreprinderii pentru ca muncitorii să nu iasă. 

loachim Moga, primul-secretar al CJP Cluj, informat fiind de cele ce 
se întâmplau, cere generalului-maior Ion Șerbănoiu, şefului Inspectoratului 
Judeţean Cluj al Ministerului de Interne, să ia măsuri pentru restabilirea 
ordinii. Ca urmare, în zona CUG se deplasează „plutonul de intervenţie” şi 
efective ale Batalionului de Securitate şi Miliție şi două mașini de pompieri. 
Forţele de ordine nu înregistrează niciun succes. Muncitorii de la CUG şi 
personalul TESA vor porni pe Bulevardul Muncii, spre str. Fabricii şi str. 


3 Într-o astfel de situaţie, locotenent-colonelul Alexandru Corneliu Brânzaru, şef al 
Transmisiunilor la Divizia 6 Tancuri „Horia, Cloşca şi Crişan” din Târgu Mureş, a refuzat să 
execute ordinul de a le transmite subordonaţilor că trebuie să tragă în civili. În consecință, 
în baza Raportului S/CD - 4.116, locotenent-colonelul Alexandru Corneliu Brânzaru a fost 
retrogradat la gradul de simplu soldat şi trecut în rezervă sub semnătura generalului-colonel 
Iulian Topliceanu în cursul aceleiaşi zile. 

Oașului. Barajele instalate de Miliție şi trupele de Securitate au fost ocolite şi la 
intersecţia cu strada Fabricii, o parte din demonstranți şi-au continuat marșul 
pe această stradă spre Piaţa Mărăşti. Restul demonstranţilor şi-au continuat 
marșul de protest pe strada Oașului spre Gara CFR Cluj-Napoca, prin strada 
Horea, spre centrul municipiului Cluj-Napoca. 

În intervalul orar 13.30 — 14.00, Ioachim Moga revine insistent şi cere 
comandantului Armatei a IV-a să scoată trupele în oraş. Cu acordul conducerii 
Ministerului Apărării Naţionale, generalul-colonel Iulian 'Topliceanu 
ordonă ocuparea poziţiilor stabilite conform planurilor pregătite ca urmare 
a recunoaşterilor făcute în teren. Subunități ale MApN din garnizoanele 
Floreşti şi Someşeni se vor deplasa în municipiul Cluj-Napoca şi vor încerca 
să oprească afluxul oamenilor către Piaţa Libertăţii şi Piaţa Mihai Viteazul 
unde urma să se protesteze faţă de deciziile lui Nicolae Ceaușescu, după cum 
era informată conducerea de partid a judeţului Cluj. În declaraţiile date în 
faţa instanţelor de judecată în 1991, Nicolae Constantin, membru al CPEx al 
CC al PCR, va menţiona faptul că Ioachim Moga l-a informat despre faptul 
că a dispus ca „aceste piețe să fie blocate de ostaşi, încât manifestanţii să nu 
poată pătrunde”. Putem concluziona că activul de partid şi de stat, împreună 
cu factorii decizionali din cadrul MApN şi ai Ministerului de Interne de pe 
raza judeţului şi municipiului Cluj-Napoca erau pregătiţi să reprime în forță 
dorinţa de protest şi de schimbare a cetăţenilor din Cluj-Napoca. 

Maiorul loan Laurenţiu Cocan îşi aminteşte despre faptul că, în 
dimineaţa zilei de 21 decembrie 1989, maiorul Valeriu Burtea, comandantul 
UM 01215, le-a vorbit cadrelor militare adunate pe platoul unităţii despre 
elementele destabilizatoare, huliganice, despre beţivanii şi alte forțe externe 
care pun în pericol România socialistă. Ofiţerilor adunaţi pe platou li s-a spus 
că trebuie să nu manifeste milă față de cei aflaţi în stradă şi că trebuie să tragă 
în plin cu muniţie adevărată, de război. Căpitanul Ilie Dicu va confirma şi 
el faptul că dispoziţiile comandanților superiori direcţi, respectiv locotenent- 
colonelul Florian Caba, au fost extrem de clare: oprirea manifestanților cu 
orice preţ. „Dacă trece vreunul de tine, te fac trădător de patrie!'”*, i-a spus 
locotenent-colonelul Florian Caba căpitanului Ilie Dicu. Misiunea căpitanului 
Ilie Dicu era de a-i opri pe manifestanţii de la CUG. „În conformitate cu 
ordinul dat de col. Lateș, în ziua de 20.12.1989, subunitatea formată din cele 
două plutoane cu 44 de militari în termen urma să o comand eu, astfel că în 
ziua de 21.12.1989, când tot prin col. Lateş am primit ordin de deplasare în 
orașul Cluj, eu m-am dus întâi cu subunitatea şi am luat dispozitiv în intersecția 
Moților, Clinicilor, Coşbuc şi străzile adiacente, iar subunitatea a cărui 


% Victor Eugen Mihai Lungu, Tit-Liviu Domșa, op. cit., p. 257. 
+0 Ibidem, p. 260. 

comandant era căpitanul Carp Dando, s-a deplasat în Piaţa Libertăţii, primind 
ordin de dispunere prin maiorul Şandru Vasile, ordin transmis tot de colonelul 
Lateș. Sarcina dispozitivului pe care îl conduceam eu, cum de altfel şi a celuilalt 
dispozitiv, era să interzică accesul sau afluirea coloanelor spre centru oraşului 
"1, avea să mărturisească maiorul Valeriu Burtea. 

Trebuie menţionat faptul că în jurul orei 14.40 s-a auzit în rețeaua 
radio a primului-secretar Ioachim Moga o solicitare a generalului-maior Ion 
Şerbănoiu, privind necesitatea ca Armata să iasă cât mai repede în stradă 
deoarece situaţia părea să scape de sub control. Totodată, maiorul Gheorghe 
Indrecan menţionează în depoziţiile sale faptul că superiorii săi aveau o 
hartă pe care erau consemnate misiunile tuturor unităților din garnizoana 
Floreşti. În pofida multor mărturii care se completează şi contrazic, în același 
timp, privind responsabilitatea conducerii acțiunii de reprimare, este cert că 
subunitățile MApN scoase în stradă cu 300 cartuşe/militar muniţie de război 
trebuiau să stopeze afluxul de manifestanți către instituţiile de partid şi de stat 
din Cluj-Napoca. Militarii au ajuns în Piaţa Libertăţii la ora 15.30 şi la ora 
15.47 s-a auzit primul foc de armă. 

Totodată, unităţile Ministerului de Interne au trecut la executarea 
prevederilor din Ordinul nr. 02600 din 1988 şi au început să conlucreze 
cu Armata în blocarea manifestanţilor. Batalionul de Securitate din Cluj- 
Napoca a realizat închiderea străzii Podgoriei în dreptul Fabricii Terapia, apoi 
a sprijinit subunitățile MApN din Piaţa Libertăţii, începând cu ora 15.45. 
Totodată, două plutoane de intervenţie de la Batalionul de Securitate au fost 
trimise pentru întărirea plutonului de intervenţie al Miliției care încerca să 
oprească sau să devieze coloana de manifestanți de la CUG şi Fabrica de 
Oxigen. În mărturiile de după 1990 ale cadrelor cu funcții de conducere din 
aparatul Ministerului de Interne din Cluj-Napoca se va invoca mereu prezența 
unor elemente turbulente, beţivani sau ţigani care ar fi pus în pericol liniştea 
publică şi transportul în comun. Intervenţia în forță a cadrelor Ministerului 
de Interne ar fi fost determinată de o astfel de situație, însă mărturiile celor 
care au participat la manifestaţiile din ziua de 21 decembrie 1989 contrazic o 
astfel de situaţie. 


„Nu trageţi, suntem fraţii voştri! Nu trageţi!” 
În zona centrală a Clujului, respectiv Piaţa Libertăţii, un grup de 
şapte cetăţeni” încercau să organizeze un miting de solidaritate cu revoltaţii 


“1 Ibidem, p. 260 — 261. 


“2 Gheorghe Pastor, Călin Nemeș, Ionică Rogozan, Radu Negru, Mircea Vasian, Ghiţă Toşa și 
Traian Petrişor. 

din Bucureşti şi Timişoara. În jurul orei 14.45 va avea loc reunirea celor 
şapte cetăţeni care doreau să organizeze o manifestaţie împotriva regimului 
Ceauşescu. „Eram aşezaţi în faţa Băncii Naţionale vis-ă-vis (...) grupul 
număra acum aproximativ 25 — 30 de persoane. Cineva a început să cânte 
«Deşteaptă-te române», imediat și ceilalți dar după primele două versuri 
ne-am oprit. Nu mai ştiam restul strofelor, așa că am început să cântăm 
«Hai să dăm mână cu mână» (Hora Unirii) dar după primele versuri am 
renunţat. În tot acest timp trotuarele din faţa Librăriei Universităţii și 
Agenţiei de Voiaj CFR s-au umplut de cetăţeni care se uitau la noi. Sesizând 
că suntem puţini i-am chemat să vină la noi; unii au motivat «că au familie 
şi copii de crescut»”*, mărturisea Gheorghe Pastor. 

Iniţiatorii protestului vor încerca să oprească circulaţia dinspre Hotelul 
Continental înspre Piaţa Avram Iancu şi vor invada carosabilul. În contextul 
unei altercaţii verbale cu o doamnă nemulțumită de comportamentul acestor 
cetăţeni, precum şi-al indiferenţei unui miliţian care traversa strada, actorul 
Călin Nemeş avea să strige către acea „tovarăşă” şi acel milițian: „,Irageţi în 
noi ca în Timişoara”. Manifestanţii vor încerca să blocheze traficul de mașini, 
iar Călin Nemeş se va urca, totuși, pe o maşină de unde îi va îmbărbăta pe 
manifestanți şi va scanda lozinci de susţinerea Timişoarei şi împotriva regimului 
Ceaușescu. La scurt timp, la intersecţia străzilor Napoca şi Universităţii apare 
o subunitate militară, care este huiduită de cetăţenii care scandează în același 
timp: „„Nu trageţi, suntem fraţii voştri! Nu trageți!”. Apariţia subunităţilor 
MApN a provocat stupoare. Demonstranţii vor mărturisi, peste ani, că erau 
convinşi de faptul că cei de la Securitate şi Miliție urmau să intervină brutal 
asupra lor. „La ora 15.40, plutoanele 1, 2 și 3 au ajuns în Piaţa Libertăţii, 
iar după debarcare, grupa II şi grupa III din cadrul plutonului 1, conduse 
de caporalul Fieraru Dumitru şi caporalul Mailat Ioan, sub comanda 
căpitanului Carp Dando, s-au deplasat spre intersecţia strada Universităţii 
cu strada Napoca, în faţa hotelului Continental. În această intersecţie, 
militarii din grupa a II-a s-au desfăşurat în trăgători, iar la circa 10 metri 
de ei, spre strada Napoca, s-a desfăşurat grupa a III-a. Împreună cu 
militarii din grupa a II-a a rămas şi căpitanul Carp Dando care, însă, de 
la coborârea din autovehicul şi-a scos pistolul din toc, ţinându-l în mâna 
dreaptă”, se consemnează în referatul Procuraturii Militare din martie 1990. 

Călin Nemeş se îndreaptă către lanţul de militari şi îşi scoate cămașa 
pentru a demonstra că nu este înarmat şi, totodată, va striga: „, Irageți! Hai, 


* Victor Eugen Mihai Lungu, Tit-Liviu Domşa, op. cit., p. 284. 
+4 Ibidem, p. 285. 
15 Ibidem, p. 289. 

trageţi! Ce mai aşteptaţi!”. În timpul altercaţiei cu căpitanul Carp Dando, 
comandantul subunității MApN din zonă, actorul Călin Nemeș este rănit prin 
împușcare. Militarii deschid focul şi sunt ucişi primii opt manifestanți şi răniți 
alți trei oameni. „Declaraţiile martorilor audiaţi în cauză, ale militarilor 
din grupa a II-a şi din grupa a III-a din cadrul plutonului 1 comandat de 
căpitanul Carp Dando, ca şi declaraţiile persoanelor vătămate, probează 
ordinul de tragere dat de căpitanul Carp Dando, fără a ordona somaţiile 
regulamentare, focul de avertisment şi focul la picioare”*, consemnează 
procurorii militari. După încetarea focului, accesul ambulanţelor care vor 
încerca să ridice răniții va fi împiedicat de către militari“. Uimiţi şi speriaţi, 
o parte dintre manifestanți se răspândesc în municipiul Cluj-Napoca. Cei 
rămaşi pe loc încearcă să dialogheze cu comandanții, cerându-le să nu mai 
ordone deschiderea focului. În zona hotelului Continental manifestanţii vor 
intra în dialog cu militarii, scandând: „Plecaţi, plecaţi în cazarmă!” În dreptul 
Catedralei Catolice, căpitanul Iacob Gheorghe va lua pistolul-mitralieră al unui 
militar din barajul Ministerului de Interne şi va trage la bordură. În consecinţă, 
va fi ucis Ioan Sabău şi rănite cinci persoane. În urma incidentelor din Piaţa 
Libertăţii (azi Piaţa Unirii) au fost ucise 13 persoane: 1) Lucian Matiș; 2) Horia 
Pedestru; 3) Jurja Sorinel Dorinel; 4) Szabo Attila; 5) Tamas Burgya Iosif; 6) 
Țiclete Mihai Călin; 7) Sabău loan; 8) Merca Aurel; 9) Cristurean Rodica; 10) 
Cioară Viorel; 11) Borbely Istvan; 12) Marin Vergică; 13) Egyedi Imre. 

Totodată, coloanele de demonstranți (aproximativ 1.000 de persoane) 
care veneau de la CUG aveau să depăşească relativ uşor barajele făcute de către 
subunitățile din cadrul Miliției şi al Trupelor de Securitate, fără incidente 
grave între ambele părţi, îndreptându-se spre Gara CER Cluj-Napoca cu 
speranţa că muncitorii de la Fabrica „16 Februarie” li se vor alătura. Ajunsă 
în faţa restaurantului „Metropol, coloana va fi blocată la trecerea de peste 
Someş de către subunitatea MApN de la UM 01278 (Someșeni) condusă de 
către căpitanul Ilie Dicu. „Pentru ca să opresc coloana de demonstranți, când 
aceasta se afla la aproximativ 100 - 150 m, personal am strigat «Stai, stai că 
trag», făcând câţiva pași în faţa militarilor, după care tot dispozitivul a executat 
foc de avertisment în plan vertical”*, avea să declare căpitanul Ilie Dicu după 
Decembrie 1989. Martorii prezenţi la fața locului vor confirma că după prima 
salvă de avertisment, militarii comandaţi de căpitanul Ilie Dicu au deschis focul în 
plin. Au fost ucişi: 1) Ciortea Emil; 2) Inclezan loan şi 3) Pop Teodor. Totodată, au 
fost rănite zece persoane. Totul s-a petrecut în jurul orei 16.30. 


*% Ibidem, p. 294 — 295. 


17 "Trebuie menționat faptul că în rechizitoriul Procuraturii Militare din 29 mai 1998, referirile 
la această atitudine a militarilor MApN au dispărut. 


48 Victor Eugen Mihai Lungu, Tit-Liviu Domşa, op. cit., p. 427. 

În dreptul Fabricii de Bere, în intervalul de timp 18.00 — 18.15 şi 21.30 
- 22.00, subunitățile MApN de la UM 01215 (Florești), aflate sub comanda 
maiorilor Valeriu Burtea şi loan Laurenţiu Cocan, vor opri prin foc de 
avertisment şi foc de armă direct coloanele de demonstranți care veneau din 
cartierul Mănăştur. Vor fi rănite 15 persoane şi ucise nouă, respectiv: 1) Borş 
Grigore; 2) Vălean loan; 3) Chira loan; 4) Mişan Luminiţa Corina; 5) Ballai 
Zoltan Csaba; 6) Naşc Gh. Adrian; 7) Szabo Ştefan; 8) Smical Adrian Dinu şi 9) 
Pop Alexandru. 

În Piaţa Mărăşti din Cluj-Napoca se scandează lozinci anti-Ceauşescu, 
se cere libertate şi democraţie. Concomitent, manifestanţii (şi cetăţenii din 
blocurile din zonă) aruncă asupra militarilor din dispozitiv cu pietre, sticle, 
borcane etc. Aceştia execută foc de avertisment, însă atacurile asupra lor 
nu încetează. Va fi ucis loan Rusu și alți cinci demonstranți vor fi răniți. 
Dispozitivul militar a fost condus de către colonelul Gheorghe Timiş. În total, 
în cursul represiunii din ziua de 21 decembrie 1989, au fost ucişi 26 de cetăţeni. 


»» Cazul Hetea” 

În cursul evenimentelor din zona Fabricii de Bere se va produce 
acțiunea de nesupunere la ordinele de represiune a locotenentului-major de 
artilerie Ionel Marian Hetea de la UM 01215 (Floreşti). În contextul intrării 
în dispozitivul de represiune, locotenentul-major Ionel Marian Hetea a primit 
comanda a opt militari în termen, înarmaţi cu câte 300 de cartuşe de război, 
deşi erau nepregătiți pentru astfel de misiuni. Grupa lui a fost poziționată vizavi 
de Fabrica de Bere, pe strada Moților, principala arteră care făcea legătura 
între cel mai mare cartier muncitoresc, Mănăştur, şi centrul oraşului. Militarii 
comandaţi de către locotenentul-major Ionel Marian Hetea erau primii care 
ar fi dat piept cu manifestanţii. Misiunea lor era să oprească „huliganii” să 
ajungă în centrul oraşului, dar şi să-i blocheze pe studenţi să coboare pe strada 
Mărginaşă, arteră care mergea din complexul Haşdeu şi până în zona Fabricii 
de Bere. La ora 15.40 s-au auzit primele focuri de armă din Piaţa Libertăţii. 
„Rezonanţa era atât de diabolică încât aveam senzaţia că se trage la 50 de 
metri de mine. Troleibuzele au fost oprite, iar pe lângă noi treceau oameni 
care veneau din centru şi mergeau spre Mănăștur. Unii se uitau la noi cu 
spaimă, alţii cu reproş”*, va mărturisi peste ani cpt. (rtr.) lonel Marian Hetea. 

Aflând de la o cunoştinţă, aflată în drum spre casă, că Armata trage 
în oameni în Piaţa Libertăţii, locotenentul-major Ionel Marian Hetea a fost 


* Remus Florescu, Povestea locotententului clujean care a refuzat să ucidă la Revoluţie: „Le-am 
spus militarilor: indiferent de situaţie, nu vom trage în oameni” pe https://adevarul.ro/stiri- 
locale/cluj-napoca/povestea-locotententului-clujean-care-a-refuzat-sa-1587933.html, accesat 
pe 22 noiembrie 2023. 


ISSN 3008 - 5128 (Print)  ISSN-L 3008 - 5128 93 


Constantin CORNEANU - REVOLUȚIE, TEROARE ȘI DEZINFORMARE. 
CLUJ-NAPOCA - DECEMBRIE 1989 


uluit. În acel moment, locotenentul-major Hetea a decis să-şi ducă militarii pe 
o stradă lăturalnică astfel încât să nu fie văzuţi de pe artera principală: „Acolo 
am stat de vorbă pe îndelete cu militarii. Le-am spus că suntem într-o 
situaţia delicată, dar indiferent de situaţia în care vor fi puși, un lucrul să 
fie clar: «Nu vom trage în oameni»””, mărturiseşte cpt. (rtr.) Ionel Marian 
Hetea. 

La un moment dat, de la o poartă apare un om care îl întreabă speriat 
dacă are ordin să tragă în oameni, cetățeanul fiind speriat de faptul că soția 
lui nu se întorsese de la serviciu. În urma dialogului, locotenentul-major Ionel 
Marian Hetea reuşeşte să-l convingă să-i permită accesul la postul de radio şi 
astfel află de la Radio Europa Liberă că în toată ţara sunt proteste. În timp ce 
ieşise afară pentru a reconfirma militarilor ordinul de-a nu trage în oameni, 
un alt vecin de pe stradă, care tăiase porcul, venea spre ei cu o farfurie cu 
jumări şi o franzeluţă: „I-am lăsat pe militari să mânânce şi l-am rugat pe om 
să ne primească în curtea lui. Avea o poartă din fier, înaltă, fără viziblitate din 
stradă. În jurul orei 16.30, dinspre cartierul Mănăştur se aude vuietul unei 
mari mulțimi de oameni care strigau: «Doina Cornea», «Jos Ceauşescu», «Jos 
comunismul». Înaintarea mulţimii este oprită de focuri de armă. Încremenesc. 
Nu-i posibil aşa ceva. Regret amarnic că m-am făcut ofițer în Armată. Aud 
lumea cum se adăpostește de gloanţe urcând pe strada Mărginaşă. Ce se întâmpla 
dacă nu intram în curte părăsind dispozitivul?” îşi aminteşte cpt. (rtr.) Ionel 
Marian Hetea. 

În jurul orei 23.00, locotenentul-major Ionel Marian Hetea a coborât 
cu oamenii săi pe strada Moților, în zona Fabricii de Bere. Comandatul 
UM 01215, maiorul Valeriu Burtea, îl ameninţă cu Curtea Marţială pentru 
părăsirea dispozitivului în caz de război şi îi ordonă să preia comanda 
întregului dispozitiv. Locotenentul-major lonel Marian Hetea va cere ca 
nimeni să nu mai tragă, în condiţiile în care se auzea vuietul mulțumii care 
venea din Mănăştur. La vederea militarilor, manifestanţii se opresc la câteva 
sute de metri distanță. „La un moment dat, un grup de câteva persoane se 
desprinde şi înaintează spre noi. În acel moment, merg singur, cu mâinile 
ridicate, spre ei. Mă gândeam că astfel soldaţii nu vor trage. Rămân toţi 
uluiți. Scandările încetează. Cei din grup, văzând că au cu cine discuta mă 
roagă să primim o delegaţie pentru discuţii. Li se citea pe chip hotărârea 
şi pot să declar că nu miroseau a alcool cum s-a zvonit””, va declara Ionel 
Marian Hetea. 


”0 Ibidem. 
5! Ibidem. 
2 Ibidem. 

Reîntors în dispozitivul militar, locotenentul-major Ionel Marian 
Hetea află că maiorul Valeriu Burtea nu vrea să negocieze şi, surprinzător, 
maiorul loan Laurenţiu Cocan începe să tragă după un cetăţean. În acel 
moment, locotenentul-major Ionel Marian Hetea cere să părăsească misiunea. 
Maiorul Valeriu Burtea îi va permite să părăsească dispozitivul militar. În 
dimineaţa zilei de 22 decembrie 1989, locotenentul-major Ionel Marian Hetea 
nu a mai fost angrenat în alte misiuni. Înalta Curtea de Casaţie şi Justiţie l-a 
dat exemplu în sentința din 2006 privind Revoluţia Română din Decembrie 1989 
din Cluj-Napoca: „Împuşcarea victimelor putea fi evitată, prin recurgerea 
la manevre de deplasare a trupelor pe străzi lăturalnice, aşa cum a procedat 
locotenentul-major Hetea Marian”*. În anii '90, Ionel Marian Hetea a trecut 
în rezervă cu gradul de căpitan. „Evenimentele care au urmat în societate în 
general și în Armată în special m-au făcut să iau decizia de a părăsi Armata. 
Nu a avut legătură cu ce s-a întâmplat la Revoluţie. Rămân convins însă, chiar 
dacă suportam consecinţele grave cu care fusesem ameninţat, că nu am făcut 
decât să-mi onorez calitatea de om”, concluzionează Ionel Marian Hetea. 


Concluzii 

Unităţile MApN şi ale Ministerului de Interne vor fi retrase în cazărmi 
în jurul orei 24.00 din seara zilei de 21 decembrie 1989. În cursul zilei de 
22 decembrie 1989, clujenii vor fi din nou în stradă, protestând împotriva 
dictatorului Ceauşescu şi vor lua cu asalt centrele de putere ale PCR la aflarea 
veştii că Nicolae Ceaușescu a fugit. O delegaţie de manifestanți o vor aduce 
de acasă pe dizidenta Doina Cornea. De pe treptele Teatrului Naţional, Doina 
Cornea va vorbi mulţimii despre importanța doborârii regimului comunist 
şi-a lui Nicolae Ceauşescu. Mulțimea scandează lozinci anticeaușşiste şi 
anticomuniste. 

Comitetul Judeţean de Partid din Cluj-Napoca va fi luat cu asalt de 
către clujeni. Primul-secretar Ioachim Moga va plânge în fața mulțimii, iar 
manifestanţii vor constitui un Comitet de Conducere (actorul Dorel Vişan 
- preşedinte şi Doina Cornea - preşedinte de onoare) şi iau măsuri concrete 
pentru buna desfășurare a activităților economice, sociale, administrative 
etc. din oraş. La Librăria Universităţii se scandează: „Jos Ceaușescu!", „Jos 
dictatorul!”, „Moarte criminalilor!” şi se cântă „Deşteaptă-te Române!”. La 
solicitarea actorului Dorel Vişan, generalul-colonel Iulian 'Topliceanu va veni 
la sediul fostului Comitet Judeţean de Partid şi va da asigurări mulțimii că 
Armata nu va mai trage. 


5 Ibidem. 
4 Ibidem. 

Constantin CORNEANU - REVOLUȚIE, TEROARE ȘI DEZINFORMARE. 
CLUJ-NAPOCA - DECEMBRIE 1989 


Evenimentele petrecute în perioada 21 - 22 decembrie 1989 în 
municipiul Cluj-Napoca relevă încremenirea unui sistem şi neputinţa lui de-a 
accepta realităţile aflate în profundă transformare politică, economică şi socială 
în spaţiul Europei Centrale şi de Est. Armata, în întregul ei, ca instituție, cu 
precădere Armata a IV-a, a fost pusă într-o situaţie de neimaginat şi netratată 
în regulamentele militare: să tragă în propriul popor la ordinele activului de 
partid şi de stat. Confruntaţi cu o lipsă de informaţii privind desfăşurarea reală 
a evenimentelor din România şi de la graniţele sale, comandanții Armatei a 
IV-a au rămas militari, fideli până la capăt jurământului militar, au executat 
ordinele întocmai şi la timp. „Cazul Hetea” este o excepţie de la regulă. 

În anii '90, încercarea de-a bloca aflarea adevărului şi stabilirea 
răspunderilor privind cele petrecute în Cluj-Napoca în zilele de 21 - 22 
decembrie 1989 nu onorează pe cei care au trecut, în final, de partea poporului 
revoltat. Răspunderile stabilite de către instanțele de judecată par să facă 
dreptate”, însă rămân morții şi răniții care nu vor putea accepta că Armata 
poporului a fost, totuşi, indiferent de conjunctură, atât de incapabilă în a se 
adapta noilor realități istorice. 

închisoare şi zece ani de interzicere a unor drepturi civile. 

Abstract 

The Romanian Revolution of December 1989 was part of a larger 
movement of protests throughout Central and Eastern Europe in the late 
1980s. However, it stood out from the rest due to its unexpected and violent 
nature, as well as its short duration. The revolution began in Timisoara on 
December 16 and quickly spread to other cities, where the protesters voiced 
their concerns. This study focuses on the context and progress of the Romanian 
Revolution in Craiova from December 16-27, highlighting aspects that were 
previously unexplored. Recent research has shown that Craiova was one ofthe 
cities that had contact with the events unfolding in Timisoara, as the military 
forces in Timisoara answered to the command of the "Third Army, which was 
based in Craiova. However, the people of Craiova only began their uprising on 
the morning of December 22, 1989, and it was peaceful, without any conflict 
between the participants and law enforcement. "The study demonstrates that 
the protest in Craiova was not suppressed because key decision-makers had 
access to information from both political and military leadership, allowing 
them to make decisions based on internal dynamics and international 
context. Although there were no confrontations between the Army and the 
protesters after December 23, there were casualties that were caused either 
by the exchange of fire between the Army and subversive elements or by the 
diversion caused by the spread of rumours. 

Key words: Craiova, Romanian Revolution, protest, misinformation, 
casualty 

Introducere 

Revoluţia Română din Decembrie 1989 a fost un eveniment care s-a 
înscris în ciclul de schimbări politice ce a cuprins Europa Centrală şi de Est 
de-a lungul anilor '80 ai secolului trecut. Spre deosebire de celelalte prăbuşiri 
ale regimurilor comuniste, cazul românesc s-a diferențiat prin caracterul 
neașteptat, scurt şi violent pe care l-a avut!. Considerată de către unii dintre 
istorici drept haotică, Revoluţia Română din Decembrie 19809 a reprezentat un 
proces istoric în cadrul căruia experienţele individuale ale participanţilor au 
fost caracterizate de diferenţe majore?. Această raportare distinctă a indivizilor 
la evenimente fost influențată atât de locul în care aceştia s-au aflat în zilele 
revoluţiei, de statutul social pe care îl aveau, cât şi de experiențele personale 
anterioare. Revoluţia română nu a fost un eveniment omogen, astfel că fiecare 
oraş din România a avut o evoluţie specifică în acele zile. Dacă în orașe precum 
Arad, Lugoj sau Cugir au existat mişcări de revoltă încă din 21 decembrie;, 
în altele izbucnirea protestelor a început abia după ce dictatorul a părăsit 
clădirea sediului Comitetului Central din Bucureşti, pe data de 22.12.1989, 
la ora 12,06“. Astfel că, după cum afirmă și istoricul Peter-Siani Davies, 
aceste modalităţi diferite de raportare a subiecţilor la evenimente conduce la 
imposibilitatea realizării unei relatări unificate care să poată fi prezentată drept 
adevărată”. Pentru a depăşi acest obstacol, acesta sugerează că istoricul nu ar 
trebui să caute o singură mare relatare unificată pentru a îşi construi discursul, 
ci să apeleze la multiplele fațete ale experienţelor participanţilor în acest scop 
întrucât „istoria este formată din multiple interpretări contradictorii”*. 

După ce scânteia Revoluţiei Române din Decembrie 1989 a fost 
aprinsă la Timişoara pe 16 decembrie, celelalte oraşe s-au alăturat treptat 
cauzelor revendicate de timişoreni. În acest context, au început mișcări de 
protest atât în Bucureşti, Arad, Lugoj, Oradea, cât şi în alte centre urbane 
de pe cuprinsul întregii țări. Craiova a fost oraşul care a intrat în contact cu 
evenimentele petrecute la Timișoara încă de la primele acţiuni de revoltă 


! Dragoş Petrescu, Revisiting the revolution of 1989. The end of the communist rule in Romania 
în Jakub Tyszkiewicz, „Human rights and political dissent in Central Europe. Between the 
Helsinki accords and the fall of the Berlin Wall, New York, Routledge, 2022, p. 172. 


2 Peter Siani-Davies, Revoluția română din decembrie 1989, Bucureşti, Humanitas, 2006, p. 17. 


* Constantin Corneanu, Victorie însângerată. Decembrie 1989. Premisele, izbucnirea şi 
desfășurarea Revoluţiei Române din Decembrie 1989, Târgovişte, Cetatea de Scaun, 2014, p. 
571. 


* Alesandru Duţu, Revoluția din decembrie 1989. Cronologie. Ediţia a II a, revăzută şi adăugită, 
Craiova, Editura Sitech, 2010, p. 162. 


5 Peter Siani-Davis, op. cit., p. 17. 
S Ibidem. 

petrecute la Timișoara. De ce conducerea militară şi politică a oraşului 
Craiova a fost informată despre protestele de la Timişoara încă din seara 
zilei de 16 decembrie? Când şi cum s-au conturat primele mișcări de revoltă 
la Craiova? Cine s-a aflat la conducerea orașului Craiova în perioada 22-30 
decembrie 1989? Pentru a putea răspunde la aceste întrebări, studiul analizează 
evoluţia evenimentelor din oraşul Craiova în perioada 16-27 decembrie 1989, 
punând accent pe aspectele care nu au fost abordate în studiile precedente, 
precum motivul pentru care Nicolae Ceauşescu a decis să mobilizeze şi să 
trimită muncitorii din Dolj pentru a ajuta la reprimarea mişcării de protest 
a timişorenilor şi modul în care autorităţile locale au reacționat de la debutul 
manifestaţiei craiovenilor şi până pe 23 decembrie 1989. 


Rolul comandamentului Armatei a III-a din Craiova în înăbuşirea 
revoltei din Timişoara 

Pe fondul unor schimbări strategice operate la nivelul tuturor țărilor 
membre ale Tratatului de la Varşovia în 1980, forțele armate ale României 
Socialiste au trebuit să fie reorganizate şi să sufere o nouă dispunere în 
teritoriu”. În consecință, s-au format 4 Comandamente de Armate dispuse 
astfel pe teritoriul României: Armata 1 cu sediul la București, Armata a II a își 
avea sediul la Buzău, Armata a III a care a avut comandamentul la Craiova şi 
Armata a IV care era la Cluj. Relocarea Armatei a III la Craiova a determinat 
o serie de subordonări, astfel că Divizia 18 Mecanizată „Decebal”, cu sediul 
comandamentului la Timișoara, care era considerată drept una dintre cele mai 
importante divizii independente, a fost transferată din subordinea Armatei a 
IV (Cluj) în cea a Armatei a III a de la Craiova:, care se afla sub conducerea 
Comandantului gl. mr. Dumitru Roşu, a It. col. Marin Ilie (Şef de Stat Major), 
col. Ioan Şulcă (locţiitor al comandantului) şi It. col. Teofil Pop (secretar al 
Consiliului Politic). 

Dumitru Roşu, Comandantul Armatei a III a de la Craiova, a fost 
una dintre persoanele care a aflat despre evenimentele petrecute la Timișoara 
încă din seara zilei de 16 decembrie, când Radu Bălan, prim-secretarul 
Comitetului Judeţean de Partid Timiș, i-a solicitat lui Constantin Zeca, 
înlocuitor la comanda Diviziei 18 Mecanizate „Decebal, ca trupe ale diviziei 


7 Adrian Cioroianu, 5 minute de istorie: Diversiunea elicopterelor din Oltenia- 23 decembrie 
1989 (disponibil la https://www.youtube.com/watch?v=zp9S1A1ALIA&t=51s - accesat 
05.08.2023) 

5 Ionel 'Turcin, Marin Ilie, lon Pâlşoiu, Axente Corneanu, Revoluția din decembrie 1989 de 
la Craiova. Zile istorice pentru eternitate, ediţia a II-a revizuită şi adăugită, Craiova, Editura 
Autograf, 2014, p. 29. 


” Ibidem, p. 40. 

să fie scoase în stradă şi să participe, alături de forțele Ministerului de Interne, 
la restabilirea ordinii în Timişoara'. Generalul Roșu a refuzat însă cererea 
transmisă de Constantin Zeca prin care îi solicita permisiunea de a dispune 
utilizarea tehnicii militare şi a soldaţilor pentru reprimarea manifestanţilor, 
argumentând că nu exista un ordin al ministrului Apărării Naţionale care 
să stipuleze acest lucru'!. Câteva ore mai târziu, în jurul orei 21,30, Vasile 
Milea, ministrul Apărării Naţionale, avea să aprobe cererea lui Radu Bălan 
şi să ordone scoaterea unor patrule militare înarmate, dar fără muniţie, în 
Timişoara!?. Modul în care funcţiona procesul decizional, şi mai ales faptul că 
garnizoanele militare de pe teritoriul Timişoarei erau subordonate Armatei a 
III a care avea sediul la Craiova, i-a prilejuit Comandatului Dumitru Roşu să 
cunoască îndeaproape evenimentele de la Timişoara şi să îşi ghideze viitoarele 
acțiuni în funcţie de evoluţia acestora şi de contextul internaţional. 

Conducerea Armatei a III a asigurat gestionarea efectivelor militare şi 
a situaţiei de la Timişoara până pe data de 17 decembrie, ora 16,30". Din acel 
moment, conducerea militară a fost preluată de un grup, constituit din ordinul 
lui Nicolae Ceauşescu și trimis la Timișoara, format din Ion Coman, Ştefan 
Gușă, Victor Atanasie-Stănculescu, Mihai Chiţac, Florea Cârneanu şi Radu 
Gheorghe, din partea Ministerului Apărării Naţionale, cât şi din persoane care 
făceau parte din Ministerul de Interne, Emil Macri, Constantin Nuță, Velicu 
Mihalea, Filip Teodorescu şi Ion Moraru!*. Conform directivelor date de 
Secretarul General, grupul avea drept misiune gestionarea situaţiei delicate în 
care se afla Timişoara şi restabilirea ordinii!. Chiar dacă între Comandantul 
Armatei a III şi forțele armate aflate în Timișoara nu mai exista o relație de 
subordonare directă', Craiova a rămas unul dintre cele mai bine conectate 
orașe la evoluţia evenimentelor de la Timişoara întrucât Prim Secretarul 
Judeţului Dolj era Ion Traian Ștefănescu, una dintre cele mai de încredere 
persoane ale cuplului dictatorial. 


10 Alesandru Duţu, op. cit., p. 85. 
1! Ibidem. 

12 Ibidem, p. 86. 

15 Ibidem, p. 92. 

14 Ibidem. 


15 Anneli Ute Gabanyi, Revoluția Română în Anneli Ute Gabanyi, Alexandru Muraru, Andrei 
Muraru, Daniel Şandru, „Revoluţia din 1989. Învinși și învingători”, Iaşi, Polirom, 2020, pp. 
291-292. 


1 Jonel Turcin et al. op. cit. p. 34. 

„Știm ce-a fost la Timișoara”: trupe ale Gărzilor Patriotice din 
Craiova au fost trimise la Timişoara 

În paralel cu informarea la care aveau acces pe linie militară, autorităţile 
conducerii locale din Craiova au fost ținute la curent cu evoluţia evenimentelor 
de la Timişoara şi pe linie politică. Ion Traian Ștefănescu, Prim Secretarul de 
Partid al Judeţului Dolj, era una dintre cele mai apropiate persoane ale familiei 
Ceauşescu, mai ales a lui Nicu. Fidelitatea i-a fost răsplătită atunci când a fost 
trimis ca prim-secretar în Dolj, în 1987. Acest județ nu reprezenta doar un 
centru industrial, ci şi unul agricol şi intelectual, aşa că persoana care trebuia 
trimisă pentru a reprezenta Partidul în teritoriu trebuia să fie una competentă 
şi de încredere!”. Se pare că alegerea lui Nicolae Ceaușescu a fost una inspirată 
întrucât lon Traian Ștefănescu şi-a manifestat obedienţa față de cuplul 
dictatorial până în ultimele zile, sprijinindu-l pe Ceauşescu în încercarea de a 
înăbuşi mişcarea timișorenilor cu muncitori din Craiova. 

În seara zilei de 20 decembrie, în jurul orei 20,30, Nicolae Ceauşescu 
a dispus constituirea unor grupări ale gărzilor patriotice din judeţele Dolj, Olt 
şi Vâlcea care, înarmate cu bâte, bastoane de cauciuc şi lopeţi, să fie trimise 
în Timişoara pentru a reprima manifestaţia!t. Corneliu Pârcălăbescu, Şeful 
Marelui Stat Major al Gărzilor Patriotice, a mărturisit că „pe 20 decembrie 
1989, la ora 20,30, am fost chemat la Cabinetul I împreună cu Ion Dincă. Mi 
s-a dat ordin de către Nicolae Ceaușescu, mi s-a adresat chiar mie, ca 22.000 
de luptători din Gărzile Patriotice să fie trimişi la Timişoara. Mi-a specificat 
să trimit 10.000 din Dolj, 6.000 de la Olt şi 6.000 de la Vâlcea”!*. În contextul 
din ce în ce mai tensionat de la Timişoara, determinat de faptul că Armata, 
Securitatea şi Miliția nu au reuşit să controleze manifestația?, Secretarul 
General a sperat că intervenţia muncitorilor să restabilească ordinea în 
oraşul de pe Bega, aşa cum brigăzile de muncitori comunişti o mai făcuseră 
şi în trecut. Pentru a îndeplini misiunea primită de la Nicolae Ceauşescu, lon 
Coman afirmă că „Am plecat cu Pârcălăbescu şi l-am sunat pe Ion Traian 
Ştefănescu la Dolj, care a spus că îi vor fi necesare 5 garnituri de tren”. 

Chiar dacă Ion Traian Ștefănescu a susținut în memoriile sale că nu 
a avut vreun amestec în înarmarea muncitorilor care urmau să participe la 
! Ton Traian Ştefănescu, Întâlniri cu Nicolae Ceauşescu, Bucureşti, Editura Mediafax, 2018, 
pp. 240-241. 
15 Alesandru Duţu, op. cit., p. 126. 


19 Grigore Cartianu, Cristian Delcea, Mihai Voinea, Andrei Crăciun, Teroriştii printre noi. 
Adevărul despre ucigașii revoluţiei, Bucureşti, Editura Adevărul Holding, 2011, p. 285. 


% Andreea-luliana Bădilă, Craiova în decembrie 1989. Revoluţie, contrarevoluție și un 
simulacru de justiție în Andrei Ursu, Roland Thomasson, „Căderea unui dictator. Război 
hibrid şi dezinformare în Dosarul Revoluţiei din 1989”, Iaşi, Polirom, 2022, p. 239. 


21 Grigore Cartianu, Cristian Delcea, Mihai Voinea, Andrei Crăciun, op. cit., p. 285. 

reprimarea protestatarilor din Timişoara, implicarea acestuia în organizarea 
deplasării şi echiparea muncitorilor cu bâte a fost evidentă. Prim-secretarul 
mărturisea că „hotărârea de a fi trimişi oameni din Dolj, Olt şi Vâlcea 
înarmaţi cu bâte a fost adoptată la nivel central, de către Ceaușescu însuși. 
Ordinul Comandantului Suprem a fost transmis de şeful Statului Major al 
Gărzilor Patriotice, colonelul Pârcălăbescu, direct organismelor judeţene 
din subordinea sa, fără a se comunica ceva, măcar informativ, dar direct 
comitetelor judeţene de partid (...). În aceste împrejurări, nu aveam nicio 
comunicare oficială, pur şi simplu nu ştiam că s-a hotărât aşa ceva. Ca atare, 
am aflat de la comandantul Statului Major al Gărzilor Patriotice din Dolj, care 
a venit seara la mine și mi-a adus la cunoştinţă ordinul primit, întrebându- 
mă, între altele, dacă să trimită oamenii cu bâtele (...). Așa cum ar fi acţionat 
orice om cu experienţă, responsabil şi de bună-credinţă, i-am dat un răspuns 
categoric negativ. Pentru mine, ca jurist, soluţia apărea drept clară şi sub un 
alt aspect: era un caz tipic de ordin ilegal de serviciu”. Deşi prim secretarul 
se disculpa în privinţa înarmării craiovenilor cu bâte, Comitetul Judeţean de 
Partid Dolj, condus chiar de el, a acţionat prompt şi a fost operativ în misiunea 
care avea ca scop înăbuşirea revoltei „huliganilor” din Timişoara, înarmând 
craiovenii cu bâte, cozi de mătură, bastoane de cauciuc, bâte de lemn şi răngi”. 

În noapte de 20 decembrie, la ora 20:20, trenul 123/ II cu direcţia 
Caracal părăsea Gara de Nord din Bucureşti fără niciun pasager”. Odată ajuns 
în gara din Caracal, în jurul orei 22,30, în vagoanele acestuia au urcat muncitori 
îmbrăcaţi în uniformele Gărzilor Patriotice: „am văzut că peronul era plin de 
persoane îmbrăcate în vestoane de gărzi patriotice sau salopete muncitoreşti, 
fiind înarmaţi cu bâte din lemn de lungimea 1,20 metri. Fiecare avea asupra 
lui câte o sacoşă în care aveau o pâine, o bucată de brânză, o conservă de 
peşte şi o sticlă de % de apă minerală. O bună parte din ei erau sub influența 
băuturilor alcoolice”. Următoarea oprire a trenului a fost în oraşul Craiova, 
de unde au mai urcat alți muncitori îmbrăcaţi în uniforme de Gărzi patriotice, 
înarmaţi cu bâte de lemn și alte obiecte contondente?. 


* Jon Traian Ştefănescu, op. cit., p. 266. 


% Laurenţiu Ungureanu, Revoluţia de la Craiova începu la coadă la rahat (disponibil la https:// 
adevarul.ro/stiri-interne/societate/revolutia-de-la-craiova-incepu-la-coada-la-rahat-947205. 
html, accesat 07.08.2023). 


* Memoriul lui Ene Petre, şef de tren în cadrul staţiei CFR Bucureşti-Griviţa, către Comisia 
luptătorilor în Revoluţie în Arhiva I.R.R.D., Fond I, Dosar 79, ft. 1-3 apud Ion Calafeteanu 
(coordonator), „Revoluția Română din Decembrie 1989. Documente”, volumul I, Cluj- 
Napoca, Editura Mega, 2009, p. 206. 


% Declaraţia lui Niţu Ştefan Viorel, conducător de tren în cadrul CFR Bucureşti-Griviţa, făcută 
la Parchetul de pe lângă Înalta Curte de Casaţie şi Justiţie, Secția Parchetelor Militare în Arhiva 
I.R.R.D, Fond I, Dosar 68, ff. 3-6 apud Ion Calafeteanu, op. cit., p. 203. 


2 Ibidem. 

Muncitorilor care au fost îmbarcaţi în vagoane din gara oraşului 
Craiova nu li s-a comunicat motivul oficial al mobilizării şi destinația spre 
care urmau să se îndrepte până în momentul în care nu s-au prezentat la 
apel şi îmbrăcat în uniforma specifică Gărzilor Patriotice”. Cu toate acestea, 
scopul mobilizării era intuibil întrucât Nicolae Ceaușescu ţinuse la televizor 
o cuvântare, la ora 19, despre evenimentele de la Timişoara pe care le-a pus 
pe seama cercurilor reacționare, imperialiste şi iredentiste care provocau 
dezordine în vederea destabilizării situaţiei politice şi economice*. Autorităţile 
locale din Craiova îşi doreau să fie cât mai discrete şi să nu atragă atenţia 
locuitorilor, aşa că momentul zilei în care s-a făcut mobilizarea nu a fost ales la 
întâmplare”. Astfel că între orele 22 şi 22,30 a început procesul de organizare 
al personalului din cadrul unităţilor de producţie şi transportarea acestora 
la gara din Craiova. Pentru a se asigura că muncitorii nu se eschivează şi vor 
ajunge direct în tren, autorităţile au dispus formarea unui cordon de militari 
care să dirijeze grupurile de muncitori de la autobuz spre tren”. Astfel că, în 
noaptea dintre 20 şi 21 decembrie, mii de craioveni care lucrau la marile uzine 
din Craiova au fost îmbarcaţi în trenuri şi transportaţi spre Timişoara.” 

Dumitru Bădan, lucrător în cadrul Secţiei Ansamble Sudate a Uzinelor 
Electroputere din Craiova rememorează experienţa mobilizării astfel „În seara 
zilei de 20 decembrie 1989, în jurul orei 20-20,30, am fost anunţat telefonic 
să mă prezint de urgenţă la fabrică, fără a mi se preciza motivul. Iniţial, eu 
lucrasem în tura întâi. Odată ajuns la fabrică, muncitorii din tura a doua 
întrerupseseră lucrul, marea lor majoritate fiind deja îmbrăcaţi în uniforma 
Gărzilor Patriotice. Am fost informaţi de către secretarul de partid că vom 
merge la Timişoara, unde aveau loc evenimente grave, provocate de elemente 
huliganice, care atacau instituţii de stat, distrugeau şi jefuiau clădiri, magazine 
(...). Într-un timp relativ scurt, ne-am reunit pe plutoane, în fața Pavilionului 
Administrativ. Aici, am fost înarmaţi fiecare, din depozitul Gărzilor Patriotice, 
cu mici lopeţi militare de campanie aflate în huse de piele. Am fost îmbarcaţi 
apoi în autobuzele care aşteptau la poarta uzinei şi transportaţi la gară”?. În 
ciuda eforturilor făcute de comandanții Gărzilor Patriotice care au întreţinut 
o atmosferă de tensiune pe tot parcursul călătoriei, o parte dintre muncitori 


27 Andreea-luliana Bădilă, op. cit. p. 239. 
% Alesandru Duţu, op. cit., p. 125. 

* Andreea-luliana Bădilă, op. cit., p. 239. 
“0 Ibidem. 

5! Ionel Turcin et al., op. cit., p. 72. 

*2 Ibidem, p. 73. 

au reuşit să rămână în diferite stații, câteva garnituri au fost oprite în diferite 
stații”, astfel că doar o parte dintre muncitorii craioveni mobilizați au ajuns 
în Timişoara. 

Trenul care plecase din Bucureşti spre direcția Timişoara a ajuns în 
dimineaţa zilei de 21.12.1989, în jurul orei 10, în gara oraşului de pe Bega, 
alături de alte garnituri“: „În municipiul Timişoara am ajuns pe data de 
21.12.1989, la ora 10. Pe mulţi dintre membrii gărzilor patriotice îi sfătuisem 
să nu coboare din tren în Timișoara și să nu asculte ordinele superiorilor 
lor. Ajunşi la Timişoara am văzut că nimeni nu coboară din garnitura de 
tren, iar eu şi Ene Petre am asigurat garnitura de tren şi ne-am deplasat la 
Comanda Personalului pentru a semna documentele şi condica. Șeful de tură 
nu ne-a putut preciza ora la care plecăm, în schimb ne-a spus că trebuie să 
mai sosească încă 13 garnituri din ţară, a noastră fiind prima”. Odată ajunşi 
în Timişoara, craiovenii au constatat că realitatea era alta şi că grupurile 
antinaționale şi teroriste care amenințau independența României, despre care 
Nicolae Ceauşescu vorbiseră, erau doar o construcţie a regimului comunist, 
un nou dușman extern pe care poporul avea datoria să-l anihileze**. 

Niţu Ştefan Viorel, conducătorul primului tren venit de la Craiova, 
mărturiseşte că „Eu şi Ene Petre ne-am deplasat alături de un grup de 
manifestanți timişoreni în Piaţa Operei. Fiind îmbrăcaţi în ţinută de CFR-iști, 
ne-am remarcat şi le-am povestit motivul pentru care ne aflam în Timişoara, 
vorbindu-le despre garnitura de tren cu gărzi patriotice (...). Am ajuns în 
Piaţa Operei şi am constat că aceasta era plină de manifestanți ce scandau 
lozinci anticeaușiste şi anticomuniste. De la balconul Operei se citeau diverse 
bileţele sau ştiri. Eu şi Ene Petre, la îndemnul altor revoluționari, am redactat 
un bileţel în care am scris că am sosit în Timișoara cu un tren din Capitală, cu 
gărzi patriotice luate de pe traseu, ce sosiseră cu scopul de a înăbuși Revoluția 
timişorenilor la ordinul lui Nicolae Ceauşescu și că urmau să mai sosească 
alte 13 garnituri de tren. Bileţelul a ajuns la Văsui Victor, ce l-a dus la balcon, 
fiind citit la microfon de Lorin loan Fortuna. Acesta a dispus să se formeze un 
grup de revoluționari care să ne însoțească la gară pentru a le explica gărzilor 


35 Ibidem. 


* Declarația lui Niţu Ştefan Viorel, conducător de tren în cadrul CFR Bucureşti-Griviţa, făcută 
la Parchetul de pe lângă Înalta Curte de Casaţie şi Justiţie, Secţia Parchetelor Militare în Arhiva 
I.R.R.D, Fond I, Dosar 68, ff. 3-6 apud Ion Calafeteanu, op. cit., p. 202. 


3 Ibidem, p. 203. 


5 Vezi şi Andrei Dălălău, Partidul comunist și intelectualitatea. Lupta pentru legitimare şi 
inventarea dușmanului. Studiu de caz: Procesul Noica-Pillat în Dalia Bathory, Ştefan Bosomitu, 
Luciana Jinga, Construcţii și deconstrucţii de-a lungul unui secol. Istoriile Partidului Comunist, 
Anuarul IICCMER, vol XVI, Iaşi, Polirom, 2021, pp. 148-149. 

patriotice motivele pentru care populaţia Timişoarei se revoltaseră şi faptul că 
fuseseră răniţi şi omorâţi o parte din manifestanți de către forțele de ordine”. 

Grupul de manifestanți timişoreni, constituit la îndemnul lui loan 
Lorin Fortuna, a aşteptat următoarele trenuri cu gărzi patriotice şi le-a 
informat despre situația reală din Timişoara. O mărturie a unui muncitor din 
Craiova descrie astfel experiența „Sosind, după multe ore de mers, într-una 
dintre gările Timişoarei, cei care ne comandau au trecut din compartiment 
în compartiment, insistând să ne facem datoria şi să eliberăm Timişoara de 
huligani. Era în jurul orei 12, din ziua de 21 decembrie. Marea majoritate a 
muncitorilor au refuzat să coboare din vagoane. Câteva sute dintre noi am 
coborât totuşi, trecând prin alte trei garnituri de tren. Pe peron ne așteptau 
câteva zeci de timişoreni, care ne-au invitat să ne alăturăm lor şi să mergem 
în Piaţa Operei pentru a vedea drama prin care treceau locuitorii oraşului 
(...). Când am ajuns în Piaţa Operei, în aproprierea Catedralei, strigând 
«Craiova e cu voi! Craiova-Timişoara», zecile de mii de oameni adunaţi în 
fața balconului Operei ne-au primit cu aplauze (...). Întrucât garnitura de 
tren cu care venisem a apucat să plece, noi, cele câteva sute de craioveni, ne- 
am reîntors cu trenul normal, dar fără bilet de călătorie. De unde bani de 
drum, dacă fusesem luaţi direct de la locul de muncă”. Odată ajunşi acasă, 
craiovenii le-au relatat apropiaților şi colegilor de serviciu experienţa pe care 
au avut-o şi adevărul despre situaţia din Timişoara. A rămas însă o întrebare: 
de ce Nicolae Ceauşescu a dispus mobilizarea craiovenilor şi nu a optat pentru 
alte oraşe? 

Unul dintre motivele care l-a determinat pe Nicolae Ceaușescu să 
decidă trimiterea craiovenilor pentru a înăbuşi mișcarea de la Timişoara a 
avut la bază faptul că Prim Secretarul judeţului Dolj era una dintre cele mai 
de încredere persoane din anturajul său. Ion Traian Ștefănescu îşi dovedise 
obedienţa şi abilităţile de-a lungul timpului, aşa că Secretarul General, aflat 
într-o situaţie nemaiîntâlnită până atunci, de criză, i-a solicitat ajutorul. Relația 
de subordonare dintre cei doi şi fidelitatea dovedită de Ion Traian Ștefănescu 
prin organizarea acțiunii care a vizat înăbuşirea manifestaţiei de la Timişoara 
cu ajutorul craiovenilor l-au determinat pe Nicolae Ceauşescu să considere 
oraşul Craiova drept una dintre destinațiile în care cuplul dictatorial ar fi 
putut să fugă în după-amiaza zilei de 22 decembrie”. Ion Traian Ştefănescu 
consemnează în memoriile sale că ultima convorbire telefonică pe care a 


“7 Declaraţia lui Niţu Ştefan Viorel, conducător de tren în cadrul CFR Bucureşti-Griviţa, făcută 
la Parchetul de pe lângă Înalta Curte de Casaţie şi Justiţie, Secţia Parchetelor Militare în Arhiva 
I.R.R.D, Fond I, Dosar 68, ft. 3-6 apud Ion Calafeteanu, op. cit., p. 203-204. 


38 Ionel Turcin et al., op. cit., pp. 75-76. 
% Ion Traian Ştefănescu, op. cit., p. 264. 

avut-o cu dictatorul a avut loc în dimineața zilei de 22 decembrie: „L-am sunat 
atunci pe Nicolae Ceauşescu (aşadar, nu m-a sunat el, cum s-a spus ulterior 
de către oracolul Brucan). Direct, extrem de agitat mi-a spus «Generalul 
Milea a trădat, a predat Comitetul Central şi s-a sinucis. Ce se întâmplă la 
voi?». L-am informat că muncitorii uneia dintre platformele industriale vin 
grupat spre sediu. Replica a fost următoarea:«Şi eu care aveam de gând să vin 
într-acolo, în zona aceea»"*. Un alt motiv pentru care dictatorul a apelat la 
sprijinul craiovenilor a fost fundamentat atât pe faptul că orașul Craiova nu 
cunoscuse mişcări de protest de-a lungul anilor '80*, cât şi pe concepţia pe 
care şi-o construise faţă de olteni”: „Oltenia era Oltenia, erau oameni care 


erau favorabili susținerii sale”*. 


„Revoluţia a început la Avioane”: 22 decembrie la Craiova 

După ce o parte din muncitorii craioveni care fuseseră trimişi în 
Timişoara s-au întors acasă, la Craiova, în seara zilei de 21 decembrie, 
aceştia le-au povestit persoanelor apropiate ceea ce văzuseră în oraşul de pe 
Bega. Locuitorii Craiovei au fost informaţi despre evenimentele petrecute 
la Timișoara atât de craiovenii care fuseseră martori direcți, cât şi prin 
intermediul posturilor de radio şi al canalelor de televiziune străine, așa că în 
rândul acestora s-a instalat o stare latentă de revoltă încă din seara zilei de 21 
decembrie. Factorul declanșator a fost reprezentat de o discuţie contradictorie 
dintre muncitorii Întreprinderii de avioane Craiova şi şefului departamentului 
de Pază şi Stingerea Incendiilor ce a avut loc în dimineaţa zilei de 22 decembrie. 
Muncitorii din cadrul întreprinderii s-au adunat la punctul alimentar din 
Secţia prelucrări metalice întrucât se zvonise că urma să se aducă bomboane 
de pom şi rahat. Câţiva dintre muncitorii care stăteau la coadă şi-au aprins 
țigările, aşa că şeful PSI a intervenit şi i-a apostrofat pe cei care fumau. Acesta 
a fost momentul în care personalul adunat la coadă de la Avioane Craiova a 
reacționat şi a început să strige „Timişoara, Timişoara”. 

În ciuda încercărilor de negociere ale directorului întreprinderii, 
muncitorii de la Avioane au decis să pornească spre cele mai importante 
edificii social-economice din Craiova în dimineaţa zilei de 22 decembrie, cu 
câteva ore înaintea fugii dictatorului din sediul CC. Coloanei de manifestanți 


“0 Ibidem, pp. 264-265. 


41 Mircea Canţăr, După 22 decembrie 1989, la Dolj: machiajul, manipularea, dar şi falsul în 
„Cuvântul libertăţii”, 23 decembrie 2013, p. 3. 


“2 În memoriile sale, Ion Traian Ştefănescu afirmă că Oltenia şi Prahova erau zonele din care 
proveneau două treimi din membrii Comitetului Politic Executiv. Vezi Ion Traian Ştefănescu, 
op. cit., pp. 297-298. 


% Ion Traian Ştefănescu, op. cit. , p. 298. 

i s-au alăturat muncitori de la Utilaj Greu, Electroputere şi IRA*, astfel că 
aceştia au ajuns în jurul orei 10 în faţa sediul Comitetului Judeţean de Partid 
din Craiova: „a doua zi (nn. pe 22 decembrie) încă de dimineaţă, oamenii 
au început să se îndrepte spre piaţa Prefecturii. După ora 8, deja s-au format 
cordoane de soldaţi, încercând să limiteze accesul spre piață. Pe la ora 9, 
împreuna cu vecinul meu, profesorul Ion Ciolac, ne îndreptam spre piaţă. În 
dreptul băncii, un maior ne-a spus, politicos, că nu putem trece spre piață. 
Ne-am îndreptat spre Colegiu, din nou un cordon de soldaţi. La insistențele 
mele, spunând că vreau să merg în piață, ofițerul, un tânăr locotenent, ne 
priveşte lung şi spune «Poftiţi, domnilor profesori» (...). Piaţa era goală, cu 
excepţia unui grup aflat în faţa hotelului Palas. În schimb, o mare mulțime 
se afla între Mercur şi Casa Cărţii, în special tineri, care cu mult curaj strigau 
lozinci şi purtau inscripţii acuzatoare la adresa marilor călăi ai Timişoarei. 
Două tancuri flancau, în diagonală, piaţa. Un cordon, destul de firav, de ostaşi 
tineri, şi evident timoraţi, neliniştiţi forma un arc de cerc în faţa Prefecturii. 
La un moment dat, cei din fața hotelului Palas, care puteau vedea până 
departe strada A.I. Cuza, anunţă sosirea coloanelor masive de muncitori de pe 
platforma industrială a lui Electroputere şi a L.U.G-ului. În dreptul primăriei, 
coloana este reținută de trupe, dar pentru puţin timp. Ordonaţi, încolonaţi, 
cu drapele tricolore având stema îndepărtată, muncitorii pătrund în piaţă. 
Soldaţii sunt acum la 3-4 metri de zidurile Prefecturii. Oamenii le zâmbesc, 
zâmbesc şi ei stânjeniţi de postura în care se află”. Deşi Craiova a fost unul 
dintre oraşe în care nu au existat forme individuale sau colective de protest 
împotriva regimului de-a lungul anilor '80, acesta a fost unul dintre oraşele în 
care manifestaţia a început înainte de fuga familiei dictatoriale, în dimineața 
zilei de 22 decembrie. 

De îndată ce anunţul fugii lui Ceauşescu a fost făcut public, manifestația 
craiovenilor a căpătat o cu totul altă amploare: „deodată, de la fereastra unui 
bloc- există şi varianta că de la balconului Palace - a început să circule ştirea, 
difuzată de către radioul şi televiziunea naţională că «Ceauşescu a fugit»"*”. 
Vestea a catalizat mişcarea de protest a craiovenilor, astfel că aceştia au forțat 
deschiderea uşii şi au pătruns în clădirea Prefecturii, părăsită între timp de 
Ion Traian Ștefănescu“: „Când am ajuns în faţa Comitetului Judeţean PCR 
Dolj, primul secretar Ștefănescu părăsea clădirea şi militarii se îmbarcau în 


“1 Sergiu Nicolaescu, Lupta pentru putere. Decembrie 1989, Bucureşti, Editura All, 2005, p. 
417. 

15 Cezar Avramescu, Acele zile fierbinţi în „Ramuri”, nr. 2 (308), februarie 1990, p. 11. 

15 Jonel Turcin et al., op. cit., p. 97. 

*7 Cătalin Ranco Piu, Rechizitoriu, volumul I, 5 aprilie 2019, p. 121. 

camioane. Am pătruns în comitetul județean PCR Dolj împreună cu mai mulți 
din mulțime. Am intrat. O parte dintre noi i-am dat afară pe cei care devastau 
clădirea. Ne-am adunat şi baricadat în clădire. Am numit paznici la uşi şi am 
întocmit primul comitet organizatoric în săli şi pe holuri (...). S-a instalat o 
stație de amplificare de unde se vorbea şi se ţinea legătura între comitetul 
organizatoric şi populaţia din piață”*. Cu toate că întreaga manifestaţie din 
Craiova de pe data de 22 decembrie a fost spontană şi neorganizată, aceasta a 
avut un caracter nonviolent aşa că nu s-au înregistrat acte de agresiune între 
manifestanți şi forţele de ordine de-a lungul întregii zile”. 

Tot în această zi, în jurul orei 16, a fost înființat Consiliul Municipal 
al Frontului Salvării Naţionale al oraşului Craiova, noul organism local al 
puterii”. Acesta avea ca obiective substituirea vechilor structuri politice de 
pe plan local şi asigurarea unui mediu în cadrul căruia cetăţenii Craiovei să- 
şi poată relua activităţile cotidiene*!. Consiliul Municipal a fost înființat la 
îndemnul lui Ion Voiculescu, fostul primar al Craiovei şi secretar de partid, 
şi din acesta au făcut parte: Cristian Moţăţeanu, Gheorghe Mihăilă, Lt. col. 
Mircea Dobrin, Mircea Cornişteanu, Adriana Macsut, Natașa Raab, Cpt. 
Luchian Mitran, Silviu Barasch, Oliviu Gherman, Nicoleta Miulescu, Gabriel 
Chifu, Constantin Popeci şi Anton Mehedinţu”. Format ad-hoc din locuitori 
cu diverse profesii, noul Consiliu Municipal a coordonat întreaga activitate 
din oraş începând cu 22 decembrie până pe data de 28 decembrie, când s-a 
format Consiliul Frontului Salvării Naţionale al județului Dolj şi a preluat 
sarcina coordonării tuturor activităţilor din judeţ”. 

În ciuda faptului că forţele revoluţionare s-au organizat şi au cooperat 
cu structurile militare din oraş, în Craiova au murit 19 persoane în perioada 
22/ 23 decembrie- 26 decembrie 1989. Încă din seara zilei de 22 decembrie 


48 Costinel Venus Mirea, Marinel Florescu, Dorina Drăculeţ, Cătălin Petrişor, Laura Pumnea, 
Vă mulțumim pentru libertate! 1989-2019, Craiova, Editura Alma, 2019, pp. 89-90. 
Sergiu Nicolaescu, op. cit., p. 417. 


5 Costache Codrescu (coord.), Armata română în Revoluţia din Decembrie 1989, Ediţia a II a 
revăzută şi completată, Bucureşti, Editura Militară, 1998, p. 334. 


SL xxx, Cetăţeni ai Craioveni în „Cuvântul libertăţii”, nr. 3, 26 decembrie 1989, p. 1. 


* Şerban Comănescu, Decembrie 1989. Cu Tudor Gheorghe și Mugur Mihăescu în fruntea 
județului Dolj în „Republica Oltenia”, 12 decembrie 2014 (accesibil la https://republicaoltenia. 
ro/special/decembrie- 1989-cu-tudor-gheorghe-si-mugur-mihaescu-in-fruntea-judetului- 
dolj/, accesat la 10.09.2023). 

55 Ibidem, p. 3. 

54 xxx, Consiliul Judeţean Dolj al Frontului Salvării Naţionale în „Cuvântul libertăţii”, nr. 7, 30 
decembrie 1989, p. 1. 


* Expunere de motive a Proiectului de Lege privind declararea Municipiului Craiova „Oraş 
Martir” (https://www.edep.ro/proiecte/2011/200/30/6/em342.pdf, accesat la data de 

1989 în Municipiul Craiova a început o amplă acţiune de dezinformare ce a 
avut drept principal scop inducerea unui sentiment de confuzie în rândul noii 
conduceri, menit să blocheze acţiunile acesteia și să instaureze un climat de 
nesiguranță în rândul cetăţenilor. Conform declaraţiilor ulterioare făcute de 
Dumitru Roşu, trupele fostei Securități din judeţul Dolj au depus armele sau 
au fost dezarmaţi de către militarii din MApN încă de pe data de 23 decembrie, 
armamentul şi muniţia fiind sigilate, închise şi puse sub paza garnizoanei din 
Craiova”. Cu toate acestea, o serie de acțiuni, precum transmiterea unor ştiri 
false referitoare la viitoare atacuri ale teroriștilor asupra unor obiective militare 
şi civile importante din Craiova, interceptarea unor convorbiri în limbile 
arabă bulgară şi engleză, apariţia pe radare a unei invazii de ţinte aeriene 
sau interceptarea unor convorbiri ce au lăsat impresia organelor militare că 
mai multe elicoptere cu desant urmau să se apropie de unitate, i-au făcut pe 
cei aflaţi la conducerea militară şi civilă a Municipiului Craiova să creadă că 
urmau să aibă loc o serie de atacuri concomitente organizate de trupe din 
exterior”. 

Conform ultimelor direcţii de cercetare din istoriografia românească 
referitoare la evenimentele de la Craiova, în spatele acestor acțiuni s-au aflat 
persoane care făceau parte din rețeaua de luptători ai Securităţii care a pus în 
practică planul luptei de rezistență”. O altă direcţie de cercetare susține că 
elementele diversioniste care s-au aflat în spatele acestor acțiuni desfăşurate pe 
tot cuprinsul ţării au făcut parte din „Reţeaua internă 276”, aflată în subordinea 
Direcţiei de Informaţii a Armatei şi formată din rezervişti MApN şi MI pregătiţi 
să intervină şi să desfăşoare acțiuni de luptă în teritoriul vremelnic ocupat de 
inamic“. Cert este că noua conducere militară şi civilă a Municipiului Craiova 
a fost supusă unor acţiuni de dezinformare şi agresiune armată care aveau 
ca scop instaurarea unui climat de insecuritate, panică şi frică, cu scopul de 
a îngreuna procesul de organizare a noii conduceri şi de a pregăti o posibilă 
reîntoarcere a lui Nicolae Ceauşescu şi a forțelor fidele acestuia. Pe fondul 
acestei panici ce s-a instaurat în rândul craiovenilor, alimentată şi de zvonurile 


09.09.2023). 
5 Costache Codrescu, op. cit., p. 335. 


57 *>**, Domnul general-locotenent Dumitru Roşu ne-a comunicat în „Cuvântul libertăţii”, nr. 
50, 21 februarie 1990, p.. 


55 Sergiu Nicolaescu, op. cit. p. 418. 


59 Andreea Iuliana Bădilă, Andrei Ursu, Atacurile teroriste și lupta pentru apărarea revoluției 
la Craiova în Andrei Ursu, op. cit., p. 262. 


60 Constantin Corneanu, Nicolae Ceaușescu, structurile de forță ale României socialiste şi 
rețeaua „R” în decembrie 1989 în Anneli Ute Gabanyi, Alexandru Muraru, Andrei Muraru, 
Daniel Șandru, op. cit., pp. 374-375. 

promovate de canalele de radio, televiziune şi de presă, au fost făcute confuzii 
între revoluționari și teroriști care au condus la moartea și rănirea mai multor 
craioveni“. 


Prima victimă şi consecinţele diversiunii 

Chiar dacă craiovenii au ieşit pe străzi încă din dimineaţa zilei de 22 
decembrie, manifestaţia acestora a fost una pașnică, fără victime. Armata 
şi forțele de ordine care aveau ca misiune apărarea principalelor edificii 
administrative ale Craiovei au cooperat cu protestatarii şi au evitat în acest fel 
orice fel de conflict. Pe fondul noilor evoluţii a evenimentelor petrecute de-a 
lungul zilei, situaţia a luat o cu totul altă direcţie începând cu seara zilei de 22 
decembrie, când a început să se tragă. Focul a fost deschis în jurul orelor 22-23 
şi a vizat unitatea militară 01047 asupra căreia s-a tras din blocurile turn 41, 42, 
43 depe strada Caracal din clădirea Şcolii Gimnaziale nr. 29 „N. Romanescu”. 
Atât în seara zilei de 22 decembrie, cât şi în dimineaţa următoare, la Craiova, 
persoane neidentificate au deschis foc asupra UM 01083, 01047, a cazărmilor 
de pe str. Calea Caracalului şi a subunităţilor care apărau Aeroportul din 
Craiova“. În cadrul acestor acțiuni de respingere a diversioniştilor din 22 
spre 23 decembrie au fost răniți 5 militari, însă nu au existat pierderi de vieți 
omenești şi niciunul dintre teroriști nu a fost identificate“. 

Primele victime ale diversiunii armate de la Craiova s-au înregistrat în 
ziua de 23 decembrie, în jurul orei 13, în timpul schimburilor de focuri dintre 
Armată şi teroriştii care se aflau într-o clădire de lângă Casa căsătoriilor din 
centrul orașului. În urma schimbului de focuri, au rezultat două victime: un 
tânăr cetăţean şi doi militari. Dan Eugen Jianu, primul civil mort în timpul 
revoluţiei de la Craiova, avea 33 de ani, era muncitor la I.C.R.A și se alăturase 
celor care au încercat să se opună grupului diversionist, pentru a apăra „zorii 
libertăţii autentice”S. Furia craiovenilor a fost atât de mare încât aceştia doreau 
să intre în clădirea de lângă Casa căsătoriilor, în care s-au aflat elementele 
diversioniste, fără a avea arme sau mijloace de apărare: „vom muri câţiva, dar 


$! Gheorghe Sbârnă, Valentin Marin, Dicţionarul general al Revoluţiei Române din Decembrie 
1989, Bucureşti, Editura Militară, 2010, p. 257. 


*2 A. Bădilă, op. cit., p. 259. 
$ Jonel Turcin et al., op. cit., p. 183. 
** Ibidem. 


* p. Aurel, Unul din răniții de pe baricadele luptei în „Cuvântul libertăţii”, nr. 7, 30 decembrie 
1989, p. 3. 


% CM, Și-a dat viața pentru libertate în „Cuvântul libertăţii”, nr. 6, 29 decembrie 1989, p. 2. 

o parte tot vom intra în clădire'”. Dan Eugen Jianu, un tânăr muncitor de 
doar 33 de ani, a fost prima victimă a confruntării dintre forțele revoluționare 
şi cele ostile revoluţiei, a panicii dezvoltate pe fondul zvonurilor lansate prin 
intermediul mijloacelor oficiale de comunicare şi amplificate de participanți. 

Elementele diversioniste şi-au intensificat acțiunile, mai ales pe cele 
de război electronic, în seara zilei de 23 şi pe toată durata zilei de 24. Astfel 
că, în noaptea dintre 23 şi 24 decembrie, unităţile militare din Craiova au fost 
atacate dinspre sud-est şi supuse unor diversiuni radio-electronice“:. În acea 
noapte, au apărut pe radarele unităţilor militare 73 de ţinte ce nu au putut fi 
identificate“. Conform inginerului Eugen Sbora, unul dintre liderii mişcării 
de la Avioane, în urma unor zboruri de verificare a zonei nu s-a identificat 
niciun aparat de zbor: „În depărtare, în noaptea de 22/23 decembrie 1989, am 
auzit focuri de armă şi rachete trase în zona bazei de rachete de pe Caracal 
şi a poligonului de tragere din zona Balta Verde. Se primeau prin telefon, la 
secretariat, fel de fel de zvonuri ca suntem atacați, că vin elicoptere-avioane, 
că a fost atacat Braşovul. Două avioane IAR 99, conduse de piloții Tamaş 
Gheorghe şi Vagner Ștefănel, s-au ridicat pentru a supraveghea zona şi a verifica 
zvonurile. Au zburat până în zona Brașovului. Nu au confirmat nimic din cele 
zvonite””. Autorii acestor atacuri radio-electronice aveau ca scop instaurarea 
unei stări generale de confuzie în rândul forţelor de ordine şi a revoluţionarilor 
craioveni care să conducă la o proastă organizare a noilor structuri, favorizând 
astfel schimbul raportului de forțe în folosul fostului lider al țării. 

Tot în seara zilei de 23 spre 24, în jurul orei 2 dimineaţa, elementele 
diversioniste din Craiova au deschis foc şi mai apoi au incendiat depozitul 
de carburanți și lubrifianţi al unităţii militare 01047. În urma schimbului de 
focuri din acea dimineaţă au fost împușcați mortal soldaţii Soneriu Damian, 
Horea Mihai, Hulă Marin Mircea şi Slobodan Milorad de la u.m. 01047 şi 
răniți grav Butuman Iulian, Golea Liviu Dan, Stanciu lon, Bilă Nicolae şi 
Vărzaru Iulian, soldaţi încadraţi în alte unităţi militare din Craiova”. Din 
cauza incidentului de la depozitului de carburanți şi a reluării focului asupra 
U.M. 01047 din blocurile 42 şi 43 în dimineaţa zilei de 24 decembrie, noua 
conducere a dispus organizarea unor acțiuni de scotocire în zonele din care 


S7 Cezar Avramescu, op. cit.,p. Il. 


s Nicolae Boangiu, 22 decembrie 1989- filmul unei zile controversate. Craiova a mișcat şi ea în 
front în „Cuvântul libertăţii”, nr. 3702, 23 decembrie 2001, p. 3. 


% Sergiu Nicolaescu, op. cit., p. 624. 
70 Jonel Turcin et al, op. cit., p. 184. 
7! Ibidem, p. 183. 

s-a tras în orele precedente?. În urma acestor misiuni, militarii au reușit să 
observe mai multe elemente diversioniste”? şi să aresteze doi suspecți”. 

Acţiunile de scotocire organizate în dimineaţa zilei de 24 decembrie 
în Craiova au avut consecinţe nefaste întrucât unii dintre militarii trimiși să 
investigheze zonele din care s-a tras în seara precedentă au fost fie răniți, fie 
împuşcaţi mortal. Lt. maj. Constantin Dindirică, de la U.M. 01070, a primit 
ordin, în cursul dimineţii de 24 decembrie, să cerceteze blocurile situate în 
cartierul Valea Roşie din care se trăsese asupra Diviziei. Acesta s-a deplasat 
alături de It. maj. Cârciumaru şi de alt coleg la blocul 48. Odată ajuns pe terasa 
blocului, a văzut un bărbat îmbrăcat în combinezon negru care s-a ascuns în 
spatele unei guri de aerisire în momentul în care a observat trupa de cercetare. 
La scurt timp, suspectul s-a ridicat şi a început să fugă. La fel a reacționat şi It. 
maj. Dindirică Constantin care a încercat să urmărească şi să prindă suspectul, 
însă, de îndată ce s-a ridicat şi a pornit în urmărire, acesta a fost împușcat în 
spate astfel că suspectul a fugit pe blocul vecin, nemaiputând fi prins de echipa 
de investigare”. 

O altă victimă rezultată în urma acţiunii de verificare a edificiilor din 
24 decembrie 1989 a fost Costinel Venus Mirea, It. maj. de infanterie în cadrul 
U.M. 01047. În dimineaţa acelei zile, Cdt. R. Maior Neagoe Constantin i-a 
ordonat soldatului Mirea să se deplaseze în cartierul Valea Roşie pentru a 
verifica blocurile de unde s-a tras asupra unităţii militare. Grupa condusă de 
acesta a cercetat mai întâi Şcoala 29 şi baza sportivă a acesteia, blocurile cu 4 
nivele, unde nu au găsit nimic, iar în jurul ore 12 au mers către blocurile turn, 
41 şi 42. Ajuns la etajul 8 al blocului 42, un locatar al imobilului i-a comunicat 
lui Mirea că dintr-un apartament vecin au fugit două persoane pe terasa 
blocului, așa că soldatul a urmat indiciile oferite şi s-a dus pe terasa blocului 
unde a fost împușcat”: „împreună cu alți camarazi încercam să ocupăm o 
poziţie cât mai potrivită pentru lichidarea focarului grupurilor de teroriști 
infiltrați prin diverse apartamente. La un moment dat, însă, de undeva de sus, 
un glonţ mi-a străpuns o parte a gâtului, trecând şi prin claviculă””. Conform 
mărturiei din 4 ianuarie 1990 a rănitului, cei care l-au împuşcat erau „luptători 
în teritoriu vremelnic ocupat de inamic, formaţiuni de rezistenţă, inexistente 


7 Ibidem, p. 185. 

75 Costinel Venus Mirea et al.., op. cit., p. 106. 
74 lonel Turcin et al. op. cit., p. 185. 

75 Costinel Venus Mirea et al., op. cit., p. 108. 
7 Ibidem, pp. 106-107. 

77 Ionel Turcin et al. op. cit., p. 188. 

pe timp de pace, dar bine organizate în timp de război”. În afară de victimele 
rezultate în urma schimbului de focuri dintre forţele de ordine şi diversionişti, 
la Craiova, au existat şi victime produse de lipsa de comunicare din rândul 
forțelor de ordine care au apărat revoluţia. 

Cazul eroilor martiri Mormoe Florea şi Ghiţă Gheorghe, ucişi în ziua 
de 24 decembrie în Craiova, a reprezentat unul dintre cazurile în care decesul 
persoanei a fost o consecinţă a lipsei de comunicare dintre structurile militare 
care au participat la acțiunea de scotocire şi a panicii instaurate. În cursul 
dimineţii de 24 decembrie, muncitorul Mormoe Florea, în timp ce se întorcea 
de la atelierele CFR spre locuința din cartierul Valea Roşie, a fost împușcat în 
apropierea blocurilor nr. 19 şi 20 de către grupa de militari care a fost trimisă să 
verifice zona. Soldaţii au deschis focul asupra lui Mormoe Florea în momentul 
în care o femeie în vârstă, care locuia la etajul 1 al unuia dintre blocuri, a 
început să strige „teroristul, teroristul” şi să arate spre acesta. După ce a fost 
rănit, acesta a strigat după ajutor. Ghiţă Gheorghe, aflat din întâmplare în 
zona, s-a deplasat târâş spre Mormoe pentru a-i acorda primul ajutor, însă 
amândoi au fost împuşcaţi mortal de grupa de cercetare”. Cazul celor doi nu 
a fost unul izolat, ci s-a înscris într-o serie de evenimente tragice care au fost 
determinate de lipsa de coordonare a noilor structuri de conducere. 

Relevante pentru a înţelege amploarea situaţiei sunt împrejurările în 
care au decedat Jianu Eugen Dan, muncitor în cadrul ICRA, împuşcat din 
imprudenţă pe 23 decembrie de soldatul Matei Ion, împușcat la rândul lui 
dintr-o greşeală de un coleg, Mănescu Gheorghe, muncitor la IMMR, împuşcat 
pentru că nu a auzit şi nu a oprit mașina la somaţia filtrului de poliţie, Traşcă 
Ilie, mort în propriul apartament din cauza unui glonț tras prin fereastră*. 
Chiar dacă Armata a tras la Craiova milioane de gloanţe împotriva securist- 
teroriștilor, unele dintre acestea au fost trase la întâmplare și au produs 
victime în rândul colegilor şi al populaţiei“!. Atât ştirile false promovate pe 
toate canalele de informare, zvonistica prezentă la nivelul tuturor palierelor 
societăţii, situația nemaiîntâlnită şi lipsa unui plan concret de acțiune, cât 
şi faptul că soldaţii erau speriaţi, nu dormiseră sau mâncaseră, au condus la 
nenumărate victime în rândul craiovenilor întrucât militarii au acţionat fără 
a verifica zvonurile şi fără a coopera cu celelalte dispozitive ale unităţilor 
militare. 


75 Ibidem. 
79 Costinel Venus Mirea et al, op. cit., pp. 107-108. 


8 Sorina Stăiculescu, Țara în care adevărul a devenit secret de stat în „Cuvântul libertăţii”, nr. 
2993, 22 decembrie 1999, p. 3. 


51 A. Bădilă, op. cit. p. 265. 

Acţiunile care aveau ca scop dezinformarea populaţiei au continuat 
să producă victime atât în ziua de 25 decembrie şi chiar în zilele următoare. 
În seara zilei de 25 decembrie, Mănescu Gheorghe a fost ucis pe strada Vasile 
Alecsandri, în timp ce se întorcea cu maşina personală de la un prieten, 
întrucât nu a oprit la filtrul de control: „luni, 25 decembrie 1989, (n.n Mănescu 
Gheorghe) se afla în cartierul Catargiu la unul dintre colegii de serviciu, 
unde discutau despre o inovaţie. În jurul orei 19 a plecat de la respectivul 
coleg cu Dacia personală. Pe la 19,30 se afla la volanul mașinii în Craiova, în 
aproprierea intersecţiei dintre străzile Dezrobirii şi Petre Ispirescu. Acolo s-au 
deschis focuri de armă asupra maşinii fratelui meu. Au intrat prin portbagajul 
maşinii 18 gloanţe. Au tras militarii de la Unitatea Militară de Transmisiuni 
de pe strada Vasile Alecsandri”. Chiar dacă dictatorul fusese deja executat 
în cadrul procesului din cadrul garnizoanei din Târgovişte, zvonurile lansate 
încă produceau victime la Craiova întrucât în mentalul colectiv se întipărise 
ideea unui duşman extern, care trăgea din toate poziţiile, pe care poporul 
trebuia să-l anihileze. 

Chiar dacă şansa de schimbare a raportului de forțe şi posibilitatea 
de reinstalarea la putere a lui Nicolae Ceaușescu dispăruseră, consecinţele 
acţiunilor diversioniste şi-au făcut simțită prezenţa în zilele de după execuţia 
cuplului dictatorial. Zvonul conform căruia mai multe elicoptere în care se aflau 
teroriști au fost doborâte de armată pe teritoriul Craiovei începând cu noaptea 
de 22 decembriet? a fost reluat şi amplificat. Conform noii versiuni care circula 
în acele zile, în noaptea dinspre 26 spre 27 decembrie, mai multe elicoptere ar 
fi atacat unități comerciale şi economice din Craiova şi mai multe grupări de 
teroriști fuseseră prinşi prin satele din apropierea oraşuluit!. Zvonurile au fost 
infirmate însă de către noul organ al puterii, CFSN Dolj, care îndemna craiovenii 
să nu le mai dea crezare deoarece se puteau produce tragedii, aşa cum se mai 
întâmplase în zilele precedente“. Pe măsură ce noile structuri politice şi-au 
consolidat poziţia în societate, elementele diversioniste şi-au încetat activitatea, 
așa că locuitorii Craiovei au putut să-și reia activităţile cotidiene. 


Concluzii 

Desfăşurarea Revoluţiei Române din Decembrie 1989 la Craiova 
s-a evidenţiat în rândul celorlalte orașe care s-au alăturat treptat cauzelor 
revendicate de timişoreni atât prin caracterul non-violent pe care l-a avut 


3 Costinel Venus Mirea et al.., op. cit., pp. 133-134. 

5 Marin Coandă, Victorie în „Cuvântul libertăţii”, nr. 3, 26 decembrie 1989, p. 3. 

34 Mircea Pospai, Nevoia de luciditate în „Cuvântul libertăţii”, nr. 5, 28 decembrie 1989, p. 1. 
55 Jbidem, p. 4. 

începând cu dimineața zilei de 22 decembrie, cât şi prin faptul că locuitorii 
oraşului au intrat în contact cu evenimentele de la Timişoara prin intermediul 
muncitorilor craioveni care au fost trimiși, în seara zilei de 20 decembrie, 
pentru a ajuta la înăbuşirea revoltei timişorenilor. Experienţa pe care au avut-o 
la Timişoara i-a determinat pe muncitorii craioveni să se întoarcă acasă şi să le 
relateze persoanelor apropiate ceea ce se întâmpla de fapt în oraşul de pe Bega. 
Aceste informaţii, la care s-au adăugat ştirile despre mişcarea de la Timişoara 
transmise de posturile de radio străine, i-au impulsionat pe craioveni să iasă 
în stradă pentru a își face cunoscute nemulțumirile. Astfel, în dimineaţa zilei 
de 22 decembrie, muncitorii din cadrul fabricii Avioane au format o coloană, 
la care s-au alăturat şi colegi de la Utilaj Greu, Electroputere şi IRA, care în 
jurul orei 10 dimineaţa a ajuns în faţa sediului Consiliului Judeţean de Partid. 
Grupul de manifestanți a parcurs drumul fără a produce pagube materiale, aşa 
că nu au existări ciocniri cu forțele de ordine. 

Protestul craiovenilor nu a fost reprimat de forțele de ordine întrucât, 
spre deosebire de celelalte orașe, persoanele care s-au aflat la conducerea 
politică şi militară a oraşului au primit informaţii oficiale despre evenimentele 
petrecute la Timișoara încă din seara zilei de 16 decembrie, Dumitru Roşu, 
comandantul Armatei a III a care avea sediu în Craiova şi care coordona 
unitățile militare din Timişoara, a gestionat evoluţia evenimentelor de la 
Timişoara şi efectivele Diviziei 18 Mecanizate Decebal, din seara zilei de 16 
decembrie şi până pe 17 decembrie, ora 16.30, când delegaţia formată din 
ordinul lui Nicolae Ceauşescu a ajuns în Timișoara. În paralel cu informarea 
pe linie militară, lon Traian Ştefănescu, prim-secretarul județului Dolj care 
s-a ocupat cu trimiterea muncitorilor craioveni în Timișoara, a beneficiat de 
încrederea deplină a lui Nicolae Ceaușescu aşa că a fost ținut la curent cu 
dinamica protestului timișorenilor. Accesul la informaţii le-a permis celor 
care s-au aflat la conducere să îşi ghideze deciziile în funcţie de amploarea 
evenimentelor interne, mai ales a celor de la Timișoara și București, și de 
contextul politic extern. 

Datorită simbiozei dintre forțele de ordine şi protestatari din 22 
decembrie s-a format, în jurul orei 16, un Comitet Municipal al Frontului 
Salvării Naţionale al oraşului Craiova. Noul organism al puterii a condus 
activitatea din oraşul Craiova în perioada 22-28 decembrie 1989 şi a avut o 
componenţă şi un rol diferit de cel al Consiliului Frontului Salvării Naţionale 
al Judeţului, format în urma adoptării Decretului-Lege nr. 2 din 27 decembrie 
1989, şi condus de profesorul Marin Nisipeanu. Începând cu seara de 22 
decembrie, în Craiova, a existat o diversiune provocată de un grupare care 
avea ca interes să împiedice organizarea revoluționarilor, să paralizeze noua 
conducere politică şi să provoace confuzie în rândul forțelor militare. Acţiunile 

acesteia au continuat şi după executarea cuplului dictatorial, până pe 27 
decembrie, şi au produs numeroase victime în rândul craiovenilor. Cu toate 
că forțele revoluționare s-au organizat şi au cooperat cu structurile militare 
din oraş, în Craiova au murit 19 persoane în perioada 22/ 23 decembrie- 26 
decembrie 1989 şi au fost rănite 65 fie în urma confruntării cu forţele ostile 
noii conduceri, fie din cauza gloanţelor trase spre ţinte false sau inexistente. 

Abstract 

This study aims to present the way in which the revolutionary 
movement appeared and developed in the city of Buzau and to analyse the 
way in which the revolutionaries approached the relation with the former 
nomenclature and the force structures of the communist regime: the 
Securitate, Militia and Army within the power management process. The 
actions carried out in two main points of the city, the County Council of the 
Party and the Peoples Council were analysed. Modest protest actions against 
the regime led by Nicolae Ceausescu appeared since the evening of December 
21. The information regarding the suicide of General Vasile Milea and the 
announcement of the departure by Nicolae Ceausescu and his acolytes of the 
building of the Central Committee led to a progressive exit of the inhabitants 
of Buzau in the street. Almost simultaneously with the revolutionaries' assault 
on the County and Popular Council, there was also an action to verify the 
Militia and Security for the release from a presumptive arrest of the famous 
dissident Gabriel Andreescu and of some students. The Securitate and Militia 
personnel did not oppose the revolutionaries and, although there were 
tensions, the situation did not escalate and their representatives, those in the 
Militia in particular, joined the cause of the revolution. The revolutionaries 
relationship with the representatives of the Second Army was strained. Their 
late involvement in supporting the revolution, the misguided responses of 
the military commanders in Buzau and how they managed the relationship 
with the revolutionaries in the period after December 22, caused civilians 
to look at the Army leadership in Buzau suspiciously and perceive it as an 
anti-revolutionary element. The former communist nomenclature initially 

„infiltrated” the revolutionary movement trying to safeguard its interests. 
At the beginning the revolutionaries used it to manage the power transfer 
process then they removed it from power. In spite of the complex situation 
in which they were, inexperienced, assaulted by numerous requests to solve 
problems of the most diverse, in a continuous tension in relation to the old 
communist nomenclature, trying to safeguard their position, subjected to a 
constant assault with firearms, the revolutionaries managed, however, in the 
following period to preserve, consolidate and manage the freedom gained 
with so many sacrifices. 

Key words: revolutionaries, Securitate, Miliție, Armata, power 
management, communist nomenclature. 


Valul schimbărilor revoluţionare ajunge şi la Buzău 

„În ciuda cenzurii dictatorului, «toată lumea știa» de schimbări”. Deşi 
exagerat, acest titlu al unui articol din 29 decembrie apărut în International 
Herald Tribune care prezenta faptul că cenzura comunistă avea breşe ce au 
permis relevarea informaţiilor cu privire la evenimentele ce se declanşase la 
Timişoara şi la reacția regimului, are un anumit grad de veridicitate atunci 
când „toată lumea” se referă la revoluționari, iar cei din Municipiul Buzău nu 
au fost o excepție. Cei mai mulţi dintre aceştia au aflat despre represiunea din 
oraşul de pe Bega din cadrul emisiunilor posturilor de radio occidentale Vocea 
Americii şi Radio Europa Liberă.! Buzoienii au aflat despre cele întâmplate la 
Timişoara şi, apoi, de la Bucureşti, din seara de 21 decembrie, şi din alte surse. 
Prin natura serviciului pe care îl aveau, o parte dintre revoluționari au aflat 
despre revolta timişorenilor prin intermediul colegilor de serviciu.” Alţii au 


! „Luând cunoştinţă de evenimentele ce se petreceau în ţară de la postul de radio Europa 
Liberă” Arhiva Secretariatului de Stat pentru Recunoaşterea Meritelor Luptătorilor Împo- 
triva Regimului Comunist Instaurat în România în Perioada 1945-1989 (în continuare de- 
numită Arhiva SSPR), dosar nr. 1.910, Damian Constantin, f. 40; „Despre evenimentele din 
Timişoara auzisem prin intermediul emisiunilor difuzate la posturile de Radio Europa Liberă, 
cât şi la Vocea Americii” Ibidem, dosar nr. 20.091, Dârja Octavian, f. 9; „Radio Europa Liberă 
ne anunţa încă din 16 dec. 89 că la Timişoara fraţii noştri au reuşit şi că trebuie să ne alăturăm 
lor pentru a obţine victoria finală asupra comunismului și a dictatorului Nicolae Ceaușescu, 
să oprim astfel masacrul de la Timişoara unde fraţii noştri erau uciși şi răniţi pentru idealul 
nostru comun Libertatea” Ibidem, dosar nr.2.145 , Simion Georgică, f. 39; „Aflasem despre 
evenimentele petrecute la Timişoara prin intermediul postului Radio Europa Liberă” Ibidem, 
dosar nr. 2147, Moisac Stelian, f. 29; „Am aflat despre evenimentele de la Timișoara în peri- 
oada în care se desfăşurau, respectiv 16-20.12.1989, ascultând postul de radio Europa Libe- 
ră” Ibidem, dosar nr. 13.777, Dan Corneliu, f. 13; „Începând cu data de 16 decembrie 1989, 
ascultând radiourile Radio Europa Liberă şi Vocea Americii despre începerea unei revolte la 
Timişoara, le-am spus colegilor că sfârşitul lui Ceauşescu este foarte aproape” Ibidem, dosar 
nr. 1.294, Poşircă Nicolae, f. 48. 


2 „În zilele de 18-20 decembrie 1989 am stat la serviciu în Centrala 'Telefonică Interurbană, 

aflat prin intermediul unor persoane care intraseră în contact direct cu ceea 
ce se întâmplase în oraşul de pe Bega.” Iar despre cele întâmplate la Bucureşti 
buzoienii au aflat, printre altele, şi de la Ion Vasile“ şi Mărgărit Vasile,” care 
fuseseră martori la acţiunile represive ce au avut loc în capitală în seara zilei 
de 21 decembrie. Pentru o parte a revoluţionarilor din Buzău ceea ce se 
întâmplase în Bucureşti, a fost interpretat drept „detonatorul care a declanșat 
valul mişcărilor de masă ce aveau să răstoarne comunismul."* 

Declanșarea protestelor de la Timişoara și Bucureşti a activat 
simțămintele anti-regim în anumite cercuri anticomuniste din oraş, care 
aveau informaţii şi despre încercarea de revoltă de la Iași din 1987, dar care 
rămâneau în expectativă, discutând „fără intenţia de a face ceva” şi fără a-şi 
imagina că va exista o răsturnare a „dinastiei Ceaușescu” după eşecul mişcării 
studenţeşti de la Iaşi din 14 februarie 1987. 

Primele mişcări ale buzoienilor împotriva regimului comunist au 
început, conform mărturiilor, în seara de 21 decembrie 1989. O parte a 
angajaţilor din cadrul Direcţiei Judeţene de Poştă şi Telecomunicaţii, care 
atât ca urmare a informaţiilor receptate prin intermediul posturilor de radio 
străine, cât şi a ştirilor furnizate de către colegii din cadrul rețelei naționale 
de Poştă şi Cuminicaţii aveau cunoştinţă de evenimentele şi represiunea de 
la Timișoara şi au conceput un plan de anunţarea a locuitorilor Municipiului 
Buzău despre cele întâmplate în oraşul de pe Bega şi au decis să organizeze şi 
să declanșare o manifestaţie de protest similară celei începute de timişoreni. 


singurele lucruri pe care le puteam afla fiind de la postul de Radio Europa Liberă şi de la 
colegii din centralele interurbane din județele alăturate Timișului” Ibidem, dosar nr. 13805, 
Jonescu Emil, f. 21. 


* „În jurul orei 10:30(22 dec.) s-a prezentat la mine o cunoştinţă pe nume Cizmașiu Alexandru, 
foarte revoltat de cele văzute la Timişoara în data de 16-18 decembrie şi de cele relatate de 
radio occidentale în noaptea de 21 decembrie 1989” Ibidem, dosar nr. 2.298, Negoescu Vasile, 
f. 11-12; tot prin intermediul lui Cizmaşiu află despre represiunea de la Timişoara şi Lascăr 
Tudorel, cf. Ibidem, dosar nr. 478, Lascăr Tudorel, f. 10. 


+ „În ziua de 21 decembrie m-am aflat întâmplător în Bucureşti şi am asistat la acțiunile care 
au avut loc în centrul orașului în jurul orei 16:00” Ibidem, dosar nr. 2.137, lon Vasile, f. 23. 


5 „În ziua de 21 decembrie 89, mă aflam în Bucureşti în vederea redactării unor materiale 
dedicate poetului Nichita Stănescu, material care apărea în publicația locală „Viaţa Buzăului” 
În jurul orei prânzului (14:00) mă aflam în Piaţa Romană, când mitingul care avusese loc la 
Sala Palatului se încheiase dezastros pentru dictatorul Nicolae Ceaușescu. Atunci, întâlnindu- 
mă cu câţiva foşti elevi de-ai mei din orașul Buzău, studenţi la ASE, am luat parte la cererea 
lor la manifestaţiile anti-ceauşiste. Intervenţia grosolană a organelor de Securitate împotriva 
noastră, precum şi gestul lor de curaj în clipa în care urma să fiu urcat într-un autotren, m-au 
salvat de la a fi transportat la Jilava” Ibidem, dosar nr. 1, Mărgărit Vasile, f. 21. 


S Ibidem, dosar nr. 2.313, Vasile Sburlan, f. 70. 


7 Arhiva Institutului Revoluţiei Române din decembrie 1989 (în continuare Arhiva IRRD), 
Fond IV/ 217, interviu realizat cu losef Constantin, la data de 19.07.2019. 

Astfel, în seara zilei de 21 decembrie, aceştia, împreună cu un grup de tineri, 
au manifestat în fața Comitetului de Judeţean de Partid, scandând lozinci 
împotriva conducerii lui Ceauşescu şi a comunismului. Totodată, cu această 
ocazie, celor prezenţi le-au fost împărtășite informaţiile despre Timişoara pe 
care le cunoşteau cei din cadrul Direcţiei de Telecomunicaţii şi Poştă. Zona 
din Piaţa Dacia era păzită de către Armată, şi membrii ai Miliției, care i-au 
apostrofat, lovit şi alungat din Piaţă pe cei care protestau. O parte dintre cei 
care au manifestat au fost reținuți de către forțele de Miliție, iar o altă parte 
au reuşit să se refugieze, împreună cu grupul de la Poştă şi Telecomunicaţii, 
într-o clădire din Bd. Nicolae Bălcescu, care se afla în apropierea Palatului 
Comunal, sediul Comitetului Judeţean de Partid. Deși urmăriți de cadre ale 
Miliţei, cei care au reușit să fugă sau întors în centrul oraşului, după ce au 
trecut prin spatele curții Centralei telefonice 7D şi prin strada Democraţiei. 
Reveniţi pe platoul din faţa Palatului Comunal, protestatari au fost din nou 
luaţi la bătaie de către forțele de ordine, reuşind să se refugieze, aproximativ 
pe la miezul nopţii, în clădirea telefoanelor, unde au rămas ascunşi, la subsolul 
clădirii, până în dimineaţa zilei de 22 decembrie. 

A existat, se pare, şi o încercare de mobilizarea a buzoienilor în Piaţa 
Dacia, prin intermediul unor materiale tipărite, pentru declanșarea unei 
manifestații „anti-Ceaușescu” în data de 24 decembrie.” 

Evenimentele din București din seara zilei de 21 Decembrie 1989 
au avut repercusiuni asupra întregului sistem de salvgardare a regimului 
comunist. La Buzău, în noaptea de 21 spre 22 decembrie, în jurul orei 3-3:30, ca 
urmare a informaţiilor privind evenimentele ce aveau loc în Piaţa Universităţii, 
colonelul Constantin I. Vişoiu, Inspector şef al Inspectoratului Judeţean de 
Securitate, a convocat o şedinţă cu toți şefii unităților subordonate, în timpul 
căreia a solicitat întărirea dispozitivului de apărare din jurul Comitetului 
Judeţean de Partid şi al celui municipal atât cu forțe din cadrul miliției, cât 
şi cu forțe din partea unităţilor de pompieri. În acest sens a dispus ca toate 
maşinile de intervenţie ale pompierilor să fie alimentate cu apă şi pregătite 


3 Arhiva SSPR, dosar nr. 13805, Ionescu Emil, f. 28-29. Conform declaraţiei lui Călin Mircia, 
nu angajaţii de la Poştă şi Telecomunicaţii au declanşat protestele din seara de 21 ci sau alăturat 
unor grupuri de tineri, contribuind la aceasta: „ Pe 21 decembrie, noaptea, câteva grupuri 
de tineri, puţini la număr, scandau lozinci împotriva lui Ceauşescu şi despre Timişoara pe 
străzile din centrul oraşului. Atunci domnul Ionescu Emil a hotărât că trebuie să ne alăturăm 
şi noi acelor grupuri și să ne facem şi mai auziți. Am fost alergați de milițieni de câteva ori, 
dar reuşeam să ne ascundem în clădirile telefoanelor unde lucram la subsolul acestora.. când 
milițienii au arestat pe unii dintre tineri, acesta a promis că va face totul ca a doua zi să se afle 
de arestarea acestora” Declaraţie Călin Mircia, Ibidem, f. 39. 


? „În acelaşi timp, am contribuit la aducerea la cunoştinţa celor prezenţi a unor materiale 
care chemau la o demonstraţie „anti-Ceauşescu” în Piaţa Daciei, pentru ziua de 24 decembrie 
1989” Arhiva SSPR, dosar nr. 2.140, Gheţu Călin, f. 31. 

pentru o eventuală intervenţie împotriva unor posibili demonstranți ce ar fi 
putut apărea în zonele aflate sub pază. De asemenea, celor prezenţi la întâlnire 
li s-a comunicat că vor fi sprijiniți şi de formațiunea antitero a Securităţii, 
care avea în dotare şi două ABl-uri. În cadrul acestei întâlniri, maiorul 
Duican Gheorghe, prim adjunct al şefului Miliției Judeţene, şi Comandantul 
unităţilor de pompieri, colonelul Boloangă Gheorghe, au refuzat executarea 
ordinului, mai mult au raportat că vor retrage din dispozitive chiar şi 
efectivele deja existente." În cursul dimineţii, ora 9-9:30, a avut loc o nouă 
şedinţă în timpul căreia, iarăşi, ordinele colonelului Constantin Vişoiu de a 
ocupa Piaţa Dacia şi a apăra Comitetul Judeţean de Partid — rămas fără pază 
în urma retragerii trupelor, au fost refuzate de către maiorul Duican Gheorghe 
şi colonelul Boloangă Gheorghe." În urma acestei decizii, maiorul Duican a 
fost ameninţat de către Ilie Merce,? Şeful Securităţii care i-a spus: „Dacă nu 
cădem, ştii ce te aşteaptă pe tine şi familia ta, glonţul: "Această nouă şedinţa 
a fost convocată ca urmare a „Precipitării evenimentelor din Bucureşti şi a 
faptului că în Piaţa Centrală (Dacia) din Buzău începuseră să-şi facă apariția 
zeci de persoane.!* De altfel, încă din dimineaţa zilei de 17 decembrie, 
lucrătorii din cadrul Inspectoratului Judeţean de Miliție Buzău au fost anunţaţi 
de către colonelul Ionică Ion de intrarea în vigoare a situaţiei nr. 2., ce consta 
în executarea permanenţei la comanda Miliției Judeţene de către o treime din 


10 Arhiva SSPR, dosar nr. 289, Duican Gheorghe, f. 11. 
1! Ibidem, f. 12. 


12 Ilie 1. Merce: „1 iulie 1986 - 11 ianuarie 1990 Încadrat în Securitate la 1 august 191, 
în urma absolvirii cursului de doi ani al Școlii Militare de Ofiţeri de Securitate - Băneasa. 
Anterior: locţiitor al şefului Direcţiei 1 Informaţii Interne (noiembrie 1984 - iulie 1986), 
şef serviciu în cadrul aceleiaşi direcţii (iunie 1981 - noiembrie 1984), ofițer instructor 1 la 
Serviciul Independent Cadre şi Învățământ al D.S.S. (octombrie 1978 - iunie 1981), profesor 
la Şcoala Militară de Ofiţeri Activi a M.I. (decembrie 1968 - septembrie 1978), ofiţer 2, apoi 
ofițer 1 în cadrul Direcţiei a III-a Informaţii Interne, apoi al Inspectoratului de Securitate al 
Municipiului Bucureşti (septembrie 1966 - decembrie 1968) şi asistent, apoi ofițer 2 la Şcoala 
M.A.I. nr. 1 (august 1961 - septembrie 1966). Trecut formal în rezervă, de la 11 ianuarie 
1990, a fost rapid reintegrat în structurile nou formatului S.R.I., pentru a fi transferat, din 
septembrie 1990, la Ministerul de Interne, unde a fost numit locţiitor al comandantului Şcolii 
Militare Superioare de Ofiţeri nr. 1, redenumită apoi Academia de Poliţie „Al. Ioan Cuza” 
(septembrie 1990 - februarie 1992), pentru ca, de la 18 februarie 1992, să fie transferat înapoi 
la S.R.I., unde a continuat să-şi aducă indispensabilele sale servicii până în cursul anului 
1996” - Florica Dobre (coord.), Membrii C.C. al PC.R. 1945-1989. Dicţionar, Bucureşti, 
Editura Enciclopedică, 2004, Consultat la http://www.ensas.ro/documente/20049%20-%20 
Membrii%20CC.pdf. 


15 Arhiva IRRD, Fond IV/ 217, interviu realizat cu Duican Gheorghe la data de 
19.07.2019. 


14 Arhiva SSPR, dosar nr. 289, Duican Gheorghe, f. 11, f. 12. 

efectiv, consemnate în unitate.” Au fost activate şi forțele din cadrul Gărzilor 
Patriotice. În cadrul unor întreprinderi din municipiu paza a fost dublată de 
către membrii Gărzilor, care patrulau în uniforme specifice.!€ 

Comitetul Judeţean de Partid nu a rămas în prima parte a zilei de 22 
decembrie fără apărare. Conform mărturiilor, trupe ale miliției dotate „cu 
armament de foc”! încă acționau în zona Pieței Dacia. Pe lângă acestea se 
aflau şi trupe de Gărzilor Patriotice, conduse de căpitanul Radu Aurelian, 
dar şi, conform mărturiilor, trupe ale Armatei.!% Toate acestea, cu excepţia 
Gărzilor Patriotice, au fost retrase abia în jurul prânzului.!* 

Persoanele aflate pe platoul din fața Palatului Comunal au fost 
împiedicate iniţial să se coaguleze în grupuri”, fiind somate să se disperseze?! 
şi să nu formeze grupuri alcătuite din mai mult de două persoane.” O primă 
încercare de asalt asupra Palatului s-a realizat în jurul orei 10. Grupul de 
aproximativ zece persoane a fost repede împrăștiat de către forțele de miliţie. 
Locotenentul major ce comanda plutonul i-a ameninţat pe manifestanți cu 


15 Ibidem £. 11. Situaţia nr. 2 a intrat în vigoare odată cu ordinul numărul 275 al ministrului de 
Interne, Tudor Postelnicu: „Se introduce în toate unităţile Ministerului de Interne situaţia nr. 2 
deoarece au apărut unele situații neprevăzute.” Ordinul fusese semnat de către general-maiorul 
Gheorghe Dănescu. La Timişoara ordinul a fost primit la data de 16.12.1989. Apud. http://www. 
memorialulrevolutiei.ro/index.php?page=revista-on-line/memorial-5/ordinele. 


16 Din câte îmi amintesc, începând cu data de 20.12.1989, din dispoziţia directorului 
întreprinderii (Întreprinderea de sârmă şi produse din sârmă), paza obiectivelor din incinta 
fabricii a fost dublată de către membrii Gărzilor patriotice ale întreprinderii aflați sub comanda 
lui Bălan şi Savciuc. Am efectuat de pază îmbrăcaţi în uniforme specifice Gărzilor Patriotice” 
Ibidem, dosar nr. 15.631, Gheorghe Dumitru. 


17 „În ziua de 22 decembrie - orele 10:00, am mers în oraş presimţind că trebuie să se întâmple 
ceva. Aici, în jurul Palatului Comunal, unde îşi avea sediul aparatul de stat al lui Ceauşescu, 
erau numeroase cadre ale poliţiei care aveau în dotare armament de foc” Ibidem, dosar nr. 
1.910, Damian Constantin, f. 41. 


15 „Pe 22 decembrie 1989, după prânz şi după ce dictatorul am auzit că a fugit cu elicopterul, 
m-am dus în Piaţa Daciei. Am început scandările alături de alți revoluționari şi am atacat 
intrările din palatul Comunal. La început, armata s-a opus, cedând în cele din urmă presiunii” 
Ibidem, dosar nr. 13.805, Ionescu Emil, f. 29. 


19 „Atunci când a început retragerea milițienilor din Palat şi din zonă, am pătruns împreună 
cu alți..:, Arhiva SSPR, dosar nr. 2.417, Miriţă George, f. 45. 


20 „Pe 22 decembrie, adunându-ne pe platoul din faţa Palatului, am fost alungaţi şi destrămaţi 
de poliţie că nu aveam voie să facem grup mai mulți de doi inși” Ibidem, dosar nr. 2.298, 
Negoescu Vasile, f. 31. 


2 „Ajungând în piața Daciei am fost întâmpinați de către organele de ordine, care luaseră 
poziţii de apărare a consiliului şi care ne-au somat să ne dispersăm și să nu mai stăm în 
grupuri” Ibidem, dosar nr. 478, Lascăr Tudorel, f. 21. 

2% A doua zi, pe 22 decembrie, adunându-ne pe platoul din faţa Palatului, am fost alungaţi și 
destrămaţi de poliţie că nu avem voie să facem grup mai mulți de doi inși” Ibidem, dosar nr. 
2,298, Negoescu Vasile, f. 31. 

pistolul şi i-a ameninţat că „ne arestează și că nu vom mai vedea lumina zilei 
în veci”* Amenințaţi şi îndepărtați din Piaţa Dacia, o parte dintre cei care se 
aflau în zonă, au încercat să găsească alte persoane care „să facă acelaşi pas” cu 
ei, mergând prin baruri şi restaurante pentru a crea o masă critică de oameni 
cu care să ia cu asalt Comitetul Judeţean de Partid. Nu toate încercările s-au 
dovedit a fi fructuoase. Cei care încercau să convingă oamenii să protesteze au 
fost refuzaţi de foarte multe persoane şi au fost făcuţi „nebuni. Perseverenţa a 
adus, însă, câştig de cauză. Astfel că numărul celor care s-au alăturat acestora 
a început să crească.?* În jurul orei 10 au început să se formeze mici grupuri de 
persoane care discutau despre cele ce se întâmplase în Timişoara şi București”, 
iar în jurul prânzului, numărul acestora a început să se mărească, cei mai mulți 
dintre cei prezenţi discutând despre „sinuciderea” generalului Vasile Milea.7 

În timp ce grupuri firave se formau în faţa Palatului Comunal, în unele 
fabrici din municipiu aveau loc întruniri de înfierare a demonstranților din 
Timişoara. Printre cei care țineau discursuri în fața muncitorilor se numărau 
cadre de conducere, dar şi persoane necunoscute angajaţilor.” 

Pentru a surprinde loialitatea muncitorilor buzoieni față de regimul 
condus de Nicolae Ceauşescu, la Buzău fusese trimisă o echipă de televiziune 
de la Redacţia de tineret, condusă de Aurelia Tescaru. Echipă care nu a achiesat 
la ordinele primite ci s-a alăturat revoluţionarilor, comunicându-le tinerilor 
de la Casa de tineret informaţiile pe care aceasta le avea în legătură cu cele 
întâmplate la Timişoara.% 

O nouă încercare de asalt asupra Palatului Comunal a avut loc după 
anunțul sinuciderii generalului Vasile Milea. Această tentativă de pătrundere 
în Consiliu Judeţean a fost respinsă, însă, de către forțele de ordine.” 


2 Ibidem, dosar nr. 2.298, Negoescu Vasile, f. 12. 
"4 Ibidem, dosar nr. 478, Lascăr Tudorel, f. 21. 


?5 „În ziua de 22 decembrie 1989, pe la ora 10 eram în faţa Palatului, mici grupuri discutau, 
cetățenii erau mai agitaţi, parcă se aştepta ceva” Arhiva SSPR, dosar nr. 3.201, Pandele Gh. 
Emanoil, f. 36. 


2 Ibidem, dosar nr. 2.298, Negoescu Vasile, f. 12. 


27 În data de 22 dec. mă aflam la fabrica de ulei Buzău unde lucram ca lăcătuș mecanic. La un 
moment dat, în jurul orei 11:30- 12, am fost strânşi în atelierul mecanic muncitori din 2 secții 
pentru a ni se prezenta actele de vandalism ale semenilor noștri de la Timişoara. Vorbitorii 
erau directorul fabricii şi un secretar de partid pe care nu l-am cunoscut niciodată” Ibidem, 
dosar nr. 2.923, Coman Gheorghe, f. 27. 


23 În data de 21 decembrie 1989, la Buzău se afla o echipă a Televiziunii Române, condusă de 
redactorul Aurelia Tescaru, pentru a realiza materiale prin care să fie «înfierate» evenimentele 
de la Timișoara” Ibidem, dosar nr. 2.140, Călin Gheţu, f. 29. 


% „Întăriţi de ştirea trăsnet din acel moment de moartea generalului Milea, care ne-a enervat 
la maxim, am năvălit şi am forțat intrarea în Consiliu de partid. în prima fază am fost respinşi. 
” Ibidem, dosar nr. 478, Lascăr Tudorel, f. 21. 

Atmosfera din Piaţa Daciei era tensionată şi încărcată. Treptat au apărut, 
la început „înfundat”, iar apoi din ce în ce mai tare, primele sloganuri: „Jos 
comuniștii!” „Moarte comuniştilor!” Odată cu acestea scandări s-au instalat şi 
primele sentimente de frică. În Piaţă se afla o echipă a televiziunii care filma, 
iar cei prezenţi considerau că aceasta este doar una printre multe altele care îi 
filmau pentru ca apoi cei care au participat la proteste să poată fi identificaţi.“ 


Începutul protestelor revoluționare 
leşirea masivă în stradă a buzoienilor s-a datorat, în principal, 
informaţiilor prezentate de către televiziunea naţională”! și radio”. Unii au 


30 Ibidem, dosar nr. 2.923, Coman Gheorghe, f. 28. 


31 „În ziua de 22-12-1989, imediat după comunicatul de la TV, am plecat din clădirea 
telefoanelor şi am intrat în Palatul Primăriei” Ibidem, dosar nr. 2297, Topcian Costel, f. 50; 
„Imediat după anunţarea fugii dictatorului N. Ceauşescu am plecat în Piaţa Daciei” Ibidem, 
Hanganu Ion, 1439, f. 17; „În dimineaţa zilei de 22 decembrie 1989, imediat după comunicatele 
date la radio şi TVR, referitoare la fuga dictatorilor, aflându-mă la servici (IUT Buzău) — 
actualmente (BETA SA) - am format un grup de aproximativ 20 de persoane pe care le-am 
condus la Palatul Comunal Buzău” Ibidem, dosar nr. 2147, Moisac Stelian, f. 36; „În ziua de 
22 decembrie 1989, după declanşarea revoluţiei la Bucureşti și ocuparea postului naţional de 
televiziune, am participat la manifestaţia de bucurie din Piaţa Daciei” Ibidem, dosar nr. 1952, 
Macsim Marcel, f. 32; „În ziua de 22-12-1989, în urma comunicatului prezentat la televizor 
am plecat de acasă şi m-am îndreptat spre Palatul Comunal Buzău. Când am Ajuns în fața 
Palatului am observat că începuseră să se adune oameni în jurul Palatului scandând diferite 
lozinci antiprezidenţiale şi anticomuniste” Ibidem, dosar nr. 2.675, Drăghici Dumitru. f, 37; 
„În data de 22 decembrie, după ce am văzut ce s-a întâmplat în alte localităţi din ţară şi la 
Bucureşti, la televiziune, am mers în centrul oraşului Buzău, pe platoul din fața Palatului 
Comunal, unde erau adunate mai multe persoane care scandau lozinci anticomuniste şi anti 
ceauşiste şi îşi manifestau bucuria” Ibidem, dosar nr. 13.770, Ciucu Gheorghe, f. 5; „După 
apariţia grupului de revoluționari la televizor în jurul orei 12:30 prezent în fața Comitetului 
judeţean împreună cu încă 200-300 de oameni” Ibidem, dosar nr. 3.237 , Ştirbu Paul, f. 27. 


32 „Pe data de 22 decembrie 1989, aflându-mă în mașină, am auzit la radio că televiziunea 
a fost ocupată. M-am îndreptat către Casa Albă, de unde am luat un steag, i-am tăiat stema 
şi, însoţit de câţiva prieteni, m-am îndreptat spre Palatul Comunal” Ibidem, dosar nr. 2.136, 
Lionel Zosmer, f. 12; „La orele prânzului, când a anunţat la Radio că familia Ceauşescu a fugit 
cu un elicopter, la un moment dat toți am sărit de bucurie că o să scăpăm de comunism.” 
Ibidem, dosar nr. 1.458, Mărunţiş Nicolae, f. 25; „Auzind la Radio despre evenimentele ce se 
petreceau în Bucureşti am considerat că este de datoria mea să-mi manifest solidaritatea cu 
demonstranţii de la Buc. şi Timişoara. În acest sens am adunat un grup de 10-15 persoane, 
am mers în zona Palatului Comunal unde își avea sediul fostul comitet de Partid” Ibidem, 
dosar nr. 13.777, Dan Corneliu, f. 40; în ziua de 22 dec. 89, mă aflam cu mașina pe care 
lucram în serviciu şi, aflând de la radio de evenimentele de la Bucureşti şi dându-mi seama că 
în sfârşit se va întâmpla minunea, căderea dictatorului şi a comunismului, am venit în jurul 
Palatului Comunal, fostul sediu al Comitetului Judeţean de Partid” Ibidem, dosar nr. 14.913, 
Şerban Ioan, f. 32; „Astfel, o dată cu semnalul auzit la radio în ziua de 22 dec, ora 12:20, 
am pornit spre centrul Municipiului Buzău, spre Palatul Comunal” Ibidem, dosar nr. 1834, 
Șerbănescu Gheorghe, f. 30; „La data respectivă venisem din cursă în jurul orei 12:00 şi eram 
în biroul Șefului transport, Mihalache Paul. În momentul când s-a anunţat la aparat că a fugit 
Ceauşescu, am plecat val-vârtej , împreună cu alți tineri, cu maşina proprietate personală, în 

ieşit după ce au fost informaţi de către rude.* Aflaţi acasă, în trafic, la locul de 
muncă, sau în alte situaţii, buzoienii au reacţionat la informaţiile primite prin 
intermediul transmisiunilor de radio şi televiziune, şi, individual sau în grupuri, 
au ieșit pentru a protesta împotriva lui Nicolae Ceauşescu şi a comunismului. 
Difuzarea cântecului „Deşteaptă-te române!” nu a scăpat atenţiei celor care 
urmăreau postul naţional de radio. Acest gest a fost perceput ca o schimbare în 
cadrul conducerii comuniste.** Comunicatul privind sinuciderea generalului 
Vasile Milea* şi anunţul privind părăsirea de către Nicolae Ceaușescu: şi 
acoliţii săi a clădirii Comitetului Central i-a determinat pe buzoieni să iasă 
masiv în stradă. Locul spre care s-au îndreptat cei mai mulți dintre aceștia a 
fost Piaţa Dacia, locul unde se afla Comitetul Judeţean al PCR. 

Informaţiile cu privire la momentul intrării revoluționarilor în Palatul 
Comunal nu sunt consensuale. Cele mai multe mărturii fixează momentul 
ocupării clădirii fostului Comitet Judeţean de Partid, după momentul 
anunţului la Televiziune a fugii lui Nicolae Ceauşescu." Altele, însă, plasează 
momentul intrării în clădirea Palatului Comunal înaintea anunţului părăsirii 
de către N. Ceaușescu a clădirii Comitetului Central al PCR.*% 


Piaţa Daciei” Ibidem, dosar nr. 3.249, Eusebiu Pavel, f. 8. 
*5 Ibidem, dosar nr. 20.091, Dârja Octavian, f. 9. 
34 Ibidem, dosar nr. 13.777, Dan Corneliu, f. 13. 


35 „Comunicatul din dimineaţa zilei de 22 decembrie 1989, cu privire la „sinuciderea” 
generalului Vasile Milea, a amplificat până la paroxism starea noastră de încordare şi revoltă. 
Primele şi cele mai vizibile efecte ale acestui simțământ au fost distrugerea a tot ceea ce 
înseamnă imaginea lui Ceauşescu (tablouri, cărți, fotografii) şi a comunismului” Ibidem , 
dosar nr. 2.140, Călin Gheţu, f. 30; „În ziua de 22 decembrie 1989, dimineaţa, mă aflam în 
cartierul „Poştei” din Municipiul Buzău, când am aflat că s-a anunțat moartea generalului 
Milea. În acel moment am avut sentimentul unei situaţii excepţionale, presimţind că ceva 
deosebit de important se va întâmpla pentru noi toţi, aflând de la radio "Europa Liberă” şi de 
evenimentele de la Timişoara şi de cele de la Bucureşti din seara precedentă” Ibidem, dosar 
nr. 2.674, Iancu Niculai, f. 9. 


“0 Vestea fugii lui Nicolae Ceauşescu a fost primită cu bucurie, dar şi cu rețineri: „La orele 

prânzului, când a anunţat la Radio că familia Ceauşescu au fugit cu un elicopter, la un moment 

dat toți am sărit de bucurie că o să scăpam de comunism, mai erau unii care aveau funcții 
»» 


de conducere de partid care încercau să ne liniştească” Ibidem, dosar nr. 1.458, Mărunţiş 
Nicolae, f. 25. 


37 „În jurul orei 14, am reușit împreună cu un grup de 100 de oameni de diferite caractere, 
intrarea în această instituţie” Ibidem, dosar nr. 1.910, Damian Constantin, Declaraţie de 
martor - Simion Georgică, f. 46; „La primele anunţuri date pe postul de radio şi televiziune 
am pătruns în Palat împreună cu mai mulți oameni dornici de libertate şi dreptate” Ibidem, 
Damian Constantin, f. 41; „După orele 13:00 am intrat cu un grup masiv de cetăţeni în sediul 
PCR” Ibidem, dosar nr. 1.125, Neagu Ilie, f. 31; „În ziua de 22 decembrie 1989, după orele 
12:30 — 12:45, am pătruns împreună cu alte grupuri de revoluționari în Palatul Comunal” 
Ibidem, dosar nr. 1.952, Macsim Marcel, f. 17; Ibidem, dosar nr. 2.137, lon Vasile, f. 23 


55 „Am intrat împreună cu mai mulți revoluționari în Palatul Comunal ce reprezenta 
Comitetul Judeţean de partid în data de 22-XII-1989, orele 11:50” dosar nr. 1.910, Damian 

Pătrunderea în Consiliu Judeţean de Partid s-a realizat fără incidente. 
În jurul prânzului, mulțimea adunată în faţa Palatului Comunal a început să 
scandeze lozinci „anti prezidenţiale” şi „anticomuniste”%. S-a scandat „Jos 
Ceauşescu!” şi „Nu vă fie frică!” şi s-a ținut un moment de reculegere „pentru 
victimele de la Bucureşti şi Timişoara.“ După retragerea dispozitivului de pază 
din zona Piaţa Dacia, o parte a manifestanţilor au format „un grup compact” 
şi au încercat să forțeze porţile de acces în Palat. Aceştia nu au întâmpinat 
rezistență din partea membrilor Gărzii Patriotice, care erau înarmate, iar uşile 
au fost deschise chiar de către căpitanul acestora, Radu Aurelian, care s-a 
solidarizat cu revoluţionarii.*? Deschiderea uşilor dinspre Piaţa Dacia de către 
comandantul Gărzilor Patriotice s-a realizat după ce o parte a revoluționarilor 
intrase în Palat prin intrarea dinspre bulevardul Nicolae Bălcescu, intrarea 
principală. Aceştia, împreună cu Radu Aurelian şi încă alți doi ofiţeri ai 
Comandamentului Judeţean al Gărzilor Patriotice, au deschis uşile dinspre 
Piaţă permițând celor aflaţi pe platoul din faţa Palatului Comunal să pătrundă 
în sediul Comitetului Judeţean de Partid.“ De remarcat este faptul că înspre 
Tribunalul Judeţean, intrarea principală, demonstranţii au forțat un cordon de 
protecţie alcătuit din trupe ale Miliției şi Armatei, care, însă, nu i-a urmărit pe 
cei care au pătruns în sediu Comitetului Judeţean.“ Momentele de bucurie ale 
celor care au intrat în Palatul Comunal au fost urmate de gesturi care reflectau 
atitudinea manifestanţilor faţă de Nicolae Ceauşescu şi regimul pe care acesta 
îl conducea. Imediat după pătrunderea în clădirea în balconul Palatului a fost 
scos un drapel tricolor, fără stemă. 

Încă din jurul orei 12, în Piaţa Dacia se vorbea despre desfășurarea 
unui miting împotriva lui Nicolae Ceauşescu şi a regimului condus de acesta 


Constantin, f. 7; „La propunerea unui număr însemnat dintre cei ce mă însoțeau, am fost 
desemnat să reprezint «tineretul buzoian» şi astfel am intrat printre primii, la ora 11-11:30 
în sediul Comitetului Judeţean al PCR” Ibidem, dosar nr. 2.140, Gheţu Călin, f. 31; „În acel 
interval de timp în care m-am aflat în balcon s-a anunţat din rândul mulțimii fuga dictatorului 
Ceauşescu Nicolae din sediul Comitetului Central şi s-a declanșat o stare de euforie” Ibidem, 
dosar nr. 13.777, Dan Corneliu, f. 41. 


39 Ibidem, dosar nr. 2.675, Drăghici Dumitru, f. 37. 
“0 Ibidem, dosar nr. 471, Vasile Gheorghe, f. 9. 
*1 Ibidem, dosar nr. 1.125, Neagu Ilie, f. 31; Ibidem, dosar nr. 13.770, Ciucu Gheorghe. 


12 Ibidem, dosar nr. 1.910, Damian Constantin, Declaraţie de martor - Simion Georgică, f. 
39-40. 


*5 Ibidem, dosar nr. 471, Vasile Gheorghe, f. 9. 
“4 Ibidem, dosar nr. 13.777, Dan Corneliu, f. 13. 


*5 „Au fost momente de Bucurie şi, în acest timp, împreună cu Lascăr Tudorel, Dan Manolescu, 
S. Ştefan şi ofițerii din gărzile patriotice, am scos drapelul tricolor, fără stemă, la balconul 
Palatului” Ibidem, dosar nr. 471, Vasile Gheorghe, ff. 9-10. 

care urma să înceapă la ora 14.* Pentru a creşte numărul celor aflați pe platoul 
din fața Palatului Comunal, care atunci nu depășea 200-300 de persoane,” cei 
care pătrunseseră în sediul Comitetului Judeţean au deci să iasă „pe străzi, 
în grupuri şi să încurajăm populaţia să iasă pe străzi şi să se organizeze şi să 
păzească punctele strategice” O parte dintre revoluționari au mers la locurile 
de muncă şi au reuşit să-şi determine colegii să iasă în stradă. Uneori acest 
gest a fost întâmpinat cu scepticism de către directorii unităţilor. Aceştia au 
cerut o confirmare din partea primului-secretar, care a confirmat acţiunea 
revoluţionarilor, contribuind astfel la creşterea numărului revoluționarilor 
din Piaţa Dacia.” Luările de cuvânt de la balconul Palatului, de către persoane 
din „diferite categorii sociale”, au fost asociate mitingului,” de organizarea şi 
desfăşurarea acestuia, care urma să se aibă loc şi în perioada următoare, avea 
să se ocupe, ca delegat din partea CJFSN, Vasile Gheorghe.” 

Pentru majoritatea celor care au intrata în clădirea Comitetului Judeţean 
de Partid, structura acesteia era total necunoscută, ceea ce i-a determinat să 
acționeze dezorientat în interiorul acesteia. După intrarea sau format mici 
grupuri de persoane care fie se cunoşteau sau recunoșteau“ între ele, fie erau 
total necunoscute.” Acestea au fost , iniţial, cuprinse de o anumită teamă şi 
nu vorbeau între ele. Între grupurile intrate în Palat, unele erau interesate 
de preluarea puterii, altele erau preocupate de „distrugerea unor bunuri care 


reprezentau simboluri ale puterii comuniste."** 


15 [bidem, dosar nr. 2.140, Călin Gheţu, ff. 31-32. 

+7 Ibidem, dosar nr. 3.237, Ştirbu Paul, f. 27. 

15 [bidem, dosar nr. 1.458, Mărunţiş Nicolae, f. 8. 

“9 Arhiva IRRD, fond IV/217, interviu realizat cu Iosef Constantin, la data de 19.07.2019. 
0 Arhiva SSPR, dosar nr. 1.125, Neagu Ilie, f. 31. 

5! Ibidem, dosar nr. 471, Vasile Gheorghe, f. 11. 

52 La intrarea în Palat toţi eram dezorientaţi”, Ibidem, dosar nr. 1.458, Mărunţiș Nicolae, f. 25. 


5 „M-am alăturat unui grup de persoane pe care le cunoşteam și într-adevăr erau niște 
oameni bine intenţionaţi, cum ar fi: Ion Vasile, Ioniţă Ghe., Mihnea Aurelian, Gheţu Călin, 
Șerbănescu Gheorghe şi alţii” Ibidem, dosar nr. 1.910, Damian Constantin, Declaraţie de 
martor - Simion Georgică, f. 46. 


54 „Odată intraţi în Palat am pătruns în camera unde îşi avea biroul primul secretar al 
municipiului Buzău, Cotoi Simion, şi l-am rugat să părăsească încăperea. Aici am făcut 
cunoștință cu o parte din oamenii care au pătruns în palat, dintre care pot enumera: Burada 
Petre, actualul senator Ion Vasile, Miriţă George, Șerbănescu Gheorghe, Moise Mihai, Simion 
George, Gheţu Călin, persoane total necunoscute până la acea dată” Ibidem, dosar nr. 1.910, 
Damian Constantin, f. 40; Ibidem, dosar nr. 3.201, Pandele Gh. Emanoil. f. 36. 


5 „Eram speriat. Nimeni nu vorbea în Palat. Ne priveam cu ochii holbaţi. Mici grupuri 
începuseră să discute. Unii se mai cunoşteau. N-am cunoscut pe nimeni” Ibidem, dosar nr. 
3.201, Pandele Gh. Emanoil, f. 36. 


5 Ibidem, dosar nr. 13.777, Dan Corneliu, f. 40. 

Simbolurile comuniste identificate în clădirea Palatului, precum şi 
materialele de propagandă, au devenit ţinta furiei revoluţionarilor. Cărţi, 
tablouri, steaguri şi alte materiale ce aminteau de regimul Ceauşescu au fost 
aruncate de la balconul Palatului în Piaţa Dacia şi apoi arse.” 

Nu toți cei care au intrat în Palatul Comunal vizau distrugerea 
propagandei comuniste sau îndepărtarea regimului comunist. O parte dintre 
aceştia, în special membrii ai etniei rome,* au început să fure sau să distrugă 
din bunurile ce se găseau în interiorul clădirii.” Printre cei intraţi se aflau şi 
persoane aflate în stare de ebrietate care au amplificat starea de haos inițială.“ 
Acest fapt i-a determinat pe unii dintre revoluționari să se organizeze pentru 
a scoate din Comitetul Judeţean de Partid astfel de persoane, şi pentru a stopa 
şi preîntâmpina astfel de acţiuni.“ 

La intrarea revoluţionarilor în clădirea simbolalregimului comunist din 
Buzău, Palatul Comunal, în ea se aflau încă „marea majoritate” a funcționarilor 


7 „Am luat tablourile şi materialele de propagandă ale dictatorului şi le-am aruncat de la 
balconul care dădea în piața Daciei” Ibidem, dosar nr. 13.805, lonescu Emil, f. 30; „Am început 
să strigăm lozinci democratice şi anticomuniste şi, părăsind balconul, am intrat în mai multe 
birouri de la etajul 1 de unde am adunat materiale de propagandă comuniste, pe care le-am 
aruncat în formă de dispreț pe ferestrele Palatului. Ibidem, dosar nr. 13.777, Dan Corneliu, f. 
13; „Am înlăturat propaganda comunistă de pe pereţii din birouri şi de pe holuri, după care 
am aruncat tablourile şi pancartele din balconul palatului în stradă, în uralele entuziasmate 
ale mulțimii” Ibidem, dosar nr. 1.952, Macsim Marcel, f. 18. 


55 Au pătruns foarte mulţi țigani cu scop de jaf, distrugere şi furturi.” Ibidem, dosar nr. 2,298, 
Negoescu Vasile, f. 13; „Am mers imediat în Piaţa Daciei, aici m-am întâlnit cu Mărunţiş 
Nicolae şi am mers la Palat unde începuse un fel de debandadă, intraseră mulţi ţigani care 
aveau scopul să strice şi să fure” Ibidem, dosar nr. 1.457, Ene Constantin, f. 47; „Am participat 
la restabilirea ordinii în sediul Palatului, unde într-un moment au pătruns foarte mulți ţigani 
cu scop de jaf , distrugere şi furturi.” Ibidem, dosar nr. 2,298, Negoescu Vasile, f. 13; „Am 
pătruns în Sediul Comitetului Judeţean de Partid un grup de vreo 40-50 de persoane, luând 
atitudine cu persoanele cunoscute împotriva ţiganilor şi a altor huligani care urmăreau să 
distrugă şi să fure bunuri lăsate fără pază de cei care părăsiseră clădirea în grabă.” Ibidem, 
dosar nr. 3.237 , Ştirbu Paul, f. 27. 


” La poartă nu se putea opri mulțimea, intrau şi voiau să tragă toate tablourile și să strice, 
să sfărâme, cu mult greu am reuşit să-i mai oprim. Văzând că nu mai găsesc pe nimeni, după 
aceea plecau.” Ibidem dosar nr. 3.202, Iliescu Virginica, f. 12. „Printre cei care au pătruns 
în sediul Comitetului Judeţean PCR, am constatat că se aflau şi unii care nu participau la 
îndepărtarea lozincilor, tablourilor lui Ceaușescu, a altor mijloace de propaganda (care au fost 
aruncate în Piaţă, lângă statuie şi li s-a dat foc). Aceştia începuseră să fure aparate de radio, 
piese de birou şi altele, să spargă fişetele şi să distrugă obiecte de artă. Ibidem, dosar nr. 471, 
Vasile Gheorghe, f 10. 


%0 Ibidem, dosar nr. 1.910, Damian Constantin, ff. 46-47. 


$1 „După pătrunderea în Comitetul de Partid Judeţean, am participat la epurarea şi evacuarea 
din Comitetul de Partid a unor persoane rău intenţionate, care erau puse pe jaf” Ibidem, dosar 
nr. 478, Lascăr Tudorel, f. 22. 

de partid,“ iar pe faţa acelor dintre ei care se pregăteau să părăsească Palatul se 
putea citi frica.* Printre funcţionarii care au rămas în Palat în timpul asaltului 
revoluţionarilor s-a aflat şi primul secretar, Simion Cotoi,S şi secretata pentru 
probleme de propagandă al Comitetului judeţean de partid Buzău, Chioveanu 
Stela.“ Primul secretar „s-a predat revoluţionarilor, spunându-le că este de 


s „Era mare agitaţi şi în Palat se găseau marea majoritate a fostei conduceri comuniste” 
Ibidem, dosar nr. 13.777, Dan Corneliu, f. 40; „În Palat se aflau toți membrii Comitetului 
Judeţean de Partid” Ibidem, dosar nr. 14.913, Şerban Ioan, f. 33. Iliescu Virginica relatează 
contrariul: „Majoritatea dintre comuniști deja părăsise sediul prin uşa clădirii din spate. 
Revoluţionarii au căutat peste tot, dar în Palat nu se mai aflau dintre cei mari decât fostul 
prim secretar, Simion Cotoi” Ibidem dosar nr. 3.202, Iliescu Virginica, f. 11; o idee similară se 
regăseşte şi în declaraţia lui Vasile Gheorghe, Ibidem, dosar nr. 471, Vasile Gheorghe, f. 9. 


S% „Atunci am văzut frica pe faţa funcţionarilor care se grăbeau să plece şi mi-am dat seama 
că schimbarea e iminentă” Ibidem, dosar nr. 2.932, Coman Gheorghe, f. 28. 


* Cotoi Simion (n. 21 ian. 1938, com. Lunca, jud. Mureş; d. 1995, com. Lunca, jud. Mureş) 
Membru al C.C. al P.C.R. (22 nov. 1984-22 dec. 1989). Studii: Şcoala Medie Tehnică pentru 
Produse Finite din Lemn Târgu Mureş (1955); Curs de partid de un an (1960-1961); Şcoala 
Superioară de Partid „Ştefan Gheorghiu“ (1963-1966); Facultatea de Istorie, Universitatea 
„Babeş-Bolyai“ Cluj (1966-1970). Profesia de bază: tehnician industrializarea lemnului. 
Activitate şi funcţii: membru de partid din 1956; tehnician la IPROFIL Pâncota, jud. Arad 
(1955-1957); tehnician şi secretar al Comitetului U.T.M. la Combinatul de Industrializare a 
Lemnului Reghin (1959-1960); instructor al Comitetului regional U.T.M. Mureş-Autonomă 
Maghiară (1961); prim secretar al Comitetului raional U.T.M. Topliţa (1961-1963); membru al 
Comitetului regional U.T.M. Mureş- Autonomă Maghiară (1961- 1963); membru supleant al 
biroului Comitetului raional de partid Topliţa (1961-1963); instructor teritorial al Comitetului 
regional de partid Mureş-Autonomă Maghiară (1966-febr. 1968) ai al Comitetului judeţean 
de partid Mureş (febr. 1968-sept. 1974); secretar al Comitetului orăşenesc de partid Reghin 
(sept. 1974-mart. 1975); prim-secretar al Comitetului orăşenesc de partid şi primar al oraşului 
Reghin (mart. 1975-1978); membru supleant al biroului Comitetului judeţean de partid 
Mureş (din iun. 1975); secretar pentru probleme organizatorice al Comitetului judeţean de 
partid Mureş (1978-febr. 1986); instructor (febr.-12 mai 1986) şi adjunct al şefului (12 mai- 
20 aug, 1986) la Secţia Organizatorică a C.C. al PC.R.; prim-secretar al Comitetului județean 
de partid şi preşedinte al Comitetului executiv al Consiliului popular al judeţului Buzău (20 
aug. 1986-22 dec. 1989). Distincţii: „Ordinul Muncii“ clasa a III-a - Florica Dobre (coord.), 
Membrii C.C. al PC.R. 1945-1989, Dicţionar, Bucureşti, Editura Enciclopedică, 2004, 
Consultat la http://www.ensas.ro/documente/2004%20-%20Membrii%20CC.pdf. 


% Chioveanu Stela (n. BĂLAN) (n. 13 mai 1950, com. Breaza, jud. Buzău) Membru supleant 
al C.C. al PC.R. (18 dec. 1982-24 nov. 1989 Studii: Şcoala Profesională de Poligrafie Bucureşti 
(1965-1968) Şcoala Inter județeană de Partid de la Galaţi (1972-1973); Facultatea de Ştiinţe 
Politico Economice, Academia de Ştiinţe Social-Politice „Ştefan Gheorghiu“, curs fără 
frecvenţă; Cursul postuniversitar de sociologie, Academia de Ştiinţe Social-Politice „Ştefan 
Gheorghiu“ (1985). Profesia de bază: culegător tipograf. Activitate şi funcţii: membru de 
partid din 1968; culegător tipograf (1968-1972) şi secretar al organizaţiei U.T.C. (1970- 
1972) la Secţia Poligrafică Buzău; membru al Comitetului municipal U.T.C. şi al Comitetului 
judeţean U.T.C. Buzău (1970-1972); instructor al Comitetului judeţean de partid Buzău 
(1973-1974); prim-secretar al Comitetului judeţean U.T.C. Buzău (1974-oct. 1984); membru 
al Biroului C.C. al U.T.C. (din 1974-în 1979); membru al biroului Comitetului județean 
de partid Buzău (în 1979); membru al Consiliului Naţional al F.D.U.S. (din 1980); secretar 
pentru probleme de propagandă al Comitetului judeţean de partid Buzău (oct. 1984-22 dec. 

partea lor”, decizie adusă imediat la cunoştinţa celor din fața Palatului.% 

Atitudinea revoluţionarilor față de primul secretar a cunoscut două 
etape. Căutat şi găsit în biroul său, la etajul 1, ascuns într-un dulap” şi având 
o armă asupra sa, Simion Cotoi, a fost, într-o primă etapă, colaborator al 
revoluţionarilor, ca apoi, în urma unor acțiuni ce au creat suspiciuni, să fie 
reținut sub arest. 

După descoperirea acestuia, fostul prim secretar al judeţului a fost folosit 
pentru a demonstra mulțimii aflate în Piaţa Daciei că fosta nomenclatură era 
în acele momente lipsite de prerogativele puterii. Acesta a fost scos în balconul 
din Palatul Comunal de către revoluționari și i s-a recomandat să se adreseze 
mulțimi din Piaţă. Scuzele adresate revoluţionarilor pentru nemulțumirile 
acestora nu l-au scutit de huiduieli, atmosfera din faţa Palatului devenind mai 
zgomotoasă după intervenţia acestuia. 

Mulţii dintre cei aflați pe platoul din fața Comitetului judeţean, dar 
şi dintre cei care pătrunseseră în Palatalul Comunal, doreau să se răzbune 


1989). Deputat în M.A.N., ales în circ. elect. Balta Albă, jud. Buzău (1980-1985); membru al 
Grupului Parlamentar Român pentru Securitate şi Cooperare în Europa și al Comisiei pentru 
politica externă şi cooperarea economică internaţională a M.A.N. (din 1 apr. 1980). Distincţii: 
„Ordinul Muncii“ clasa a III-a” Ibidem; „Personal, am luat-o şi adus-o din biroul acesteia, pe 
secretara cu probleme de propagandă a Comitetului Judeţean de Partid şi am dus-o în biroul 
primului secretar, unde a fost preluată de revoluționarii aflați acolo” Arhiva SSPR, dosar nr. 
1.903, Hanganu Ion, f. 16. 


* Ibidem, dosar nr. 2.298, Negoescu Vasile, f. 32. 


$7 Urcând la etajul 1, l-am găsit pe prim-secretar într-un birou, ascuns într-un dulap. Precizez 
că în momentul gând l-am găsit era singur, ceilalți revoluționari căutând în alte birouri” 
Ibidem, dosar nr. 13.777, Dan Corneliu, f. 41. 


* „Împreună cu un grup de revoluționari am pătruns în sediul CJP şi am ajuns la biroul 
primului secretar de partid al judeţului Buzău al PCR, unde am căutat să îl convingem să nu 
folosească arma pe care o avea supra sa” Ibidem, dosar nr. 2.914, Manolescu Dan Constantin, 
f.41. 


* „Împreună cu dr. Ion Vasile i-am impus fostului Prim Secretar, Simion Cotoi să iasă 
în Balconul Palatului să-şi expună poziţia față de schimbarea politică ce era pe cale să se 
înfăptuiască în acel moment (...) Urcând la etajul 1, l-am găsit pe prim-secretar într-un birou, 
ascuns într-un dulap. Precizez că în momentul gând l-am găsit era singur, ceilalți revoluționari 
căutând în alte birouri. În continuare l-am forțat pe acesta să mă însoțească, luându-l de mână 
şi, împreună cu mai mulţi revoluționari, printre care doctorul Ion Vasile şi maiorul Radu 
Aurelian, l-am scos pe acesta în balcon pentru a vorbii mulțimii şi pentru a le arăta că nu 
mai are nicio putere. Îmi amintesc că la îndemnul nostru acesta a vorbit mulțimii, cerându-şi 
scuze pentru nemulțumirile acestora, ocazie cu care a fost huiduit de toţi cei din piaţă, care 
deveniseră tot mai zzomotoşi” Ibidem, dosar nr. 13.777, Dan Corneliu, f. 41. O altă mărturie 
pledează pentru o situaţie contrară, aceea în care lui Simion Cotoi nu i s-a permis să se 
adreseze revoluționarilor. Este posibil ca fostul prim secretar să fi încercat să se adreseze încă 
odată mulțimii. „La un moment dat, primul secretar Cotoi a vrut să vorbească mulțimii, dar, 
împreună cu colegul meu de servici, Ionescu Emil, l-am tras în balcon şi i-am spus că nu mai 
are niciun drept acuma, că altfel va lua bătaie” Ibidem, dosar nr. 2.297, 'Topcian Costel, f. 51. 

pe fostul prim secretar, iar unii chiar să îl linşeze, alături de alţi activişti de 
partid.” Această ultimă atitudine păstrându-se pentru un timp îndelungat 
şi având o anumită constanţă.”! Însă, nu doar primul secretar a fost vizat de 
ameninţări, conform mărturiei doctorului Ion Vasile „Unii revoluționari, mai 
agitaţi, propuneau suprimarea fizică a tuturor factorilor de putere: comitet 
județean de partid, miliție, securitate”, şi aceasta „cu vehemenţă.”” Primul 
secretar nu a scăpat de acuze în cadrul întâlnirilor cu revoluționarii” şi au 
existat încercări de admonestare a acestuia, care se apăra invocând faptul că 
nu făcuse rău nimănui.”* Există şi informaţii potrivit cărora, după descoperirea 
acestuia, fostul prim secretar a fost reţinut de către revoluționari în subsolul 
palatului, acolo unde își aveau locaţia Gărzile patriotice.” Cu toate acestea, o 
parte dintre revoluționari au dorit să se folosească de fostul înalt funcționar 
comunist pentru a se face cunoscuţi şi pentru a controla situația.”$ 

În tot acest timp balconul Palatului se transformase în tribuna 
revoluţionarilor. Prin acesta se perindau diferite persoane care lua cuvântul 
cerând celor din Piaţă să se alăture celor care doreau răsturnarea regimului şi a 
lui Ceaușescu, „să aibă încredere în armată, să nu săvârşească acte reprobabile 
care să compromită revoluţia, să apere obiectivele economice şi sociale.” S-a 
scandat pentru „Liberate!” şi pentru solidaritate cu Timișoara.” Intervenţiile 
acestora erau fie ovaţionate, fie primite cu indignare.” Agitaţia şi zgomotul creat 
de un număr din ce în ce mai mare de buzoieni făcea imposibilă transmiterea 


70 „Dându-și seama că în Palat, sediul Comitetului Judeţean de Partid, au intrat și oameni rău 
voitori, răzbunători, a intrat şi el, a calmat oamenii care voiau să-l linșeze pe domnul Cotoi şi 
pe vechii activişti să-i scoată şi să-i dea mulțimii adunate, au început să distrugă bunuri şi să 
dea foc la hârtii.” Ibidem, dosar nr. 1.274, Curic Vasile, f. 32. 

71 „În noaptea aceleași zile, au venit la Palat diferite delegaţii ale demonstranţilor din Piaţă, 
cerând capul fostului prim secretar” Ibidem, dosar nr. 14.961, Burada Petre f. 35. 


72 Ibidem, dosar nr. 2.137, lon Vasile, f. 23. 


75 „Intrând în sediul Comitetului Judeţean, am dat de fostul prim secretar, Simion Cotoi, 
cerându-i socoteală de cele îndurate de noi în timpul regimului comunist” Ibidem, dosar nr. 
2,298, Negoescu Vasile, f. 12. 


a „Despre Simion Cotoi. Unii căutau să-l bruscheze, dar acesta a vorbit cu noi, spunând că nu 
a făcut rău la nimeni.” Ibidem dosar nr. 3.202, Iliescu Virginica, f. 11. 


75 Ibidem, dosar nr. 1.458, Mărunţiș Nicolae, f. 8. 


76 „În acele momente eu l-am găsit pe fostul prim Secretar de atunci, Simion Cotoi, într-un 
birou ascuns şi l-am reținut, iar împreună cu Radu Aurelian, Ion Vasile şi alții am hotărât să îl 
folosim pentru a ne face cunoscuți şi pentru a putea controla situaţia” Ibidem, dosar nr.2.145 
„ Simion Georgică, f. 38 


”7 Ibidem, dosar nr. 1.274, Curic Vasile, f. 14-15. 
' Ibidem, dosar nr. 13.805, Ionescu Emil, f. 30. 


79 „Din balconul primului secretar, de unde vorbea şi Ceaușescu, acum vorbeau oameni, care 
erau huiduiţii, unii, şi aplaudaţi, alţii” Ibidem, dosar nr. 1.294, Poşircă Nicolae, f. 44. 

mesajelor din cadrul balconului de la Palat. Această observaţie i-a determinat 
pe angajaţii din cadrul Direcţiei Judeţene de Poştă şi Telecomunicaţii care se 
aflau în Palat să i-a legătura cu căpitanul Radu Aurelian căruia i s-a comunicat 
că la locul de muncă al acestora exista o staţie de amplificare. Prima 
intervenţie a căpitanului Radu Aurelian a fost sortită eșecului, directorul 
adjunct al Direcţiei Judeţene de Poştă şi Telecomunicaţii refuzând predarea 
stației. Doar după intervenţia personală a angajaţilor, însoţită de asigurări, 
l-a determinat pe directorul adjunct să achieseze la folosirea staţiei de către 
revoluționari. Aceasta a fost adusă şi instalată în balconul Palatului de către 
angajaţii din telecomunicaţii, ajutați de civili, fapt ce a facilitat comunicarea 
dintre revoluționarii aflaţi în interiorul Palatului şi cei din exterior.* 

Odată pătrunşi în Palat, o parte dintre revoluționari au încercat să 
se organizeze „în vederea preluării puterii locale, inhibarea şi paralizarea 
instituţiilor totalitare şi a conducătorilor acestora. Pentru a controla 
situația celor care intrau şi ieşeau din Palat şi pentru recunoaştere s-au emis 
legitimaţii, la început pătrate mici de hârtie albă, ştampilate pe loc cu efigia 
gărzilor patriotice, apoi legitimaţii tipărite. Tot atunci s-a decis şi introducerea 
banderolelor tricolore ca semn de recunoaștere între revoluționari.*? S-au 
creat, apoi, câteva liste succesive cu reprezentanţi ai noii puteri constituite în 
Palat.“ Printre cei aflaţi pe liste, cu toată opoziţia unora dintre revoluţionari,s* 
se aflau şi câţiva nomenclaturiști. Astfel prima dintre aceste liste, realizată 


30 Ibidem, dosar nr. 2297, Topcian Costel, f. 5; „Împreună cu Topcian Costel, Oncel Gheorghe 
şi Călin Mircia, am adus de la servici stația de amplificare, am montat-o şi am luat cuvântul:, 
Ibidem, dosar nr. 13.805, lonescu Emil, f. 30. 


3! Ibidem, dosar nr. 2.137, Ion Vasile, f. 23. 


5 Ibidem, dosar nr. 2.313, Vasile Sburlan, f. 71. Există şi varianta conform cărora banderolele 
erau de culoare albă. Cele două nu se exclud. „În urma ședinței din sala 25, de lângă balcon, 
Consiliu nou format, în frunte cu dl. Cpt. Radu Aurelian, s-a luat măsura de menţinerea 
pazei obiectivului şi a ordinii, fiindu-ne date banderole albe pentru a ne recunoaşte între 
noi” Ibidem, dosar nr. 3.249, Eusebiu Pavel, f. 80; tot de banderole albe amintește şi Iosef 
Constantin: „La mai puţin de două ore de la apel eram pe Platoul Dacia în fruntea grupului în 
uniforme, cu banderole albe la braţe şi înarmați” Ibidem, dosar nr. 1.460, Iosef Constantin, f. 
39. În cadrul unui interviu acordat autorului, Iosef Constantin face precizarea că cei cu care a 
venit erau: „ fără arme, fără bastoane fără absolut nimic” Arhiva IRRD, fond IV /217, interviu 
realizat cu Iosef Constantin , la data de 19.07.2019,.Tot Iosef Constantin face și observaţia că 
purtarea unor banderole albe a fost ideea directorului de la Contactoare, Cristian Haralambie 
Gonţescu., Ibidem. 


53 „Această listă s-a făcut de mai multe ori deoarece o parte dintre cei înscriși iniţial au fost 
dezavuaţi de cetăţenii adunaţi în fața comitetului judeţean de partid” - Arhiva SSPR, dosar nr. 
2.137, Ion Vasile, f. 23; Ibidem, dosar nr. 1.458, Mărunţiş Nicolae, f. 8. 


8 „Am fost cooptat în FSN de chiar actualul senator — dl. Ion Vasile și m-am opus categoric 
ca din FSN să facă parte foşti comuniști care se aflau în Palat sau oameni care servise regimul 
dictatorului” Ibidem, dosar nr. 1.910, Damian Constantin, f. 41. 

în jurul orei 13:30, a fost citită din balconul Palatului“ şi o parte dintre cei 
aflați pe listă a fost agreată de mulțimea aflată în Piaţa Dacia, iar alta nu. Cei 
respinşi au fost acuzaţi de colaborare cu sistemul comunist sau aparatul de 
represiune. Momentul redactării primei liste a unui comitet provizoriu de 
conducere, din care au făcut parte aproximativ unsprezece membrii, a coincis 
cu decizia revoluționarilor de a-i comunica „primului secretar şi celorlalţi care 
mai erau cu el că nu mai pot exercita puterea pe plan local şi că preluăm noi 
toată puterea și riscurile.'* 

Atmosfera din Palat a fost agitată. Schimbarea succesivă de liste a fost 
interpretată de unii dintre cei prezenţi ca o situaţie haotică, în care exista doar 
mulțumirea care se datora atât abandonării de către vechea nomenclatură 
a puterii, cât şi de posibilitatea „blamării” lui N. Ceaușescu.“ La presiunea 
mulțimii din Piaţa Dacia,* care în jurul orei 17 ajunsese la câteva mii,” cei 
din Palat au început să se organizeze. Într-un cadru unde „era o gălăgie 
mare” în care „toată lumea ţipa”*! în jurul orei 18%? a fost constituit, „după 
multe tergiversări şi păreri diferite”* un comitet provizoriu lărgit al CFSN. 
Lista cu numele membrilor acestui for de conducere a fost citită din balconul 
Palatului şi din ea au fost eliminate numele a două persoane, care nu au primit 
acceptul popular.” Preşedinte provizoriu al CFSN a fost ales, cu unanimitate 
de voturi, căpitanul Radu Aurelian,” iar în funcția de vice-președinte dr. 


8% „La orele 13:30, împreună cu ceilalți participanți (...) am hotărât să formăm primul Consiliu 
al FSN, din care am făcut parte şi eu. Listă pe care am făcut-o cu domnul Moise Mihai.” 
Ibidem, dosar nr. 1.458, Mărunţiş Nicolae, f. 8. 


56 „După această listă noi am anunţat-o pe balconul Primăriei şi populaţia din fața primăriei a 
început să vocifereze că unii din această listă făcuse parte din aparatul de represiune” Ibidem; 
Ibidem, dosar nr. 2.137, lon Vasile, f. 23. 


%7 Ibidem, dosar nr. 471, Vasile Gheorghe, f.10. 


ii: „După câteva ore, în sala 24 s-a făcut o listă cu mai multe nume din care făceam și eu parte, 
era așa zisul comitet care înlătura o structură cu alta. Nimeni nu avea în acel moment habar de 
ceva, eram mulțumiți că cei din Palat fugiseră şi că putem să îl blamăm pe Ceaușescu” Ibidem, 
dosar nr. 2.923, Coman Gheorghe, f. 28. 


% Ibidem, dosar nr. 2.145, Simion Georgică, f. 38 


” Numărul celor din Piaţa Daciei era, la acel moment, de aproximativ 30.000. Apud, Ibidem, 
dosar nr. 471, Vasile Gheorghe, ff. 10-11. 


91! Ibidem, dosar nr. 1.294, Poşircă Nicolae, f. 44. 
” Ibidem, dosar nr. 2.137, Ion Vasile, f. 23. 
”% Ibidem, dosar nr. 3.237 , Ştirbu Paul, ff. 27-28. 


e „După constituirea acestuia, am ieşit în balconul Palatului Comunal și l-am citit celor 
aproximativ 30.000. de cetăţeni adunaţi în Piaţă. Aceștia i-au aprobat componenţa, eliminând 
doi dintre cei propuşi: prof. R Iamandi şi prof. Ion Ghiţă. ” Ibidem, dosar nr. 471, Vasile 
Gheorghe, ff.10-11. 


% Ibidem, dosar nr. 1.910, Damian Constantin, f. 41. 

Vasile Ion.” După întocmirea listei, cei care făceau parte din noul for de 
conducere s-au prezentat, şi-au făcut cunoscute „profesiunile şi aptitudinile” 
şi au decis să elibereze legitimaţii provizorii cu ştampila gărzilor patriotice 
pentru identificare.” După redactarea listei s-a luat legătura cu redactorul 
şef al ziarului local, Viaţa Buzoiană, căruia i s-a transmis că „era obligat să-l 
publice.* 

Printre cei care, iniţial, coordonau și participau la elaborarea noilor 
măsuri s-a aflat şi fostul prim secretar. Acestuia i s-a permis să ia unele decizii 
sub supravegherea revoluţionarilor şi în acord cu voinţa acestora * şi a fost 
folosit pentru a intermedia legătura cu structurile de forță din judeţ în vederea 
persuadării acestora pentru a nu interveni împotriva demonstranților din 
Piaţa Dacia.!% Mai mult, conform relatărilor, în cazul redactării listelor cu 


% În cele din urmă, s-a constituit, alegându-se un preşedinte în persoana căpitanului Radu 
Aurelian, subsemnatul fiind ales vicepreşedinte al acestui Consiliu Provizoriu. ” Ibidem, dosar 
nr. 2.137, lon Vasile, f. 24. 


” Ibidem, dosar nr. 1.910, Damian Constantin, f. 41. Mai târziu se vor realiza legitimaţii 
tipărite pentru membrii CFSN. „Am mers personal în tipografie unde am realizat legitimaţiile 
de acces în palat şi de membru al consiliului” Ibidem, dosar nr. 471, Vasile Gheorghe, f. 11. 


d „După aceasta, am chemat redactorul şef al ziarului local Viaţa Buzoiană, căruia i-am 
comunicat că era obligat să-l publice. S-a realizat cu sprijinul ziariştilor Şt. Iovan, M. Buzău, 
M. Nicolae a ediției specială a primului ziar liber de după dictatură” Ibidem, dosar nr. 471, 
Vasile Gheorghe, f. 11. CJESN din seara zilei de 22 decembrie avea în componenţă următorii 
membrii: „Radu Aurelian, Ion Vasile, Epifanie Norocel, Mihnea Aurel, Curic Vasile, Hanganu 
Ion, Pandele Emanoil, Mărunţiş Nicolae, Ştirbu Paul, Oancea Ion, Moise Mihai, Zosmer 
Lionel, Olteanu Sorin, Oprescu Constantin, Șerbănescu Gheorghe, Dumitrescu Liliana, 
Macsim Marcel, Gheorghe Vasile, Gheţu Călin, Arnăutu Carmen, Damian Constantin, 
Iliescu Virginica, Ene Constantin, Burciu Nicolae, Grigore Florin, Divoiu Gheorghe, Neagu 
Ilie, Ivan Ion, Sandu Toma, Miriţă George, Ioniţă Gheorghe, Dudu Ștefan, Constantinescu 
Cornel, Simion Ion, Negoiţă Vasile, Rădulescu Marian, Dârjă Octavian, Ene Marian, Vergu 
Ion” Apud, ibidem, dosar nr. 2.137, lon Vasile, f. 8. Lista publicată în Viaţa Buzoiană avea 
altă componenţă: Radu Aurelian, Ion Vasile, Epifanie Norocel, Mihnea Aurel, Curic Vasile, 
Hanganu Ion, Mărunţiş Nicolae, Știrbu Paul, Oancea Ion, Moise Mihai, Zosmer Lionel, 
Olteanu Sorin, Oprescu Constantin, Drăgulin Silviu, Șerbănescu Gheorghe, Dumitrescu 
Liliana, Calotă Viorel, Macsim Marcel, Toader Aurel, Gheorghe Vasile, Cizmașiu Alexandru, 
Gheţu Călin Iamandi Romeo” Apud, Ibidem, dosar nr. 2.313, Vasile Sburlan, f. 82. 


% „Din acel moment s-a hotărât ca eu să fiu cel care să îl supravegheze personal şi să nu îl las 
să ia alte decizii decât cele pe care le hotăram noi în comitetele provizorii ce se formau atunci 
pe diverse liste cu oameni veniţi din stradă mânaţi de dorinţa de libertate şi de condamnare 
a comunismului.” Ibidem, dosar nr. 2.145, Simion Georgică, f. 38; Arhiva IRRD, fond IV/217, 
interviu realizat cu Iosef Constantin, la data de 19.07.2019, minutul. 00:04:06. 


1% „Împreună cu un grup de revoluționari am pătruns în sediul CJP şi am ajuns la biroul 


primului secretar de partid al judeţului Buzău al PCR, unde am căutat să îl convingem să 
nu folosească arma pe care o avea supra sa și să ia legătura cu Inspectoratul Judeţean de 
Securitate, respectiv cu şeful acestuia, pentru ca trupele ce se află în subordinea sa să nu treacă 
la reprimarea demonstranților din fața Palatului Comunal” Arhiva SSPR, dosar nr. 2.914, 
Manolescu Dan Constantin, f. 41. 

numele celor care erau propuși să facă parte din noul for de conducere, acesta 
a avut iniţiativa.!! În plus, au existat momente când a fost perceput, ca urmare 
a poziţiei avută,!*? drept lider al revoluţionarilor, fiind interpelat în legătură 
cu deciziile luate pentru asigurarea liniştii în oraş, Simion Cotoi răspunzând 
acestora.!% 

Încercările succesive de organizare s-au suprapus anumitor decizii 
luate de către noii lideri. lon Vasile preciza în acest sens că, după calmarea 
situaţiei din interiorul Palatului şi sigilarea camerelor,!* „„Am trecut, aşa 
cum se făcea în toată ţara, la izolarea şi supravegherea miliției şi securităţii, 
controlul asupra instituţiilor şi întreprinderilor importante: spital, gară,'% 


depozite de combustibil!% şi alimente,!” bazine de alimentare cu apă, unităţi 


militare, pază pe străzi."!% 


După formarea CJFSN, provizoriu, cei aflaţi în Palat au primit bastoane, 
inițial din dotarea gărzilor patriotice apoi aduse de la miliție, lanterne şi 
legitimaţii de intrare, şi au fost repartizaţi prin oraş, „pentru că deja începuseră 
spargerile de vitrine, de magazine, comunicându-ni-se tot felul de informaţii, 


191 „După ce s-a făcut puţină ordine în Palat s-a încercat să se constituie mai multe organizări 
de Fronturi la ind. fostului prim secretar Cotoi — acestea s-au contestat pentru că mulți erau 
foşti nomenclaturiști” Ibidem, dosar nr. 1.457, Ene Constantin, f. 47 


102 „Am intrat într-un birou. Acolo erau cam 12 persoane. în capul mesei şedea primul- 


secretar care sorbea dintr-o cafea. În stânga lui, un bărbos pe numele de Doctor Ion Vasile. 
În picioare un tânăr cu numele Zosmer Lionel, în celălalt capăt de birou era un căpitan pe 
numele Radu Aurelian. Pe ceilalți nu i-am cunoscut” Ibidem, dosar nr. 3.201, Pandele Gh. 
Emanoil, f. 37. 


193 Ibidem. 


104 Totodată, eu, împreună cu Ştirbu Paul şi Deliu Dragomir am luat inițiativă de a încuia şi 


sigila camerele - folosind sigiliul ce se afla la domnul căpitan Radu Aurelian, şeful gărzilor 
patriotice din palat, preşedintele Consiliului FSN de mai târziu” Ibidem, dosar nr. 1.910, 
Damian Constantin, f. 41. 


105 „Personal am mers pe 2 artere importante, pe direcția Palatul Comunal - Gara Buzău, 
punct de interes maxim, încercând coordonarea acţiunilor din Gară şi stabilind persoane de 
contact şi modul de organizare şi transmitere de informaţii dinspre şi înspre sediul Palatului 
Comunal” Ibidem, dosar nr. 2.417, Miriţă George, f. 13. 


106 Paralel cu acţiunile din Palat am căzut de acord să trimitem câţiva din cei care s-au oferit 
voluntari să asigure paza staţiilor de benzină. Operaţiunea a fost preluată de muncitorul 
Neagu” Ibidem, dosar nr. 471, Vasile Gheorghe, f. 11. 


197 Eu, alături de alți revoluționari, am plecat la IPMP, Panificaţie, Fabrica de bere, peste tot 


se lucra.” Ibidem dosar nr. 3.202, Iliescu Virginica, f. 12. 


108 Jbidem, dosar nr. 2.137, lon Vasile, f. 23; „Deoarece anumite persoane se dăduseră la acte 
de jaf în oraş, s-au format plutoane de patrulare în anumite puncte din diferite cartiere ale 
oraşului... am patrulat în centrul orașului pe la diferite magazine până pe data de 23.12.1989” 
Ibidem, dosar nr. 480, Drăghici Dumitru, f. 37. 


109 Ibidem, dosar nr. 478, Lascăr Tudorel, f. 22. 

adesea eronate.” Sau format numeroase grupuri care aveau sarcini precise 
şi care, la înapoiere, raportau cum au dus la îndeplinire misiunea.!!! Unul 
din primele zvonuri apărute în municipiu, a fost cel în legătură cu otrăvirea 
apei, Castelul de apă al orașului a fost, din această cauză, primul obiectiv al 
grupurilor din interiorul Palatului.!!? Printre cei care au verificat acest zvon 
s-a numărat şi Coman Gheorghe, care a raportat apoi celor din Palat lipsa de 
corectitudine a informaţiei.!! 

Seara a avut loc o nouă întrunire a consiliului, la care a participat, adus 
de către revoluționari, şi fostul prim secretar. În timpul acestei şedinţe s-au 
luat măsuri privind apărarea obiectivelor „de maximă importanţă ” din oraş şi 
judeţ, apărarea şi controlul intrărilor şi ieşirilor din oraş, protecţia surselor de 
alimentare cu apă, precum şi buna aprovizionare a populaţie cu alimente.!!+ 
Totodată, au avut loc şi întâlniri cu directorii unităţilor din Municipiu. 
Rolul acestor întrevederi a fost acela de a stabili „măsurile ce trebuiau luate 
pentru funcţionarea vieții economico-sociale. Aprovizionarea magazinelor 
alimentare cu apă minerală, zahăr, ulei.""!5 

Un alt demers a fost acela privind deplasarea unora dintre revoluționari 
la București. Acest episod este relatat din două perspective. Prima, realizată în 
seara zilei de 22 decembrie, aproximativ ora 17, plasează inițiativa în rândul 
cetăţenilor care i-au cerut căpitanului Radu Aurelian să le asigure mijloacele 
necesare pentru a se deplasa către capitală. Acest deziderat a fost temperat 
de comandantul Gărzilor patriotice şi Miriţă George, care le-a sugerat 
revoluționarilor să rămână în Buzău în eventualitatea începerii unor atacuri 
teroriste.!! A doua perspectivă atribuie inițiativa decidenţilor din Palat şi 
este plasată în dimineaţa zilei de 23 decembrie, în jurul orei 11:30. Cei de 
acolo realizaseră un apel către cei care doreau să meargă voluntar la Bucureşti, 
fiind anunţaţi să se încoloneze la ușa a doua a Palatului de unde urmau să fie 
înarmaţi şi să primească maşini care să le asigure deplasarea către capitală. 
La acest apel au răspuns pozitiv aproximativ 100-150 de tineri. În momentul 


110 Jbidem, dosar nr. 1.910, Damian Constantin, f. 41; „Eu am primit în ziua de 22 XII-1989 o 
legitimaţie de intrare în Palat, un baston de cauciuc şi o lanternă chinezească pe care am plătit 
suma de 50 de lei” Ibidem, dosar nr. 480, Drăghici Dumitru, f. 38. 


111 Ibidem dosar nr. 3.202, Iliescu Virginica, f. 12; Ibidem, dosar nr. 480, Drăghici Dumitru, 
f.37. 


112 Ibidem dosar nr. 3.202, Iliescu Virginica, f. 12. 


15 „Eu, având mașină personală, am fost trimis la staţia de apă potabilă să vedem dacă e 


adevărat că apa e otrăvită. M-am întors pe la 18:30 pentru a dezminți în balconul Palatului că 
nu se confirmă zvonurile” Ibidem, dosar nr. 2.923, Coman Gheorghe, f. 28. 


114 Ibidem, dosar nr. 1952, Macsim Marcel, f. 33. 
115 Ibidem, dosar nr. 471, Vasile Gheorghe, f. 11. 
116 Ibidem, dosar nr. 477, Ivan loan, f. 27. 

în care trebuiau să fie înarmaţi din mulțime s-a făcut observaţia că voluntarii 
erau prea tineri pentru a şti cum să folosească armele, şi că pentru un astfel de 
demers erau mai indicaţi muncitorii din întreprinderi, care se cunoşteau între 
ei.!!” O altă variantă atribuie inițiativa unui jurist care formase, tot în dimineața 
zilei de 23 decembrie, ora 9, un grup de aproximativ 20 de voluntari pentru 
deplasarea la Bucureşti. În cele din urmă această inițiativa a fost abandonată.!!8 

Primele momente ale revoluţiei din municipiul Buzău au fost euforice 
şi haotice. În scurt timp, însă, a început coagularea și cristalizarea unui 
grup de revoluționari, care a reuşit — la început cu sprijinul fostului prim 
secretar al judeţului, iar apoi fără el, să coordoneze activitatea întregului județ, 
gestionând relativ cu succes, noua situaţie. Una din primele măsuri luate de 
noua structură de putere a fost aceea de a-şi subordona structurile de forță 
care are fi putut periclita noul curs al evenimentelor, iar acestea erau, într-o 
primă fază: Miliția şi Securitatea. 


Revoluţționarii faţă în față cu Miliția şi Securitatea 

Sediile Miliției şi Securităţii, găzduite în aceeaşi clădire, au fost unele 
dintre primele obiective care au atras atenția revoluționarilor. Informaţiile 
cu privire la existenţa în arestul acestor instituții a unor studenţi disidenţi, 
reținuți în seara zilei de 21 decembrie, precum şi posibilitatea reţinerii 
celebrului disident Gabriel Andreescu, care își avea domiciliu forțat la Buzău, 
i-a determinat pe revoluționari să se deplaseze către acestea. 

În seara zilei de 21 decembrie, la ordinul lui Iulian Vlad, șeful CIE 
a transmis un ordin a Direcţiilor a I-a, a III-a, a IV-a şi a UM 0800 în care 
li se cereau „să analizeze situaţia persoanelor supravegheate şi, în funcţie de 
periculozitatea acestora, să se propună neutralizarea lor, pentru a se elimina 
riscul de a intra în legătură cu demonstranții şi a deveni astfel conducătorii 
sau organizatorii lor” În dimineaţa zilei următoare, „înainte de a se face 
ziuă”, Gabriel Andreescu a fost luat de la reşedinţa unde își avea domiciliu 
obligatoriu din data de 4 octombrie 1989 de către patru ofiţeri de securitate, 
conduşi de ofițerul care îl anchetase în perioada de dinaintea trimiterii sale 
la Buzău, transportat cu o „maşină ARO neagră” şi „dus la penitenciarul 
Securităţii din Rahova nr 37 - separat de închisoarea de drept comun” unde 
a fost „încarcerat de nou pe motive politice”!% Securitatea încerca astfel, şi a 


17 Ibidem, dosar nr. 2,298, Negoescu Vasile, f. 21. 
115 Ibidem, dosar nr. 2297, Topcian Costel, f. 52. 


119 Constantin Corneanu, Victorie însângerată. Decembrie 1989, Târgovişte, Editura Cetatea 
de Scaun, 2014, p. 321. 


120 Declaraţie notarială a lui Gabriel Andreescu, datată 28 iulie 2015, dată pentru a fi folosită 
de Asociaţia Club 22 a Revoluţionarilor din Buzău, fotocopie oferită autorului de către 

reuşit, să elimine unul din posibilii catalizatori şi lideri ale unei manifestații anti 
regim în oraşul Buzău cu toate că aici, conform mărturiei Șefului Securităţii, 
„«Situaţia operativă» nu prevestea, cel puţin aparent, evenimente deosebite pe 
plan local."!? 

Către sediile celor două instituţii de forță ale sistemului comunist s-au 
îndreptat numeroase grupuri de revoluţionare. Aceasta fie ca urmare a deciziei 
celor care îşi asumaseră conducerea în sediul Palatului Comunal, fie a deciziei 
acelora dintre revoluționarii care aveau cunoştinţă de reținuţii din seara zilei 
de 21 decembrie sau de existența unui disident în orașul lor. 

Primele grupuri ce s-au îndreptat către Miliție şi Securitate în jurul 
prânzului!” au fost însoţite de către echipa de televiziune şi au avut drept 
scop eliberarea din arest a lui Gabriel Andreescu, care se presupunea că fusese 
reținut „ostatic” de către Securitate.!* 

Între revoluționari şi Şeful Securităţii, Ilie Merce, a avut loc şi un 
dialog. Conform relatării fostului Şef al Securităţii, acesta a luat o portavoce 
şi la scandările revoluţionarilor „Fără violenţă! Fără violenţă!” li s-a adresat 
cu mesajul: „Fraţilor Securitatea este cu voi! Ce-aţi vrut voi, am vrut şi noi!, 
fapt ce i-a determinat pe revoluționari să replice prin: „Securitatea e cu noi! 
Securitatea e cu noi!" Au existat însă şi voci care cereau eliberarea deţinuţilor 
şi care doreau să vadă arestul. Revoluţionarii s-au dovedit a fi mefienţi faţă de 
informaţiile de infirmare a prezenţei unor reţinuţi în sediul Securității şi au 
refuzat constituirea unei comisii care să verifice informaţia. Acest fapt a condus 
la pătrunderea în sediul acesteia a unui număr mai mare de revoluționari. 
După verificarea arestului Securităţii, revoluționarii s-au edificat cu privire 
la zvonurile privind reţinuţi din arestul Securităţii şi au plecat fără incidente 
majore.!%5 

La Palat, ca urmare a cererilor venite din mijlocul demonstranților, 
în jurul orei 14 s-a format o primă listă, alcătuită din 6-7 persoane pentru a 
participa la eliberarea deţinuţilor politici care se credea că există în arestul 
Miliției şi Securităţii.!% Cei care au plecat din Piaţa Dacia, ca urmare a deciziei 


preşedintele Asociaţiei, Marian Jipa. 


121 Merce Ilie, Diversiuni au fost încercate şi la Buzău, „Vitralii - Lumini şi Umbre”, an V, nr. 19, 
iunie-august 2014, p. 20. 


12 „În jurul orei 13-13:30, un grup de manifestanți a sosit în fața sediului Inspectoratului MI, 
cerând organelor de securitate eliberarea unor deţinuţi politici, după care au pătruns în sediul 
acestora. Apoi au pătruns şi în corpul de clădire al Miliției, venind să inspecteze arestul.” 
Ibidem, dosar nr. 289, Duican Gheorghe, f. 37. 


123 Ibidem, dosar nr. 2.140, Gheţu Călin, f. 31. 
124 Merce Ilie, art. cit., p. 20. 
125 Ibidem. 


126 Ibidem, dosar nr. 2,298, Negoescu Vasile, f. 13. 

celor din Palat, spre sediile celor două instituţii de forță, au constatat că acolo 
se afla deja un număr mare de protestatari, cu un procent considerabil de 
reprezentanţii ai etniei rome, care „devastau și maltratau cadrele de miliție şi 
securitate, în special pe cei ce se făceau vinovaţi de funcțiile deţinute în timpul 
dictatorului şi care maltratau populaţia în anchetele comuniste." La rândul 
lor, independent de hotărârea celor din Palat, manifestanţii care protestaseră 
la adresa regimului în seara zilei de 21 decembrie şi care se reîntorseseră 
a doua zi pe platoul din fața Palatului Comunal cu dorinţa de a împărtăşi 
experiența avută în seara precedentă, au luat inițiativa creări unui grup cu 
care să se deplaseze la sediul Miliţiei şi Securităţii pentru a-i elibera pe cei care 
fuseseră reţinuţi de forțele de ordine în timpul protestelor.!% 

Decizia grupului de revoluționari din Palat de a trimite civili la cele 
două instituţii a survenit şi pe fondul apariţiei „dezinformărilor şi zvonurilor”, 
dar şi ca urmare a dorinței celor din Palat de a avea „un control permanent şi 
eficace asupra acestora şi a personalului acestora”!% Printre zvonurile primite 
la Palat în legătură cu membrii cadrelor de Securitate se regăseau şi acelea 
conform cărora la domiciliile acestora ar fi existat ascunse, arme, muniţie şi 
teroriști. Acest fapt l-a determinat pe căpitanul Radu Aurelian, liderul informal 
al revoluţionarilor, să constituie echipe formate din câte 4-5 revoluționari pe 
care i-a trimis să verifice veridicitatea informaţiilor primite.!% 

După verificarea domiciliilor cadrelor de securitate, căpitanul Radu 
Aurelian a trimis, după ora 16:30, oameni la Miliție pentru verificarea 
informaţiilor privind arestarea unor studenți disidenţi.!”! Aceeași sarcină a 
primit-o mai târziu şi Lionel Zosmer. Acesta, alături de alți revoluționari, a 
reuşit cu greu să-i convingă pe cei care intraseră în sediile celor două instituţii 
pentru a se răzbuna pe cadrele de acolo să părăsească clădirea și să se îndrepte 
către Piaţa Dacia.!*? De altfel, conform mărturiilor, căpitanul Radu Aurelian 
a trimis către sediul Miliției şi Securităţii, la intervale de timp diferite, mai 
multe grupuri pentru a elibera presupuşii reţinuţi şi pentru a verifica situația 
de acolo.!* După aceasta, ca urmare a perpetuării zvonului privind arestarea 


127 [bidem. 


128 „Am organizat un grup de tineri şi am pornit la Miliție şi Securitate, pe strada Chiristigii 


8-10 pentru a elibera arestaţii din noaptea de 21 decembrie 1989” Ibidem, dosar nr. 13.805, 
Jonescu Emil, f. 29. 


129 Ibidem, dosar nr. 2.137, lon Vasile, f. 24. 

150 Ibidem, dosar nr. 2.147, Moisac Stelian, f. 36. 

151 Ibidem, dosar nr. 2.147, Moisac Stelian, f. 37. 

152 Ibidem, dosar nr. 2.136, Zosmer Lionel Octavian, f. 12. 


15 Ibidem, dosar nr. 478, Lascăr Tudorel, f. 22; Ibidem, dosar nr. 1.910, Damian Constantin, 
f. 54-62. 

unui student disident, la sediul Securităţii a ajuns, însoţit de un subofițer şi 
de Ene Constantin, şi Radu Aurelian. La acel moment, în zonă, exista, încă, o 
stare tensionată ca urmare a prezenţei cetăţenilor de etniei romă care făceau 
presiuni pentru eliberarea rudelor şi care erau suspectaţi de tentative de furt.!** 

La cererea comitetului de revoluționari din Palat, muncitorul Cizmașiu 
Alexandru de la „secţia de sticlărie Berca” a fost delegat „Să verifice şi să 
acționeze ca milițienii să se retragă la sediul lor şi să nu tragă în demonstranții 
care umpluseră piața."!% S-a creat un grup alcătuit din aproximativ 9 persoane, 
condus de către Ene Constantin,'* care, odată ajuns la clădirea ce adăpostea 
sediile Miliției şi Securităţii, s-a scindat în două. O echipă, condusă de 
Cizmaşiu Alexandru s-a îndreptat către Securitate, iar alta, condusă de 
Poşircă Nicolae, a intrat în sediul Miliției. La Sediul Miliției Judeţene, şeful 
instituţiei, aflat în convalescenţă în urma unei intervenţii chirurgicale, a decis 
să se închidă într-un birou, relaţia cu revoluționarii fiind gestionată de către 
locţiitorul acestuia, maiorul Ghe. Duican.!” Atmosfera nu a fost una plăcută. 
Conform mărturiei lui Poşircă, afară, „era o armată de ţigani şi câțiva români 
care înjurau, făceau scandal”. Aceştia spărseseră câteva geamuri, se urcaseră pe 
maşinile miliției, iar unii chiar ajunseseră la uşa arestului de unde voiau să-și 
elibereze rudele arestate. În plus, unii întrebau de armament. Abia în jurul 
orei 22 s-a reuşit „cu mult tact”, ca cei care se comportau violent să fie convinşi 
să se liniştească, majoritatea plecând acasă.!* La un moment dat cei trimişi 
pentru calmarea spiritelor la sediile Miliției şi ale Securităţii au fost agresaţi 
de către cei prezenţi deja acolo. Încercările de dezamorsare a tensiunii a fost 
percepută drept o acţiune de salvgardare a cadrelor din structurile de forță 
fapt ce a condus la agresiuni fizice ale celor veniţi pentru a prelua sub control 
situaţia.!* După verificarea arestului, maiorul Duican s-a deplasat la Palat, 
unde a contribuit la organizarea apărării acestuia, punându-se în serviciul 
revoluţionarilor.!* 

După plecarea persoanelor turbulente, la sediul Miliției a început 
procesul de organizare a pazei. Pentru a ţine legătura Telefonică cu CJESN- 
154 Jbidem, dosar nr. 1.457, Ene Constantin, f. 46; „În acest sediu am stat până în jurul orelor 
19:00, unde împreună cu alte grupuri de revoluționari am scos din sediul fostei Miliţii 
grupurile de ţigani care încercau să elibereze din arest pe ţiganii arestaţi pentru diferite delicte 


care nu aveau legătură cu revoluţia sau să maltrateze cadrele miliției şi să devasteze sediul 
Inspectoratului” Ibidem, dosar nr. 2.147, Moisac Stelian, f. 37. 


155 Ibidem, dosar nr. 471, Vasile Gheorghe, f. 11. 

156 Ibidem, dosar nr. 1.294, Poşircă Nicolae, f. 50. 

157 Arhiva IRRD, fond IV/217, interviu realizat cu Duican Gheorghe la data de 19.07.2019. 
158 Arhiva SSPR, dosar nr. 1.294, Poşircă Nicolae, f. 50. 

159 Ibidem, dosar nr. 2,298, Negoescu Vasile, f. 13. 

140 Arhiva IRRD, fond IV/217, interviu realizat cu Duican Gheorghe la data de 19.07.2019. 

ul dar şi pentru a monitoriza ieșirile şi intrările în sediu, s-a decis ca un 
revoluţionar să asigure paza la poarta instituţiei. De asemenea a fost desemnat 
un revoluţionar care să asigure paza etajului întâi şi doi revoluționari la etajul 
superior, acolo unde se afla cabinetul Comandantului Miliției judeţene, 
colonelul Ion Ionică, şi adjuncţii acestuia, plus şefii de servicii. În acest 
interval cadrele de miliției „erau foarte speriaţi” şi se purtau „cu mănuși” cu 
revoluţionarii.!*! Printre măsurile luate de către revoluționari se pot enumera: 
verificarea depozitelor de armament şi predarea la magazie a armamentului 
care se afla la angajaţii instituţiei,; verificarea arestului pentru identificarea 
arestaţilor din considerente politice; asigurarea pazei în cadrul arestului; 
verificarea cadrelor care se întorceau la sediu şi predarea armamentului celor 
care îl aveau la magazie; stoparea celor care doreau să pătrundă în sediu, unii 
în stare de ebrietate, pentru a se răzbuna; menţinerea legăturii cu grupul de la 
Securitate, verificarea şi supravegherea schimburilor aduse de familii pentru 
cadrele militare din sediu; repartizarea gărzilor patriotice în dispozitivul de 
apărare al Miliției şi Securităţii.” Pentru paza Miliției şi Securităţii au fost 
trimise şi alte persoane care, în noaptea de 22-23 decembrie au verificat dacă 
armamentul era în rastelurile şi apoi au aplicat un sigiliu.!* 

Într-unul din momentele de tensiune, Şeful Inspectoratului, „sub 
presiunea străzii şi a fricii” a propus eliberarea deţinuţilor. Ca urmare a 
mefienţei unora dintre revoluționari față de un asemenea gest - întrebat 
dacă printre arestați existau criminali, tâlhari sau violatori, răspunsul Șeful 
Inspectoratului a răspuns afirmativ, s-a luat decizia consultării dosarelor celor 
din arest.!** Comandantul Ion Ionică, împreună cu şeful arestului şi It. maj. 
Horja, cpt. Constantin şi reprezentanţii revoluţionarilor, au verificat dosarele 
celor arestaţi și au constatat că din cei 160 de reţinuţi, 60 dintre aceştia aveau 
pedepse uşoare, între 1-2 ani, şi au militat pentru eliberarea acestora. Poşircă 
Nicolae a fost desemnat pentru a obţine acceptul CFSN, însă, atât căpitanul 
Radu Aurelian, cât şi dr. lon Vasile nu au fost de acord cu o asemenea decizie.!*5 
O eliberare a deținuților, conform mărturiei lui Gheorghe Duican, a fost 
cerută şi de către colonelul Petre Moraru, locţiitor al şefului Inspectoratului 
General al Miliţiei şi fost comandant al Direcţiei VI Cercetări penale din 
cadrul Direcţiei Securităţii Statului. Această iniţiativă a fost refuzată.!1% 


*1 Arhiva SSPR, dosar nr. 1.294, Poşircă Nicolae, f. 50. 
“2 Ibidem. 
15 Ibidem, dosar nr. 1.910, Damian Constantin, f. 41. 
14 [bidem, dosar nr. 1.294, Poșircă Nicolae, f. 51. 
*5 Ibidem, dosar nr. 1.294, Poşircă Nicolae, f. 16-17, Declaraţie Cizmaşiu Alexandru. 
15 Arhiva IRRD, fond IV/ 217, interviu realizat cu Duican Gheorghe la data de 19.07.2019. 

Grupurile de revoluționari nu s-au îndreptat doar către sediile celor 
două instituţii. Casa în care își avea domiciliu forțat Gabriel Andreescu a 
fost vizată, la rândul ei, de către cei care aveau cunoștință, de la emisiunile de 
radio difuzate de către posturile străine, de situaţia celebrului disident şi către 
care, la iniţiativa lui Ionescu Emil, s-a îndreptat un grup de revoluționari care 
constataseră că Andreescu nu era reținut în arestul Miliției sau Securității.“ 


Armata preia controlul 

După deschiderea focului, în după amiaza zilei de 23 decembrie, 
revoluționarii de la Palat au crezut că o parte din cadrele Securităţii şi Miliției 
au trecut la măsuri contrarevoluţionare. Acest fapt i-a determinat pe o parte 
a acestora, condusă de căpitanul Radu Aurelian," să se deplaseze la sediul 
acestora, să sigileze armamentul şi să preia controlul de la colonelul Ilie 
Merce, în cazul securităţii, şi de la Ghe, Duican, în acela al Miliției.” La 
această acțiune a fost prezent şi Simion Cotoi, luat de revoluționari pentru a 
fi folosit „ca monedă de schimb” în eventualitatea unui eşec.! Revoluţionarii 
din Sediul Securităţii, prin intermediul fostului prim secretar, au luat legătura 
cu Generalul Ștefan Guşă, care, la rândul său, a intervenit la generalul Ion 


Dândăreanu!” şi acesta a trimis la Securitate un grup de ofițeri, comandaţi 
147 „Apoi am organizat alt grup şi ne-am deplasat pe strada Democraţie, numărul 40, unde 
ştiam că se află un disident care luase legătură cu Europa Liberă şi care se afla în arest la 
domiciliu” Ibidem, dosar nr. 13.805, Ionescu Emil, f. 29 În cadrul declaraţie de martor aflat în 
acelaşi dosar, Neagu C-tin prezintă traseul grupului în sens invers: „Iot ela organizat şi grupul 
de manifestanți care s-a deplasat prin centrul orașului , spre strada Democraţiei, unde ştia că 
se află un disident arestat la domiciliu. Coloana de manifestanți condusă de el s-a deplasat 
apoi la clădirile miliției şi a securităţii din strada Chiristigii” Arhiva SSPR, dosar nr. 1.294, 
Poşircă Nicolae, f. 16-17, Declaraţie Cizmaşiu Alexandru. f. 45. 


14 Damian Constantin relata că la Sediile Miliției și Securităţii nu s-a deplasat şi căpitanul 
Radu Aurelian, ci că, în drum spre acestea, s-a deschis focul iar căpitanul a decis să se întoarcă 
la Palat, desemnându-l pe el să se ducă la Miliție şi Securitate . Ibidem, dosar nr. 1.910, Damian 
Constantin, f. 48. 


149 În acel moment, Radu Aurelian, galben la faţă, cu un pistol mitralieră şi cu un soldat, ne- 


am urcat în maşina mea şi am plecat la Inspectoratul de Poliţie şi Securitate, crezând că aceştia 
au scos armele din rastele şi că au început să tragă în populaţie. După câteva discuţii cu mai 
marii Miliției, s-a căzut la înţelegere ca poliţiştii să se retragă în unitate şi să nu iese deloc” 
Ibidem, dosar nr. 2.923, Coman Gheorghe, f. 30. 

150 Ibidem, dosar nr.2.145, Simion Georgică, f. 39. 


151 S-a născut la 20 octombrie 1925 la Frăteşti, judeţul Giurgiu. A absolvit cursurile Şcolii 
de Ofiţeri de Artilerie (1948 - 1949), Academiei Militare Generale - Facultatea de Artilerie 
(1950 - 1952) şi Cursului Post academic superior (1964). Locotenent colonel - 1962, colonel 
- 1967, general maior - august 1979, general locotenent - august 1984. Şef de stat major al 
Regimentului 123 V.M. (1952 - 1956), ofiţer la Secţia operaţii a Regiunii a 3-a Militare, şef 
de stat major al Brigăzii 2 V.M. (octombrie 1964 - 1969), şef al Secţiei operaţii (1969 - 1976) 
şi locţiitor al comandantului Armatei a 3-a (1976 - 1980). În baza Decretului Prezidenţial 

de It. col. Nicolae Păștinică. După consultări cu cei din Palat, revoluționarii 
s-au întors la sediul CJ al CFSN cu ajutorul celor două TAB-uri cu care 
veniseră cadrele militare.!*? Împreună cu ei l-au luat şi pe fostul prim secretar, 
Simion Cotoi, deoarece considerau că acesta prezenta un pericol „în acele 
momente:"* Fostul prim secretar a fost, de altfel, folosit de revoluționari 
pentru a dialoga cu structurile de forţă şi a le cere acestora să nu recurgă la 
reprimarea revoluţionarilor, încă din după-amiaza zilei de 22 decembrie.!** 
Odată cu venirea cadrelor militare, în jurul orei 14:15, 23 decembrie, 
s-a realizat şi transferul asupra controlului Securităţii, de la civili către 
structurile armatei, reprezentată de lt. col. Dumitru Costin, şi It. col Constantin 
Dulhac.!% Aceştia aveau asupra lor o împuternicire scrisă şi erau înarmaţi 
„cu câte un pistolet şi un pistol automat fiecare:"1% După venirea cadrelor 
militare s-a făcut un control al efectivelor, lipseau, motivat, câteva cadre 
femei, s-a verificat armamentul din dotare, „fără a constata probleme diferite”, 
şi s-a convenit ca toate cadrele să rămână în unitate 24 din 24 de ore, situaţie 
menţinută până la şase ianuarie 1990.!% Contrar celor afirmate de fostul şef al 
Securităţii, Cătălin Gheţu menţiona că: „În dimineaţa zilei de 24 decembrie 
am procedat la predarea unui ofițer de securitate către forțele revoluționare 
de la palatul Comunal. Nu-mi amintesc decât numele de familie al acestuia — 
Râmniceanu. !* După preluarea Securităţii, generalul Dândăreanu a chemat 
la Comandamentul Armatei a II-a atât şefii acestei instituţii, cât şi pe cei ai 
Miliției. Au răspuns pozitiv acestui ordin „Inspectorul şef, care era securist, şi 
cu Lecu (Aurel n.n.) comandant de pluton al trupelor de securitate-miliţie:"* 
În aceeaşi zi s-a făcut şi înarmarea revoluționarilor. Distribuţia armelor s-a 


nr. 80 din 17 aprilie 1980, generalul Ion Dândăreanu a fost numit în funcţia de comandant 
al Armatei a II-a, dislocată în garnizoana Buzău. A fost trecut în rezervă cu gradul de 
general-locotenent (cu 2 stele) la 24 februarie 1990” Apud https://ro.wikipedia.org/wiki/lon_ 
Dândăreanu, consultat la 13.10.2019. 

152 Arhiva SSPR, dosar nr.2.145, Simion Georgică; f. 48. 

155 Idem. 

154 Ibidem, dosar nr. 2.914, Manolescu Dan Constantin, f. 41. 


155 Armata română în Revoluţia din decembrie 1989. Studiu documentar. Ediţia a II-a revăzută 
şi completat. coordonator, Costache Codrescu, București, Editura Militară, 1998, p. 303.; 
Cf. Marian Rizea, 22.12.1989 Revo(invo)luția din România. Făcături. Schimbare. Vasalizare. 
Inaptocraţie, Bucureşti, Editura Mica Valahie, 2017, p. 330, cei doi ofițeri de armată aveau 
gradul de It. col. Merce Ilie preciza, la rândul său, că Dumitru Costin era locotenent colonel, 
iar Constantin Dulhac, maior, c.f. Merce Ilie, art. cit. p. 21. 

155 Merce Ilie, art. cit., p.21. 

157 Ibidem. 


158 Arhiva SSPR, dosar nr. 2.140, Gheţu Călin, f. 13. Conform mărturiei acestuia, ofițerul de 
Securitate s-a predat singur. 


159 Arhiva IRRD, fond IV/217, interviu realizat cu Duican Gheorghe la data de 19.07.2019. 

realizat pe baza unei evidențe stricte şi a fost supravegheată de către It. col 
Costin.!s O parte a armamentului, „aproximativ 20 de arme, a fost luată 
de către Lionel Zosmer, care l-a adus la Palat, una dintre acestea fiindu-i 
repartizată chiar lui.!9 

Diferitele zvonuri cu privire la arestarea de către Miliție şi Securitate 
a unor studenţi disidenţi sau ale lui Gabriel Andreescu i-a determinat pe 
revoluționarii buzoieni să se îndrepte către sediile acestor instituţii pentru a-i 
elibera pe cei presupuși a fi arestaţi în sediile acestor instituţii. Independent 
sau în urma deciziei conducerii revoluționare, numeroase grupuri de oameni 
au ajuns la sediile celor două instituţii de forţă şi au reuşit să calmeze situația 
ivită acolo ca urmare a incidentelor provocate de cetăţenii de etnie romă, în 
principal, care doreau eliberarea rudelor arestate, şi să preia controlul asupra 
acestora. Cadrele de Miliție și Securitate nu au recurs la violență contra 
revoluţionarilor şi şi-au dat acordul în sprijinul noii mişcări. Concomitent 
cu aceste acţiune, la Palatul Comunal şi la Casa Albă, revoluționarii încercau 
să gestioneze transferul de putere, confruntându-se cu necesitatea coagulării 
mişcării revoluţionare într-un moment deloc prielnic; apariţia zvonurilor. 


Noile Structuri de putere CJFSN Buzău şi FSN Municipal 

Gestionarea diversiunii. CFSN Buzău şi zvonurile 

În seara zilei de 22 decembrie 1989 și la Buzău a început un adevărat 
război al zvonurilor. Apa otrăvită, atacul iminent al teroriștilor, sosirea unor 
elicoptere de la Boboc, trageri la podul de la Mărăcineni, remobilizarea 
miliţiei'*, spargerea sucursalei centrale a CEC şi a diverselor alimentare'* 
au fost câteva dintre zvonurile ce i-a determinat pe liderii revoluționari 
să ia decizii care să preîntâmpine o situaţie dezastroasă în judeţ. În acest 
sens s-au luat măsuri în mod frecvent pentru asigurarea pazei obiectivelor 
importante din judeţ. Directorii instituţiilor vizate au fost contactaţi atât 
pentru luarea deciziilor necesare întării pazei, cât şi pentru buna desfăşurare a 
activităţilor care aveau legătură cu aprovizionarea populaţiei cu alimente, apă, 
electricitate, căldură etc.!* Pentru apărarea unor obiective importante au fost 
trimişi reprezentanți ai Frontului.!% În acelaşi timp s-au luat măsuri şi pentru: 


16 Merce Ilie, art. cit., p. 21. 

161 Arhiva SSPR, dosar nr. 2.136, Lionel Zosmer, f. 12. 
152 Ibidem, dosar nr. 2.923, Coman Gheorghe, f. 28. 
163 Ibidem, dosar nr. 478, Lascăr Tudorel, f. 23. 

164 Ibidem, dosar nr. 2.137, lon Vasile, f. 24. 


15 „Eu am primit misiunea de la Preşedintele Consiliului Judeţean FSN de a organiza 
apărarea obiectivelor de importanță majoră de pe Valea Slănicului şi în mod special de la 
com. BECENI” Ibidem, dosar nr. 14.913, Şerban Ioan, f. 33. 

„constituirea Consiliilor FSN în unitățile administrative, industriale şi sociale 
din teritoriu”, ocazie cu care, pe parcurs, „au fost înlocuiţi toţi primarii din 
comune şi oraşe şi mulți alţi conducători a căror activitate a fost considerată ca 
incorectă."!% Nu a fost neglijată nici paza Palatului. Revoluţionarii au primit 
sarcini pentru apărarea unor poziţii bine precizate.!“ 

În aceeaşi noapte s-au luat măsuri și pentru apărarea tipografiei din 
municipiu'S8. Primul număr din Viaţa Buzăului, o ediţie specială intitulată Viaţa 
Buzăului. Ediţie specială a unui ziar liber, al poporului liber, a apărut în seara 
zilei de 22 decembrie şi se deschidea cu titlul „Cetăţeni! Locuitori ai Buzăului!” 
care avea rolul de a atrage atenția buzoienilor cu privire la noile realități. 
Prin mesajul textului din articol, locuitorii municipiului erau îndemnați să 
fie rezervaţi în manifestarea bucuriei care nu trebuia „să întunece cugetele” 
determinând manifestări care să conducă la distrugerea bunurilor făurite 
„cu trudă şi sacrificii”. Totodată, buzoienii erau chemaţi să sprijine „din toate 
puterile, noile autorități ale poporului liber pentru a reorganiza întreaga viață 
economică și socială, aşa cum ne-o dorim, în libertate demnitate şi fericire” 
Buzoienilor li se amintea că au trăit în „teroare” și că „acest lucru nu trebuie 
să se mai întâmple niciodată în această țară sfântă!”!* Această primă ediţie a 
fost adusă în seara aceleiaşi zile în Piaţa Dacia şi distribuită revoluţionarilor de 
către Coman Gheorghe şi Sburlan Vasile." 


16 Jbidem, dosar nr. 2.137, Ion Vasile, f. 24. „O altă acţiune de mare amploare pe care am avut-o 
în sarcină a fost constituirea Consiliilor locale ale FSN în fabrici, uzine, sate, comune şi orașe. 
Eu, împreună cu domnul arhitect Mihnea şi cu domnul Ivan, am mers pe Valea Buzăului — 
până la Nehoiu, pentru constituirea CFSN Locale, precum şi pentru schimbarea din funcţie 
a unor oameni care deținuseră funcţii şi în timpul dictaturii şi nu mai erau doriţi de oamenii 
cu care lucrau. Aşa s-a întâmplat la „Fabrica de textile” Nehoiu, la Spitalul orăşenesc Nehoiu, 
unde directorii — prin dorința salariaţilor - au fost schimbaţi din funcţii datorită abuzurilor 
pe care le-au făcut. De asemenea am constituit CFSN la „Chimica "Buzău, la Fabrica de Bere 
Buzău, Agrocoop Buzău, ICSAP - Buzău. Autobaza II Buzău etc” Ibidem, dosar nr. 1.910, 
Damian Constantin, Declaraţie de martor - Simion Georgică, f. 42. 


187 „În jurul orelor 20: 30 am fost amplasați în diferite puncte ale Palatului pentru asigurarea 


pazei acestuia, deoarece se primise informaţia că Palatul urma să fie atacat de teroriști pentru 
anihilarea punctului de comandă al Revoluţionarilor. Eu am avut ca misiune să supraveghez, 
de la unele din ferestrele Palatului amplasate la etajul 1 , latura de acces spre Palat dinspre 
judecătorie” Ibidem, dosar nr. 2147, Moisac Stelian, f. 38; „După orele 15:30 am primit ordin 
să fac pază la clădirea în partea din spate împreună cu alți revoluționari.” Ibidem, dosar nr. 
14.913, Şerban Ioan, f. 33; „Am participat la instalarea staţiei și difuzoarelor din balcon, după 
care am fost repartizat să fac pază la uşa din nord-vest a palatului, până au venit soldaţii din 
cadrul MApN care m-au înlocuit” Ibidem, dosar nr. 478, Lascăr Tudorel, f. 21. 


16 Ibidem, dosar nr. 478, Lascăr Tudorel, f. 23. 
169 Jbidem, dosar nr. 2.313, Vasile Sburlan, f. 18. 


170 Ibidem, dosar nr. 2.923, Coman Gheorghe, f. 28; Ibidem, dosar nr. 2.313, Vasile Sburlan, 
Declaraţie de martor Miriţă George. f. 65. 

Pentru a gestiona numeroasele informaţii care circulau, au fost trasate 
sarcini speciale anumitor persoane din Palat care primeau şi dădeau informaţii 
cetățenilor din oraş şi judeţ în legătură cu evoluţia evenimentelor. Unul dintre 
revoluționarii care au gestionat acest proces a fost It. col. Curic Vasile. Acesta 
transmitea „către populaţie” deciziile luate atât în cadrul CN al FSN, cât şi în 
cadrul CJ FSN Buzău.”! 'Tot în acest sens a fost contactat şi CFSN Bucureşti 
care a fost înștiințat de faptul că la Buzău „puterea locală a fost preluată de 
revoluționari.” "? Legătura cu CFSN Bucureşti, la acel moment, dar şi după 
aceea, a fost menţinută prin intermediul lui Mihai Montanu, Paul Jerbaş și V. 
Militaru.!” Legăturile cu CFSN Bucureşti s-au realizat cu ajutorul lucrătorilor 
din telecomunicaţii care, pe lângă realizarea conectării revoluţionarilor din 
Palat cu cei din Bucureşti, au „anihilat” şi legăturile Securităţii.'”* 

După constituirea unei noi structuri a CJFSN, între orele 21:00 şi 
22:00'7, din cauza, în special, zvonurilor privind o iminentă atacare a Palatului 
de către teroriști, o parte dintre membrii CJSEN au părăsit sediul Comitetului, 
iar cei rămaşi au ieşit pe stradă pentru a îndemna oamenii să li se alăture.!7* 
În aceeași seară, fostul primul secretar, alături de alte persoane din Palat, 
le-a sugerat celor prezenţi în clădirea fostului Comitet Judeţean de partid să 
părăsească sediul şi să revină a doua zi. O parte dintre ei au plecat, o altă 
parte „sau ascuns și nu au plecat”! Paralel cu crearea CJESN, s-a desfăşurat 
şi crearea FSN Municipal. 


Decizii și acțiuni similare. CESN Municipal 

Evenimentele care au avut loc în cadrul Consiliului Popular (Casa 
Albă) au fost similare celor desfăşurate în Palatul Comunal. Noua situație 
a determinat, la nivel general, luarea unor măsuri asemănătoare de către 
conducerile revoluţionare din Casa Albă şi Palatul Comunal. Şi aici, vechiul 
regim luase măsuri pentru asigurarea pazei, formată, aşa cum relata unul 
dintre martori, din „ofițeri de miliție cu grade superioare” Revoluţionarilor 
care protestau în fața Casei Albe, li s-au alăturat şi o parte dintre cei care veneau 


171 Ibidem, dosar nr. 1.274, Curic Vasile, f. 29. 

172 Ibidem, dosar nr. 2.137, lon Vasile, f. 24. 

173 Ibidem, dosar nr. 471, Vasile Gheorghe, f. 11. 
174 Ibidem, dosar nr. 2.143, Costea Nicolae, f. 24. 


175 Ibidem, dosar nr. 1952, Macsim Marcel, f. 18; Ibidem, dosar nr. 1.910, Damian Constantin, 
f. 8; Ibidem, dosar nr. 14.913, Şerban Ioan, f. 33. 


176 Ibidem, dosar nr. 2.137, Ion Vasile, f. 24. 
177 Ibidem, dosar nr. 3.201, Pandele Gh. Emanoil. f. 37. 
178 Jbidem, dosar nr. 20.091, Dârja Octavian, f. 9. 

din Piaţa Dacia'”?, între cele două clădiri pendulând, pentru un timp, o parte 
a acestora cu scopul monitorizării acţiunilor ce aveau loc la cele două sedii de 
partid. Şi la Casa Albă, după ce au intrat în clădire, revoluționarii au verificat 
încăperile din sediu şi au trecut la îndepărtarea simbolurilor comuniste pe 
care le-au ars!“ Printre cei care au intrat în sediul Comitetului Municipal al 
PCR, au existat, precum în Platul Comunal, „ elemente turbulente” ce „doreau 
să distrugă bunuri materiale sau chiar să fure ”*! şi care „s-au dedat la acte 
de jaf şi vandalism"? Această situaţie i-a determinat pe revoluționari să se 
organizeze şi să-i îndepărteze din sediul primăriei pe cei care nu doreau ca 
acțiunea lor „ să se transpună într-o anarhie, să se distrugă bunurile materiale 
şi compromiterea acțiunii maselor:!% Cu privire la vechea nomenclatură 
din cadrul primăriei există două variante. Prima dintre acestea relatează 
că la momentul intrării revoluționarilor în primărie aceasta, printre care 
şi Victoria Muşat, din luna septembrie primar al municipiului, se afla încă 
în sediu şi a fost îndepărtată de la conducere.!%* A doua variantă susţine că 
atunci când revoluționarii au ajuns în clădirea Casei Albe acolo nu mai era 
niciun reprezentant al nomenclaturii comuniste.'% Imediat după îndepărtarea 
persoanelor indezirabile din primărie, revoluționarii au trecut la constituirea 
Consiliu Municipal Provizoriu al Frontului Salvării Naţionale.!5 Acesta a fost 
considerat „organ de coordonare a activității revoluționare ca şi cea economică, 
socială şi de pază a obiectivelor din municipiu." 

La constituirea CFSN Municipal au luat parte şi foștii reprezentanți 
ai nomenclaturi comuniste. Încă din seara de 22 decembrie, un reprezentant 
al comitetului de partid, făcea apel către cei din fața primăriei să nu plece 
deoarece era nevoie de ei.!'% Ulterior, au început să vină foști funcţionari ai 


179 Ibidem, dosar nr. 481, Sava Ricu Dan, f. 18-19. 


18 „Am intrat în incinta sediului municipal P.C.R. împreună cu o parte din manifestanți, 
trecând la verificarea încăperilor, aruncându-se pe ferestre materialele de propagandă 
comunistă, cărți politice, drapele comuniste, tablourile dictatorilor şi altele de acest gen.” 
Ibidem, dosar nr. 473, lancu Neculai, f. 10; Ibidem, dosar nr. 481, Sava Ricu Dan, f. 19. 


181 Ibidem, dosar nr. 481, Sava Ricu Dan, f. 19. 

182 Jbidem, dosar nr. 476, Şerban Gheorghe, f. 9; Ibidem, dosar nr. 3.249 , Eusebiu Pavel, f. 9. 
153 [bidem, dosar nr. 481, Sava Ricu Dan, f. 19; Ibidem, dosar nr. 476, Şerban Gheorghe, f. 9. 
1% Ibidem, dosar nr. 473, lancu Neculai, f. 10. 

155 Ibidem, dosar nr. 481 , Sava Ricu Dan, f. 19; Ibidem, dosar nr. 769, Moise Emil, f. 42. 


156 „În noaptea de 22 spre 23 decembrie s-a format Consiliu Municipal Provizoriu al Frontului 


Salvării Naţionale, care, alături de ... Gheorghe, Tronaru Ion, Moise Emil, Calen Eugen, 
Ungureanu Ionel și alții, am făcut şi eu parte” Ibidem, dosar nr. 476, Şerban Gheorghe, f. 
10-11. 


157 Ibidem, dosar nr. 473 ,lancu Neculai, f. 11. 
158 Ibidem, dosar nr. 769, Moise Emil, f. 42. 

primăriei şi membrii ai comitetului de partid. O parte dintre aceştia s-au ascuns 
într-un birou de la etajele superioare de frica tinerilor care veniseră în grupuri 
pentru a le cere „socoteală pentru unele fapte anterioare”.!% Doar intervenţia 
lui Moise Emil, „muncitor ca și ei” i-a scăpat pe vechii nomenclaturişti de 
răzbunare.!” Prima versiune a CFSN Municipal a avut în componența sa 
17 membrii, dintre care 7 din vechiul comitet de partid Buzău. În legătură 
cu atitudinea fostelor cadre de partid față de noua situaţie, Moise Emil 
consemna că: „Nu era greu de remarcat faptul că cei din partidul comunist 
aveau o atitudine ostilă față de cele ce se întâmplau. De câte ori CFSN BZ: 
trebuia să ia o hotărâre, aceasta era luată de câte 3-4 dintre aceștia, cu ușile 
închise, fără consultarea celorlalți din Consiliu”! În plus, aceştia au cerut ca 
fiecare membru să fi primit o caracterizare de la locul de muncă. În cazul lui 
Emil Moise, aceasta fusese cerută în mod denaturat.!*? Prezența unor vechi 
nomenclaturişti în noul for de conducere municipal a nemulţumit o parte a 
revoluţionarilor şi i-a determinat să încerce o îndepărtare a acestora. Acest 
fapt s-a dovedit a fi destul de anevoios, realizarea s-a venind relativ târziu, 
după o luptă acerbă.!* 

Imitând deciziile CJFSN şi în cadrul CFSN Municipal „S-a trecut 
imediat la activitate luându-se legătura cu întreprinderile din oraş pentru 
a furniza fără întrerupere energia termică pentru încălzirea locuinţelor, 
furnizării apei calde şi reci, aprovizionarea magazinelor specializate pentru 
distribuirea de produse de strictă necesitate (carne, pâine, lapte și produse din 
lapte, legume etc.) şi de a pune în vânzare stocurile cu marfă care erau greu de 
găsit la acea vreme şi se vindeau preferenţial."!** 

O altă acțiune similară celei luată în cadrul CJFSN a fost aceea a 
realizării unui miting anticomunist. Încă de la ora 5:00 a dimineţii de 23 
decembrie, Moise Emil, Neagu Claudiu şi Badiu Gheorghe, au luat caravana 
cinematografică şi s-au deplasat pe străzile oraşului anunțând organizarea, în 
aceeaşi zi, a unui miting anticomunist în Piaţa Dacia.!% La fel, tot din nevoia de 


159 Ibidem. 
190 Ibidem. 
191 Ibidem, dosar nr. 769, Moise Emil, f. 43. 
192 Ibidem. 


19% Ibidem. Relatând despre acest aspect, Niţulescu Gheorghe, care fusese desemnat de către 
Paul Ştirbu din conducerea CJFSN pentru a se ocupa de organizarea activității Comitetul 
Municipal al PCR şi Consiliul Popular al Judeţului Buzău, preciza: „În grupul de conducere 
al Municipiului Buzău - unii revoluționari nu-l doreau pe Gheorghe Mirică, care s-a dovedit 
loial revoluţiei” Ibidem, dosar nr. 2.921, Niţulescu Gheorghe f. 26. 

194 Ibidem, dosar nr. 473, lancu Nicolae, f. 11. 


195 Ibidem, dosar nr. 769, Moise Emil, f. 42-43. 

a crea un cadru sigur desfăşurării activităților şi a valida persoanele şi acţiunile 
care erau parte la procesul revoluționar, la 24 decembrie, Moise Emil împreună 
cu un student au realizat o ştampilă care asigura liberă trecere prin oraş.!% 

Şi cei din Casa Albă sau confruntat cu numeroase „apeluri de la 
diverse unități sau persoane fizice prin care se solicita ajutor în vederea 
asigurării pazei, asistență sanitară, sau diverse alte probleme.” Acestea au 
fost centralizate într-un registru, şi, atunci când „situaţia ne depăşea”!%, „se 
verificau şi se transmiteau organelor competente (Armata a II-A, salvare etc.) 
de fiecare dintre noi atunci când eram de serviciu la telefon (secretariatul 
fostului prim secretar PCR)” 

Zvonurile cu privire la desantul şi atacul teroriștilor, sau repetat şi în cazul 
revoluţionarilor din clădirea Consiliului Popular Municipal?% iar începând 
cu seara zilei de 23 decembrie s-a deschis focul şi asupra acesteia.” Similar 
deciziilor luate de către cei din Palatul Comunal și revoluționarii din Casa Albă 
au constituit patrule care au asigurat paza instituţiei şi a zonelor adiacente.? 

Evenimentele din cadrul Palatului Comunal şi de la Casa Albă, au 
cunoscut numeroase situaţii similare. Distrugerea propagandei comuniste, 
coordonarea activităţilor unor obiective importante din sectorul alimentării 
populaţiei, asigurarea pazei instituţiilor şi crearea de patrule pentru menţinerea 
ordinii, verificarea zvonurilor, gestionarea relaţiei cu vechea nomenclatură 
sunt câteva dintre situaţiile şi activităţile comune cu care s-au confruntat 
cele două noi foruri de conducere care au primit răspunsuri similare din 
partea acestora. Crearea FSN ca noua structură de putere la nivel judeţean şi 
municipal avea nevoie pentru a se menţine, în concepţia revoluţionarilor, şi 
de sprijinul Armatei. 


1% Jbidem, dosar nr. 476, Şerban Gheorghe, f. 13. 
197 Ibidem, dosar nr. 473, lancu Neculai, f. 10. 
198 Ibidem, dosar nr. 481, Sava Ricu Dan, f. 19. 


199 Ibidem, dosar nr. 473, lancu Neculai, f. 10. 


2% „După miezul nopții, deci în noaptea de 23 spre 24 decembrie, în jurul orei 01, se primeşte 


prin telefonul operativ înştiințarea că deasupra noastră se lansează desant aerian terorist:”; „Pe 
la orele 23:00 se primește telefon prin care eram anunţaţi că dinspre Râmnicu Sărat soseşte o 
garnitură militară ce trece prin Buzău spre Bucureşti şi că de la Mizil se îndreaptă spre Buzău 
un camion cu Terorişti.” Ibidem, dosar nr. 476, Şerban Gheorghe, ft. 12-13. 


21 Jbidem, dosar nr. 476, Şerban Gheorghe, f. 12. 


202 „Am participat în toată această perioadă de 22-28 decembrie 1989 la asigurarea pazei 
şi verificării clădirii de la terasă până la subsol şi toate punctele vulnerabile ale incintei, 
verificarea Cimitirului „Dumbrava”, de unde se trăgeau focuri de armă, a blocurilor din jur 
(mai ales cele turn), curtea şi clădirea Şcolii Pedagogice, hotelul partidului( actualul hotel 
„Crâng”), tronsonul de la intersecția bd. N. Bălcescu cu str. Democraţiei, al străzii „23 August” 
(actualmente N. Titulescu) cu împrejmuirea cimitirului „Dumbrava”, de unde erau semnalate 
focuri de armă, Arhivelor Statului” Ibidem, dosar nr. 473, lancu Neculai, f. 12. 


ISSN 3008 - 5128 (Print)  ISSN-L 3008 — 5128 153 


Alexandru GRIGORIU - BUZOIENII ȘI REVOLUȚIA ROMÂNĂ DIN DECEMBRIE 1989 


O relaţie tensionată. Armata şi revoluționarii 

La început, Alarma de luptă parțială din data de 17 decembrie” a fost 
percepută de către o parte din membrii armatei române de la Buzău, drept o 
glumă.%* Convocarea personalului militar în unități s-a realizat motivându- 
se un pericol ungar, care nu era, în opinia militarilor, lipsit de un anumit 
fundament.% Deşi prin intermediul posturilor de radio străine se cunoşteau 
informaţiile în legătură cu evenimentele de la Timişoara, acestea au fost 
percepute drept „o răbufnire a tineretului, a celor care simțeau nevoia să 
spargă zăgazurile unei constrângeri artificial impuse, fără a se conştientiza 
„gravitatea situaţiei”2% În plus informaţiile de la radio erau privite cu 
circumspecţie, fiind considerate, uneori, exagerate.” Mai mult, „fermitatea 
cu care erau combătute acțiunile celor care încălcau legile țării şi mai ales 
că ştiam că aveam organe de restabilire a ordinii destul de temute” a creat 
impresia că situaţia se va dezamorsa.2* În acest timp, în cadrul unităţilor erau 
organizate cuvântări în timpul cărora erau condamnate actele de huliganism 
de la Timişoara.?* 


pă Pentru o analiză a acestui ordin a se vedea Victor Eugen Mihai Lungu, Tit-Liviu Domşa, 
Împuşcaţi-i că nu-s oameni. Cluj-Napoca, Decembrie 1989, Fundaţia Academia Civică, 2005, 
pp. 54-55. 


204 „Am venit duminică seara acasă, n-am apucat să mă odihnesc, era trecut de opt, a sunat 


telefonul, mi-a zis centralistul să vin repede la unitate, „E alarmă, toa' lent-major”, „Ce alarmă, 
mă, la ora asta?” „Nu ştiu, e ceva cu ungurii, veniţi repede”. M-am îmbrăcat, am sunat la 
Cornel Popescu, era vecinul meu, maior la noi în unitate, i-am spus de alarmă şi a început să 
râdă, „Cred că face Gabor vreo glumă cu noi” - colonelul Gabor era şeful Secţiei Parașutiști 
din Comandamentul Aviației Militare” Mircea Tănase, Eroii învinși ai revoluției, Bucureşti, 
Editura Militară, 2009, p. 35-36. 


25 „Fuseseră niște probleme prin toamnă și era oarecum credibilă ipoteza că ungurii ar vrea 


ceva.” Ibidem, p. 36. 
2 Jbidem, p. 36. 
27 Ibidem, p. 37. 


28 Jbidem, p. 38. 


20 A doua zi, pe 21 decembrie, unitatea a fost adunată pe platou şi s-au ţinut cuvântări, au 


fost condamnate actele de huliganism, s-a exprimat hotărârea de a lupta împotriva lor. A fost 
un bun prilej pentru unii de a se remarca din nou ca vajnici luptători... cu gura. Şeful popotei, 
fost ofițer în tinereţe, chiar i-a condamnat rău pe „aceşti antifasciști (sic!) care atentează la 
libertatea şi independenţa patriei noastre socialiste”. Idem. Relevant pentru atmosfera din 
cadrul unor unităţii ale armate de la Buzău este şi următorul moment relatat de Mircea 
Tănase: „La prânz, Costică 'Ţone, un aviator convertit de nevoie în parașutist, s-a adresat 
unuia cu domnule şi a fost atenţionat aspru de şeful de stat-major să aibă grijă cum vorbeşte. 
one însă venise din oraș, fusese operat de ulcer şi era în concediu medical, şi cum stătea 
acasă şi conspecta conştiincios Raportul la Congresul XIV a văzut la televizor ce se întâmpla 
în București. A plecat spre unitate şi, în centru, în Piaţa Daciei, l-au luat civilii pe sus. E era 
în uniformă şi deja se lansase sloganul „Armata e cu noi!” Degeaba le-a spus că era proaspăt 
operat, abia a reuşit să scape de entuziasmul lor, a ajuns la unitate şi ne-a povestit ce era în 
oraş” Ibidem, p.39 

În seara zilei de 19 decembrie, ora 18:00, în garnizoană, centrul 
oraşului, zona industrială, gări şi autogări, au început să patruleze, dotate cu 
armament şi muniţie de război, trupe ale armatei care au fost retrase la 22 
decembrie 1989, ora 13:00, fără ca în timpul activităţii să se fi confruntat cu 
acţiuni care să determine intervenţia acestora.?!0 

Imaginea armatei a avut de suferit ca urmare a patrulelor întreprinse. 
În acest sens, Mircea Tănase relata că: „Se constituiseră patrule din cadre 
şi militari în termen care se deplasau prin oraş; când veneau în cazarmă ne 
spuneau că atmosfera era sumbră, lumea îi privea cu ostilitate — nu puteam să 
înțelegem de ce, până atunci fuseserăm bine acceptați de populaţia urbei”?! 
Trebuie precizat că în după amiaza zilei de 22 decembrie în oraş încă existau 
patrule alcătuite din membrii ai miliției şi armatei care au operat, conform 
relatărilor, cel puţin o reţinere? În legătură cu participarea militarilor în 
acțiuni de patrulare, declaraţia lui Constantin Olteanu acordată lui Alex. M. 
Stoenescu pare neobișnuită. Acesta infirma în timpul interviului prezența 
Armatei pe străzi în Buzău precizând că: „Înainte de a relata câteva aspecte 
privind teroriștii de la Buzău, doresc să subliniez un fapt foarte important: 
Comandamentul Armatei a II-a” în frunte cu generalul-locotenent Ion 
Dândăreanu, a fost singurul comandament de armată, din cele patru, care nu 
a scos militari în stradă în perioada 17-22 decembrie 1989, în nici o localitate 
din zona de responsabilitate a acestei armate, respectiv în întreaga Moldovă. 
Eu, care am răspuns de judeţele Iaşi, Vaslui, Botoşani şi Suceava, în acele zile 
am cooperat foarte bine cu comandantul armatei. Nu am decât să regret că 
acest lucru este lăsat în umbră. Mă refer la faptul că Dândăreanu nu a scos 
Armata pe stradă atunci, între 17 şi 22 decembrie, când toți ceilalți au ieșit. 


Dar aceasta este altă poveste”2!4 


210 Marian Rizea, 22.12.1989 Revo(invo)luţia din România. Făcături. Schimbare. Vasalizare. 
Inaptocrație, Bucureşti, Editura Mica Valahie, 2017, p. 330. 


211 Mircea Tănase, Eroii învinşi ai revoluției, Bucureşti, Editura Militară, 2009, p. 39. 


212 „Ulterior, în jurul orelor 13:30-14:00, am ieşit din Palat cu intenţia de a mă întâlni cu socrul 


meu în Piaţa Centrală şi , în momentul în care m-am întâlnit cu acesta în zona respectivă, 
manifestând în continuare bucuria pentru revoluţie, a oprit lângă noi un autoturism ARO 
al Miliției şi din acesta au coborât doi milițieni (subofiţeri) şi doi soldaţi şi cunoscând că 
suntem anticomuniști, folosindu-se de paturile de pistoale, ne-au împins în autoturism. Ne- 
au spus mie şi socrului meu, Constantinescu Ion, că suntem reţinuţi şi s-a pus autoturismul în 
mişcare, îndreptându-se spre sediul Miliției din strada Chiristigii. Timp de aproximativ 2 ore 
ne-am deplasat cu autoturismul în diverse zone din Buzău, unde milițienii erau trimişi prin 
staţie şi , la un moment dat, fără explicaţii, am fost transportaţi în Piaţa Daciei, unde ni s-a 
permis să plecăm” Ibidem, dosar nr. 13.777, Dan Corneliu, f. 13-14. 


213 Armata a II-a, a luat ființă 18 august 1916. La 1 august 1918 a primit ordin de demobilizare 
şi a fost remobilizată în timpul celui de al Doilea război mondial. În iunie 1947 a fost 
creată Regiunea a II-a Militară , iar la 5 aprilie 1960 , aceasta s-a desființat şi a luat ființă 
Comandamentul Armatei a II-a. În anul 198 Comandamentul acesteia a fost mutat la Buzău. 


214 Vitralii-Lumini şi Umbre, an IV, nr. 16, septembrie - noiembrie 2013, p. 111. 


ISSN 3008 - 5128 (Print)  ISSN-L 3008 - 5128 155 


Alexandru GRIGORIU - BUZOIENII ȘI REVOLUȚIA ROMÂNĂ DIN DECEMBRIE 1989 


Începând cu ora 17:45, în urma notelor telefonice 38-39,7:5 generalul- 
locotenent lon Dândăreanu a dat dispoziţii privind „paza obiectivelor civile 
de importanță deosebită. 21 Alături de militari, la paza unor „obiective 
economice, sociale şi administrative” au participat şi gărzile patriotice. 
Unităţile militare au organizat şase patrule dotate cu TAB-uri, care au acționat 
doar pe timpul nopţii, alături de echipaje ale miliției, în trei puncte fixe de 
control la intrările principale în oraş. Totodată au fost luate măsuri pentru 
organizarea sistemului de pază şi apărare a Comandamentului Armatei a 
II-a şi unităţilor din subordinea acesteia, precum şi a apărării depozitelor şi 
obiectivelor speciale.?!7 

Conform mărturiei lui Pavel Eusebiu, în jurulorei 19,la Comandamentul 
Armatei a II-a s-a deplasat, însoţit de către un reprezentant al gărzilor 
patriotice, şi căpitanul Radu Aurelian?” Tot conform unei mărturii, aceea a lui 
Rădulescu Gheorghe, în urma unor discuţii în cadrul conduceri revoluționare 
s-au exprimat nedumeriri cu privire la faptul că din partea conducerii armatei 
nu venise nimeni la Palat. În urma informării celor din conducere cu privire 
la cunoașterea unor persoane din comandamentul armatei a II-a, respectiv a 
generalului Dândăreanu şi a colonelului Boar, Rădulescu Gheorghe a decis să 
meargă cu maşina personală la Comandamentul Armatei a II-a, unde a fost 
reținut timp de aproximativ 3 ore. În urma unor discuţii cu colonelul Boar și 
„căpitanul Coşconea” acesta se întoarce la Palat împreună cu cei doi ofiţeri, 
unde, deşi avea o legitimaţie, a fost reţinut, iar cadrele militare dezarmate şi 
reținute, la rândul lor.2? 

În jurul orei 20 a zilei de 22 decembrie?% la Comandamentul Armatei 
a II-a a sosit Constantin Olteanu împreună cu Ion Catrinescu, prim adjunct al 
şefului Secţiei organizatorice din CC al PCR şi cu căpitanul Gheorghe Ciulean, 
ofițer de Securitate, garda personală a lui Olteanu. Deplasarea către Buzău s-a 
realizat cu acordul lui Dândăreanu, după ce, în prealabil, acesta ceruse aprobare 
de la eşaloanele superioare. Acesta plecase de la Iaşi cu un autoturism ARO în 
jurul orei 15:00 şi, la indicaţiile comandantului Armatei a II-a, a venit la Buzău 
împreună cu colonelul Boar, şeful Serviciului de contrainformaţii al Armatei 


215 Pentru un istoric al notelor telefonice a se vedea Constantin Corneanu, op. cit., pp. 643- 
645. 


215 Armata Română în... op. cit., p. 302. 

27 Ibidem. 

213 Jbidem, dosar nr. 3.249, Eusebiu Pavel, f. 9. 

219 Arhiva IRRD, fond IV/217, interviu realizat cu Rădulescu Gheorghe la data de 19.07.2019. 


20 Potrivit lucrării Armata Română în..., op. cit. p. 303, C. Olteanu a ajuns la Buzău în jurul 
orei 19. 

a II-a.” După ce a ajuns la Comandamentul Garnizoanei, Dândăreanu a 
luat legătura cu generalul-locotenent Victor Stănculescu, pe care l-a anunţat 
de prezenţa lui Constantin Olteanu la Buzău, primind ordinul de a-l reţine 
pe acesta din urmă în garnizoană. C. Olteanu a rămas la Buzău până la 31 
decembrie, când a fost mutat la „Centrul de Instrucție al Trupelor de Geniu, 
pe Şoseaua Olteniţei, unitate transformată ad-hoc în închisoare, respectiv cu 
gratii la uşi şi garda asigurată de Regimentul 2 Mecanizat.”” 

Această informaţie a ajuns să fie cunoscută şi liderilor revoluţiei din 
Palat, fapt ce a contribuit la amplificarea panicii acestora ca urmare a influenţei 
negative pe care considerau că noii veniţi o vor exercita asupra conducerii 
Armatei a II-a." Din relatările şefului Securităţii, Ilie Merce, generalul 
Dândăreanu, nu a confirmat revoluţionarilor, la întrebarea expresă a acestora, 
prezenţa lui Constantin Olteanu în cadrul Comandamentului.22 Încercările 
celor din Palat din noaptea de 22 spre 23 decembrie de a obţine din partea 
conducerii Armatei a II şi a unității militare de aviaţie de la Bobocu a unor 
informaţii care să „ asigure liniştea noastră şi a cetăţenilor noştri”2% a creat în 
rândul revoluţionarilor o stare de mefienţă la adresa reprezentanţilor armatei. 

Neîncrederea revoluţionarilor față de structurile armatei a fost 
amplificată în următoarele zile. Astfel, în ziua de 23 decembrie, la Palat, au 
sosit cadre şi soldați MApN, care au comunicat că aveau misiunea apărării 
noului Consiliu şi a instituţiei, creând un dispozitiv în jurul clădirii. Aceştia, 
însă, au venit însoţiţi de fostul prim secretar, Simion Cotoi. 

Fostul lider al judeţului, alături de alți câțiva indivizi au încercat o 
reorganizare a CJESN, incluzându-se şi pe sine în noua structură. Această 
situaţie l-a determinat pe dr. Ion Vasile, alături de un grup restrâns din care 
făcea parte „d-nul Ştirbu Paul, d-nul Miriţă George şi d-nul Șerbănescu, 2% să 
decidă o plecare la București pentru a anunţa CFSN cu privire la situaţia de la 
Buzău. Deplasarea s-a realizat cu mașina personală a dr. lon Vasile, care, din 
cauza tragerilor din zona Televiziunii şi a clădirii fostului CC, nu a reuşit decât 
să i-a legătura telefonic cu generalul Stănculescu pe care l-a informat în legătură 


21 Vitralii-Lumini şi Umbre, an IV, nr. 16, septembrie-noiembrie 2013, p. 111. 


*2 Armata Română în..., op. cit., p. 303. 


23 „În condiţiile în care am aflat că în sediul Armatei a II-a se găsesc persoane importante 


ale puterii - generalul Olteanu, primul secretar al Iașului şi şeful trupelor de securitate din 
Tecuci, panica a luat amploare cunoscând relaţiile şi influenţa pe care o puteau avea aceștia 
asupra conducerii Armatei a II-A, care ştiam că este una din cele mai puternice şi dotate 
armate şi care ar fi putut, printr-o acțiune necugetată, să pericliteze procesul revoluţionar.” 
Ibidem, dosar nr. 2.137, lon Vasile, f. 24. 


224 Merce Ilie, art. cit., p. 24. 
225 Arhiva SSPR, dosar nr. 2.137, lon Vasile, f. 24. 
2 Jbidem, dosar nr. 2.137, lon Vasile, f. 24. 

cu situația de la Buzău şi „care m-a asigurat că va lua legătura cu conducerea 
Armatei a II-a pentru a interveni în sprijinul revoluţionarilor: ”” Plecarea la 
Bucureşti a lui lon Vasile a fost determinată, în opinia Virginicăi Iliescu, şi de 
faptul că generalul Dândăreanu, nu dăduse curs cerințelor revoluţionarilor 
de a veni în sprijinul acestora după deschiderea focului.2% Relatând situația 
creată între revoluționari şi reprezentanţii armatei în seara de 23 decembrie, 
Burada Petre, preciza că după încercarea de constituire a unui nou CJESN, de 
către fostul prim-secretar, armata a trecut la dezarmarea gărzilor patriotice 
şi „arestarea” revoluționarilor sub pretextul apărării acestora de atacurilor 
teroriste, eliberarea acestora realizându-se doar la „presiunea străzii 2%. 
Acelaşi episod este rememorat şi de către Miriţă George care preciza că: „Sub 
motivul asigurării securităţii Consiliului, am fost închişi toţi la un loc, într-o 
cameră la Parter, cu pază la ușă, până în dimineaţa zilei de 24 decembrie. 2% 
La rândul său, Gheţul Călin confirmă şi el încercarea de îndepărtare a civililor 
de la putere.” În aceeaşi seară reprezentanţii armatei au decis dezarmarea 
civililor, dar şi a gărzilor patriotice aflate în Palat.” 

Un alte element care i-a neliniștit pe revoluționari l-a constituit 
îndreptarea către Palatul Comunal a turelelor celor două tancuri care fuseseră 
trimise la Palat, în ziua de 23 decembrie, orele 13:30-14:00.7% 

A doua zi, probabil în urma intervenţiei dr. lon Vasile, ** în jurul 
Palatului au fost trimise noi forțe militare, trei tancuri şi două TAB-uri. 
Legătura dintre comandantul grupului şi căpitanul Radu Aurelian a fost 
realizată, din cauza nefuncționării sistemului de comunicaţii radio, de către 
Miriţă George.?* 


234 


22 Ibidem, f. 25. 
223 Ibidem dosar nr. 3.202, Iliescu Virginica, f. 13. 
29 Ibidem, dosar nr. 14.961, Burada Petre f. 35. 


230 Ibidem, dosar nr. 2.417, Miriţă George, f. 45. 


251 În intervalul 23-26 decembrie 1989, am participat la toate şedinţele extraordinare ale 


grupului de revoluționari din Palat, prin care s-a reuşit contracararea unor „manevre” care 
vizau înlăturarea civililor, numirea fostului prim-secretar PCR la putere, etc” Arhiva SSPR, 
dosar nr. 2.140, Gheţu Călin, f. 34. 


52 Ibidem, dosar nr. 14.961, Burada Petre f. 35. Această informaţie trebuie privită cu a numită 
rezervă. În cursul acelei nopţi un ofițer din gărzile patriotice a deschis foc asupra unor 
revoluționari cu arma din dotare, rănind şi omorând 5 dintre aceştia. 


253 în ziua de 22 dec. Ora 13:30-14:00, de exemplu, gen. Dândăreanu, com. Armatei a II-a de 


la Buzău, a ordonat trimiterea tancurilor în Piaţa Daciei, care au stat aprox. 2 ore cu tunurile 
îndreptate spre birourile unde ne aflam noi, revoluționarii” Ibidem, dosar nr. 471, Vasile 
Gheorghe, f. 10, ibidem, dosar nr. 2.923, Coman Gheorghe, f. 30. 


254 Ibidem, dosar nr. 2.417, Miriţă George, f. 45. 
255 Ibidem. 

Şi la Casa Albă, „o mai bună colaborare cu armata în ceea ce priveşte 
executarea misiunilor de apărare, pază, evitarea de situații nedorite” s-a 
realizat tot după o „întrevedere” dintre reprezentantul Consiliului local FSN şi 
şeful Comandamentului.?% 

Tensiunea dintre revoluționari și conducerea Armatei a Il-a s-a 
amplificat în ziua de 24 decembrie în urma unei vizite la Palat a unei delegaţii 
a cadrelor militare care îl avea drept reprezentant pe col. Nicolae Păştinică. 
Acesta i-a informat pe membrii CJESN că în cadrul comandamentului Armatei 
a II-a apăruseră diferenţe de opinie cu privire la modul în care armata trebuia 
să se raporteze față de noua situaţie politică. Acest fapt a accentuat temerile 
revoluționarilor și a creat o nouă stare de panică. În urma acestei situaţii a 
fost contactat generalul Ștefan Gușă, care a dat ordine „de izolare a conducerii 
Armatei a II-a,, retrase ulterior, ceea ce a permis reîntoarcerea condiţionată 
în cazarmă a colonelului N. Păştinică, acesta devenind „practic o garanţie a 
sprijinului Armatei.” 

A doua zi, 25 decembrie, au apărut noi tensiuni între revoluționari 
şi armată. Modul în care acționau militarii i-a determinat pe o parte a 
revoluţionarilor să propună o deplasare a mulțimii din Piaţa Dacia la 
Comandamentul Armatei a Il-a pentru a cere socoteală. Unei asemenea 
decizii s-a opus It. col. Curic Vasile, ofițer care, aflat în concediu medical, s-a 
alăturat începând cu 22 decembrie, revoluţionarilor, intrând alături de ei în 
Palat. Acesta, din cauza întreruperii liniilor telefonice civile cu Bucureştii, 
a luat „legătura cu MSM al Armatei prin releu Școala de Aviaţie Boboc 
- Comandamentul Aviației - MSM de unde s-au dat ordine și s-a lămurit 
situația cu Armata a II-A, aceasta colaborând cu noi”2* contribuind astfel la 
diminuarea tensiunii existente şi, posibil, preîntâmpinând o posibilă situaţie ce 
ar fi putu avea consecinţe nefaste pentru mișcarea revoluţionară de la Buzău. 

Disensiunile în rândul cadrelor militare i-a determinat pe aceia dintre 
ei care susțineau mişcarea revoluţionară să-şi contacteze rudele ca acestea, 
la rândul lor, să facă cunoscută la nivel naţional starea conflictuală existentă 
în cadrul Comandamentului Armatei a II-a şi pericolul unei mișcări contra 
revoluționare din partea conducerii acesteia. În noaptea de 25 decembrie, 
aproximativ ora 24:00, Alexandru Nicolae, electrician la staţia de Transformare 
Buzău Est, l-a contactat pe Topcian Costel pentru a-l informa că fratele său, 
maiorul Alexandru Ion, din cadrul UM 01671, i-a telefonat pe un fir direct 
cu oraşul, pentru a-i comunica că generalul Dândăreanu, împreună cu 
Constantin Olteanu, care se afla „în secret” la garnizoană, pregăteau pe hartă 


25 Jbidem, dosar nr. 481, Sava Ricu Dan, f. 20. 
257 Ibidem, dosar nr. 2.137, lon Vasile, f. 26, Ibidem, dosar nr.2.145 , Simion Georgică, f. 39. 
253 Ibidem, dosar nr. 1.274, Curic Vasile, f. 15. 

o contralovitură împotriva revoluţiei, şi îl ruga pe acesta să comunice această 
informaţie către Televiziune, generalului Voinea, sau oriunde alt undeva. Ca 
urmarea imposibilității folosire comunicaţiilor existente, Topcian, la sugestia lui 
A. Nicolae, va recurge la ajutorul comandantului pompierilor, Ghe. Boloangă, 
prin intermediul căruia informaţia a fost transmisă Comandamentului de 
Pompieri Bucureşti.” Temerile revoluţionarilor s-au diminuat în momentul 
în care au fost informaţi că exista un ordin de arestare a lui C. Olteanu.** 

Neîncrederea revoluționarilor față de membrii armatei nu a avut 
doar aspecte în legătură cu atitudinea acestora în privința noii situații ci şi 
cu privire la capacitatea acestora de a răspunde provocărilor ivite odată cu 
apariția fenomenului terorist. În acest sens este relevantă mărturia lui Şerban 
Gheorghe, care relata că în momentul la care s-a anunţat că „dinspre Râmnicu 
Sărat soseşte o garnitură militară ce trece prin Buzău spre Bucureşti şi că de la 
Mizil se îndreaptă spre Buzău un camion cu 'Terorişti”, „Militarilor nu le-am 
spus nimic. Erau obosiţi, nedormiţi şi nici prea multă pregătire nu aveau?" 

Aducerea spre apărarea sediilor Palatului Comunal”? şi a Casei Albe? 
a unor militari, în rândul cărora se aflau soldaţi care nu aveau decât două 
luni de instrucție şi care aveau nevoie de gesturi simbolice pentru ridicarea 
moralului?“ a contribuit, de asemenea, la slăbirea încrederii revoluţionarilor 
în calitatea de protector, atribuită armatei. 

Un alt moment resimţit de către revoluționari drept o trădare din 
partea militarilor l-a constituit momentul reţinerii acestora din seara de 25 
decembrie. Reţinuţi în camera 24, şi „păziţi la ușă de soldaţi care până atunci 
ne erau aliați şi prieteni” revoluționarii au perceput acel moment ca o nou 
acțiune de neloialitate din partea militarilor.” Tot la data de 25 decembrie, 
ora 12:00, în interiorul Palatului Comunal au fost reţinuţi doi CI-ști de la 
Armata a II-A, care au motivat prezenţa lor „sub motivul informării d-lui 
general Dândăreanu. 2% 

Rolul generalului Ion Dândăreanu, în crearea unui sentiment de 
suspiciune în rândul revoluţionarilor față de loialitatea armatei a fost unul 
semnificativ. Indecizia sau lipsa luării de către acesta a unor măsuri cerute 


259 Ibidem, dosar nr. 2.297, Topcian Costel, f. 59; ibidem, Declaraţia de martor Alexandru 
Nicolae, f. 36-37. 


240 Jbidem, dosar nr. 2.137, lon Vasile, f. 26. 

241 Ibidem, dosar nr. 467, Şerban Gheorghe, f. 13. 

2 Ibidem, dosar nr. 477, Ivan loan, f. 34. 

243 Ibidem, dosar nr. 467, Şerban Gheorghe, f. 12; Ibidem, dosar nr. 473 , Iancu Neculai, f. 11. 
24 Ibidem, dosar nr. 467, Şerban Gheorghe, f. 12. 

45 Ibidem, dosar nr. 477, Ivan loan, f. 42-43. 

246 Ibidem, dosar nr. 2.417, Miriţă George, f. 46. 

de către revoluționari i-a făcut pe aceştia să-l considere neloial mișcării 
revoluționare. Rememorând un dialog avut cu generalul Dândăreanu, din 24 
decembrie, Costea Nicolae, aminteşte de faptul că acesta refuza să ia măsurile 
necesare stabilirii controlului asupra zonei din jurul Palatului Comunal.” 

Generalul Dândăreanu a fost acuzat de către ofițerii de Securitate 
şi Miliție şi de o încercare de arestare sau suprimare a cadrelor celor două 
instituţii. Şeful Securităţii relata că într-o seară, în jurul orei 19:00, a fost sunat 
de către generalul Dândăreanu pe „telefonul operativ” şi a ordonat ca acesta, 
împreună cu inspectorul şef, Constantin Vişoiu, să se deplaseze de urgenţă cu 
ABI-ul Securităţii, „fără însoțitori şi neînarmaţi” la Comandament.?%5 Această 
inițiativă a fost percepută de ofițerii de Securitate, dar şi de către cadrele 
militare prezente în sediu - li se adăugase It. col. Stînea, drept o „provocare” 
în urmă căreia ofițerii urmau să fie arestaţi. În urma unei discuţii cu generalul 
Dândăreanu, care a fost întrebat cu privire la intenţiile sale în legătură cu ordinul 
dat, s-a renunţa la efectuarea deplasării.* O situație similară a prezentat şi 
Gheorghe Duican care preciza că în seara de 22-23 sau 23-24 decembrie, ora 
02:00, a primit ordin de la Armata a II-a, să scoată „tot efectivul de Miliție”, 
în acest caz, înarmat, la Sala Sportului, o zonă „în câmp”. După ce a îmbarcat 
efectivul în maşini, a fost trimis un miliţian de la circulaţie să verifice zona, iar 
acesta a raportat că acolo era „mişcare, aspect care l-a determinat pe maiorul 
Ghe. Duican, să renunţe la executarea ordinului.?% 

Fostul şef al securității Buzău, Merce Ilie, îl acuza pe generalul 
Dândăreanu și de alte acţiuni prin care a încercat să culpabilizeze sau să 
compromită imaginea cadrelor de securitate şi a instituţiei. Totodată, I. Merce 
relata şi faptul că acţiunile şi atitudinea acestuia au determinat o parte a 
cadrelor militare, condusă de şeful de stat major, să îl aresteze pe acesta timp 
de o oră, fiind eliberat doar în urma intervenţiei generalului Ştefan Guşă.%! 

Acuze la adresa generalului Dândăreanu au venit şi din partea 


lt.col. Vasile Apostol, fost şef de stat major al Marii Unităţii Mecanizate din 
27 „Domnule general, eu nu înţeleg de ce nu acţionaţi. Oricine ar dori să păstreze Palatul, ar 
trebui să controleze clădirile din jur - hotelul şi clădirea D. Te. Să o cerceteze, să o elibereze și să 
pună ordine. Dacă dv. Nu puteţi, trimiteți-mi o ladă de grenade şi împreună cu garda liniştesc 
situația din clădirea D.Tc. Răspunsul a fost simplu: «Dumneata să-ţi vezi de firele dumitale, 
de armată mă ocup eu. Nu-ţi dau grenade pentru că avariezi clădirea.» Am comentat: «Pentru 
Dumnezeu, şi aşa s-a tras în ea şi arată ca după război; să lămurim problema aceasta, că apoi o 
reparăm noi!» Răspunsul a fost, din nou, inflexibil: «Nu este treaba dumitale.»” Ibidem, dosar 
nr. 2.143, Costea Nicolae, f. 26. 


243 Merce Ilie, art. cit., p. 25. 

"9 Ibidem. 

250 Arhiva IRRD, Fond IV/217, interviu realizat cu Duican Gheorghe la data de 19.07.2019. 
251 Merce Ilie, art. cit., p. 22. ş.u. 

Brăila, şi a generalului Constantin Olteanu. Primul dintre aceştia îl acuza 
pe comandantul Armatei a II-A de faptul că „dădea ordine contradictorii. 
Printr-un telefon vorbea cu mine, iar prin altul vorbea (făcea retranslație) cu 
generalul Eftimescu:2” Iar Constantin Olteanu, prin relatările cu privire la 
deciziile luate de Dândăreanu în legătură cu fenomenul terorist, îl acuza pe 
acesta de incompetenţă.”* 

Încă din după amiaza zilei de 22 decembrie, revoluționarii buzoieni 
au încercat să obțină o confirmare din partea militarilor privind susținerea 
acestora faţă de noul curs al evenimentelor. Răspunsul echivoc şi tardiv 
venit de la Comandamentul Armatei a II-A şi de la alte unități militare 
din județ i-a nemulțumit pe revoluționari. Aceste aspecte au contribuit 
la decizia revoluţionarilor de a interveni la foruri superioare din cadrul 
structurii Armatei române pentru a se realiza presiuni asupra conducerii 
Comandamentului Armatei a II-a în vederea persuadării acestora la cauza 
revoluționară. Modul în care au gestionat cadrele militare perioada următoare 
şi disensiunile dintre acestea cu privire la maniera în care ar trebui abordată 
noua situaţie i-a determinat pe revoluționari să perceapă factorul militar ca pe 
un potenţial element contra revoluționar şi nu ca pe un agent de salvgardare 
împotriva teroriștilor, aşa cum sperau aceştia. 


Revoluționarii sub asediu 

Noaptea de 22 spre 23 decembrie a fost una dificilă pentru 
revoluționari. Numeroasele zvonuri primite la Palatul Comunal, coroborată 
cu incertitudinea privind poziţia armatei față de mişcarea revoluționară a 
amplificat temerile acestora. Pentru a răspunde la potenţialele atacuri sau 
format numeroase echipe care, în acest interval, dar şi în perioada următoare, 
au trecut la verificarea informaţiilor privind atacurile teroriste sau otrăvirea 
apei, principalele zvonuri apărute în seara de 22 decembrie şi care au continuat 
şi a doua zi.”* O parte dintre cei care au participat la aceste acțiuni au avut de 


252 Constantin Sava, Constantin Monac, Revoluţia Română din decembrie 1989 retrăită prin 
documente şi mărturii, Bucureşti, Editura Axioma Edit, 2001, p. 459. 


255 Vitralii-Lumini şi Umbre, an V, nr. 17, decembrie 2013 - februarie 2014, p. 30-31. 


254 „Spre dimineaţă am primit informaţii cu privire la „teroriștii” din judeţul Buzău, iar eu am 


plecat în „Zona Boboc” unde se zvonise că au aterizat două elicoptere ”Puma” cu teroriști”, 
Ibidem, dosar nr. 1.910, Damian Constantin, f. 43; „Vestea că apa este otrăvită ne-a creat multe 
probleme deoarece se formau cozi lungi la toate punctele alimentare pentru procurarea apei 
minerale.. în jurul orei 16 se primeşte confirmarea că apa este potabilă. Şi sunt trimişi oameni 
în oraş pentru a răspândi vestea” Ibidem, dosar nr. 467, Şerban Gheorghe, f. 13; „Între orele 
9-10, (...() să ne deplasăm la Castelul de Apă al Oraşului, deoarece se primise informații 
referitoare la otrăvirea apei de teroriști. Ne-am constituit un grup care ne-am deplasat la 
Castelul de Apă şi am anunţat locuitorii oraşului în drum spre acesta, să nu consume apa 
până la verificarea informaţiei.” Ibidem, dosar nr. 2147, Moisac Stelian, f. 38. 

suferit ca urmare a confundării acestora cu teroriștii. Eventualitatea unui 
conflict armat cu forțe antirevoluționare i-a determinat pe revoluționari să 
acționeze inclusiv în ideea pregătirii pentru apariţia unor victime. Pentru 
aceasta, Coman Gheorghe a fost delegat să meargă la Textile Buzău, dar şi 
în localităţile învecinate pentru a aduna vată şi pansamente, materiale ce 
lipseau sau existau în cantități insuficiente în cadrul spitalelor.2% În timpul 
desfăşurării evenimentelor nu toate acțiunile au fost coordonate. O parte 
dintre revoluționari au acționat în virtutea primului ordin”, iar alţii au recurs 
la iniţiative proprii.8 

Înarmarea civililor s-a făcut în urma zvonurilor privind un atac al 
teroriştilor asupra Palatului Comunal. În jurul prânzului, pe bază de buletin 
sau legitimaţii de serviciu, a început înarmarea persoanelor din sediul 
fostului Comitet Judeţean de partid;** iar, începând cu ora 15:00, şi a gărzilor 
patriotice din cadrul întreprinderilor.?* Au existat şi cazuri în care, iniţial, 
revoluţionarilor care solicitau arme și muniții nu li s-au acordat. Trebuie 
amintit că nu toţi cei care au fost înarmaţi aveau cunoștințele sau aptitudinile 
necesare folosirii acestora și, din fericire, în cazul unora dintre aceştia, s-a luat 


măsura dezarmării.*! Odată cu deschiderea focului, însă, aceștia au luat cu 
255 „Am fost trimis în recunoaştere la circa 40 km, N-V de oraș, la punctul Mânăstirea Ciolanu, 
pentru a verifica zvonul că e un cuib terorist (... zvonul a fost Fals. La înapoiere (...) la un filtru 
pe şosea am oprit şi, deoarece era prima maşină care circula de câteva zile, m-au arestat. Am 
fost bruscat, lovit şi lungit cu fața la pământ. Am fost ridicat ulterior de un echipaj militar şi 
ţinut cu armele la ceafă, în spate, în coaste la UM 01661 (...) Am fost deposedat de acte și 
lucruri personale și încarcerat, apoi toată noaptea cercetat” Ibidem, dosar nr. 2.313, Vasile 
Sburlan, f. 90; Sava Ricu Dan relată că după ce grupul din care făcea parte a fost verificat de 
către un echipaj al armatei cu privire la arma pe care o aveau asupra lor: „Acest lucru a durat 
puţin, după care, când să plecăm, un grup de turbulenți ne-au atacat, moment în care era să 
fim omorâţi cu bâtele dacă ofițerii care ne verificau nu erau mai aproape” Ibidem, dosar nr. 
481, Sava Ricu Dan, f. 20. 


255 Ibidem, dosar nr. 2.923, Coman Gheorghe, f. 30. 


257 Arhiva IRRD, Fond IV/217, interviu realizat cu Iosef Constantin , la data de 19.07.2019. 


28 „Când s-a zvonit că apa potabilă este otrăvită, m-am deplasat din propria iniţiativă cu 


3 revoluționari înarmaţi, la depozitele cu ridicata al UJCC, ICRA, ICA Alimentara și ICS 
Alimentaţie Publică de unde am livrat, în condiţii de siguranță, apă minerală, reținută pe stoc 
pentru revelioane, către consumurile colective (spitale, armată etc.) şi unităţi de desfacere cu 
amănuntul” Arhiva SSPR, dosar nr. 2.921, Niţulescu Gheorghe, f. 27. 


259 Ibidem, dosar nr. 2.675, Drăghici Dumitru, f. 38. 
20 Jbidem, dosar nr. 2.297, 'Topcian Costel, f. 9. 


%1 „În jurul orei 20:40, după ce se zvonise că desanturi de parașutiști se apropie de Buzău 
cu gândul de a ocupa Palatul am fost dotați cu arme. Eu am primit un pistol mitralieră şi 
două încărcătoare. Verificând arma mea, am observat un civil în vârstă care nu ştia să pună 
încărcătorul. Am dorit să-l învăţ, dar mi-am dat seama că nu voi reuşi. L-am anunţat pe 
locotenentul major Topliceanu şi acesta i-a luat arma” Ibidem, dosar nr. 2297, Topcian Costel, 
f. 53; „Reţin un episod: un gardist, după ce i s-a dat armament, a venit speriat la mine şi mi-a 

asalt depozitele gărzilor patriotice şi au primit arme, o parte dintre ei au mers 
apoi spre Palatul Comunal și au fost integrați în dispozitivul de pază”? 

În după amiaza zilei de 23 decembrie au fost trase primele focuri 
de armă în oraş.* Primele ţinte ale gloanţelor teroriștilor sunt greu de 
identificat.?** După deschiderea focului, din zona „Casei Cărţilor”, Jipa Marian 
şi loan Ivan au trecut la verificarea zonei. Deşi se aflau în această misiune, 
asupra lor s-a tras din dispozitivul de apărare a Palatului. %* După aceste prime 
trageri, asupra Palatului a început să se tragă şi din clădirile aflate în jurul 
său, iar revoluționarii s-au adăpostit la parterul clădirii Palatului. Majoritatea 
geamurilor din clădire au fost sparte, iar cei din interior nu au mai putut pleca 
acasă.*% În urma schimbului de focuri dintre cei care trăgeau asupra Palatului 
şi cei aflaţi în dispozitivul de apărare a acestuia a apărut şi prima victimă,” 


spus: Tovarăşe colonel, eu nu am pus niciodată mâna pe o armă și, deci, nu ştiu s-o folosesc. 
Vă rog să daţi ordin să mi-o retragă. L-am chemat pe comandantul lui şi am dispus să-i retragă 
armamentul, fapt realizat)” Merce Ilie, art. cit., pp. 21-22. 


22 „pe 23.12.1989. s-au auzit primele focuri spre după-amiază, şi atunci am năvălit cu toții 


peste dl. B. Victor, şi am luat personal pe semnătură un pistol mitralieră cal. 7.62 cu 60 de 
cartuşe , două încărcătoare şi o mitralieră cu bandă cal. 7.62 cu 4000 de cartuşe, două genţi. 
Apoi ne-am urcat într-o Dacie cu Ştefan Florin şi am plecat la palatul Comunal. Trecând prin 
diferit zone de tragere şi baraje de revoluționari” Ibidem, dosar nr. 2.283, Dregan Florin, ff. 
52-53. 


255 Momentul la care a fost tras primul foc de armă nu întruneşte consensul revoluționarilor. 
Ion Vasile plasează acest moment dimineaţa, tot atunci când a apărut, în opinia sa, şi prima 
victimă: „În dimineaţa zilei de 23, în timp ce se citea din balconul Palatului un comunicat al 
Consiliului provizoriu, s-a tras primul foc de armă. A urmat o descindere în zona respectivă, 
găsindu-se prima victimă. Din acel moment au început o serie de acțiuni armate cu schimburi 
de focuri care s-au extins în tot oraşul” Ibidem, dosar nr. 2.137, Ion Vasile, f. 25. Neagu Ilie 
plasează momentul în jurul orei 14 „În data de 23-XII-1989, în jurul orelor 14 s-au tras primele 
focuri de armă în centru municipiului Buzău, de pe o clădire aflată în imediata vecinătate a 
palatului Comunal, care se afla în mâna forțelor revoluționare” Ibidem, dosar nr. 1.125, Neagu 
Ilie, f. 31; Simion Georgică indică două ore diferite: „De la deschiderea primului foc de armă 
în jurul orei 16 pe data de 23 decembrie 1989, din spatele (deasupra) Casei Cărţii” Ibidem, 
dosar nr.2.145, Simion Georgică f. 47” şi „a opri măcelul ce începuse deja la Buzău din 22 dec 
89, aproximativ orele 17:30 18:00 cu primul foc de armă tras din Casa Cărţii de lângă Palatul 
Comunal” Ibidem, 38. 


%1 „Precizez că am fost ţinta primelor gloanţe ce s-au tras în Buzău, în după amiaza zilei de 


23 decembrie. Primul glonţ a ricoşat din geam, a trecut deasupra capului meu (deoarece la 
auzul zgomotului am executat un „Culcat”), înfigându-se în zidul din spate” Ibidem, dosar nr. 
2.143. Costea Nicolae, f. 26; „Ora 15.30 mă aflam pe platoul din Faţa palatului să verific cum 
se aud difuzoarele instalate la balcon când s-a tras primul glonţ la Buzău. S-a tras dinspre Casa 
Cărţii spre Palat, lângă mine, spărgând un glob cu bec pe fațada intrării principale, deci eu am 
fost cea mai apropiată ţintă a primului foc de armă în Revoluţia de la Buzău” Ibidem, dosar 
nr. 2.313, Vasile Sburlan, f. 86. 


2 Ibidem, dosar nr. 2919, Jipa Marian, f. 22; Ibidem, dosar nr. 477, Ivan loan, f. 28. 
256 Ibidem dosar nr. 3.202, Iliescu Virginica, f. 12. 


2% Conform informaţiilor prezente în mediul online, potrivit rechizitorului Parchetului 

un soldat de la o unitate de transmisiuni, împușcat în abdomen. Acesta a 
fost „adus pe braţe” în Palat şi transportat la spital cu ajutorul mașinii unui 
revoluționar, ce a trebuit să treacă prin câteva baraje, făcute de oamenii ce 
legitimau „tot ce mișca pe stradă şi maşinile, pentru că spuneau că au sosit 
teroriștii. 2% După un moment de linişte, civilii care primiseră arme au 
fost dezarmaţi. Ulterior, tot în urma unui zvon privind un desant aerian al 
teroriștilor asupra Palatului, dar şi ca urmare a faptului că soldaţii din Palat au 
deschis focul în exterior, civilii au fost din nou înarmaţi, de data aceasta fără 
a mai prezenta vreun act de identitate şi, iarăşi, dezarmaţi în jurul orei 22.7 
Deschiderea focului şi numeroasele zvonuri cu privire la apariţia 
teroriștilor şi ameninţarea revoluţionarilor”! şi a familiilor acestora”? dar 
şi încercarea fostului prim secretar de a schimba componenţa noii structuri 
de putere i-a determinat pe revoluționari să devină suspicioşii în privința 
lui Simion Cotoi şi, în cele din urmă, să îl reţină. Încercarea fostului prim 
secretar de a se menţine la putere a fost confirmată şi de către Ghe. Duican, 
care menţiona că în după amiaza de 23 decembrie în urma unei discuții cu 
Simion Cotoi, la afirmaţia ofițerului de miliţie că era timpul ca acesta să facă 
„pasul înapoi”, fostul secretar, a replicat: „Nu se ştie!”2” După întoarcerea de la 
Securitate acesta a fost pus sub o supraveghere „foarte de aproape” Agitaţia 
fostului prim-secretar şi numeroasele telefoane date, a atras atenţia doctorului 
Ion Vasile care i-a comunicat lui Gheorghe Coman că nu trebuia să-l „scape 
din ochii” pe fostul prim secretar. La un moment dat, Simion Cotoi a fost prins 
purtând o discuţie telefonică în timpul căreia transmisese mesajul: „Acum e 
momentul fraţilor! La luptă fraţilor!” Această convorbire i-a fost adusă la 
cunoştinţă dr. Ion Vasile care „a luat un pistol mic de la un ofițer şi când a 
intrat Simion Cotoi pe ușă a ţipat şi a spus: «Chemaţi soldaţii de la uşă!» şi 


Militar în Dosarul Revoluţiei, prima victimă împuşcată a apărut în seara zilei de 22.12.1989. 
„Numitul Tudorică Paul născut la data de 26.12.1970 în Buzău, fiul lui Marin şi Amalia, 
domiciliat în mun. Buzău (...), a fost rănit prin împușcare în antebraţul şi hemitoracele stâng, 
la data de 22.12.1989, în apropierea U.M. 02470 Buzău, în timp ce se deplasa spre locul de 
muncă” - apud https://mariusmioc.wordpress.com/2015/10/15/cercetarile-parchetului-in- 
dosarul-revolutiei-104-buzau/, consultat la 13.07.2019. 


2% Arhiva SSPR, dosar nr. 2.675, Drăghici Dumitru. f, 38. 

29 Ibidem, dosar nr. 1.458, Mărunţiş Nicolae, f. 26. 

270 Ibidem, dosar nr. 2.675, Drăghici Dumitru. f, 38. 

271 Ibidem, dosar nr. 2.137, lon Vasile, f. 27. 

272 Arhiva SSPR, dosar nr. 2.932, Coman Gheorghe, f. 30. 

273 Arhiva IRRD, fond IV/217, interviu realizat cu Duican Gheorghe la data de 19.07.2019. 
24 Ibidem, dosar nr. 14.961, Burada Petre f. 35. 

275 Arhiva SSPR, dosar nr. 2.932, Coman Gheorghe, f. 31. 

«Din acest moment, eşti arestat.»”%* A fost apoi reţinut „cu pușca la tâmplă 
până dimineaţa””” în subsolul Palatului, amenințat cu moartea dacă urma să se 
întâmple ceva cu revoluționarii” şi, până la clarificarea situaţiei”, i s-a stabilit 
un regim de „domiciliu forțat”, fiind supravegheat, atât el, cât şi telefonul 
acestuia.2% Decizia reţinerii fostului prim secretar a fost unanim împărtăşită 
de către revoluţionari.?" În tot acest timp, cei aflaţi în afara Palatului cereau ca 
Simion Cotoi să „fie predat” Fostul prim secretar a refuzat să spună cu cine 
vorbise, afirmând că o sunase pe Stela Chioveanu,% pentru a-i comunica să 
aibă grijă de animale.** Totodată, în timp ce era condus la subsolul Palatului, 
acesta le promitea celor care îl însoțeau că o să-i ajute şi că o să le ofere 
apartamente. 

Deschiderea focului şi apariţia victimelor l-a determinat pe Vasile 
Sburlan să i-a iniţiativa confecţionării unor apărători metalice în cadrul 
întreprinderii unde lucra, acestea fiind apoi folosite, din 24 decembrie, de 
către cei care apărau Palatul?%, iar comandantul pompierilor, Ghe. Boloangă a 
adus la Palat reflectoare.%* 

În seara de 23 spre 24 decembrie s-a înregistrat un nou moment în 
care revoluționarii au fost îndemnați să părăsească clădirea Palatului. Acest 
mesaj a fost enunțat în jurul orei 2:00-2:30 şi a fot adresat de către două 
persoane care vorbeau „ca şi cum nu ar mai avea nevoie de noi: În acest 
timp, ca urmare a intensității tragerilor a luat foc acoperişul Tribunalului, aflat 
în vecinătatea Palatului.” Aproximativ în același interval în interiorul clădirii 
Palatului căpitanul Gheorghe Olteanu, membru al gărzilor patriotice a deschis 
focul, omorând, la acel moment, patru persoane şi rănind una.% Conform 


25 Arhiva SSPR, dosar nr. 2.932, Coman Gheorghe, f. 31. 

7 Ibidem, dosar nr. 3.202, Iliescu Virginica, f. 12. 

2783 Arhiva SSPR, dosar nr. 2.932, Coman Gheorghe, f. 31. 

29 Ibidem, dosar nr. 2.140, Gheţu Călin, f. 34. 

230 Ibidem, dosar nr. 3.202, Iliescu Virginica, f. 12. 

21 Ibidem, dosar nr. 477, Ivan loan, f. 34, Ibidem, dosar nr. 14.961, Burada Petre f. 35. 
232 Ibidem, dosar nr. 3.201, Pandele Gh. Emanoil, f. 37. 

253 Iliescu Virginica consemna că Simion Cotoi, a fost prins vorbind „codificat” cu Maria 
Lazăr, Ibidem., dosar nr. 3.202, Iliescu Virginica, f. 12. 

25 Arhiva SSPR, dosar nr. 2.932, Coman Gheorghe, f. 31. 

255 Ibidem, dosar nr. 2.313, Vasile Sburlan, f. 12. 

256 Jbidem, dosar nr. 2297, Topcian Costel, f. 23. 

257 Ibidem, dosar nr. 2.675, Drăghici Dumitru, f. 39. 

253 Jbidem, dosar nr. 2.417, Miriţă George, f. 16. 


29 Au decedat: Vasile Apostol (50 de ani), Constantin Voinea (33 de ani), Aurel Toader (35 de 
ani), Nicolae Zaharia (48 de ani) și a fost rănit Aurel Tucă (21 de ani). 

mărturiilor, Ghe. Olteanu a deschis focul în jurul orei 3:00,% în timp ce în 
Palat luminile erau stinse. După ce martorii au auzit rafala trasă, s-au aruncat 
la podea pentru a se proteja, apoi au constat că în jurul lor existau persoane 
rănite, pe care au încercat să le salveze,” sau moarte.”? Revoluţionarii de 
afară care au auzit împuşcăturile, au pătruns în interior, au „strigat la ofițeri 
să aprindă lumina” şi au început să cerceteze de unde s-a tras.” Evocând 
momentul Topcian Costel relata: „Am constatat cu Miriţă că în camera unde 
erau alimentele, un membru al gărzilor patriotice era împuşcat mortal, iar 
civilii de pe canapea împușcați toți cu o rafală. Am ridicat mortul din camera 
cu alimente, l-am percheziționat şi am constatat că avea gloanţe în buzunar şi 
un încărcător sub el. Toate acestea le-am aşezat într-o cutie de carton pentru a 
se putea determina arma cu care s-a tras. Am mai observat că toate uşile care 
dădeau în holul mic erau încuiate foarte bine. Am atras atenţia ofițerilor de 
acest fapt, dar aceștia nu au reacţionat în niciun fel. L-am ameninţat pe unul 
dintre ei să vină cu pistolul şi să deschidem uşile, dacă nu îi iau arma şi execut 
eu această operaţie. Am spart ușile masive cu piciorul, susținut de doi soldaţi, 
dar după ce le-am cercetat mi-am dat seama că nu de acolo s-a tras."%* Acelaşi 
revoluţionar a avut şi ideea scoaterii ușilor de la WC-uri pentru a fi transportate 
victimele, moment în care a murit unul dintre cei răniţi.“ După transportul 
răniților la spital, civilii au fost perchiziționaţi;?* iar „nucleul de conducere 
ajuns la concluzia că focul a fost deschis de civilii înarmaţi, fapt pentru care 
toţi civilii înarmaţi din palat au fost dezarmaţi, considerați arestaţi şi închiși la 
etajul I, la camera 24.'%” Aici, revoluționarii au fost păziţi de către doi soldaţi 
înarmaţi care aveau ordin să deschidă focul în eventualitatea în care cineva 


20 Ibidem, dosar nr. 477, Ivan loan, f. 28. 


%1 „La un moment dat în haloul Palatului unde eram s-a auzit o rafală de focuri, la care eu, 
instinctiv, m-am aruncat jos pe ciment. După ce s-a oprit rafala am constatat că lângă mine 
era un cetățean rănit şi cu greu l-am putut lua şi târî până după colț” Ibidem, dosar nr. 477, 
Ivan loan, f. 28. 


%2 Odihnindu-mă, la un moment dat, peste noapte, pe un hol al instituţiei, am fost trezit 
brusc din somn de o rafală de pistol mitralieră, tras de un căpitan din gărzile patriotice, pe 
nume Olteanu, Voinea Constantin, un coleg de fabrică, ce dormea în dreapta mea, a murit pe 
loc, la fel ca şi cel din stânga mea, pe care nu-l cunoşteam, alături de un alt cunoscut, Botac 
Anton. "Tot în aceste clipe, un alt revoluţionar a suferit un atac de cord” Ibidem, dosar nr. 
2.417, Miriţă George, f. 14. Mărturia lui Miriţă este parţial inexactă. Anton Baltac (caligrafiat 
Botac de către Miriţă George, a fost împuşcat mortal, tot de către Ghe. Olteanu, în dimineaţa 
zilei de 24 decembrie 1989. 

* Ibidem, dosar nr. 2297, Topcian Costel, f. 55. 

4 Ibidem, dosar nr. 2297, Topcian Costel, f. 56. 

*5 Ibidem. 

2 Ibidem, dosar nr. 2.675, Drăghici Dumitru, f. 39. 


27 Ibidem, dosar nr. 2.147, Moisac Stelian, f. 40. 

ar fi dorit să părăsească încăperea, iar cei reţinuţi au fost constrânși să-şi facă 
„nevoile fiziologice în diferite pungi şi sticle din interiorul acelei camere.2% 
În camera 24, revoluționarii au început să facă liste cu cei prezenţi şi adresele 
de contact ale acestora pentru a putea fi contactate rudele în cazul în care o 
parte dintre ei urmau să păţească ceva, iar cealaltă să scape, dar și pentru a se 
„cunoaşte şi ajuta în caz de nevoie: Aceştia au rămas închişi până în jurul 
orelor 7:00-8:00 a dimineţii de 24 decembrie, când au început să fie anchetați 
în legătură cu apariția victimelor de către doi procurori.*% Revoluţionarii au 
fost anchetați câte doi, iar după anchetă reveneau sub arest în camera 24. 
În jurul orei 10:30, conform mărturie lui Topcian Costel, sau în jurul orei 
12:00, după relatarea lui Moisac Stelian, revoluționarii au fost „rugaţi”, „sub 
amenințarea armelor de către un maistru militar”*% să părăsească camera, prin 
curtea interioară”, deși aceştia doreau să iasă pe scara principală." După ce 
Topcian Costel insista ca maistrul militar să pună piedică armei şi să trimită 
un soldat care să meargă în fața lor, unul din soldaţii care îi păzeau a decis să 
facă aceasta fără a primi ordin şi, după ce capul coloanei ieşise afară, din curte, 
același căpitan Ghe. Olteanu, care nu fusese dezarmat, a deschis focul rânind 
un revoluţionar şi omorând altul.%% Moisac Stelian îl acuza pentru această 
situaţie şi pe maistrul militar care „Din neglijenţă (...) nu a anunţat la parterul 
palatului coborârea noastră, d-nul It. maj. Olteanu, din cadrul Armatei, a 
deschis foc asupra noastră fără somaţie, rănind un revoluţionar care a căzut 
chiar lângă mine.'*% La auzul rafalei, o parte dintre revoluționari s-au ascuns 
după un container din metal,” iar alţii au fugit înapoi în camera 24 unde au 
rămas până când a venit căpitanul Radu Aurelian şi dr. lon Vasile care „au 
liniștit spiritele”3% În momentul deschiderii focului a existat un moment în 


2% Ibidem, dosar nr. 2.675, Drăghici Dumitru, f. 39. 


> Ibidem, dosar nr. 2.417, Miriţă George, f. 16; Ibidem, dosar nr. 2297, Topcian Costel, f. 57; 
Ibidem, dosar nr. 2.675, Drăghici Dumitru, f. 40. 


30%0 Ibidem, dosar nr. 2297, Topcian Costel, f. 57; Ibidem, dosar nr. 2.675, Drăghici Dumitru, 
f. 40. 


301 „Am fost arestaţi din nou sub pază, în camera 24, până la 10 dimineaţa, când d-nii procurori 
Romaşcanu şi Recaţi ne-au luat interogatorii” Ibidem, dosar nr. 2.417, Miriţă George, f. 46. 


30%2 Ibidem, dosar nr. 2297, Topcian Costel, f. 57. 
303 Ibidem, dosar nr. 2297, Topcian Costel, f. 57. 
3% Ibidem, dosar nr. 2.675, Drăghici Dumitru, f. 40. 


305 Ibidem, dosar nr. 2297, Topcian Costel, f. 58. A fost omorât Anton Baltac (25 de ani) şi 
rănit Constantin Ionel Lupaşcu (25 de ani). 


3% Ibidem, dosar nr. 2.147, Moisac Stelian, f. 40. 
30% Ibidem, dosar nr. 2297, Topcian Costel, f. 58. 
3% Ibidem, dosar nr. 2.147, Moisac Stelian, f. 40. 

care patru persoane înarmate din Palat au ajuns la fața locului şi au vrut să 
deschidă focul asupra revoluţionarilor. Datorită faptului că Moisac Stelian l-a 
recunoscut pe Mărunţiş Nicolae, s-a evitat un posibil nou eveniment tragic.** 
Deşi au suferit un astfel de şoc, o parte dintre cei care au fost parte la acest 
eveniment au fost din nou repartizaţi în misiuni de pază.*0 

O dată cu deschiderea focului în oraş şi apariţia fenomenului terorist 
au început să apară numeroase victime. Comandamentul Armatei a II-A şi 
alte unități militare din raza municipiului Buzău au fost ţinta diversiunilor 
şi atacurilor teroriste.” Şi la Buzău s-au înregistrat numeroase cazuri de 
friendly fire*?, iar situaţia ar fi putut fi mai rea dacă astfel de cazuri nu ar fi fost 
anticipate*!* sau dezamorsate.** Lipsa tehnicii adecvate realizării comunicării 
între dispozitive a făcut ca o parte dintre revoluționari să fie folosiți drept 
canale de comunicare."5Au existat şi cazuri de răzbunare. În ziua de 25 


309 Ibidem. 
310 Ibidem. 


511 Costache Codrescu (coord.), Armata română în Revoluţia din decembrie 1989. Studiu 
documentar. Ediţia a II-a revăzută şi completat, Bucureşti, Editura Militară, 1998, p. 303- 
310; Marian Rizea, 22.12.1989 Revo(invo)luția din România. Făcături. Schimbare. Vasalizare. 
Inaptocraţie, Bucureşti, Editura Mica Valahie, 2017, p. 331-332; Constantin Sava, Constantin 
Monac, Adevăr despre Decembrie 1989, Bucureşti, Editura Forum, 1999, p. 323. 334-335; 
Idem, Revoluţia Română din ..., op. cit., p. 420-421. 


312 „În jurul orelor 23:30-24:00 am fost trimis cu un ofiţer și un soldat în zona unităților militare 


Micro XIV unde se primise sesizare că s-au tras focuri de armă. Când am ajuns acolo într- 
adevăr se împuşcaseră doi ofițeri între ei” Ibidem, dosar nr. 3.249, Eusebiu Pavel, f. 10; https:// 
adevarul.ro/locale/buzau/cum-fost-manipulati-soldatii-impuste-revolutie-episodul-cumplit- 
asistentei-ambulanta-ucisa-gloante-trase-ambele-directiil_5c1f5733df52022f75cf6e10/ 
index.html.; https://adevarul.ro/news/societate/Impuscati-marit-pasul-strada-1_50ad52b77- 
c42d5a66392f62b/index.html 


315 „Se zvonea că sediul Miliției va fi aruncat în aer. Împreună cu dl. Cismașşiu Alx. Am 
anunţat soția comandantului unităţii care trebuia să arunce sediul Miliției în aer, tot după un 
zvon conform căruia Miliția ar ţine sub arest şi teroare membrii familiilor cadrelor militare 
aflate în misiune în cadrul unităților” Ibidem, dosar nr. 478, Lascăr Tudorel, f. 23, „În jurul 
orei 22:00, am observat că între garda palatului şi plutonul de la unitatea 01671, care păzea 
clădirea telefoanelor, nu era stabilită nicio legătură, existând pericolul ca, datorită ( sic.) 
aşezării față în față a clădirilor, să se tragă unii în alții. E. 53-54. M-am oferit voluntar ca să mă 
duc eu să stabilesc legătura datorită faptului că aveam legitimaţi şi îl cunoşteam din vedere pe 
locotenentul care comanda plutonul” Ibidem, dosar nr. 2.297, Topcian Costel, f. 54. 


514 „În data de 24_XII-1989 am reușit să dezamorsez un conflict care putea avea urmări 


deosebit de periculoase, prin focurile care se trăgeau de o parte şi de alta între un grup de 
milițieni aflat la un bloc de pe bulevardul Unirii şi soldaţii aflaţi în dispozitivul de apărare al 
Palatului Comunal” Arhiva SSPR, dosar nr. 1.125, Neagu Ilie, f. 31. 


315 „Odată cu sosirea a trei tancuri şi două TAB-uri, am asigurat legătura dintre dl. Cpt. Radu 


şi comandantul grupului de tancuri, deoarece prin radio nu se putea ţine legătura. Împreună 
cu dl. Lt. Curic Vasile şi alți revoluționari, am depozitat toată muniția adusă de gărzi, într-o 
cameră ferită la parter” Ibidem, dosar nr. 2.417, Miriţă George, f. 45; „Din momentul sosirii 

decembrie, maiorul Toader, compartimentul aur-valută, a fost înjunghiat de 
către un cetăţean de etnie romă.*!* 

Zvonurile cu privire la teroriști nu par, conform mărturiilor, să fie 
lipsite de un anumit fundament. În multe dintre cazuri teroriștii nu au fost 
identificaţi, în urma lor rămânând doar urme.” Au existat însă şi momente în 


care persoane suspecte au fost prinse şi apoi predate în custodia Miliție 31% sau 


Armatei.” Despre unele dintre acestea, însă, „nu s-a spus nimic." 


În pofida situaţie complexe în care se aflau, lipsiţi de experienţă, iniţial 
fără sprijin din partea militarilor şi ulterior cu un sprijin suspect sau privit 
cu mefienţă, asaltaţi de numeroase cereri prin care erau chemaţi să rezolve 
probleme dintre cele mai diverse, aflaţi într-o tensiune continuă în relația 
cu vechea nomenclatura comunistă care încercă să-şi salvgardeze poziţia, 
supuşi unui constant atac cu focuri de armă, revoluționarii au reușit, totuși, 
în perioada următoare să-şi prezerve,*?! consolideze şi gestioneze libertatea 
câştigată cu atât de multe sacrificii. 


Concluzii 
La Buzău primele mişcări împotriva regimului condus de Nicolae 
Ceauşescu au apărut în seara de 21 decembrie şi au fost declanșate de un număr 


armatei la Casa Albă, împreună cu Neagu C. şi cu Mitu D., am stat zi şi noapte alături de 
militari pe scările și pe aleile din jurul Casei Albe, uneori făcând legătura între comandantul 
lor de pluton, locotenentul Savin, și superiorii săi din unitate” Ibidem, dosar nr. 769, Moise 
Emil, f. 43. 


316 Ibidem, dosar nr. 3.249, Eusebiu Pavel, f. 11. 


517 „În data de 24 decembrie am participat activ la depistarea .... şi acolo unde am fost trimis 


ptr. Conducerea operaţiunilor de prindere şi reținere al așa zişilor teroriști. Nu de multe ori, 
în acele locuri de unde se trăgea nu găseam pe nimeni, dar găseam urme de trecere al acestor 
persoane” Ibidem, dosar nr. 1.910, Damian Constantin, f. 8, „Pe data de 28 XII 89, ... cu un 
cadru militar am fost în zona cuprinsă între Karl Marx şi zona de blocuri Unirii dreapta la un 
bloc de unde ni s-a semnalizat că s-a tras și am găsit pe bloc 2-3 tuburi de cartușe. ” Ibidem, 
dosar nr. 3.249, Eusebiu Pavel, f. 82. 


318 „Pe 24. Pe la ora 12 la control s-a găsit o maşină Mercedes neagră, nr 0925, care avea 
armament şi care a fost predată Miliției din gara CFR Buzău, împreună cu cele trei persoane.” 
Ibidem., dosar nr. 3.201, Pandele Gh. Emanoil, f. 37. 


319 În data de 23 decembrie 1989, orele 10:30-11:00, am imobilizat împreună cu colegul meu 


Călin Mircia şi cu doi angajaţi de la Paza Contractuală, un cetățean corpolent, cu barbă, care 
trăgea cu un pistol în fața clădirii telefoanelor de pe strada Ostrovului numărul 1. Apoi l-am 
predat celor din palatul Comunal unui ofiţer de armată” Ibidem, dosar nr. 13.805, Ionescu 
Emil, f. 31. 


320 Ibidem, dosar nr. 3.249, Eusebiu Pavel, f. 82. 


5 Eu personal am mers (la 25 decembrie n.n.) la Întreprinderea Filatura de lână Buzău, 
vorbind oamenilor despre democraţia care se instaura în această țară şi sfătuindu-i să ţină 
cont de Consiliul Frontului ales în această unitate” Arhiva SSPR, dosar nr. 14.961, Burada 
Petre f. 36. 


170 


ANUARUL INSTITUTULUI REVOLUȚIEI ROMÂNE DIN DECEMBRIE 1989 Volumul 1/2023 


restrâns de persoane, neavând capacitatea de a antrena o mişcare de masă. 
După informaţiile de la radio şi televiziune privind sinuciderea generalului 
Vasile Milea şi, apoi, cele despre părăsirea de către familia Ceaușescu şi acoliţii 
acesteia a clădirii CC al PCR, buzoienii au început să iasă masiv în stradă 
declanşând un adevărat protest la adresa regimului. La acel moment, dar şi 
în perioada următoare, victoria asupra regimului nu a fost socotită definitivă, 
buzoienii organizând mitinguri împotriva regimului şi în perioada ce a urmat 
momentului plecării lui Nicolae Ceauşescu 

Momentele de început ale revoluţiei din municipiul Buzău au fost 
euforice şi haotice. În scurt timp, însă, a început coagularea şi cristalizarea 
unui grup de revoluționari, care a reuşit - la început cu sprijinul fostului prim 
secretar al judeţului, iar apoi fără el, să coordoneze activitatea întregului judeţ, 
gestionând „relativ cu succes, noua situație. Una din primele măsuri luate de 
noua structură de putere a fost aceea de a-şi subordona structurile de forță 
care are fi putut periclita noul curs al evenimentelor, iar acestea erau, într-o 
primă fază: Miliția şi Securitatea. 

Diferitele zvonuri cu privire la arestarea de către Miliție şi Securitate 
a unor studenţi disidenţi sau ale lui Gabriel Andreescu i-a determinat pe 
revoluționarii buzoieni să se îndrepte către sediile acestor instituții pentru 
a-i elibera pe cei presupuşi a fi arestaţi în sediile acestora. Independent sau 
în urma deciziei conducerii revoluţionare, numeroase grupuri de oameni au 
ajuns la sediile celor două instituţii de forță şi au reuşit să calmeze situația 
ivită acolo ca urmare a incidentelor provocate de cetăţenii de etnie romă, în 
principal, care doreau eliberarea rudelor arestate, şi să preia controlul asupra 
acestora. Cadrele de Miliție și Securitate nu au recurs la violență contra 
revoluţionarilor şi şi-au dat acordul în sprijinul noii mişcări. Concomitent 
cu aceste acțiuni, la Palatul Comunal şi la Casa Albă, revoluționarii încercau 
să gestioneze transferul de putere, confruntându-se cu necesitatea coagulării 
mişcării revoluționare într-un moment deloc prielnic; apariția zvonurilor. 
De altfel, evenimentele din cadrul Palatului Comunal şi de la Casa Albă, au 
cunoscut numeroase situaţii similare. Distrugerea propagandei comuniste, 
coordonarea activităților unor obiective importante din sectorul alimentării 
populaţiei, asigurarea pazei instituţiilor şi crearea de patrule pentru menţinerea 
ordinii, verificarea zvonurilor, gestionarea relaţiei cu vechea nomenclatură 
sunt câteva dintre situaţiile comune cu care s-au confruntat cele două noi 
foruri de conducere şi care au primit răspunsuri similare din partea acestora. 
Noua structură de putere la nivel judeţean şi municipal avea nevoie pentru a 
se menține, în concepţia revoluționarilor, şi de sprijinul Armatei. 

Încă din după amiaza zilei de 22 decembrie, revoluționarii buzoieni 
au încercat să obțină o confirmare din partea militarilor privind susținerea 

acestora faţă de noul curs al evenimentelor. Răspunsul echivoc şi tardiv 
venit de la Comandamentul Armatei a II-A şi de la alte unități militare 
din județ i-a nemulțumit pe revoluționari. Aceste aspecte au contribuit 
la decizia revoluţionarilor de a interveni la foruri superioare din cadrul 
structurii Armatei române pentru a se realiza presiuni asupra conducerii 
Comandamentului Armatei a II-a în vederea persuadării acestora la cauza 
revoluționară. Modul în care au gestionat cadrele militare perioada următoare 
şi disensiunile dintre acestea cu privire la maniera în care ar trebui abordată 
noua situaţie i-a determinat pe revoluționari să perceapă factorul militar ca pe 
un potenţial element contra revoluționar şi nu ca pe un agent de salvgardare 
împotriva teroriștilor, aşa cum sperau aceştia. 

Vechea nomenclatură comunistă a încercat să-şi salvgardeze interesele 
şi a fost cooptată de revoluționari, la început, pentru a fi folosită în gestionarea 
procesului de transfer a puterii. Atunci când aceasta a dat semne că trădează 
cauza revoluţiei, în cazul fostului prim secretar de partid judeţean, sau atunci 
când acest lucru a fost posibil ca urmare a întăririi forțelor revoluţionare, în 
cazul Casei Albe, aceasta a fost îndepărtată de la putere. 

În pofida situaţie complexe în care s-au aflat, lipsiţi de experienţă, inițial 
fără sprijin din partea militarilor şi ulterior cu un sprijin suspect sau privit 
cu mefienţă, asaltaţi de numeroase cereri prin care erau chemaţi să rezolve 
probleme dintre cele mai diverse, aflaţi într-o tensiune continuă în relația 
cu vechea nomenclatura comunistă care încercă să-şi salvgardeze poziţia, 
supuși unui constant atac cu focuri de armă, revoluționarii au reușit, totuși, 
în perioada următoare să-şi prezerve, consolideze şi gestioneze libertatea 
câştigată cu atât de multe sacrificii. 

Abstract 

Considering that the bloody events of the Romanian Revolution in 
December 1989 remain a contentiously debated issue of Romania's recent 
history, especially the aspects concerning the large number of killed and 
wounded, the purpose ofthisarticle is to clarify the way in which the Revolution 
began and unfolded in Constanţa, acknowledged as a martyred city by law. 
To achieve this objective, are required two separate investigations into the 
events, one that targeted the December 16-22 period, and one targeting the 
period after December 22. First of all, is desired a realistic presentation of the 
measures implemented by the civil and military authorities of Constanta taken 
in the context of the events that took place in Timisoara and Bucharest. Also, 
another objective of the study is to clarify the causes that led to an impressive 
number of killed and wounded in the context in which no terrorists were 
identified in Constanţa. 

Key words: Romanian Revolution of December 1989; 'Terrorists; 
Martyrs; Command of the Romanian Navy; Council of the National Salvation 
Front. 


1. Considerente introductive 

În municipiul Constanţa, ca şi în întregul județ, în perioada 16 - 22 
Decembrie 1989 nu au avut loc manifestații împotriva regimului Ceauşescu, 
populaţia ieşind în stradă abia după fuga dictatorului. Cu toate acestea, în 
contextul evenimentelor petrecute la Timişoara și Bucureşti, precum şi în 

alte oraşe din ţară, evenimente despre care majoritatea românilor aflaseră din 
cadrul emisiunilor posturilor de radio occidentale „Vocea Americii” şi „Radio 
Europa Liberă, a existat o reală stare de nelinişte şi preocupare a populaţiei 
din Constanţa. 

Această stare de spirit a constănţenilor a fost amplificată şi de măsurile 
puse în practică de autorităţile locale, urmare a dispoziţiilor date de Nicolae 
Ceauşescu în cadrul teleconferinţelor pe care le-a avut în 17,20 şi 21 Decembrie 
1989 cu prim-secretarii comitetelor judeţene de partid, comandanții de 
garnizoane reşedinţe de judeţ şi şefii inspectoratelor judeţene ale Ministerului 
de Interne. Astfel, încă din seara de 17 Decembrie 1989, Comandamentul 
Marinei militare a adoptat măsurile care se impuneau în baza indicativelor de 
alarmă primite de la Ministerul Apărării Naţionale (M.Ap.N.), printre acestea 
ieşirea navelor de gardă în poziţie de executare a serviciului pe mare, dar şi 
constituirea unor patrule militare înarmate care să circule prin oraș. În acelaşi 
timp, Statul Major al Gărzilor Patriotice a dat dispoziţii şi a făcut precizări 
referitoare la modul în care urmau să acţioneze structurile subordonate din 
teritoriu, printre care şi organizarea unor patrule mixte, împreună cu organele 
de Miliție, pentru asigurarea ordinii şi liniştii publice. De asemenea, organele 
de Securitate au luat măsuri specifice constând în acţiuni de identificare şi 
control a activității unor cetăţeni străini semnalați cu preocupări de lansare 
de zvonuri şi incitări la acţiuni destabilizante ca şi a unor cetăţeni autohtoni, 
elemente anarhice, care s-au angrenat în acțiuni de dezordine în plan social şi 
economic. 

În condiţiile măsurilor implementate de autorităţile civile şi militare 
constănțene pentru a preîntâmpina „atacuri huliganice” precum cele de 
la Timişoara, precum şi organizarea unor adunări în fiecare instituţie de 
„înfierare” a acestor acţiuni, este mai mult decât evident nu au existat acţiuni de 
protest înainte de anunţul Televiziunii Române cu privire la fuga dictatorului, 
chiar dacă unii autori de lucrări memorialistice încearcă să acrediteze ideea că 
încă din dimineaţa zilei de 22 Decembrie 1989, ora 9.00, a avut loc o acţiune 
spontană în zona Capitol, iar mulțimea s-a îndreptat spre sediul Securităţii 
scandând „Jos Ceauşescu”, „Jos dictatura” şi „Fără violenţă”. 

Analizând comparativ lucrările dedicate izbucnirii şi desfăşurării 
Revoluţiei Române din Decembrie 1989 la Constanţa se constată variante 
diferite şi în ceea ce priveşte pătrunderea populaţiei în sediile organelor de 
partid şi de stat locale. De asemenea, există diferențe de opinii cu privire la 
ceea ce s-a întâmplat la Constanţa după 22 Decembrie 1989, când pe fondul 
efervescenţei revoluţionare, dublată de „psihoza teroristă” şi de inadvertenţa 
ordinelor unor comandanți militari, s-au înregistrat 32 decedați (10 cadre 

militare, 5 militari în termen şi 17 civili) şi 93 răniți (8 ofițeri, 3 maiştri militari 
şi subofițeri, 4 elevi de şcoală militară, 21 militari în termen şi 57 civili)!. 

Un alt aspect care necesită o atenţie deosebită se referă la inadvertenţele 
apărute în declaraţiile unor participanţi direcţi la evenimente, aceştia 
schimbându-și sau nuanțându-și propriile mărturii. 

Astfel, pentru cunoaşterea şi înțelegerea corectă a modului în care a 
izbucnit şi s-a desfăşurat Revoluţia Română din Decembrie 1989 la Constanţa 
este nevoie de o abordare comprehensibilă, Sine ira et studio, în care evoluţia 
evenimentelor să fie analizată pe baze ştiinţifice, fără interpretări emoționale 
sau urmărind senzaționalul. 

În consecință, scopul acestui studiu este ca, într-o primă etapă, să 
reliefeze situația creată în municipiul Constanţa, ca şi în întregul județ, 
urmare a măsurilor puse în practică în perioada 16 - 22 Decembrie 1989 
de autorităţile locale civile şi militare în baza directivelor primite de la nivel 
central. În contextul creionării unei imagini realiste a situaţiei existente la 22 
Decembrie 1989, ora 12.06 (momentul în care Nicolae Ceauşescu a părăsit 
clădirea C.C. al PC.R. la bordul unui elicopter), cercetarea ştiinţifică va fi 
focalizată asupra exploziei sociale marcată de ieşirea populaţiei în stradă 
şi, mai apoi, pătrunderea în sediile organelor de partid şi de stat locale. În 
continuare va fi acordată o atenţie deosebită modului în care revoluționarii 
constănţeni au încercat să se organizeze în după amiaza zilei de 22 Decembrie 
1989, mai ales că în entuziasmul general au fost constituite mai multe 
organe provizorii de conducere care au funcționat în sedii diferite: două la 
„Casa Albă” - fostul sediul al Comitetului Judeţean al PC.R., unul la Muzeul 
Marinei Române, unul la Inspectoratul Judeţean Constanţa al Ministerului de 
Interne (sediul Securităţii și al Miliției Judeţene) şi un altul la sediul Miliției 
Municipale. Interesant pentru cercetarea ştiinţifică este modul în care aceste 
comitete provizorii ale Frontului Salvării Naţionale, sprijinite fiind de armată, 
au interacționat „cu responsabilitate patriotică”, unii membri încercând chiar 
să se aresteze reciproc. De asemenea, relevant este modul „original” în care 
s-a reuşit ca la 24 Decembrie 1989, în urma unor alegeri aşa-zise democratice, 
să se constituie un nou Consiliu Provizoriu Judeţean al Frontului Salvării 
Naţionale a cărui conducere a revenit în sarcina a doi coordonatori. 

Luând în considerare faptul că încă din ziua de 23 Decembrie 1989 
s-au înregistrat primele victime la Constanţa, numărul acestora crescând 


! Această statistică cuprinde perioada 18 Decembrie 1989 - 05 Ianuarie 1990 şi conţine inclusiv 
constănţenii care au murit sau au fost răniţi în alte oraşe din ţară. Datele prezentate au stat la 
baza adoptării Legii nr.236/2011 privind declararea municipiului Constanţa Oraş-martir al 
Revoluţiei din Decembrie 1989. Dinamica înregistrării victimelor în ordine cronologică poate 
fi consultată în loan Maliciuc, Prețul libertăţii la Constanta. File de istorie, Constanţa, Editura 
Muntenia, 2006, pp. 282-295. 

în zilele următoare pe fondul dezinformărilor transmise prin intermediul 
televiziunii şi a unor acţiuni diversioniste (diversiune psihologică, diversiune 
radio-electronică), obiectivul final al prezentului studiu constă în clarificarea 
cauzelor care au condus la un număr impresionant de morţi și răniţi în 
contextul în care la Constanţa nu au fost identificaţi teroriști, victimele fiind 
produse de manifestanți, un luptător din Gărzile Patriotice şi de către militari 
aparținând Ministerului de Interne și Ministerului Apărării Naţionale. 


2. Deciziile adoptate la nivel central și măsurile implementate de 
autorităţile civile şi militare constănţene în perioada 17-22 Decembrie 1989 

Având în vedere impactul hotărârilor adoptate în ziua de 17 Decembrie 
1989 asupra evoluţiilor ulterioare, pentru început se impune să amintim că, 
la ora 12.00, din ordinul lui Vasile Milea (Ministrul Apărării Naţionale) a fost 
transmis tuturor unităţilor indicativul „Tabela A.B.C. - Ana”, ca de fiecare dată 
când Nicolae Ceaușescu urma să plece în străinătate (acest indicativ prevedea 
aplicarea unui set de măsuri organizatorice menite să întărească paza şi 
apărarea unităților şi obiectivelor militare, precum şi constituirea unor grupe 
operative). La foarte scurt timp, Nicolae Ceaușescu I-a apostrofat pe generalul 
Vasile Milea pentru că „armata nu a reacţionat cum trebuie la Timișoara” şi, 
totodată, l-a informat că a decretat starea de necesitate. Imediat, ministrul 
Apărării Naţionale a făcut cunoscut comandantului Diviziei 18 mecanizate 
din Timişoara că situaţia „s-a agravat”, că este ordin „să intervină armata”, care 
intră „în stare de luptă”?. În această situaţie tensionată, la ora 13.30, generalul 
Vasile Milea a transmis un ordin care şi astăzi suscită dezbateri intense, 
fiind acuzat chiar că prin acesta „a transformat armata în principala forță de 
represiune”. Este vorba de ordinul cunoscut sub indicativul „Precizări în 14 
puncte”, ordin care permitea deschiderea focului împotriva demonstranţilor 
„în caz de nesupunere: 

În aceeaşi zi, la ora 17.00, Nicolae Ceauşescu a convocat Comitetul 
Politic Executiv al C.C. al P.C.R pentru a discuta „unele probleme care s-au 
întâmplat la Timişoara”. Cu această ocazie, Nicolae Ceauşescu a minimalizat 
situația arătând că „au avut loc unele manifestări în legătură cu evacuarea 
din locuinţă a preotului reformat Lăszlo 'Tkes”, apreciind totodată că „acesta 
a fost doar un pretext, deoarece incidentele grave de la Timişoara au fost 
organizate şi declanşate de cercurile revanşarde, revizioniste şi de agenți 
atât din răsărit cât şi din apus”, scopul acestora fiind „destabilizarea situației 


2 Alesandru Duţu, Revoluţia din decembrie 1989. Cronologie, Ediţia a II-a, revăzută şi adăugită, 
Craiova, Editura Sitech, 2010, pp. 89-90. 


* Remus Macovei, La Revoluţie se şi moare, nu-i așa?, Constanţa, Editura Boldaș, 2009, p. 117 

din România, de a acționa în direcția lichidării independenţei şi integrității 
teritoriale a României”. Foarte important este modul în care s-a desfăşurat 
această şedinţă, din stenograma discuţiilor fiind evidentă ruptura totală de 
realitate a soţilor Ceaușescu, care le-au reproșat lui Vasile Milea (Ministrul 
Apărării Naţionale) şi lui Tutor Postelnicu (Ministrul de Interne) că „au avut 
o atitudine capitulardă, defetistă” şi „n-au ripostat pentru a pune ordine, așa 
cum se cerea”. Foarte furios, Nicolae Ceauşescu le-a spus: „Irebuia să trageţi! 
Trebuia să trageţi un foc de avertisment şi dacă nu încetau trebuia să trageţi 
în ei. În primul rând trebuia să trageţi la picioare” Elena Ceaușescu nu s-a 
lăsat mai prejos şi, cu o cruzime aparte, a adăugat: „Să fi tras în ei, să fi tras 
la picioare şi cei care cădeau să fi fost băgaţi la beci, ca să nu mai poată ieşi 
niciodată de acolo”. În această atmosferă marcată de reproşuri şi acuze, Nicolae 
Ceauşescu le-a transmis lui Milea şi Postelnicu chiar că ar merita „să fie puşi 
în faţa plutonului de execuţie” +. 

După şedinţa C.P.Ex. al C.C. al P.C.R, la ora 17.45, Nicolae Ceauşescu 
a ţinut o teleconferință cu prim-secretarii Comitetelor Judeţene de Partid, la 
care au participat membri şi membri supleanți a C.P.Ex., secretari ai C.C. al 
PC.R. şi comandanţi ai garnizoanelor militare reşedinţă de judeţ. În cadrul 
teleconferinţei a fost prezentată situaţia de la Timişoara, unde „nu s-a pus 
ordine pentru că s-au făcut unele greşeli inadmisibile în aplicarea măsurilor 
stabilite”, motiv pentru care Nicolae Ceaușescu a ordonat: „Începând de astăzi, 
toate unitățile Ministerului de Interne, inclusiv miliția, trupele de securitate, 
unităţile de grăniceri vor purta armament de luptă, inclusiv gloanţe. Fără 
discuţie! Cu respectarea regulamentelor şi normelor legale, de somaţie, 
conform legilor țării. Oricine atacă un soldat, un ofițer, trebuie să primească 
riposta! Oricine intră într-un consiliu popular, sediu de partid, sparge 
geamurile la magazine, trebuie să primească riposta imediat! Nici un fel de 
justificare! (...) Se interzice orice acţiune! Oricine încearcă vreo manifestare, 
imediat somat, arestat şi pe urmă stăm de vorbă să clarificăm, fără nici un fel 
de discuţie!”. Apoi, după ce s-a asigurat că toți cei prezenţi au înţeles ce au de 
făcut, la final, Nicolae Ceaușescu a adăugat: „Vă rog, atunci, aşezaţi-vă, chemaţi 
unitățile de interne, armata, biroul județean, activul şi stabiliți măsurile care 
se impun astăzi. Nu amânaţi pentru mâine! Să organizați grupe de patrulare 
comune, formate din unităţile de miliţie, de securitate şi armată, cu organizaţii 
de partid şi de U.T.C., cu grupele de gărzi patriotice, cu organizaţiile de tineret, 
cu tineretul, cu activiștii de partid, bine verificaţi, cu poziţie fermă, activă, 
instruiți bine! Şi aceasta nu pentru o zi! Aceasta pentru perioada până când 
se va revoca acest ordin! Va rămâne în vigoare, practic, până după Anul Nou. 


La fel în întreprinderi, în comune, peste tot, asigurând desfăşurarea normală a 


1 Serviciul Arhive Naţionale Istorice Centrale (S.A.N.I.C.), fond C.C. al PC.R. - Secţia 
Cancelarie, dosar 338/1989, ff. 11-12. 


5 Ibidem, ft. 17-18. 

activităţii de producţie, realizarea în mai bune condițiuni a planului, a tuturor 
măsurilor. Daţi o ripostă fermă tuturor acțiunilor provocatoare din partea 
oricui ar fi aceasta!”*. 

Tot în ziua de 17 Decembrie 1989, ora 18.00, de la Ministerul Apărării 
Naţionale s-a transmis Comandamentelor Marilor Unităţi indicativul „Radu 
cel Frumos” — alarmă de luptă parțială, fapt care implica dotarea efectivelor cu 
armament și muniţie de război. În urma declanșării alarmei de luptă parţiale, 
măsurile întreprinse personal de generalul Vasile Milea - Ministrul Apărării 
Naţionale, de Marele Stat Major, comandamentele de armată şi de armă au 
vizat cu prioritate, pregătirea forțelor din partea de vest a țării pentru trecerea 
la apărarea pe frontieră, dar şi a celorlalte unităţi, astfel încât să fie în măsură 
să apere terestru şi antiaerian obiectivele militare şi civile de importanță 
strategică, să participe la contracararea eventualelor acțiuni desfăşurate de 
grupuri de diversiune şi teroriste.” 

O dată cu introducerea alarmei de luptă parţială, în Constanţa s-au 
constituit patrule formate dintr-un ofiţer şi patru militari în termen având 
asupra lor muniţia aferentă de război, orice neregulă observată de aceste 
patrule urmând a fi raportată imediat la Comandamentul Marinei Militare:. 
Concomitent, a fost luată în calcul posibilitatea unei agresiuni dinspre 
mare, fiind date dispoziţii ca navele de gardă să iasă în poziţie de executare 
a serviciului pe mare şi să intensifice patrularea şi supravegherea în zona 
platformelor de foraj marin”. Totodată, s-a ordonat trecerea la pregătirea 
torpilelor şi rachetelor pentru lansare, punându-se în aplicare planurile de 
măsuri pentru ridicarea capacităţii de luptă a navelor, rachetelor și artileriei 
de coastă. Bateriile artileriei de coastă aflate în conservare au fost pregătite 
pentru a putea executa trageri de luptă, s-au pregătit torpile antisubmarin şi 
rachete litoral-navă, astfel ca toate unităţile să fie în măsură să-şi îndeplinească 
misiunile'?. 

De asemenea, de la Statul Major al Gărzilor Patriotice a fost transmisă 
o notă telefonică prin care s-au dat dispoziţii şi s-au făcut precizări referitoare 
la modul în care urmau să acţioneze statele majore şi subunitățile de gărzi 
patriotice din judeţele țării, în contextul situației tensionate existente. 
Respectiva notă telefonică conţinea o serie de dispoziţii, printre care şi 


S Ibidem, f. 21 


7 Costache Codrescu (coordonator), Armata Română în Revoluţia din Decembrie 1989. Studiu 
documentar, Ediţia a II-a revăzută şi completată, Bucureşti, Editura Militară, 1998, pp. 31, 33 şi 44. 


3 Remus Macovei, La Revoluţie se și moare, nu-i aşa?, op. cit., p. 17 
” loan Maliciuc, op. cit., p. 208. 


19 Constantin Iordache, Acţiunile navelor Marinei Militare în Revoluţia din Decembrie 1989, 
Constanţa, Editura Ex Ponto, 2004, p. 19 

luarea unor măsuri pregătitoare pentru trecerea în scurt timp şi organizat 
la îndeplinirea unor misiuni de luptă, dar şi organizarea unor patrule mixte, 
împreună cu organele de miliție, pentru asigurarea ordinii şi liniştii publice. 
În aplicarea acestor măsuri, a doua zi - 18 Decembrie 1989, ora 11.00 - la 
sediul Comitetului Judeţean Constanţa al P.C.R. a avut loc o convocare la care 
au participat ofiţeri din Comandamentul Marinei Militare, Brigada 21 Trupe 
de Securitate şi Inspectoratul Judeţean al Ministerului de Interne, scopul 
fiind elaborarea unui plan comun de pază şi apărare a principalelor obiective 
economice și politico-administrative de pe raza Municipiului Constanţa. 
Planul consta în stabilirea responsabilităţilor pentru constituirea unor patrule 
mixte, formate din militari, milițieni, trupe de securitate, luptători din Gărzile 
Patriotice şi detașamente de tineret. Misiunile acestor patrule constau în 
interzicerea acţiunilor elementelor «dușmănoase» de spargere a magazinelor, 
de împrăştiere de manifeste şi de invitare a populaţiei la revoltă". 

Urmare a teleconferinţei din ziua de 20 decembrie 198912, în care Nicolae 
Ceauşescu a dat dispoziţii să fie întărite măsurile de ordine în toate domeniile de 
activitate şi în toate unităţile să se organizeze în rândul oamenilor muncii „grupe 
speciale de apărare a ordinei”'5, în dimineaţa zilei de 21 Decembrie 1989, Mihai 
Marina - Prim secretar al Comitetului Judeţean Constanţa al P.C.R a convocat 
la sediul din strada Costache Burcă (actuala Ion Lahovari) o adunare cu cadrele 
cu funcţii politice de răspundere din întreprinderile din oraş şi unităţile militare 
din garnizoana Constanţa. Scopul întâlnirii a constat în stabilirea măsurilor 
care trebuiau luate în fiecare unitate economică pentru a preîntâmpina „atacuri 
huliganice” precum cele de la Timişoara şi, totodată, organizarea în toate 
unitățile a unor adunări de „înfierare” a acestor acţiuni. În plus, s-a făcut apel ca 
toate unităţile să fie în măsură „să apere cuceririle revoluţionare ale poporului”, 
folosind, la nevoie, chiar şi armamentul din dotare.! 

În contextul spargerii mitingului din Bucureşti organizat în ziua de 21 
Decembrie 1989, urmate de începerea ridicării baricadei de la Intercontinental, 
precum şi de manifestații de amploare, unele soldate cu victime, în Arad, Braşov, 
Cugir, Cluj-Napoca şi Sibiu, Nicolae Ceauşescu ţine ultima teleconferinţă în 
care arată că „avem de-a face cu o acțiune organizată şi dirijată, cu orientare 
precisă de destabilizare şi îndreptată împotriva integrității şi independenţei 
României”, fapt care determină decretarea mobilizării generale „a întregului 


1! Remus Macovei, La Revoluţie se și moare, nu-i așa?, op.cit. p. 19. 


12 Stenograma acestei teleconferințe a fost refăcută din memorie de către stenografa Ionescu 
Maria la 4 Ianuarie 1990, ora 20.50, la sediul Ministerului Apărării. 


15 SA.NI.C., fond C.C. al PC.R. - Secţia Cancelarie, dosar 338/1989, f. 24. 


14 Remus Macovei, Erori umane. Victime colaterale. Constanţa - Decembrie 1989, Editura 
Confession, 2004, p. 48. 

activ de partid şi de stat şi a tuturor forțelor noastre de interne - miliţie, 
securitate - inclusiv a unităţilor militare (...) să se folosească toate mijloacele 
şi, dacă cineva este lovit, trebuie să răspundă cu două lovituri — nu trebuie să 
întoarcă şi celălalt obraz”*. 

A doua zi, 22 Decembrie 1989 - ora 10.00, tot la sediul din strada 
Costache Burcă (actuala Ion Lahovari), Mihai Marina - Prim secretar al 
Comitetului Judeţean Constanţa al PC.R i-a convocat pe comandanții şi 
secretarii de partid din unităţile militare aparţinând M.Ap.N.!* şi Ministerului 
de Interne, precum şi pe directorii şi secretarii de partid din întreprinderi. Cu 
această ocazie, Mihai Marina a precizat că Nicolae Ceaușescu a solicitat tuturor 
organelor şi organizațiilor de partid să ia toate măsurile pentru a preveni orice 
acţiune care să submineze forța și unitatea partidului. În continuare, a fost 
prezentat un plan de măsuri ce trebuia aplicat la nivelul fiecărei instituţii. Aşa 
cum reiese din relatarea unui participant, la un moment dat ședința „s-a sfârşit 
cam precipitat”, urmare a faptului că cei aflaţi în prezidiu au fost informaţi de 
sinuciderea generalului Vasile Milea." 

În acest context, mai ales că unii autori de lucrări memorialistice 
încearcă să acrediteze ideea că încă de la 9.00 a avut loc o acțiune spontană 
în zona Capitol, iar mulțimea s-a îndreptat spre sediul Securităţii scandând 
„Jos Ceauşescu', „Jos dictatura” şi „Fără violenţă”, pentru creionarea unei 
imagini realiste asupra izbucnirii revoluţiei la Constanţa trebuie amintit că 
în dimineaţa zilei de 22 Decembrie 1989, până la ora 11.00, patrulele mixte 
formate dintr-un milițian şi trei luptători din gărzile patriotice au patrulat 
prin oraş, fiind asigurate şi patrule de pază la consulatele sovietic, chinez, 
cehoslovac şi turc, precum şi la sediul Comitetului Judeţean al P.C.R. unde era 
de serviciu câte un milițian înarmat la fiecare intrare'5. În același timp, fostele 
organe de securitate din judeţul Constanţa au luat măsuri specifice constând, 
printre altele, în „acțiuni de identificare şi control a activităţii unor cetăţeni 
străini semnalaţi cu preocupări de lansare de zvonuri şi incitări la acţiuni 
destabilizante ca şi a unor cetăţeni autohtoni, elemente anarhice, care s-au 
angrenat în acțiuni de dezordine în plan social şi economic”. 


15 S.A.N.I.C., fond C.C. al PC.R. - Secţia Cancelarie, dosar 338/1989, ff. 27 şi 30. 
15 Aceştia au participat echipați de luptă, inclusiv cu armament și muniţie asupra lor. 
17 Remus Macovei, Erori umane. Victime colaterale. Constanţa - Decembrie 1989, op. cit., p. 45. 


15 Paza sediilor P.C.R. era asigurată de ofițeri şi subofițeri de Miliție înarmaţi cu pistoale şi 
pistoale mitraliere, precum şi muniţie de război. În ziua de 22 Decembrie 1989, paza fostului 
sediu al Comitetului Judeţean Constanţa al P.C.R. era asigurată de plutonier major Ciobescu 
Naum, plutonier Popa Paul, sergent major Herea Nicolae, sergent major Georgescu Dan, 
plutonier Corcodel Ionel, sergent major Talabă Ion, plutonier major Gulimănescu şi sergent 
major Vişinescu Octavian - loan Maliciuc, op.cit. pp. 39-40. 


19 Dosar Fond Documentar Comisia „Decembrie 1989”, volumul 12, f. 37 - https://sri.ro/assets/ 

Având în vedere starea de necesitate instituită prin decret prezidenţial 
în toată țara”, faptul că abia după ora 11.00 s-a luat măsura retragerii patrulelor 
din oraş, armamentul şi muniţia aferentă fiind predate şi depozitate în camere 
încuiate şi sigilate”, iar până la acest moment fostele organe de securitate au 
desfăşurat misiuni specifice de identificare şi control a activităţii „elementelor 
anarhice, orice speculație asupra izbucnirii revoluţiei la Constanţa înainte de 
această oră este nefondată şi neavenită. 


3. Izbucnirea Revoluţiei Române din Decembrie 1989 la Constanţa şi 
constituirea primelor comitete provizorii de organizare 

După terminarea precipitată a şedinţei convocată de Mihai Marina -— 
Prim secretar al Comitetului Judeţean Constanţa al P.C.R., în jurul orei 11.00, 
la sediul Inspectoratului Judeţean al Ministerului de Interne a fost primit 
Ordinul nr. $/65.809/22.12.1989 semnat de generalul Romeo Câmpeanu - 
Locţiitor al şefului Inspectoratului General al Miliției, prin care se transmitea 
că „nu se foloseşte armamentul din dotare şi nici alte forme de violență asupra 
muncitorilor care demonstrează”, iar „în caz de atac al sediilor sau organelor 
noastre de către elemente anarhice, huliganice, se ripostează în conformitate 
cu legea, prevenindu-se pătrunderea în sediile organelor noastre şi dezarmarea 
cadrelor”. În acest context, în jurul orei 11.30, un grup de aproximativ 
50 persoane s-a adunat în Zona Capitol (aflată la intersecţia bulevardelor 
Tomis şi Mamaia, care la aceea dată purtau numele I.V. Stalin şi VI. Lenin). 
Avându-l în frunte pe colonelul în rezervă Nicolae Miuţescu (fost comandant 
al Regimentului 36 Mecanizat „Vasile Lupu” şi, mai apoi, al Centrului Militar 
Judeţean Constanţa), grupul de manifestanți a început deplasarea către sediul 
Inspectoratului Judeţean al Ministerului de Interne, unde au solicitat să fie 


files/dosare-desecretizate/22.12.2022/Vol12.pdf, accesat la 20 Iunie 2023. 


% La ora 10.51, Radioul şi Televiziunea au prezentat conţinutul Decretului prezidențial cu 
privire la instituirea stării de necesitate pe întreg teritoriul țării, care prevedea că având în 
vedere încălcarea gravă a ordinii publice, prin acte teroriste, de vandalism şi de distrugere 
a unor bunuri obşteşti (...) toate unitățile Ministerului Apărării Naţionale, Ministerului de 
Interne şi formațiunile Gărzilor Patriotice erau puse în „stare de alarmă”; se interziceau „orice 
întruniri publice, precum şi circulaţia în grupuri mai mari de 5 persoane”, dar şi circulaţia 
pe timpul nopţii, începând cu ora 23,00 (cu excepția persoanelor care lucrau în schimbul 
de noapte). Mai mult, Consiliile populare municipale, orăşeneşti şi comunale erau obligate 
„să asigure respectarea strictă a ordinii publice, iar întreaga populaţie a ţării era obligată 
„să respecte cu stricteţe legile țării, ordinea şi liniştea publică, să apere bunurile obşteşti şi să 
participe activ la înfăptuirea normală a activităţii economico-sociale” - Alesandru Duţu, op. 
cit., pp. 158-159. 


1 Remus Macovei, La Revoluţie se şi moare, nu-i așa?, op.cit., p. 27. 


% Ton Calafeteanu (coordonator), Revoluția Română din Decembrie 1989. Documente, Cluj- 
Napoca, Editura Mega, 2009, p. 246. 

primiţi de către inspectorul şef. După mai multe discuții, solicitarea a fost 
aprobată şi colonelul în rezervă Nicolae Miuţescu însoţit de alte zece persoane 
au pătruns în sediu. 

La scurt timp, mai exact la ora 12.06, Nicolae şi Elena Ceaușescu, 
însoțiți de Manea Mănescu, Emil Bobu şi două gărzi de corp au părăsit sediul 
C.C. al PC.R. la bordul unui elicopter. Momentul a fost transmis în direct de 
postul de radio „Europa Liberă” pe baza informaţiilor transmise, de asemenea, 
în direct de televiziunea sovietică?. Astfel, mare parte din populaţia României 
a aflat de fuga lui Ceauşescu, emisiunile în limba română difuzate de acest 
post de radio aveau cea mai mare audiență” din Europa de Est în ultimii ani ai 
regimului Ceauşescu. La „Radio România”, după ce s-a repetat de mai multe 
ori textul Decretului prezidenţial și ştirea referitoare la „trădătorul MILEA”, 
începând cu ora 10.55 s-a transmis muzică populară românească”. La fel şi 
la Televiziunea Română, după ultima lectură a comunicatului oficial, la ora 
11.45 a fost transmisă Hora Unirii şi s-a închis programul, „sigla TVR a rămas 
minute întregi în emisie, pe alb, fără nicio muzică pe dedesubt'%. La ora 
12.47, Studioul 5 al Televiziunii emitea mira cu Rapsodia lui George Enescu 
pe fundal. Apoi crezând că emit în continuare, au difuzat genericul TVR şi 
„Deşteaptă-te, române!” În fapt, emisia a continuat din Studioul 4, la ora 
12.51, când Ion Caramitru și Mircea Dinescu au anunţat victoria Revoluţiei 
Române: «Ion Caramitru (în bluză de trening, hanorac de fâş, cu o gentuță 
trecută după gât, surescitat, obosit): - Fraţilor, mulțumită lui Dumnezeu (îşi 
face cruce), ne aflăm în studiourile televiziunii. Am reuşit să ajungem aici în 
spatele tancurilor, cu armată şi studențime şi cu oameni pe care îi vedeţi şi cu 
mii şi mii de români şi de alte naţionalităţi care ne-au condus. În faţa Dvs. se 
află eroul nostru, Mircea Dinescu, poetul. Vă rog să-l priviţi, el lucrează. Vă va 
spune despre ce este vorba. Suntem emoţionaţi, obosiţi, dorim ca tot poporul 


* Referitor la acest moment, Mihai Rusu (fost redactor la postul de radio „Europa Liberă” 
declara: „Fuga lui Ceauşescu am transmis-o în direct, urmărind televiziunea sovietică. Aveam 
o antenă parabolică la sediu cu care prindeam televiziunea din URSS, care a transmis mitingul 
şi mai apoi fuga lui Nicolae Ceaușescu” - https://www.libertatea.ro/stiri/radio-europa-libera- 
in-timpul-revolutiei-din-1989-fuga-lui-ceausescu-am-transmis-o-in-direct-urmarind- 
televiziunea-sovietica-2838840, accesat la 30 iunie 2023. 

* Peste 60% dintre români le ascultau cel puţin o dată pe săptămână, aproximativ o treime fiind 
fideli transmisiilor cotidiene - Lavinia Betea, România anului 1989 în arhivele Radio Europa 
Liberă, în „Polis — Revistă de ştiinţe politice”, Volum IV, Nr. 3(5), Serie nouă, Septembrie 2014, 
p. 57. 


* Romanian Monitoring Radio Bucharest Pr. I Dec.22/1989 - https://media.hotnews.ro/ 
media_serverl/generic_file-2009-12-24-6759518-0-radio-bucuresti-22-dec-pdf.pdf, accesat 
30 Iunie 2023. 


5 Mihai 'Tatulici (coordonator), Revoluţia Română în direct, Vol. 1, Televiziunea Română, 
1990, pp. LI şi 20. 

român de orice naționalitate care luptă cu arma în mână, în sensul că au avut 
în suflet acea suflare divină al lui Dumnezeu și a răbdării poporului român 
care, în sfârşit, s-a rupt, să putem asculta cuvintele lui Mircea Dinescu care va 
fi ... vor fi purtătoarea geniului românesc peste timp. Noi lucrăm ... iată-l pe 
Mircea Dinescu care o să vă spună ... Spune ce faci?! Mircea Dinescu (pulovăr 
negru de lână de casă, cu dungi subțiri roşii şi galbene; nebărbierit, tras la față, 
transpirat, surescitat): - Peste zece minute vom da un apel către populaţie. 
Vă rog să vă pus ... păstraţi calmul, sunt momente în care Dumnezeu şi-a 
întors fața către români. Să ne uităm şi noi către Dumnezeu, câteva minute, 
înainte de a vă vorbi, înainte de a apela la toate forțele ale armatei noastre 
(ridică vocea) armata în Bucureşti e cu noi, dictatorul a fugit ... apelăm ... 
facem un apel către Ministerul forțelor de interne, să depună armele, să intre 
în cazarme ... poporul e cu noi. Peste 5 minute vom face apel către toată 
suflarea României, către eroicul popor român ... victorios. Voci în fundal: Am 
învins, am învins! Suntem aici! Am învins! (aplauze)»”. Trebuie amintit faptul 
că mesajele transmise de Ion Caramitru şi Mircea Dinescu au fost difuzate 
concomitent şi la „Radio România”, urmând ca la ora 13.00 să fie difuzat „un 
comunicat important pentru ţară”. 

Am considerat necesar să prezentăm pe larg acest moment în care 
Ion Caramitru şi Mircea Dinescu au anunţat victoria Revoluţiei Române, în 
primul rând pentru că este caracterizat de intense trăiri şi puternice emoții, 
dar şi pentru că reprezintă un reper foarte important în derularea acțiunilor 
revoluţionare, inclusiv la Constanţa. În acest sens, mai mulți participanţi la 
revoluția din Decembrie 1989 au menţionat în lucrările pe care le-au publicat 
că populaţia Constanţei a ieşit în stradă după anunţul fugii dictatorului. Astfel, 
potrivit lui Nicolae Cuşa: „După apariţia la televizor a lui Mircea Dinescu, lon 
Caramitru şi a grupului de oameni ce au reuşit să pătrundă în studioul de 
emisie al Televiziunii, poporul român s-a dezlănţuit în sfârşit. Cartierele şi 
străzile Constanţei, în câteva minute, erau pline de oameni. Sirenele vapoarelor 
din port sunau fără întrerupere. Maşinile, cu farurile aprinse, claxonau şi ele 
continuu. Cu geamurile deschise, acestea purtau, atârnate de portiere, steaguri 
tricolore”%. 

La rândul lui, Remus Macovei arată că „imediat ce televiziunea a 
prezentat momentul decolării elicopterului de pe sediul C.C. al P.C.R. , sute 
de constănţeni plini de entuziasm s-au adunat în jurul clădirii Consiliului 
Judeţean al P.C.R., manifestându-şi zgomotos bucuria”?. 


2 Ibidem, p.21. 


% Nicolae Cuşa, Momente ale Revoluţiei din Decembrie 1989 la Constanţa. Așa cum au fost, 
Constanţa, Editura Muntenia, 1995, p. 30. 


* Remus Macovei, La Revoluţie se și moare, nu-i aşa?, op.cit., p. 34. 

Ioan Malinciuc împărtăşeşte acelaşi punct de vedere şi arată că «după 
ce s-a comunicat prin posturile de radio şi televiziune fuga dictatorilor, faptă 
ce a condus la manifestări de bucurie şi totodată de revoltă, astfel încât în foarte 
scurt timp, în jurul „CASEI ALBE” s-au adunat mulți cetăţeni, majoritatea 
manifestându-se zgomotos». 

Referitor la momentul ieşirii populaţiei în stradă, există o opinie“! 
potrivit căreia chiar contraamiralul Constantin Iordache, la acea dată Locţiitor 
al Comandantului Marinei Militare, ar fi afirmat într-un interviu pentru 
ziarul „Adevărul” că, «pe 22 decembrie, pe la 12 şi ceva, m-a chemat Mihai 
Marina, primul secretar al Constanţei, la sediul Judeţenei de Partid. Nu era 
nici un manifestant în piață». Această afirmaţie ar fi una plauzibilă, dar trebuie 
menţionat că, de fapt, articolul respectiv nu este un interviu cu Constantin 
Iordache, ci mai degrabă o compilaţie de date şi informaţii menite să susțină 
titlul foarte sugestiv: „Revoluție și impostură la Constanţa” *. Chiar şi aşa, cert 
este că, într-adevăr, contraamiralul Constantin Iordache şi generalul George 
Popa (comandantul Diviziei 9 Mecanizate), care fuseseră convocați de către 
Mihai Marina, se aflau în clădire în momentul în care aceasta a fost luată cu 
asalt de către populaţie, cel mai probabil în jurul orei 13.00. 


Acţiunile revoluționare de la Comitetul Judeţean Constanţa al PC.R. 
(„Casa Albă” 

Vestea fugii lui Nicolae Ceauşescu a fost primită cu bucurie şi 
entuziasm de către locuitorii Constanţei şi, în foarte scurt timp, platoul din 
fața Comitetului Judeţean Constanţa al P.C.R. s-a umplut de oameni, care au 
început să arunce cu pietre în geamuri şi să forţeze uşile de acces în clădire. 
Prima reacție a lui Mihai Marina a fost să iasă la balcon şi să încerce un dialog 
cu mulțimea rugând-o „să se liniştească, dar a fost huiduit atunci când a 
adresat formula „stimaţi tovarăşi”. Manifestanţii au devenit din ce în ce mai 
vehemenți şi i-au cerut lui Mihai Marina să arunce cheile de la ușa principală, 
dar acesta a refuzat şi a propus formarea unei delegații pentru discuţii. La 
refuzul prim-secretarului, din mulțime s-au desprins trei revoluționari (Barbu 
Dănescu, Doru Baciu şi Aurel Ungureanu) care au început să escaladeze 
coloanele exterioare. Aurel Ungureanu a fost primul care a ajuns la primul- 
secretar, după ce acesta i-a întins o mână când mai avea puţin până să ajungă 
în balcon. Așa cum arată loan Malinciuc în lucrarea sa, «Rumoarea s-a 


3 Joan Maliciuc, op. cit., p. 40. 


31 Anamaria Sima, Revoluția română din decembrie 1989 în Constanţa, în „Caietele Revoluţiei” 
nr. 3-4 (77-78)/2019, p. 36. 


% Revoluţie şi impostură la Constanţa - https://adevarul.ro/stiri-interne/societate/revolutie-si- 
impostura-la-constanta-849992.htmlitgoogle_vignette, accesat la 20 Iulie 2023. 

amplificat şi s-a creat un vacarm de nedescris. Nu se mai auzeau vorbele lui 
Mihai Marina, mulțimea huiduia, exercitând presiuni către intrarea principală. 
Ajunşi acolo au constatat că milițianul care asigura paza dispăruse şi, în acel 
moment, Simion Ștefan țâşneşte din mulțime şi împreună cu lesein Regep, 
Agi Ali Remzi şi Lazăr Cercel lovesc cu pietre şi cu picioarele geamurile de la 
intrarea principală, lăsând un gol apreciabil prin care mulțimea se năpusteşte 
în sediu»”. 

«O parte a revoluţionarilor s-au repezit pe scări spre etajul 1 — aşa cum 
descrie evenimentele Remus Macovei - unde era biroul primului secretar. Pe 
scări (...) doi revoluționari, Gheorghe Dorneanu şi Marin Popa, îi agresează pe 
generalul George Popa şi pe contraamiralul Constantin Iordache, rupându-le 
epoleţii şi luându-le caschetele de pe cap. Acest incident reprezintă momentul 
inițial al conflictului dintre revoluționarii din „Casa Albă” şi conducătorii 
militarilor constănţeni (...) Mare parte dintre manifestanţii care au pătruns 
în sediu s-au răspândit peste tot şi au distrus tot ce amintea de PC.R., lozinci, 
tablouri, drapele, scrierile lui Nicolae Ceauşescu dar și o serie de documente 
găsite prin birouri. Acestora li s-a dat foc în curtea interioară dar şi pe holul de 
la etajul 1»*. Potrivit mărturiei ziaristului Dan Mihăescu, participant la asaltul 
asupra „Casei Albe”, «mulțimea dezlănţuită devasta tot ce întâlnea în cale (...) 
unii dintre cei pătrunşi în clădire (care foloseau momentul considerându-l 
oportun) se lăcomeau sustrăgând obiecte de îmbrăcăminte abandonate în 
cuiere, sau orice le cădea în mână, considerând că le-ar fi de trebuinţă. Deşi 
mă revolta această atitudine, nu puteam să-i conving să renunţe la aceste 
gesturi, de altfel condamnabile. Pe aceştia nu i-am considerat revoluționari, ci 
pur şi simplu hoți»”. 

O dată ajunşi în interior, revoluționarii şi-au manifestat ura şi 
răzbunarea nu numai asupra clădirii Comitetul Judeţean Constanţa al P.C.R., 
simbolul puterii totalitare la Constanţa, ci i-au acordat o atenţie deosebită şi 
prim-secretarului Mihai Marina. Acest episod a fost relatat de ziaristul Dan 
Mihăescu, după cum urmează: «Am ajuns în sala de şedinţe cu masă ovală a 
Primului secretar, am izbit uşile cu putere, care s-au lipit de pereţi. În interior 
se afla Mihai Marina, livid, speriat şi singur, părăsit de acoliţii săi. Lazăr Cercel 
a dat şi el buzna în sală, trezindu-l din letargie. L-a înşfăcat de cravată cu o ură 
inimaginabilă, încât credeam că vrea să-l spintece cu un briceag pe care îl avea 
în mână. L-a obligat să se urce pe masa ovală, ţinându-l bine de cravată, iar 
cu briceagul îl ameninţa în fel şi chip. Am încercat să-l temperez, făcându-l să 


3 loan Maliciuc, op. cit., p. 40. 
“+ Remus Macovei, La Revoluţie se şi moare, nu-i așa?, op.cit., p. 34. 


* Ioan Maliciuc, op. cit., pp. 512-513. 

înţeleagă că gestul său nu este nici omenesc, nici legal. Intervenţia mea nu a 
avut nici un efect»*. În continuare, Lazăr Cercel” l-a tras pe Mihai Marina spre 
balcon, ţinându-l tot de cravată, cu intenţia de a-l împinge pentru a fi pedepsit 
de mulțime. O parte dintre cei prezenţi au început să-l lovească cu pumnii și 
picioarele pe Mihai Marina, unii cerând chiar ca acesta „să fie aruncat de la 
balcon pentru ca mulțimea să-l linşeze. După un schimb dur de replici între 
revoluționari şi calmarea spiritelor, Mihai Marina a fost dus şi sechestrat într- 
un birou unde fusese adus deja şi primarul Constanţei, Gheorghe Marinică*. 
Între timp, Lazăr Cercel s-a deplasat la balcon şi a anunţat mulțimea: „Din 
momentul de față, eu sunt primul secretar. Vă rog să-mi daţi toată ascultarea”. 
Aşa s-a şi întâmplat, din acel moment Lazăr Cercel a exercitat conducerea 
operaţiunilor desfăşurate la „Casa Albă”, răspunzând la telefoanele primite 
şi dând instrucţiuni. «La telefoanele primite, adăuga doar: „Sunt Cercel cu 
cine vorbesc?” (...) La toate convorbirile acelea se auzea doar atât: „Am înțeles 
domnule Cercel. Aşa vom face”. Ba unii, adăugau la începutul, cât şi la sfârşitul 
convorbirii, mult uzitatul „să trăiţi. Altfel spus, în prima noapte, Cercel a 
avut rolul său”*. 

În vacarmul evenimentelor şi pentru o mai bună comunicare cu 
mulțimea din piaţă a fost solicitată amplasarea unei staţii de amplificare în 
balconul „Casei Albe”, deziderat realizat prin intermediul lui Aurel Manolache 
(Directorul "Teatrului „Fantasio”). De altfel, el a şi fost primul care s-a adresat 
mulţimii, făcând apel la calm şi nonviolență. Bineînţeles că în entuziasmul 
general s-au perindat la microfon tot felul de personaje, care aveau sau nu ce 
spune“, astfel producându-se o serie de confuzii. Referitor la cei care au vorbit 


* Ibidem. 
* Lazăr Cercel, de profesie instrumentist, se afla în clădire încă de la ora 9.00, întrucât urma 
să intre într-o audienţă la prim-secretarul Mihai Marina pentru o problemă personală. 


% Gheorghe Marinică este un personaj foarte interesant, chiar dacă în primele ore ale 
revoluţiei s-a aflat sechestrat alături de Mihai Marina, el a devenit membru în Comitetul 
Frontului de Salvare Naţională Constanţa, având legitimaţia cu nr. 7. Biografia sa este cu atât 
mai interesantă: «S-a născut în satul prahovean Vadu Părului, la 7 martie 1935, într-o familie 
cu 5 copii, extrem de săracă, fapt pentru care a trebuit să intre în „câmpul muncii”. Mai întâi 
ca cioban şi apoi slugă la o familie din Valea Călugărească, el fiind obligat să abandoneze 
şcoala, in clasa a IV-a. Primele semne încurajatoare au apărut in 1946, când a fost primit la 
un orfelinat din Ploieşti. Având sprijinul unor educatori de excepţie, el a mers mai departe: 
gimnaziul, liceul, şcoala medie de petrol, facultatea de limbă şi literatură română, obținând şi 
titlul de doctor în ştiinţe politice. A fost profesor şi publicist, deputat județean pentru cultură 
şi artă, până in anul 1984 când a fost numit primar al municipiului Constanţa şi administrator 
al întregului litoral românesc, cu acordul, surprinzător, al lui Nicolae Ceaușescu» - loan 
Popescu, OAMENI de nota 10, Ploieşti, Editura Kartha Graphic. 2022. 


% Nicolae Cuşa, Momente ale Revoluţiei din Decembrie 1989 la Constanţa, op.cit., p. 36. 


+0 Acest model a putut fi observat inclusiv la Televiziunea Română. 

din balcon, profesorul Gheorghe Dumitraşcu amintea: «La balcon, lume 
peste lume, se perindau tot felul de oameni, dintre care am reţinut ţipetele 
absolut aberante ale unui student care spunea numai tâmpenii (...) Sincer să 
fiu, am fost absolut dezolat de calitatea lumii care era în balcon, domnea un 
haos desăvârșit, lipsea orice element de ordine sau de coerență»"!. Una dintre 
confuziile create de cei care au luat cuvântul a fost în legătură cu anunţul 
potrivit căruia armata era alături de popor, anunțându-se de la microfon că 
„singurele unități militare din Constanţa care nu s-au predat revoluţionarilor 
sunt Procuratura Militară şi Comisariatul militar”. Urmare a acestui anunţ, 
o parte dintre cei adunaţi pe platoul din faţa „Casei Albe” au început să se 
deplaseze spre sediul Comisariatul Militar (fosta denumire a Centrului 
Militar Judeţean Constanţa), pe drum alăturându-li-se tot mai mulți oameni. 
Mulţi revoluționari au rămas şi au asaltat clădirea, iar un grup consistent şi-a 
continuat deplasarea către Inspectoratul Judeţean al Ministerului de Interne 
aflat pe bulevardul I.V. Lenin (actualul bulevard Mamaia). 

Deşi de la balconul „Casei Albe” se anunţase că „Armata e cu noi!, 
nu trebuie uitat că, doar cu foarte puțin timp în urmă, în clădire fuseseră 
agresaţi doi ofițeri de rang înalt, generalul George Popa aflat la comanda 
Diviziei 9 Mecanizată „Mărășeşti” şi contraamiralul Constantin Iordache aflat 
la comanda Marinei Militare Române și a Garnizoanei Constanţa. În mod 
paradoxal, intuind că fără sprijinul armatei revoluţia nu poate reuşi, un grup 
de revoluționari de la „Casa Albă” în frunte cu Barbu Dănescu (cel care avea 
să fie primul preşedinte al Consiliului Frontului Salvării Naţionale Constanţa) 
s-a deplasat la sediul Diviziei 9 Mecanizată „Mărăşeşti” unde au ajuns în jurul 
orei 16.00. După câteva minute revoluționarii au fost primiţi de generalul 
George Popa (cel umilit şi agresat mai devreme), căruia i-au prezentat situația 
îngrijorătoare de la „Casa Albă” solicitându-i „să scoată militarii în stradă 
pentru asigurarea pazei clădirii precum şi a ordinii şi disciplinei în oraş. 
Răspunsul generalului a fost unul previzibil şi sec: „Nu pot scoate trupa în 
stradă. Nu pot mişca un deget fără aprobarea ministrului Apărării Naţionale”. 

În acest context, un alt grup de revoluționari de la „Casa Albă” 
s-a deplasat la Muzeul Marinei de pe strada Traian unde au discutat cu 
contraamiralul Constantin Iordache, invitându-l să se adreseze mulțimii din 
balcon. După ce a întrebat ce garanții i se oferă (şi lui îi fuseseră rupți epoleții 
cu scurt timp în urmă), contraamiralul Iordache a acceptat şi, în jurul orei 
16.00, s-a adresat mulțimii adunate în faţa „Casei Albe” care a început să 


*! loan Maliciuc, op. cit., p. 476. 


“2 Potrivit lui Remus Macovei, cel care a făcut această afirmaţie ar chiar primul vorbitor Aurel 
Manolache, care însă nu a recunoscut aceste acuzaţii - Remus Macovei, La Revoluţie se și 
moare, nu-i așa?, op.cit. p. 37. 

aclame şi să strige: „Armata e cu noi!”. După acest moment, aşa cum arată 
revoluționarul Gabriel Cordonescu, «din balcon l-am flancat pe contraamiral 
până în biroul unde se găsea comandamentul din „Casa Albă, condus în acel 
moment de Lazăr Cercel. În birou, înghesuit într-un scaun, stătea, cu o faţă 
hăituită, primul secretar de partid al judeţului, Marina. Când am intrat şi l-a 
văzut pe contraamiral, s-a luminat la față, a vrut să se ridice, contraamiralul 
salutându-l cu „să trăiţi tovarăşe prim secretar”. Lazăr Cercel a intervenit ferm, 
împingând cele 120 kg ale primului secretar în scaunul de pe care se ridicase 
şi întrerupând salutul acestora». Referitor la paradoxul acestei situaţii, tot 
Gabriel Cordonescu arăta că «Lazăr Cercel afirma că, în urmă cu două ore, în 
anticamera biroului primului secretar, îi rupsese contraamiralului epoleţii, iar 
eu l-am adus în revoluţie pe același contraamiral cu onorurile pieţei revoluţiei 
care l-a aclamat când a vorbit din balcon»* 

Între timp, revoluționarii aflaţi în interiorul „Casei Albe” au început să 
se organizeze şi, pe fondul agitației generale, au constituit concomitent două 
organe de conducere provizorii. Astfel, în jurul orei 15.00, a fost constituit 
„Comitetul Cetăţenesc al Judeţului Constanţa” la iniţiativa lui Dan Iulian 
Drăgan (Secretarul Comitetul Executiv al Consiliului Popular Judeţean) şi 
Aurel Manolache (Directorul Teatrului „Fantasio”) în sala de şedinţe cu masă 
ovală a prim-secretarului Mihai Marina, membrilor desemnaţi fiindu-le 
întocmite legitimaţii dactilografiate. Interesant este că persoana menţionată 
pe legitimaţii ca „preşedinte al comitetului provizoriu de organizare” era 
contraamiralul Constantin Iordache care, după cum am arătat mai sus, nu era 
prezent, el ajungând la „Casa Albă” abia după 16.00 când s-a adresat mulțimii 
din balcon. Referitor la acest aspect Remus Macovei pune unele întrebări 
legitime şi pertinente: A existat o înțelegere prealabilă între cei doi prin 
care Aurel Manolache urma să asigure accesul contraamiralului Constantin 
Iordache la conducerea viitorului F.S.N.? De ce apare denumirea Comitet 
Provizoriu de Organizare, care încă nu intrase în funcţiune la Muzeul Marinei, 
pe documentul Comitetului Cetăţenesc existent în sediul „Casei Albe”? Pentru 
evitarea oricărei confuzii prezintă chiar şi o copie a unei astfel de legitimaţii.“ 

În paralel, în biroul fostului secretar cu probleme organizatorice, sub 
coordonarea lui Lazăr Cercel s-a constituit „Comitetul Provizoriu al Frontului 
Salvării Naţionale”, componenţa acestui organ fiind transmisă la Bucureşti 
prin fax. Referitor la persoanele care au fost alese sau numite în acest comitet, 
pot fi reliefate o serie de aspecte interesante. Primul dintre acestea are legătură 
cu alegerea lui Barbu Dănescu, asta deşi el făcea parte şi din celălalt comitet 


% loan Maliciuc, op. cit. p. 431. 


“1 Remus Macovei, La Revoluţie se şi moare, nu-i așa?, op.cit., pp. 36 şi 130. 

înfiinţat în clădirea „Casei Albe”. Deosebit de interesantă este numirea în acest 
comitet, fără să fie prezenţi şi fără ca în prealabil măcar să fi fost anunţaţi, 
a generalului George Popa şi a contraamiralului Constantin Iordache, asta 
în contextul în care cei doi ofiţeri de rang înalt au fost agresaţi de către 
revoluționari, iar Lazăr Cercel şi-a manifestat făţiş ura faţă de aceștia. Cu 
siguranţă au fost trecuţi pe listă cu intenţia de a lăsa impresia că la Constanţa 
situația este sub control, mai ales că erau implicaţi şi comandanții militari. 
Diletantismul celor care au stabilit și au comunicat prin fax la Bucureşti 
componența Comitetului Provizoriu este evident din faptul că nici măcar nu 
au ştiut prenumele şi funcţiile celor doi ofiţeri, fiind trecuţi la poziţia 14. Popa 
- general şi la poziția 15. Iordache - contraamiral.” 

Cert este că după confruntarea pe care a avut-o cu Lazăr Cercel, în 
jurul orei 16.30, contraamiralul Constantin Iordache s-a deplasat în biroul 
unde își desfășura activitatea celălalt comitet provizoriu format la inițiativa 
lui Dan Iulian Drăgan şi Aurel Manolache. După o scurtă discuţie purtată 
cu aceştia i-a invitat la Muzeul Marinei. „în vederea alegerii unui comitet 
permanent, precum și stabilirea unui plan comun de acţiune”. Întors la 
Muzeul Marinei (unde se afla şi Comandamentul Garnizoanei Constanţa), 
contraamiralul Constantin Iordache a desemnat un „Comitet Provizoriu de 
Organizare”, din care făceau parte atât militari, cât şi civili „selecționați în mod 
discret”. Totodată, a convocat o consfătuire cu directorii întreprinderilor 
comerciale şi de alimentaţie publică şi de la alte instituţii, ocazie cu care s-au 
stabilit detaliile pazei la obiectivele respective cu subunități înarmate“. Au fost 
destinate în acest scop efective de la toate unităţile, pe baza unui plan care 
stabilea zonele de responsabilitate, fiind angajate unitățile Marinei Militare, 
unitățile marii unităţi mecanizate, militari de la Brigada de Grăniceri, precum 
şi o parte din luptătorii gărzilor patriotice. Repartizarea obiectivelor pe unităţi 
militare se prezintă după cum urmează: U.M. 02192 - Uzina de apă, depozitul 
I.C.R.A., Gara C.ER., C.E... Palas, Institutul de Cercetări Marine, Muzeul de 
Istorie şi Arheologie, Cazinoul, Poşta Centrală, Muzeul Marinei; U.M. 01295 
şi U.M. 01227 - Portul Constanţa; U.M. 02145 - Acvatoriu Port Constanţa, 
Pod Km 4-5, Inspectoratul Judeţean al Ministerului de Interne (Securitatea 
şi Miliția), Întreprinderea Piscicolă, Radiocoasta; U.M. 01239 - Fabrica de 
Pâine, Întreprinderea Integrata de Lână; U.M. 02133 - Întreprinderea de 


* loan Maliciuc, op. cit., pp. 74-75. 
16 Ibidem, p. 43. 
“7 Remus Macovei, La Revoluţie se și moare, nu-i aşa?, op.cit., p. 30. 


* Poziţia Comandamentului Marinei Militare în timpul Revoluţiei din Decembrie 1989 - 
https://www.navy.ro/despre/istoric/istoric_09.php, accesat la 24 Iulie 2023. 

Industrializare a Cărnii; U.M. 0219 - Procuratura Militară şi locală”. Astfel, 
se poate spune că, începând cu ora 18, Comandamentul Marinei Militare, 
avându-l la comandă pe contraamiralul Constantin Iordache (care în acel 
moment exercita şi funcția de comandant al Garnizoanei Constanţa), a preluat 
controlul asupra tuturor instituţiilor de importanţă strategică şi a desfăşurării 
acţiunilor sau, altfel spus cu cuvintele reprezentanţilor Armatei, „şi-a asumat 
responsabilitatea conducerii acţiunilor militare în vederea apărării litoralului, 
a pazei principalelor obiective publice, economice şi sociale din Dobrogea şi a 
desfăşurării normale a activităţii”.% 

Revenind la ceea ce se întâmpla la fostul Comitet Judeţean Constanţa 
al PC.R. („Casa Albă”), trebuie amintit faptul că urmare a „anunțului” făcut 
din balcon că „singurele unități militare din Constanţa care nu s-au predat 
revoluționarilor sunt Procuratura Militară şi Comisariatul militar”, pentru 
a spulbera această confuzie a fost solicitată prezența comandantului C.M.]. 
pentru a lămuri mulțimea asupra realităţii. Astfel, în jurul orei 18.00, colonelul 
loan Maliciuc a sosit de la C.M.]. (adus de un grup masiv de revoluționari) 
şi s-a adresat mulțimii din balcon cu expresia „lubiţi constănţeni, dând 
asigurări că „armata este alături de Revoluţie şi revoluționari, nu a tras şi 
nu va trage niciodată în propriul popor”. La auzul acestor vorbe mulțimea a 
scandat minute în şir „Armata e cu noi! Armata e cu noi!'*!. Impresionat de 
succesul pe care l-a avut colonelul loan Maliciuc în fața mulţimii, Lazăr Cercel 
l-a cooptat în cadrul Comitetului provizoriu al F.S.N. pe care îl coordona”. 
După cum afirma şi Barbu Dănescu, colonelul loan Maliciuc i-a impresionat 
pe cei prezenţi la „Casa Albă” prin „calmul, hotărârea, precum şi spiritul de 
inițiativă şi organizare, combinat cu o mare putere de analiză şi sinteză ce îl 
caracterizau”. Având în vedere că prezenţa fostului prim-secretar Mihai Marina 
în clădirea „Casei Albe” constituia un real pericol de pătrundere a mulțimii 
prin forță în interior „pentru a se răfui cu el”, în jurul orei 19.00, Comitetul 
provizoriu i-a propus contraamiralului Constantin Iordache să-l preia pe 
acesta şi să-l transfere la Muzeul Marinei unde putea fi reținut în condiţii de 
siguranţă. Astfel, un grup de revoluționari l-au transportat pe Mihai Marina 
l-a Muzeul Marinei (unde se afla și biroul Comandantului Garnizoanei) şi, 


+9 Costache Codrescu (coordonator), Armata Română în Revoluţia din Decembrie 1989. 
Studiu documentar, Ediţia a II-a revăzută şi completată, Bucureşti, Editura Militară, 1998, p. 
323. 


”0 Ibidem. 
5! loan Maliciuc, op. cit., pp. 47-48. 


2 De remarcat este faptul că ofițerul făcea parte şi din Comitetul provizoriu de organizare 
înfiinţat de contraamiralul Constantin Iordache la Muzeul Marinei, fiind numit fără a fi 
prezent la alegerea acestui organ de conducere. 

spre surprinderea şi dezamăgirea acestora, fostul prim-secretar a fost îmbarcat 
într-un autoturism militar şi evacuat la Centrul de Scafandri. Nerespectarea 
înțelegerii de către contraamiralul Constantin Iordache cu privire la deținerea 
lui Mihai Marina i-a înfuriat pe revoluționarii de la „Casa Albă”, care s-au 
simțit trădaţi şi au început să-i considere „inamici” pe cei din Comitetul 
Provizoriu de Organizare de la Muzeul Marinei.” 

Conflictul dintre revoluționarii de la „Casa Albă” și contraamiralul 
Constantin lordache a atins punctul culminant în orele care au urmat, 
membrii celor două comitete provizorii dorind chiar să se aresteze reciproc. 
Foarte interesantă este mărturia colonelului loan Maliciuc, acesta afirmând că 
a primit ordin de la contraamiralul Constantin Iordache să-l aresteze pe Lazăr 
Cercel, solicitare la care a răspuns că «nu poate executa acest ordin pentru 
că reprezintă la „Casa Albă” un simbol al armatei, nicidecum o forță». „Nu-i 
nimic, o să rezolv eu problema!” - a fost răspunsul lui Constantin Iordache. 
Partea tragicomică a avut loc la înapoierea colonelului loan Maliciuc în 
clădirea „Casei Albe”, acesta având surpriza să fie întâmpinat de Lazăr Cercel 
cu expresia: „Din momentul de față ești arestat. Ai trădat cauza Revoluţiei. 
Ai luat legătura cu inamicul”. Nu de aceeaşi părere au fost şi ceilalți membri 
ai comitetului, care contrariaţi de această decizie stupidă, a doua zi chiar 
l-au propus şi votat pe colonelul loan Maliciuc ca preşedinte al Comitetului 
Judeţean al F.S.N. Constanţa. 

Constituirea acestui nou organ de conducere nu a fost lipsită de 
suspans, asta pentru că înainte de a avea loc alegerile, contraamiralul 
Constantin Iordache s-a deplasat la „Casa Albă” împreună cu un grup 
de ofițeri, având intenţia de a-l aresta pe Lazăr Cercel. Acest demers a fost 
descris de către Comandorul Cornel Enăchescu, după cum urmează: «Din 
ordinul comandantului garnizoanei Constanţa, contraamiralul Constantin 
Iordache, comandanții de unităţi din municipiul Constanţa au primit ordin 
să se prezinte la Casa Armatei pentru a primi noi dispoziţii (ordine). Şedinţa 
a fost planificată pe 24 Decembrie 1989, ora 11.00, în biroul şefului Casei 
Armatei (...) La terminarea şedinţei, care n-a durat mai mult de 30 minute, 
contraamiralul Constantin Iordache a ordonat să ne deplasăm la „Casa Albă” 
(sediul Comitetului judeţean de partid) pentru a-l aresta pe Lazăr Cercel, 
care se instalase în acest local cu mulți țigani. Ne-am deplasat cu pistoalele 
din dotare (în jur de 5-6 ofiţeri). Sediul era total devastat, mesele din birou 
distruse, încuietorile sparte, totul jefuit şi aruncat pe jos. Se călca în sediu 
pe dosare, hârtii, maşini de scris, echipament civil, căni, tacâmuri etc. Lazăr 


5 loan Maliciuc, op. cit., pp. 471-472 şi Remus Macovei, La Revoluţie se şi moare, nu-i aşa?, 
p PP Ș | ş ş 
op.cit., p. 37. 


4 Joan Maliciuc, p. 76. 

Cercel era instalat la o masă sufocat de cel puţin 20-30 indivizi, majoritatea 
țigani, elibera adeverinţe de control la unităţile comerciale din constanța. 
M-am apropiat de el, l-am întrebat ce face şi mi-a răspuns că ţine locul fostului 
primar Marinică. Camera era arhiplină de indivizi, nu puteam scoate nici 
pistolul de la pieptul hainei, sau dacă încercam acest lucru, cred că eram linşat 
de către oamenii (țiganii) aliați ai lui Cercel. Ne-am retras din sediu şi ne- 
am îndreptat la unitățile pe care le comandam. Ordinul dat de contraamiralul 
Iordache Constantin nu s-a putut îndeplini»*. 

În contextul neîncrederii care persista între revoluționarii de la „Casa 
Albă” şi militarii, sosirea contraamiralului Iordache Constantin alături de 
ceilalți membri ai Comitetului Provizoriu de Organizare de la Muzeul Marinei 
a fost interpretată ca o încercare a armatei de a prelua puterea totală. Ca 
urmare, revoluționarul Motoi Petre a ieşit în balcon şi a informat la microfon 
mulțimea că „armata doreşte să ia puterea singură” şi a rugat-o să forțeze 
intrarea în clădire şi „să meargă în sala de şedinţă pentru a forma un consiliu 
din toate păturile sociale”*. Astfel, un mare număr de manifestanți au forțat 
intrarea şi au pătruns în sală. Contraamiralul Iordache Constantin a condus 
lucrările şedinţei şi, după dezbateri mai mult decât furtunoase, s-a convenit 
ca noul Comitet ES.N. să fie format din 27 membri, împărțiți pe 21 domenii 
de activitate. Un aspect care suscită discuţii în contradictoriu se referă la 
presupusa delimitare a contraamiralului Iordache Constantin în momentul 
în care colonelul Ioan Maliciuc (cel pe care Lazăr Cercel dorea să-l aresteze 
pentru că „a trădat cauza revoluţiei) a fost propus pentru funcția de preşedinte 
al noului comitet. La această propunere, cel care conducea lucrările şedinţei, 
contraamiralului Iordache Constantin, ar fi spus: «Revoluţia este a civililor, aşa 
că este bine să-i lăsăm pe ei să o conducă. Noi armata să rămânem în planul 
doi». Acesta a fost motivul pentru care s-a ajuns ca la conducere să fie numiţi 
doi coordonatori, Barbu Dănescu şi loan Maliciuc, componența” Consiliului 
Judeţean Provizoriu al ES.N. fiind adusă la cunoştinţa constănţenilor în nou 
înfiinţatul ziar „Cuget Liber” din 26 Decembrie 1989. 


* Ibidem, pp. 483-484. 
”* Ibidem, p. 518. 
“7 Ibidem, p. 103. 


55 Referitor la componenţa acestui comitet, Gheorghe Dumitraşcu (care a fost prezent la 
alegerile desfăşurate „într-un vacarm de nedescris”) arăta că „jumătate dintre ei ascundeau 
ceva sau mințeau” - Gheorghe Dumitrașcu, Revoluție și destin, Bucureşti, Editura Institutului 
Revoluţiei Române din Decembrie 1989, 2012, p. 35. Într-o altă declaraţie dată pe 15 Mai 
1992, Gheorghe Dumitraşcu (care la acel moment era ales senator în Senatul României) a 
nuanţat arătând că „peste câteva luni de zile, am fost uluit constatând că printre cei aleşi 
aproape un sfert aveau caziere, făcuseră puşcărie de drept comun sau erau atât de ahtiaţi 
pentru putere încât au declarat altceva decât sunt” - Ioan Maliciuc, op. cit., p. 480. 

Acțiunile revoluționare de la Inspectoratul Judeţean Constanţa al 
Ministerului de Interne şi de la Miliția Municipală 

Pentru început se impune să amintim că la momentul declanșării 
acțiunilor revoluţionare de la Comitetul Judeţean Constanţa al P.C.R. („Casa 
Albă”), la Inspectoratul Judeţean Constanţa al Ministerului de Interne, sediul 
Miliției şi Securităţii Judeţene, se desfăşurau deja discuţii între grupul condus 
de colonelul în rezervă Nicolae Miuţescu (fost comandant al Regimentului 
36 Mecanizat „Vasile Lupu” şi al Centrului Militar Judeţean Constanţa) şi 
conducerea inspectoratului, în frunte cu colonelul Ion Simionescu. În tot 
acest timp clădirea era înconjurată de aproximativ 100 persoane, atât cei 
sosiți împreună cu colonelul în rezervă Nicolae Miuţescu, dar şi rude ale 
celor aflaţi în arest. Așa cum descrie evenimentele chiar Nicolae Miuţescu, 
«în jurul orei 14.00, numărul manifestanţilor s-a mărit, în special prin sosirea 
unor persoane deosebit de violente, sub a căror presiune au fost eliberate toate 
persoanele arestate (...) aceiași manifestanți violenţi au pătruns cu forța în 
sediu, provocând însemnate pagube materiale»*. În acest vacarm, mulțimea 
s-a despărțit în două grupuri, o parte rămânând în fața intrării principale, iar 
cealaltă parte deplasându-se în lateral pe strada Renașterii, la intrarea auto 
(după Biroul de Cazier Judiciar). În lucrarea sa, loan Maliciuc face o descriere 
cuprinzătoare a evenimentelor care au urmat: «Ajunşi aici, au forțat poarta 
metalică şi au dat buzna în garaj unde au răsturnat câteva autoturisme. Au 
pătruns şi în interiorul clădirii unde au distrus telefoanele şi au sustras bunuri 
(...) La balconul clădirii au apărut col. Simionescu Ion, şeful Securităţii; col. 
Stoenescu Octavian, adjunctul său; precum şi col. Ciucur Ion, inspectorul 
şef al Miliției judeţene, încercând să se adreseze mulțimii pentru a linişti 
spiritele. Zadarnic. Au fost permanent huiduiţi şi nimeni nu-i lua în seamă. 
Totuşi din balcon se auzeau crâmpeie din spusele acestora: „Noi nu tragem 
în dumneavoastră!”; „Suntem cu dumneavoastră, cu poporul!. Cineva 
din mulțime le-a cerut o dovadă şi anume să spargă tabloul dictatorului. 
Colonelul Simionescu s-a conformat, a intrat în birou, a adus portretul pe 
care l-a spart de colțul balconului. Mulțimea era în delir». «În acest timp - se 
continuă prezentarea evenimentelor - ușa principală a fost forțată, geamurile 
sparte, iar mulțimea a năpustit în interiorul clădirii, de data aceasta pe toate 
intrările. Cadrele Miliției au fost agresate, li s-au rupt hainele şi epoleţii. Se 
manifesta pretutindeni o manifestare de ură fără precedent (...) Mulțimea a 
pătruns apoi în subsolul clădirii, unde deţinuţii au fost eliberaţi în totalitate, 
indiferent de motivele pentru care erau arestaţi. Printre aceştia se aflau şi 
infractori periculoși, care s-au pierdut în mulțime profitând de haos. S-a dat 


5 Remus Macovei, Erori umane. Victime colaterale. Constanţa - Decembrie 1989, op. cit., p. 64. 


ISSN 3008 - 5128 (Print)  ISSN-L 3008 — 5128 195 


Dan VĂTĂMAN - IZBUCNIREA ȘI DESFĂŞURAREA REVOLUȚIEI ROMÂNE 
DIN DECEMBRIE 1989 LA CONSTANŢA 


iama şi în camera în care erau depozitate „corpurile delicte” de unde au fost 
sustrase însemnate cantități de aparatură electronică, audio video, cafea, ţigări 
şi alte bunuri confiscate (...) cei ce reuşeau să sustragă bunuri, părăseau curtea 
cu „prada, astfel încât numărul acestora s-a redus treptat»“. 

După euforia cuceririi sediului Inspectoratul Judeţean Constanţa 
al Ministerului de Interne, revoluționarii au luat măsuri pentru blocarea 
accesului în sediu, dar şi îndepărtarea celor care se dedau la sustrageri de 
bunuri şi distrugeri. În jurul orei 17.00, în biroul Inspectorului şef de la etajul 
1, s-a constituit un comitet provizoriu al Frontului Salvării Naţionale (ES.N.) 
compus în frunte cu colonelul în rezervă Nicolae Miuţescu. Este surprinzător 
faptul că, în acel context de ură şi violenţă la adresa reprezentaţilor regimului 
totalitar, unul dintre proaspeţii membri F.S.N. a fost nimeni altul decât 
colonelul Simionescu Ion, şeful Securităţii din Constanţa. După cum a relatat 
Nicolae Miuţescu, cei din sediu „fiindu-le teamă că lucrurile vor degenera 
într-o situaţie urâtă” au cerut ajutorul generalului George Popa, comandantul 
Diviziei 9 Mecanizate (acelaşi ofițer care fusese agresat şi umilit la „Casa 
Albă” câteva ore mai devreme) care l-a refuzat motivând că „are majoritatea 
oamenilor în oraş”. Apoi proaspătul preşedinte al F.S.N. a solicitat ajutorul 
contraamiralului Constantin Iordache, care i-a replicat: „Iovarăşe Miuţescu, 
cum am scăpat din vedere viesparul de acolo?”. Ca urmare, în jurul orei 18.00, 
Comandamentul Marinei Militare a preluat controlul asupra Inspectoratul 
Judeţean Constanţa al Ministerului de Interne, paza sediului fiind asigurată 
de o subunitate compusă din elevi de la Institutul de Marină.“ 

Evenimentele au avut o evoluţie asemănătoare și la sediul Miliției 
Municipiului Constanţa, în jurul orei 15.00 mulțimea dezlănțuită forțând 
intrările în sediu. Au fost sparte geamurile şi uşile şi, o dată intraţi în 
clădire, revoluționarii au devastat birourile, au agresat milițienii întâlniți în 
cale şi au trecut la eliberarea persoanelor arestate. Pe fondul „dezordinii şi 
a manifestărilor de ură și violenţă”, unii revoluționari „ceva mai calmi” au 
hotărât să interzică accesul la etajele superioare ale clădirii şi, împreună cu 
o grupă trimisă în sprijin de la Comenduirea Garnizoanei Constanţa, au 
început evacuarea persoanelor aflate în stare de ebrietate şi a celor puse pe 
distrugeri“?. În acest context, în jurul orei 15.30, de la „Casa Albă” a sosit un 
grup de revoluționari care, împreună cu cei prezenţi deja în clădire, au inițiat 
constituirea unui comitet provizoriu al ES.N. 


% Joan Maliciuc, op. cit., p. 56. 
SI Remus Macovei, Erori umane. Victime colaterale. Constanţa - Decembrie 1989, op. cit., p. 64. 


%2 Remus Macovei, La Revoluție se şi moare, nu-i așa?, op.cit., p. 27. 

Şi aici, în jurul orei 18.00, Comandamentul Marinei Militare a preluat 
controlul prin intermediul a aproximativ 50 elevi de la Institutul de Marină”. 

Comitetul provizoriu al ES.N. de la sediul Miliției Municipiului 
Constanţa şi-a pierdut identitatea foarte repede, chiar în aceeași seară 
începând cu ora 18.00, o dată cu sosirea elevilor de la Institutul de Marină 
Militară, comandaţi de cpt.r.l Eremia Nicolae. La fel s-a întâmplat şi cu 
Comitetul provizoriu al ES.N. de la Inspectoratul Judeţean Constanţa al 
Ministerului de Interne, care şi-a pierdut identitatea în dimineaţa zilei de 23 
Decembrie 1989, ora 11.45, când cpt.r.l Raica Dumitru însoţit de un grup de 
ofițeri s-a prezentat la sediul inspectoratului, din acest moment el „preluând 
toate activităţile importante” — aşa cum a relatat colonelul în rezervă Nicolae 
Miuţescu, preşedintele Comitetul provizoriu al ES.N. Acesta a devenit 
comandant unic, titulatură sub care va semna toate documentele întocmite în 
perioada următoare. Totodată, el a ordonat încărcarea armamentului, muniției 
şi arhivei existente în clădirea inspectoratului şi transportarea acestora la sediul 
Comandamentului Marinei Române. Din acest moment rolul revoluționarilor 
de la Inspectoratul Judeţean Constanţa al Ministerului de Interne a devenit 
„mai mult simbolic, ei sprijinind acţiunile militarilor”. Revoluţionarii rămaşi 
în sediile Miliției şi Securităţii își vor desfăşura activitatea „sub stricta 


supraveghere şi numai cu aprobarea conducătorilor militari .** 


4. Desfășurarea evenimentelor în timpul Revoluţiei din Decembrie 
1989 la Constanţa 

Pe fondul neîncrederii existente între revoluționarii constănţeni 
şi militari (care a atins apogeul în lupta pentru constituirea noilor organe 
provizorii de conducere), a lipsei de coordonare între comandanții militari, 
dar şi ca urmare a nenumăratelor dezinformări lansate prin intermediul 
televiziunii, au avut loc o serie de incidente la Constanţa care s-au soldat cu 
morți şi răniţi. 

Astfel, în seara zilei de 22 Decembrie 1989, la Constanţa au început 
să se intensifice zvonurile despre existenţa şi acțiunea unor grupuri teroriste, 
contaminarea apei potabile, încercări de distrugere a unor lucrări de artă, 
obiective economice, acțiuni de minare a unor nave în rada portului, încercări 
de debarcare a unor forțe importante, distrugerea platformelor de foraj maritim 
etc.“ Ca urmare, în noaptea de 22 spre 23 Decembrie 1989, la solicitarea 
comitetului provizoriu de organizare de la „Casa Albă”, comandantul U.M. 


S5 Ibidem, p. 28. 
4 Ibidem, pp. 26 şi 43. 
% Alesandru Duţu, op. cit., p. 198. 

01727 Constanţa a trimis o grupă de militari să asigure paza la releului TV 
localizat pe malul lacului Techirghiol între Eforie Sud şi Tuzla pentru a-l 
apăra de eventuale atacuri teroriste. În baza unor informaţii potrivit cărora 
releul TV urma să fie atacat de „elemente teroriste”, în aceeași noapte, 
Comandamentul Marinei Militare a dispus trimiterea unei subunități de 
marinari din cadrul U.M. 02039 Mangalia, care să asigure apărarea obiectivului 
fără să cunoască faptul că acolo existau deja forțe care-i asigurau paza. Modul 
în care subunitatea de marină s-a apropiat de releu, „în formaţie de luptă, 
târâş şi în salturi”, i-a determinat pe cei care apărau releul să deschidă focul, 
marinarii ripostând şi ei, în urma schimbului de focuri fiind împușcat cpt.r.3 
Şercăianu Ion - comandantul subunităţii venite de la Mangalia. Incidentul a 
fost descris de doi dintre revoluționarii care au participat la „atacul” asupra 
releului TV. Potrivit mărturiilor lui Cană Gabriel şi Murariu Stelică (ambele 
aproape identice), desfășurarea evenimentelor a fost după cum urmează: «Am 
ajuns acolo în jurul orei 3.00 dimineaţa. În cadrul filtrelor ce se făceau am 
fost opriţi de soldaţi de la unitatea militară din Schitu Costineşti, care ne-au 
spus că Releul este ocupat. Pregătiți pentru luptă odată cu marinarii, înaintam 
spre releu. Între timp au apărut două elicoptere care au făcut un tur deasupra 
releului, apoi au plecat. Târându-ne pe burtă înaintam spre releu. S-au tras 
primele focuri şi maiorul de marină a ordonat retragerea. Am aşteptat cam 
15-20 de minute după care am reluat atacul asupra releului. Maiorul a ordonat 
încetarea focului şi, ridicându-se în picioare, şi-a dat centura şi pistolul jos 
strigând: „Nu trageţi, suntem de la Marină! S-au auzit focuri de armă iar un 
glonţ l-a nimerit pe maior. Ne-am retras așteptând să se lumineze. În jurul 
orelor 6.00-6.30, după îndelungi căutări, l-am găsit pe maior. Am luat legătura 
cu cei din turn, erau de la o unitate de „verzi. Maiorul a murit în timp ce îl 
transportam la spital. L-am lăsat în grija cadrelor spitalului, iar noi ne-am 
îndreptat către „Casa Albă” unde am ajuns pe la 9.00. am luat legătura cu 
contraamiralul Iordache relatându-i cele întâmplate». Așa a decedat prima 
victimă a revoluţiei de la Constanţa - cpt.r.3 Șercăianu Ion, împușcat din cauza 
lipsei de coordonare între comandanții militari şi lăsat să agonizeze timp de 
aproape 3 ore pe câmp de către subordonații săi. 

Acest incident nu a fost unul singular, lipsa de coordonare dintre 
comandanții militari şi organele de conducere nou constituite, dar şi slaba 
pregătire a militarilor trimişi să asigure paza unor obiective împotriva 
„elementelor teroriste” &%, toate acestea pe fondul dezinformării şi a presiunii 


% Ibidem, p. 208. 
S loan Maliciuc, op. cit., pp. 416 şi 523. 


* Asta în ciuda faptului că prin Nota telefonică nr. 39 din 22 Decembrie 1989, generalul 
Victor Atanasie Stănculescu a ordonat „să se asigure paza obiectivelor civile de importanță 

psihologice, au provocat şi alte victime atât în rândul militarilor, cât şi al 
civililor. În acest sens amintim întâmplarea dramatică din seara zilei de 23 
Decembrie 1989 de la Gara C.F.R Constanţa, când militarii au deschis focul 
unii împotriva altora şi au rezultat victime. Pentru început trebuie amintit că 
încă din ziua precedentă, din ordinul contraamiralului Constantin Iordache 
au fost repartizați elevi de la Institutul de Marină Militară pentru apărarea 
Gării C.F.R, aceştia organizând controlul la toate intrările şi ocupând poziţii 
de tragere pe acoperişuri. De asemenea, din ordinul generalului George Popa, 
militari din cadrul Batalionului de Infanterie de la Topraisar au primit misiunea 
să apere clădirea Dispeceratului Energetic Feroviar, situată la câteva zeci de 
metri de la ieşirea din gară în direcția Nord. Pentru crearea unei imagini cât 
mai complete, se impune să amintim că în direcţia Vest (dincolo de şinele de 
cale ferată) se afla depozitul de produse petroliere CHIMPEX, unde acționau 
luptători din gărzile patriotice şi militari din cadrul trupelor de securitate. În 
contextul psihozei teroriste instaurate la Constanţa, ca de altfel în întreaga țară, 
în ziua de 23 Decembrie, aproximativ ora 17.00, la sosirea trenului din direcția 
Bucureşti călătorii au fost direcţionaţi către pasajul subteran dintre liniile 3-4, 
deoarece „se primiseră informaţii că în tren s-ar afla teroriști”. Afară deja se 
întunecase şi la un moment dat, urmare a altercaţiei cu unul dintre călători, 
un ofițer de marină a executat foc de avertisment cu pistolul din dotare. În acel 
moment elevii de la Institutul de Marină au deschis focul de pe acoperişul gării 
către peron, militarii poziționaţi la ieşirea din gară în direcția Nord executând 
şi foc în serii lungi către peron. Totodată, luptătorii din gărzile patriotice 
şi militarii din cadrul trupelor de securitate poziţionaţi în direcţia Vest au 
deschis şi ei focul, executând trageri către peron. În această situaţie tensionată, 
în ajutorul militarilor de la gară a fost trimisă o subunitate de la Centrul de 
scafandrii, sosirea acestora declanşând un schimb violent de focuri, întrucât 
au fost consideraţi ca fiind teroriști. Pe acest fundal au sosit şi două T.A.B.- 
uri de la Divizia 9 Mecanizată comandată de generalul George Popa, care au 
executat foc cu mitralierele de calibru mare din dotare, producând distrugeri 
mari copertinelor de la peroane. Focul a încetat brusc în jurul orei 20.00, parte 
dintre militarii prezenţi trecând la „urmărirea teroriștilor” în triajul C.E.R. 
Astfel, în urma acestor schimburi de focuri pe fondul confuziei generalizate 
şi-au pierdut viaţa 4 persoane, iar alte şase au fost rănite.“ 

Un alt incident tragic a avut loc în aceeași seară la sediul Inspectoratul 
Judeţean al Ministerului de Interne, unde în jurul orei 20.00 a fost împușcat 


deosebită cu subunități înarmate, care să nu tragă decât în situaţia în care sunt atacate de 
grupuri înarmate cu arme de foc, iar „pentru stabilirea priorităţilor în asigurarea pazei, 
comandanții militari să se pună de acord cu reprezentanții organelor locale”. 


* Remus Macovei, La Revoluţie se şi moare, nu-i aşa?, op.cit., pp. 52-53. 

Bercu Gheorghe - un civil aflat în stare de ebrietate care a încercat să sară gardul. 
Particularitatea acestui caz constă în faptul că a fost chemată o ambulanță 
şi, în timp ce era urcat pe targă, rănitul s-a mişcat, fapt ce i-a determinat pe 
militarii de față să strige că „n-a murit”, strigăte care i-au făcut pe alți militari 
de la etajul clădirii să deschidă focul asupra ambulanţei. În final rănitul a fost 
îmbarcat într-un autoturism de teren, dar a decedat în drum spre spital.” 

În noaptea de 23 spre 24 Decembrie 1989, în timp ce asigura paza 
C.E.T.-ului din Constanţa, un elev de la Institutul de Marină şi-a împușcat 
mortal comandantul, cpt.r.3 Carp Vasile, pentru că acesta s-a deplasat în fugă 
şi nu a prezentat parola atunci când a fost somat. Elevii de la Institutul de 
Marină au fost implicaţi şi în alte incidente, unul dintre acestea având loc în 
sera zilei de 24 Decembrie 1989, ora 20.00, pe strada Dezrobirii din Constanţa 
(la scurtă distanță de Institutul de Marină). Astfel, în momentul în care şoferul 
unui autoturism nu s-a supus somațiilor, pe fondul confuziei totale şi a lipsei 
de pregătire, două patrule care se deplasau aproximativ în paralel pe cele două 
trotuare ale străzii au deschis focul către autoturism, reușind să se împuște 
reciproc. Două ore mai târziu, tot în apropierea Institutului de Marină, elevii 
vor răni prin împușcare un alt civil care nu s-a supus somaţiei.”! 

Este evident că instrucţia elevilor de la Institutul de Marină era una 
precară, în special cei din anul I, care nu au avut la dispoziție timpul necesar 
pentru a fi pregătiți pentru lupta în localitate sau pe timp de noapte. Cu toate 
acestea, contraamiralul Constantin Iordache a justificat implicarea acestora 
în cadrul acțiunilor desfășurate prin faptul că, în perioada 22-24 Decembrie 
1989, „majoritatea efectivelor Marinei Militare erau pe navele de luptă care 
realizaseră dispozitivul de luptă în Marea Neagră”. Este greu de explicat 
motivul pentru care „abia la 24 Decembrie 1989, după două nopţi tragice, 
contraamiralul Constantin Iordache a adunat toți comandanții forțelor din 
municipiu şi a stabilit responsabilități clare de pază, apărare şi patrulare — 
împărțind orașul în şase zone - precum şi un sistem de indicative, semne 
şi semnale, toate acestea având consecinţe pozitive şi contribuind decisiv la 
diminuarea numărului de victime”? 

Chiar şi aşa, pe fondul dezinformării şi a presiunii psihologice 
alimentate permanent prin intermediul televiziunii, în noaptea de 24 spre 
25 Decembrie 1989, dar şi în ziua care a urmat, s-au înregistrat noi victime 
la Constanţa. Pe bulevardul Filimon Sârbu (actualul bulevard I.C. Brătianu), 
militarii care instalaseră un punct de control în apropierea Policlinicii C.F.R. 
au deschis focul asupra unui autoturism care „nu s-a supus somaţiei dea opri”, 


” Ibidem, p. 56. 
7! Ibidem, pp. 54 şi 58. 
72 Remus Macovei, Erori umane. Victime colaterale. Constanţa - Decembrie 1989, op. cit., p. 168. 

incident soldat cu un mort şi doi răniţi. În aceeaşi zi, tot pe bulevardul Filimon 
Sârbu, în urma unui schimb de focuri accidental au fost răniţi o femeie care se 
deplasa la serviciu şi un bărbat care se afla în curtea casei sale.” 

În sera zilei de 25 Decembrie 1989 a murit şi cel mai tânăr erou 
martir din Constanţa, care se afla în autoturismul condus de tatăl său în zona 
depozitelor I.C.R.A. Pe motiv că şoferul nu ar fi oprit la somaţia filtrului de 
circulaţie instituit de către militarii marinari, aceştia au deschis focul (pe 
timpul cercetărilor s-a constatat că în caroseria autoturismului erau 18 găuri 
de gloanţe), în urma incidentului Tuluş Samir în vârstă de şase ani a decedat, 
iar tatăl a fost rănit. 

În acelaşi mod şi-a pierdut viaţa şi Emanuel Victor Huzuneanu, care 
pe 31 Decembrie 1989, ora 19.30, se deplasa cu autoturismul spre serviciu. În 
zona Dacia a fost împuşcat de patru elevi de la Institutul de Marină pentru că a 
refuzat să se supună somaţiilor, „aflându-se într-o avansată stare de ebrietate”.* 

Astfel de incidente s-au produs nu numai în municipiul Constanţa, ci 
şi în alte localități din judeţ. Potrivit datelor statistice referitoare la victimele 
înregistrate în judeţul Constanţa în perioada 22 Decembrie 1989 - 12 Ianuarie 
1990, 30 persoane au decedat (18 militari şi 12 civili), iar 88 persoane au fost 
rănite (32 militari şi 56 civili). Responsabilitatea producerii acestor victime 
revine militarilor din cadrul M.Ap.N. (28 morţi şi 79 răniți), militarilor din 
cadrul M.I. (1 mort şi 2 răniţi), luptătorilor din gărzile patriotice (1 mort). 
Alte 7 persoane au fost rănite în timpul evenimentelor din alte cauze. Cauzele 
producerii victimelor au fost următoarele: împușcare (24 morţi şi 79 răniţi); 
prăbuşirea unui elicopter (4 morţi); agresiune fizică (4 răniţi); corpuri 
explozive (4 răniţi); accident auto (1 rănit). Victimele produse prin împușcare 
au fost rezultatul: incidentelor între subunități militare (6 morţi şi 24 răniți); 
erorilor militare (5 morţi şi 22 răniţi); incidentelor produse la punctele de 
control (5 morți şi 22 răniţi); mânuirii imprudente a armamentului (6 morţi 
şi 6 răniţi); nerespectării regulilor în efectuarea misiunilor de pază (3 morţi şi 
3 răniți); tentativelor de sinucidere (1 mort şi 2 răniţi). „Harta însângerată” a 
localităţilor unde s-au produs cele 118 victime se prezintă după cum urmează: 
Constanţa - 16 morţi şi 67 răniţi; Mangalia - 1 mort şi 7 răniți; Medgidia - 1 
rănit; Cernavoda - 1 mort şi 4 răniţi; Basarabi - 1 mort şi 3 răniți; Agigea — 2 
morţi; Eforie Nord - 1 mort; Tuzla - 1 mort şi 1 rănit; Valul lui Traian - 1 
rănit; Schitu - 1 mort; on Corvin - 4 morţi; Mihail Kogălniceanu - 1 mort şi 
2 răniţi; Neptun —1 mort şi 2 răniți.” 


75 Remus Macovei, La Revoluţie se şi moare, nu-i așa?, op.cit., p. 54. 
74 Ibidem, p. 57. 
75 Ibidem, pp. 50, 52 şi 137. 

Având în vedere particularităţile desfăşurării evenimentelor în timpul 
Revoluţiei din Decembrie 1989 la Constanţa, dar şi bilanţul tragic al victimelor 
înregistrate, se poate pune întrebarea legitimă: Cum s-a ajuns în această situație 
nefericită, în contextul în care la Constanţa nu au fost identificaţi teroriști? 

Din analiza datelor statistice prezentate mai sus cu privire la incidentele 
soldate cu victime în judeţul Constanţa, potrivit lui Remus Macovei «se 
desprinde concluzia că nici o victimă nu este rezultatul acţiunii „temuţilor 
terorişti”, ci urmare a unor erori umane”, ele reprezentând conform unui 
termen cinic, des utilizat în ultimele conflicte militare, „victime colaterale”. 
Cauzele principale care au făcut posibilă o astfel de situaţie nefericită, constau 
în conducerea necorespunzătoare a forțelor şi mijloacelor, dezinformarea, 
presiunea psihologică şi existența unor acte de indisciplină în rândul 
militarilor»”. 

Despre aşa-zişii „terorişti” s-a vorbit mult în acele zile, Televiziunea 
Română Liberă transmițând în mod excesiv ravagiile pe care le făceau 
teroriștii, aceşti aproape supraoameni care „erau bine instruiți şi trăgeau 
din orice poziţie, mergând până la a-i prezenta pe unii care au fost prinşi, 
chiar şi grav răniţi legaţi cu cătuşe de patul de spital, „ca să nu fugă şi astfel 
să fie judecaţi ulterior de popor”. Realitatea este că deşi s-a creat o adevărată 
psihoză teroristă, niciun terorist nu a putut fi identificat, reținut şi trimis în 
faţa instanţelor de judecată, ceea ce a făcut ca aceştia să rămână o enigmă a 
Revoluţiei Române din Decembrie 19895. 

O explicaţie cu privire la graba cu care s-a deschis focul în acele zile, 
aceasta putând fi luată în calcul şi pentru a lămuri incidentele cu victime de la 
Constanţa, ne este oferită de fostul preşedinte Ion Iliescu: «În climatul acela 
de panică şi de suspiciune, de exaltare şi de violenţă (...) probabil, multe dintre 
înfruntările care au avut loc în acele ore, în acele zile, au fost cauzate de graba 
unora de a apăsa pe trăgaci, fără să ştie prea bine în ce trag şi de ce — la care alții 
răspundeau cu aceeaşi ușurință: mai toată lumea vedea „teroriști” unde nici cu 
gândul nu gândeai şi, mai din elan revoluționar, mai din tentaţia unui eroism 
nu totdeauna necesar şi chibzuit, mai de frică să nu tragă celălalt primul, au 
fost împușcați oameni nevinovaţi, victime inutile ale unei situaţii pe care nu 


76 Nicolae Cuşa, într-o a doua lucrare publicată despre revoluţia de la Constanţa, a ţinut să 
arate că: «acestea sunt greşeli săvârşite în acțiunile de luptă ale militarilor, greşeli, nu erori 
umane, cum le defineşte şi le găseşte o scuză domnul Macovei Remus» - Nicolae Cușa, 
Revolta populară din Constanţa 22-24 decembrie 1989. După 20 de ani, Bucureşti, Editura 
Semne, 2009, p. 104. 


77 Remus Macovei, Erori umane. Victime colaterale. Constanţa - Decembrie 1989, op. cit., p. 164. 


73 loan Scurtu, Revoluţia Română din Decembrie 1989 în context internaţional, București, 
Editura Institutului Revoluţiei Române din Decembrie 1989, 2006, p. 257. 

puteam şi nu aveam cum să o stăpânim. Cine erau de fapt aceşti „terorişti”? Şi 
astăzi îmi este greu să o spun cu certitudine»”. 

Chiar şi în lipsa „temuţilor teroriști”, nu poate fi negat faptul că în 
acele zile armata s-a confruntat cu acțiuni diversioniste în cele mai variate 
şi surprinzătoare forme, acțiuni care au influențat în mod hotărâtor deciziile 
comandanților militari. Astfel, pe lângă „bombardamentul” informaţional fără 
precedent care a generat şi amplificat psihoza teroristă, începând cu seara zilei 
de 22 Decembrie 1989 au fost executate o serie de acţiuni de dezinformare şi 
bruiaj radio-electronic asupra unităţilor de apărare antiaeriană, de aviaţie şi 
de marină. 

În acest context, inclusiv Comandamentul Marinei Militare şi unităţile 
subordonate au fost dezinformate şi alertate, pe diverse canale, despre desantări 
de trupe, despre elicoptere şi nave de luptă străine în zona platformelor de 
foraj marin sau care se îndreaptă către litoralul românesc, scafandri de luptă, 
submarine, minări la intrarea în Portul Constanţa etc. Referitor la modul 
în care a acționat Marina Militară în acele zile, într-o lucrare prin care s-a 
dorit descrierea complexităţii acţiunilor desfăşurate pe mare şi pe fluviu, 
contraamiralul Constantin Iordache a declarat că: «Începând cu seara zilei 
de 22 Decembrie 1989, s-a creat o situație aeronavală deosebită. Mijloacele 
de cercetare şi descoperire radioelectronică ne indicau că asupra teritoriului 
nostru dinspre mare se desfăşoară o mare operaţie aeriană şi navală, iar navele 
comerciale din porturi sunt minate de către scafandri de luptă. În această 
situație, am ordonat ca toate navele să iasă în raioanele alarmei de luptă și să 
se dispună în dispozitiv de apărare»*. 

La rândul său, contraamiralul Gheorghe Anghelescu (şeful statului 
major al Comandamentul Marinei Militare), a arătat: «Acţiunile noastre au 
început să se desfăşoare atunci când ne aşteptam mai puţin. În noaptea de 22/23 
Decembrie pe ecranele radiolocatoarelor sistemului de observare electronic 
al Marinei şi Apărării Antiaeriene a Teritoriului au apărut nenumărate nave, 
avioane şi elicoptere care, toate, se îndreptau spre litoralul nostru. Prin rețelele 
radio se primeau cele mai diverse informaţii care confirmau această mare 
acțiune aeronavală ostilă. Totul părea credibil»*!. 

Interesante sunt şi declaraţiile cpt.r.1 ing. Ion Stoleru (fost comandant al 
Centrului Radioelectronic şi Observare din cadrul Comandamentului Marinei 
Militare), potrivit căruia: «După 22 decembrie 1989 ne-am confruntat cu o 


9 Ion Iliescu, Revoluția Română, Bucureşti, Editura Presa Naţională, 2001, pp. 42-43. 


8 Constantin Iordache, Acţiunile navelor Marinei Militare în Revoluţia din Decembrie 1989, 
Constanţa, Editura Ex Ponto, 2004, p. 10. 


51 Ibidem, p.1l. 

diversiune şi o dezinformare intensă, de toate genurile, îndeosebi în rețelele 
telefonice, şi care s-au manifestat, de regulă, după căderea întunericului şi 
durau până la miezul nopţii, zilnic. Noi nu am avut misiuni de cercetare radio 
pe plan intern, deci nici organizarea şi dotarea necesară. Am fost intoxicaţi 
cu informaţii care mai de care mai năstruşnice, greu de stabilit veridicitatea 
lor, pe care după o analiză atentă le transmiteam forurilor noastre superioare. 
Au existat forţe şi mijloace bine organizate şi conduse care cunoşteau toate 
numerele de telefon ale unităților, numele comandanților, nu numai cele 
din trunchiul de centrală ci şi telefoanele directe, pe care nici eu nu le ştiam, 
fiind obligat să consult agenda». Referitor la aceste aspecte, cpt. lon Panait 
(comandant al Batalionului de Bruiaj Electronic), considera că „adversarul” 
a beneficiat de o puternică bază de date, de un aparat complex de analiză, 
prelucrare şi manipulare a informaţiilor, toate acestea reliefând „fragilitatea 
sistemului militar la scurgerea de informaţii şi limitele sistemului de protecție 
şi reacție flexibilă”. În plus, el a arătat că „unele momente de derută şi confuzie 
ar fi putut fi evitate dacă problemele de cooperare între categoriile de forțe ale 
armatei cât şi în interiorul lor ar fi fost mai bine organizate”, asta pentru că 
„dificultăţile în domeniul conducerii au sporit o dată cu interferarea în cadrul 
armatei şi a structurilor de sprijin, gen gărzi patriotice şi populaţie civilă, care 
s-au oferit să participe la acțiuni şi li s-au distribuit armament şi muniţie”.s 

Prin raportare la declaraţiile cpt. lon Panait, cuprinse în mai puţin de 
o pagină şi incluse la sfârşitul cărţii coordonate de contraamiralul Constantin 
Iordache, trebuie reliefat faptul că acesta a fost singurul din cei 56 ofiţeri de 
marină care, atunci „când şi-au prezentat amintirile despre ce au făcut în 
Revoluţia din Decembrie 1989”, a făcut referire la acţiunile marilor unităţi şi 
a unităţilor militare de uscat din Garnizoana Constanţa aflate sub comanda 
contraamiralului Constantin Iordache şi la „dificultăţile în domeniul 
conducerii”. În rest, toţi au ridicat în slăvi „fermitatea militarilor” care în acele 
zile „s-au comportat eroic ieşind la luptă să apere ţara”. Edificatoare pentru 
acțiunile militarilor sunt cuvintele contraamiralului Gheorghe Anghelescu 
(şeful statului major al Comandamentul Marinei Militare), care a concluzionat: 
«Acum când ştim că totul nu a fost decât o mare diversiune psihologica, jucată 
cu cele mai moderne mijloace tehnice, poate se vor găsi unii care să critice 
sau să ironizeze acțiunile noastre la Revoluţie. Dar faptul ca eram hotăraţi sa 
luptăm nu-l poate nega nimeni»**. 


5 Jbidem, p. 148. 
35 Jbidem, p. 149. 
34 Jbidem, p.Ll. 

5. Concluzii 

Modul în care a izbucnit şi s-a desfăşurat Revoluţia Română din 
Decembrie 1989 la Constanţa a prezentat o serie de particularităţi, asta pentru 
că, în contextul exploziei sociale marcată de ieșirea populaţiei în stradă, 
singura instituție rămasă funcțională şi capabilă să acţioneze coerent a fost 
Comandamentul Marinei Militare, la comanda căruia s-a aflat contraamiralul 
Constantin Iordache, care exercita în același timp și atribuţiile funcţiei de 
comandant al garnizoanei Constanţa. 

Un aspect care a influențat covârșitor evoluţia evenimentelor are 
legătură cu personalitatea contraamiralului Constantin Iordache şi legătura 
acestuia cu Mihai Marina - Prim secretarul Comitetului Judeţean Constanţa 
al P.C.R., ambii fiind aleşi cu mai puţin de o lună în urmă ca membri ai C.C. 
al P.C.R. De aici şi antipatia contraamiralului Constantin Iordache față de 
„țigănimea” care preluase controlul asupra „Casei Albe” şi-l ținea ostatic pe 
Mihai Marina, în special față de Lazăr Cercel pe care a dorit chiar să-l aresteze 
în mai multe rânduri. 

Prin constituirea Comitetului Provizoriu de Organizare de la Muzeul 
Marinei, în care au fost incluşi majoritari militarii (inclusiv col. Ciucur Ion - 
comandantul Miliției Judeţului Constanţa), dar și o serie de revoluționari „atent 
selecționați” care făceau parte concomitent şi din structura organizatorică care 
se închega la „Casa Albă”, contraamiralul Constantin Iordache nu a urmărit 
sprijinirea acestui nou organ de conducere, ci mai degrabă să-şi impună 
controlul asupra tuturor activităților desfășurate şi, totodată, să-l salveze pe 
„tovarășul prim-secretar”. Din acest scenariu a făcut parte inclusiv convocarea 
la Muzeul Marinei a directorilor întreprinderilor comerciale şi de alimentaţie 
publică şi de la alte instituţii, la rândul lor membri destoinici ai PC.R., care 
i-au recunoscut imediat autoritatea contraamiralului Constantin Iordache în 
speranţa că-şi pot păstra poziţiile privilegiate. 

Un alt personaj care prin comportamentul său ezitant a contribuit la 
starea de confuzie care a generat morți şi răniţi este generalul George Popa, 
ofițerul agresat şi umilit de revoluționari în primele momente de la pătrunderea 
în „Casa Albă”. Pe lângă acest incident traumatizant, deruta generalului George 
Popa a fost alimentată şi de faptul că, fiind comandantul Diviziei 9 Mecanizată 
„Mărăşeşti”, se subordona și primea ordine de la Comandamentul Armatei a 
II-a de la Buzău, unde cadrele din comandament s-au arestat şi s-au eliberat 


% Florica Dobre (Coordonator), Membrii C.C. al PC.R. 1945-1989. Dicționar, Bucureşti, 
Editura Enciclopedică, 2004, pp. 336 şi 377; „Scânteia” nr. 14703/25.11.1989, p. 2 - http:// 
www.bibliotecadeva.eu/periodice/scanteia/1989/11/scanteia_1989_11_14703.pdf, accesat la 
25 August 2023. 

după interese numai de ei ştiute*. În plus, nu întotdeauna ordinele primite de la 
Comandamentul Armatei a II-a au fost în concordanţă cu ordinele primite de 
la Comandamentul Marinei Militare. Chiar şi aşa, „în acele clipe de răscruce, 
când în poarta istoriei românilor s-au auzit, puternic bătăile unui destin nou”, 
generalul George Popa a avut puterea să transmită, prin intermediul primului 
număr al ziarului „Cuget Liber”, cetățenilor orașului „să nu se teamă, trupele 
de uscat din judeţul Constanţa, asemenea tuturor fraţilor noştri de arme, nu 
vor trage niciodată în fii şi fiicele acestui pământ românesc”. 

Realitatea este că „fraţii de arme, aşa cum s-a exprimat generalul George 
Popa, poartă responsabilitatea morților şi răniților înregistraţi la Constanţa în 
Decembrie 1989, printre cauzele care au condus la această situaţie nefericită 
putând fi menţionată, în primul rând, lipsa de coordonare între comandanții 
militari şi organele de conducere nou constituite, dar şi conducerea şi utilizarea 
necorespunzătoare a forțelor şi mijloacelor avute la dispoziţie de către 
conducătorii militari, în special trimiterea în misiuni a unor militari insuficient 
instruiți. La toate acestea se adaugă indisciplina unor militari în ceea ce priveşte 
încălcarea regulilor serviciului de gardă, de pază, de însoţire sau de securitate, 
de multe ori pe fondul consumului exagerat de alcool. 5 

În acest context, este evident că morţii şi răniții înregistraţi în 
Decembrie 1989 la Constanţa sunt rezultatul comportamentului unor militari, 
responsabilitatea fiind a acestora și în niciun caz neputând fi învinovăţită 
Armata Română în ansamblul său. Nu trebuie scăpat din vedere faptul că 
în acele momente dramatice, pe fondul dezinformărilor şi al diversiunilor 
psihologice şi radio-electronice, al suspiciunilor, al neîncrederii şi chiar al 
panicii, unităţile Armatei Române din garnizoana Constanţa s-au confruntat 
cu situaţii nemaiîntâlnite anterior, acele împrejurări de maximă tensiune 
conducând la erori grave care s-au soldat cu pierderi inutile de vieți omeneşti. 

Dincolo de incidentele regretabile şi nedorite, trebuie reliefat faptul 
că în acea situaţie de confuzie generalizată, chiar şi în pofida unor deficienţe 
de coordonare şi a insuficientelor deprinderi în desfășurarea acţiunilor de 


5 Şeful secţiei operaţii, locotenent-colonelul Nicolae Păştinică, l-a arestat pe comandantul 
armatei, general-locotenent Ion Dândăreanu. Subordonaţii loiali acestuia l-au eliberat, ceea 
ce a făcut ca în perioada următoare suspiciunile între cadrele din comandament să fie extrem 
de mari - http://presamil.ro/enigme-ale-evenimentelor-din-decembrie-1989/, accesat la 1 
Septembrie 2023. 


5 Pe lângă „limba de lemn” specifică epocii, trebuie menţionat că articolul din ziarul „Cuget 
Liber” a fost semnat „C. Costin”, tocmai pentru a nu releva faptul că autorul era maiorul 
Constandache Costin, unul dintre „revoluţionarii” invitaţi de contraamiralul Constantin 
Iordache la Muzeul Marinei „în vederea alegerii unui comitet permanent, precum şi stabilirea 
unui plan comun de acțiune” 

5 "Toate aceste cauze au fost prezentate pe larg şi argumentate de Remus Macovei în lucrarea 
La Revoluţie se și moare, nu-i așa?, Constanţa, Editura Boldaş, 2009, pp. 75-85. 

luptă pe timp de noapte, forțele Marinei Militare, ale Diviziei 9 Mecanizată 
„Mărăşeşti” şi a celorlalte unităţi implicate şi-au făcut datoria şi au asigurat 
paza şi apărarea obiectivelor de importanţă strategică. Astfel, cooperarea 
militarilor cu revoluționarii constănţeni a asigurat în final victoria Revoluţiei 
Române din Decembrie 1989 la Constanţa, sacrificiile şi eforturile lor 
conjugate în plan local contribuind la efortul general de înlăturare a regimului 
comunist totalitar din România. 

INSTITUTUL REVOLUȚIEI ROMÂNE DIN DECEMBRIE 1989 ORAȘUL STALIN SE 
| REVOLTĂ. O LUCRARE 
DESPRE CONSECINȚELE 
BRASOV MIȘCĂRILOR DE DISIDENȚĂ 
24.22 ASUPRA DESFĂȘURĂRII 
a. REVOLUŢIEI ROMÂNE DIN 
DECEMIBRIE DECEMBRIE 1989 
4 989 Alexandru Grigoriu, Brașov, 21-22 


M ĂRTU RII Decembrie 1989. Mărturii, Bucureşti, 
Editura Institutului Revoluţiei 
Române din Decembrie 1989, 2019, 
188 p. 


IMRD 39 Cristian DUMITRESCU 


Spre deosebire de celelalte orașe din România, Braşovul a cunoscut 
de-a lungul ultimului deceniu comunist o serie de mişcări de protest, 
individuale sau de masă, care a plasat populaţia oraşului sub lupa Partidului 
şi a Securităţii. Atât greva muncitorilor braşoveni din 15 noiembrie 1987, cât 
şi autoincedierea de pe pârtia de schi Bradu din Poiana Braşov a lui Liviu 
Corneliu Babeş de pe data de 2 martie 1989 au reprezentat cazuri care au 
alarmat autoritățile comuniste de la Bucureşti. Alexandru Grigoriu prin 
intermediul lucrării Brașov, 21-22 decembrie 1989. Mărturii, publicată sub 
egida Institutului Revoluţiei Române din Decembrie 1989, îşi propune să 
analizeze în ce măsură mişcările de disidență existente de-a lungul anilor '80 
în Braşov au influențat desfăşurarea Revoluţiei Române din decembrie 1989 
în oraşul Stalin. Pentru a oferi o imagine cât mai completă a modului în care 
a izbucnit şi s-a desfăşurat Revoluţia în Braşov, tânărul istoric a apelat atât la 
metoda istoriei orale, realizând interviuri cu participanţii, cât şi la mărturii 
regăsite în Arhiva Secretariatului de Stat pentru recunoașterea meritelor 
luptătorilor împotriva regimului comunist instaurat în România în perioada 
1945-1989. 

Lucrarea istoricului Alexandru Grigoriu se înscrie în seria analizelor 
dedicate împrejurării în care s-a desfăşurat revoluţia română în Braşovi, 
însă se remarcă atât prin structura sa, cât şi prin multitudinea de surse la 
care istoricul a apelat pentru a reda o perspectivă cât mai completă asupra 
evenimentelor şi a stării de spirit din acele zile. Prima parte cuprinde un 
studiu în cadrul căruia autorul prezintă contextul izbucnirii şi desfăşurarea 
manifestaţiei de la Brașov în perioada 21-22 decembrie, punând accentul pe 
consecinţele pe care mişcările de disidență desfăşurate în acest oraș le-a avut 
asupra organizării forțelor de ordine. Aşa cum remarcă autorul, mișcările de 
protest ale braşovenilor din anii '80 au determinat atât o serie de reorganizări 
la nivelul structurilor de forță ale oraşului Braşov, cât şi întocmirea unui plan în 
care se specifica cum vor reacţiona forțele de ordine în cazul unei manifestații 
a locuitorilor. Pe fondul acestei stări latente de revoltă, la 5 iulie 1988, prin 
Decretul MI 02600 s-a elaborat Planul unic de intervenție pentru restabilirea 
şi menținerea ordinii publice în care se menţiona ce măsuri trebuiau luate în 
cazul unor acte de dezordine și, mai mult de atât, a fost înfiinţat, în 1989, un 
Birou de Pază și Ordine în cadrul Miliției Braşov, care era pregătit să intervină 
în cazul unei revolte. 

În contrast cu alte oraşe, revoluționarii de la Braşov au avut de înfruntat 
un sistem represiv mult mai bine organizat, pregătit să reacționeze în orice 
moment. Așadar, orice analiză ar trebui să plece de la premisa că mișcarea 
de revoltă a braşovenilor putea să fie suprimată încă de la primele acțiuni 
întrucât Consiliul Judeţean al Apărării din Braşov şi forțele de ordine și-au 
putut desfășura activitatea în condiţii normale. Istoricul reușeşte să surprindă 
cronologic acțiunile prealabile de organizare din rândul efectivelor Miliției, 
Armatei, Securităţii şi Gărzilor Patriotice din Braşov şi să ofere o perspectivă 
detaliată asupra stării de pregătire în care se aflau organele represive în acele 
zile întrucât apelează atât la interviuri de istorie orală, cât şi la mărturiile 
regăsite în Arhiva Secretariatului de Stat pentru recunoașterea meritelor 
luptătorilor împotriva regimului comunist instaurat în România în perioada 
1945-1989. Coroborând aceste două tipuri de surse, autorul concluzionează 
că în cazul în care Revoluţia n-ar fi învins, muncitorii braşoveni ar fi avut de 
suportat consecințe mult mai dure, având în vedere acţiunile de disidenţă care 
avuseseră loc în Braşov de-a lungul anilor '80. 


!Vezi şi Dumitru Lăcătușu, Brașov 1989. Armata, Securitatea şi revoluţia în „Arhiva Moldaviae”, 
TX (2017), laşi, 2017; Marius Petrașcu et. al., Un pas spre libertate. Brașov, Decembrie 1989, vol. 
1, Brașov, Editura Fundaţiei Sfântul loan Braşov, 2002. 

În afară de studiul introductiv, lucrarea conţine şi o a doua partea 
în cadrul căreia istoricul include o serie de interviuri pe care le-a realizat 
cu revoluționarii braşoveni şi care se află în arhiva Institutului Revoluţiei 
Române din Decembrie 1989. Elementul întru-totul inedit din cea de a doua 
parte a studiului este reprezentat de interviul realizat de Alexandru Grigoriu 
cu loan Demi, liderul manifestanţilor de la ICA Ghimbav. Chiar dacă Ioan 
Demi a fost un element central al revoluţiei de la Braşov, deoarece a declanşat 
protestul la ICA şi a condus coloana de manifestanți până în Braşov, mărturiile 
acestuia nu se regăsesc în alte lucrări de specialitate şi nici măcar în dosarele 
aflate la Parchetul Militar. Chiar dacă autorul nu a optat pentru utilizarea 
unui chestionar cu întrebări standard pentru toate persoanele intervievate, 
testimonialele muncitorilor braşoveni pe care Alexandru Grigoriu le-a inclus 
în lucrare pot ajuta cititorul să îşi contureze o perspectivă mult mai apropiat 
de realitatea acelor zile. 

O limită asumată încă din introducere de autor este legată de intervalul 
de timp pe care studiul introductiv îl abordează. Alexandru Grigoriu a decis să 
îşi concentreze analiza asupra zilelor de 21 şi 22 decembrie 1989 şi să împartă 
studiul în 5 capitole distincte: Structurile de forță ale municipiului Braşov se 
pregătesc de represiune, Declanșarea protestelor, Marșul spre oraș. ICA Ghimbav, 
Greva generală şi Preluarea puterii. Securitate, Poligrafie, Comitetul Judeţean 
întrucât, conform autorului, perioada de după 22 decembrie reprezintă o altă 
etapă a Revoluţiei Române din decembrie 1989. Este de apreciat faptul că 
istoricul a ales acest decupaj cronologic cu toate că a avut acces la mărturii care 
acoperă perioada de până la finalul lunii decembrie 1989. Sperăm ca tânărul 
istoric să abordeze cea de-a doua etapă a revoluţiei de la Braşov într-un studiu 
viitor, folosind spiritul critic şi acribia ştiinţifică pe care le-a demonstrat în 
lucrarea de față. 

INSTITUTUL REVOLUȚIEI ROMÂNE DIN DECEMBRIE 1989 O APARIȚIE EDITORIALĂ DE 
EXCEPŢIE 
Constantin HLIHOR LA ÎMPLINIREA A 30 DE ANI 
DE LA 
VICTORIA REVOLUȚIEI 
ROMÂNE 


Constantin Hlihor, Decembrie 
1989 prin ochii tinerilor ofițeri din 
acele momente: perspectivă de istorie 
orală, Bucureşti, Editura Institutului 
Revoluţiei Române din Decembrie 
1989, 2019, 255 p. 


A 
tanara 
IRRD '89 


Dan VĂTĂMAN 


Profesorul Constantin Hlihor este unul dintre cei mai cunoscuţi istorici 
români, având o experiență de peste trei decenii şi jumătate în învățământul 
superior şi cercetarea ştiinţifică de profil, atât în calitate de profesor universitar 
şi conducător de doctorat, dar şi ca cercetător ştiinţific. De-a lungul timpului a 
publicat foarte multe lucrări de specialitate, studii şi articole ştiinţifice, urmare 
a acestor eforturi istoriografia românească îmbogăţindu-se substanţial cu 
remarcabile contribuţii în domeniile istoriei contemporane şi recente a 
României, relaţiilor internaționale, geopoliticii, geostrategiei şi studiilor de 
securitate. 

În anul2019, prodigioasa activitate ştiinţifică a profesorului Constantin 
Hlihor s-a îmbogăţit cu volumul „Decembrie 1989 prin ochii tinerilor ofițeri 
din acele momente: perspectivă de istorie orală”, o lucrare apărută în condiţii 
grafice deosebite la Editura Institutului Revoluţiei Române din Decembrie 
1989, cu ocazia împlinirii a 30 de ani de la Victoria Revoluţiei Române. 

Aşa cum arată autorul, ideea apariţiei acestui volum a apărut pe 
parcursul activității de cercetare și documentare pentru realizarea unui studiu 
privind o problemă larg abordată în istoriografia occidentală, dar mai puţin în 
cea românească, şi anume, „relaţia dintre militari şi puterea politică pe timpul 
crizelor politice majore, a revoltelor sociale şi a revoluțiilor în secolul al XX- 


214 


ANUARUL INSTITUTULUI REVOLUȚIEI ROMÂNE DIN DECEMBRIE 1989 Volumul 1/2023 


lea”. Încă de la început, acest demers ştiinţific a întâmpinat o serie de dificultăți 
majore, una dintre acestea fiind generată de dispoziţiile legale care limitează 
accesul la documentele de arhivă. Un alt impediment în realizarea scopului 
cercetării are legătură cu faptul că în puţinele surse accesibile, fie documente 
de arhivă sau surse edite, majoritatea informaţiilor ce privesc implicarea 
militarilor în Revoluţia Română din Decembrie 1989 se referă la activitatea 
cadrelor superioare din conducerea armatei, şi mai puţin la modul cum au 
reacționat, cum au perceput evenimentele tinerii militari, cei care, în fapt, s-au 
aflat în contact nemijlocit cu revoluționarii în marile oraşe sau au gestionat 
preluarea puterii de noile autorități după destructurarea administraţiei 
sistemului socialist la nivel local. 

Având în vedere accesul limitat la informaţiile de arhivă și, totodată, 
numărul redus al documentelor care consemnează ceea ce s-a întâmplat în 
Decembrie 1989, Constantin Hlihor a considerat că metoda şi tehnicile de 
istorie orală puteau permite reconstituirea unor evenimente şi fapte care mai 
existau doar în memoria fiecărui participant, aceasta fiind principala ipoteză 
care a stat la baza elaborării volumului. Astfel, a încercat reconstituirea 
diferitelor „momente” prin ochii tinerilor ofițeri, comandanţi de subunități 
din cadrul trupelor trimise de liderii politici şi militari ai acelor timpuri să 
„apere cuceririle revoluţionare” şi regimul Ceauşescu de poporul revoltat. 

În acest demers de istorie orală, Constantin Hlihor a avut în vedere 
faptul că specificul profesiei şi natura împrejurărilor i-au pus pe aceşti tineri 
ofiţeri într-o situaţie aparent fără ieşire, pe de o parte, ca militari erau obligaţi 
să respecte jurământul depus!, iar pe de altă parte, ca oameni se confruntau 
cu aceleaşi lipsuri şi greutăți generate de autoritățile de partid şi de stat, ceea 
ce îi situau de partea „cealaltă” a baricadei, a revoluţionarilor. Totodată, a ţinut 
cont că, urmare a trecerii timpului, este foarte greu de reconstituit atmosfera 
şi tensiunea acelor momente cu urmări dramatice. 

Plecând de la aceste postulate, pentru a reconstitui imaginea diferitelor 
momente din zilele prăbuşirii regimului Ceauşescu prin „ochii” tinerilor 
ofițeri de atunci, Constantin Hlihor a construit un chestionar astfel încât să 
rezulte portretul social şi profesional al tânărului ofițer comandant de pluton 
sau de companie, cât şi o imagine de ansamblu a modului în care acesta a 
acţionat în acele zile. Era acest om prin poziție socială sau economică diferit 


! Potrivit art. 35 din Legea nr.14 din 28 decembrie 1972 privind organizarea apărării naționale 
a Republicii Socialiste România, militarii depuneau jurământul militar de credință poporului 
şi patriei, în conformitate cu care se angajau „să respecte legile țării, să execute întocmai 
ordinele comandantului suprem, cerințele regulamentelor militare şi ordinele comandanților şi 
şefilor, atât în timp de pace cât și în timp de război, cerinţe a căror încălcare ar fi condus la 
„pedeapsa aspră a legilor Republicii Socialiste România”. 

de masa revoltată? Avea de apărat privilegii economice? Era prin educaţie şi 
pregătire un fanatic apărător al ideologiei marxiste? Care au fost trăirile lor 
din momentele în care erau huiduiţi şi acuzaţi de o parte a populaţiei revoltate 
că apără un regim odios? Cum au perceput primele aclamații şi chemarea de 
a se alătura revoltei? Ce ecou a avut în sufletul lor lozinca „Armata e cu noi”? 

Pentru crearea unei imagini cât mai realiste, sau „nefabricate” - aşa 
cum arată autorul, au fost stabilite o serie de criterii pentru selectarea ofițerilor 
care să răspundă la întrebările din chestionar. Astfel, primul şi cel mai 
important criteriu a fost cel al gradului şi funcției în cadrul unităţii din care 
făcea parte, fiind selectaţi doar ofițeri cu gradul de căpitan la acea dată. În plus, 
s-a avut în vedere ca repondenţii să nu fie doar dintr-o anumită structură 
a forțelor armate, fiind chestionaţi ofițeri din unităţi de infanterie, artilerie, 
chimie, marină, aviaţie şi, foarte important, chiar unii ofițeri din aparatul 
politic al unităților militare. Totodată, pentru manifestarea unui spirit neutru 
şi nepartizan politic, autorul a urmărit ca la momentul chestionării niciunul 
dintre repondenţi să nu mai fie cadru militar activ şi să nu fi fost în una din 
poziţiile de „profitor” sau „victimă” a revoluţiei. 

În aceste condiții, volumul cuprinde răspunsurile a 13 ofițeri, care 
prin mărturiile lor au contribuit la creionarea unei imagini cuprinzătoare a 
Revoluţiei Române din Decembrie 1989, după cum urmează: 

+ Comandor (r) dr. Marian Moşneagu, „De ce a devenit tot mai 
plauzibilă varianta unei lovituri de stat în Decembrie 1989 în detrimentul 
Revoluţiei? pp. 60-87; 

e Col. (r) dr. Mircea Tănase, „Nu credeam că revolta va lua dimensiuni 
care să impună intervenția armatei, pp. 87-97; 

+ General de brigadă (r) prof. univ. dr. Adrian Stroea, „Căderea 
regimului comunist s-a datorat poporului, dorinţei de libertate a acestuia şi a 
pactizării armatei cu acesta”, pp. 97-116; 

e Col. (r) Vasile I. Cucu, „Am considerat că este inacceptabil ca un 
militar să fie implicat în acțiuni politice”, pp. 117-141; 

+ General de brigadă (r) Vasile Ciornei, „Nu ştim adevărul despre 
Revoluția Română şi nici despre evenimentele post revoluție”, pp. 141-156; 

e Col. (r) Constantin Abălăesei, „Din păcate nu au existat suficiente 
informaţii pentru înţelegerea corectă a evenimentelor”, pp. 157-173; 

* Lt. Col. (r) Mircea Diaconu, „În orașul Ineu a fost prins şeful Securităţii 
din Timişoara”, pp. 173-183; 

e Col. (r) Alexandru Ghindea, „La ora derulării evenimentelor din 
Decembrie 1989, atât Armata cât și populația nu erau pregătite pentru o 

confruntare cu aspecte ale războiului psihologic, în special în ceea ce priveşte 
dezinformarea, răspândirea de ştiri false etc:, pp. 183-193; 

e Lt. Col. (r) Cristian Florian Mirea, „Dacă a fost revoluţie sau lovitură 
de stat nu ştiu”, pp. 194-208; 

e Col. (r) Laurenţiu Dinu, „A venit timpul - oricum, întârziat și tot de 
noi — să ne putem privi chipul în oglindă fără eticheta lipită pe frunte acum 30 
de ani de Silviu Brucan”, pp. 209-217; 

e Col. (r) dr. Costinel Petrache, „Noi, tinerii, până pe la gradul de 
căpitan sau maior, mai degrabă să zic ofițerii din unităţile operative, nu ştiam 
cu adevărat ce se întâmplă, ştiam că România este în pericol, pp. 218-230; 

e Col. (1) Ilie Haralambie, „Când s-a dat alarma de luptă, în seara de 17 
Decembrie 1989, am crezut că există o amenințare externă reală”, pp. 230-238; 

e Col. (r) dr. Constantin Moşincat, „Soldatul, orice grad ar fi avut, era 
în misiune, şi nu a fost pregătit — nici de comandanți, nici de secretarii de partid 
- să tragă în popor, căci servea şi provenea din popor, pp. 238-255. 

Luând în considerare faptul că repondenţii la chestionarul gândit 
şi aplicat de profesorul Constantin Hlihor s-au aflat nemijlocit în centrul 
acțiunii sau au fost martori ai evenimentelor din Decembrie 1989 şi au fost 
dispuşi să ofere, prin ceea ce şi-au amintit, câteva repere cu privire la ceea ce 
s-a petrecut în acele zile, acest volum reprezintă o contribuţie semnificativă la 
istoriografia Revoluţiei Române din Decembrie 1989. Asta pentru că în acest 
demers editorial s-a pornit de la nevoia valorizării imaginii Revoluţiei Române 
rezultată din cazurile particulare, fiind coroborate imagini care izvorăsc din 
amintiri diferite în funcţie de locul unde s-au aflat la un moment dat actanții. 

Se spune că o carte poate fi analizată din perspective multiple şi stă 
în puterea celui care îi interpretează mesajul să încerce să găsească viziunea 
cea mai apropiată de cea pe care autorul a vrut să o ofere cititorilor săi. Astfel, 
pentru a veni în sprijinul cititorilor, amintim că în concepţia autorului «acest 
volum nu şi-a propus să ofere o alternativă la una sau alta dintre imaginile 
evenimentelor din Decembrie 1989, să combată una dintre ele pentru a o 
întări pe alta ci să alăture, întrucâtva, altor inițiative care au ca scop adunarea 
a cât mai multor surse de informare pentru a se putea cerceta evenimentele 
care au condus la prăbuşirea regimului comunist în acord cu principiile şi 
cerințele adevărului istoric. Se doreşte a fi doar o „cărămidă” în plus așezată 
la temelia cunoașterii adevărului despre Decembrie 1989 dar şi un îndemn 
de a continua pe acest drum în beneficiul cunoaşterii şi înţelegerii istoriei 
trecutului imediat al românilor care naşte uneori (prea) multe patimi şi (re) 
interpretări interesate! Este totodată şi un instrument de lucru pentru cei care 
se ocupă de cercetarea evenimentelor care au condus la prăbuşirea regimului 
Ceauşescu». 

